NORA ROBERIS 


DORASOS RAKTAS 


NORA ROBERTS 


DORASOS RAKTAS 


“PDIK82075)-3 Nora Roberts 


Ro-04 KEY OF VALOR 
New York, Jove Books, 2004 


Roberts, Nora 
Ro-04 Drąsos raktas: [romanas] / Nora Roberts; [vertė Vilma Krinevičienė). 
— Kaunas: Jotema, 2005, — 292 p. 


ISBN 9955-13-042-3 


Melori ir Dana jau atliko tai, ką buvo pažadėjusios dievams, ir Zoja nuoširdžiai padėjo 
draugėms, kuo galėjo. Tačiau įvykiams pasiekus kulminaciją, ir vienai, ir kitai merginai teko 
prisiimti naštą ant savo pečių. Dabar trečiosios, Zojos eilė rizikuoti savo gyvenimu ir didžiausiu 
turtų — sūnumi. Ji privalo būti drąsi, protinga ir stipri, antraip visa, kas buvo taip sunkiai 
pasiekta, žlugs. 


UDK 820(73)-3 


Copyright O 2004 by Nora Roberts 
O Vertimas į lietuvių kalbą, 

Vilma Krinevičienė, 2005 
€ UAB „Jotema“, 2005 
Redagavo Asta Kristinavičienė 

Danguolė Pankevičienė 

Viršelio dailininkė Daiva Zubrienė 
Maketavo Teresė Vasiliauskienė 


SL 250. 18,25 sp. I. Užsak. Nr. 5.1086 
UAB „Jotema“, Algirdo g. 54, 50157 Kaunas 
Tel. 337695, el. paštas: infojorema.lt 
http://www.jotema.lt 
Spausdino AB spaustuvė „Spindulys“, Gedimino g. 10, 44318 Kaunas 


Skiriu imamai, 


kuriai užteko drąsos užauginti mus penkis 


Drąsa yra dorybių pamatas, 
ant kurio jos stovi. 
ROBERTAS LUISAS STYVENSONAS 


Pirmas skyrius 


ž 


ojai Makort buvo šešiolika, kai ji sutiko vaikiną, pakei- 

tusį jos gyvenimą. Užaugo ji Vakarų Virdžinijos kalnuo- 
se ir buvo vyriausia iš keturių vaikų. Jai dar nebuvo nė dvylikos, 
kai tėvas pabėgo su kito vyro žmona. 

"Tačiau netgi tada Zoja nemanė, jog tai didelė netektis. Jos tė- 
tis buvo šiurkštus ir niūrus tipas, kuriam labiau patikdavo gerti alų 
su vyrais arba dulkinti kaimyno žmoną nei rūpintis sava šeima. 

Vis dėlto pasidarė sunku, nes jis bent jau duodavo šeimai 
pinigų. 

Jos motina, liesa nervinga moteris, traukdavo cigaretę po ci- 
garetės ir kompensuodavo vyro neištikimybės susirasdama meilu- 
žių, sukirptų iš tos pačios medžiagos kaip ir Bobis Li Makortas. Jie 
trumpam padarydavo ją laimingą, ilgam — piktą ir liūdną, tačiau 
ji vis tiek-nesugebėdavo išbūti be vyro ilgiau nei mėnesį. 

Kristalė Makort užaugino savo vaikus plačiame treileryje, 
stovėjusiame Hilsaido treilerių parke. Kai pabėgo vyras, Krista- 
lė nusigėrė iki žemės graibymo, paskui, palikusi Zoją prižiūrėti 
mažesniųjų, įšoko į vos riedantį automobilį ir išrūko, jos žodžiais 
tariant, „ieškoti to melagio kalės vaiko ir jo prakeiktos kekšės“. 

Jos nebuvo tris dienas. Bobio nerado, tačiau grįžo blaivi. 
Paieška jai kainavo šiek tiek savigarbos ir darbą Debės grožio 
salone. 

Nesvarbu, kad tas grožio salonas labiau priminė pašiū- 


rę — pastovaus užmokesčio netekimas skaudžiai kirto šeimos 
biudžetui. 

Ši pamoka privertė Kristalę susiimti. Ji susisodino priešais 
save vaikus ir išklojo, jog kurį laiką bus sunku, tačiau jie išgyvens. 

Prie treilerio virtuvės ji prikalė kirpėjos licenciją ir atidarė 
nuosavą grožio saloną. 

Ji kirpo mažesnėmis nei Debės salone kainomis, be to, turėjo 
auksines rankas. 

Ir jie išgyveno. Treileryje dvokė peroksidu, chemikalais ir 
dūmais, tačiau jie išgyveno. 

“Zoja trinko galvas, šukavo plaukus ir rūpinosi trimis ma- 
žyliais. Paaiškėjus turint gabumų, jai buvo patikėtas kirpimas ir 
šukavimas. 

O ji svajojo apie geresnį gyvenimą, apie pasaulį už treilerių 
parko ribų. 

Zojai puikiai sekėsi mokykloje, ypač matematika. Netrukus 
ji ėmė tvarkyti motinos buhalteriją, mokesčius, sąskaitas. 

Ji suaugo dar neturėdama keturiolikos, tačiau savo vaikiška 
širdimi troško kažko daugiau. 

Todėl nenuostabu, kad Džeimsas Maršalas ją sužavėjo. 

Jis buvo visiškai kitoks nei kiti jos pažįstami vaikinai. Ne tik 
todėl, kad buvo šiek tiek vyresnis — jai šešiolika, jam devynioli- 
ka, — bet ir todėl, kad buvo daug keliavęs ir daug matęs. Ir — o 
Dieve — labai gražus. Kaip žavusis princas iš pasakos. 

Jo proprosenelis darbavosi tų kalnų kasyklose, tačiau ant 
Džeimso nebebuvo nė dulkelės anglių. Jas nuvalė besikeičiančios 
kartos, ir ne tik nuvalė, bet ir išblizgino jį iki spindesio. 

Jo šeima turėjo pinigų — pinigų, kurie nuperka klasę, išsila- 
vinimą ir keliones į Europą. Jų namas buvo didžiausias miestelyje, 
baltas ir gražus kaip jaunosios suknelė, o Džeimsas ir jo jaunesnio- 
ji sesuo mokėsi privačiose mokyklose. 

Maršalai mėgo rengti pokylius, didelius, puošnius, su gyva 
muzika ir įmantriais valgiais. Ponia Maršal visada kviesdavosi 
Kristalę į namus sušukuoti plaukų, ir Zoja dažnai eidavo kartu 
tvarkyti ponios Maršal nagų. 


Ji svajodavo apie tokį namą, švarų, pilną gėlių ir dailių daik- 
tų. Buvo nuostabu žinoti, kad žmonės taip gyvena. Kad ne visi 
spaudžiasi treileriuose, kur dvokia chemikalais ir pridvisę dūmų. 

Ji pažadėjo sau, kad vieną dieną gyvens name. Nebūtinai 
tokiame dideliame kaip Maršalų, bet tai bus tikras namas su ne- 
dideliu kiemu. 

Ir vieną dieną ji nukeliaus į tas vietas, apie kurias pasakojo 
ponia Maršal — Niujorką, Paryžių, Romą. 

Ji taupė arbarpinigius ir tai, ką uždirbdavo iš atsitiktinių dar- 
bų. Tiksliau tai, kas likdavo atidavus dalį mamai, kad ši išmaitintų 
šeimą. 

Ji mokėjo tvarkytis su pinigais. Būdama šešiolikos slaptoje 
sąskaitoje turėjo keturis šimtus keturiolika dolerių. 

Balandį, kai jai sukako šešiolika, Zoja užsidirbo dar pinigų 
patarnaudama viename iš Maršalų vakarėlių. Jai padėjo puiki iš- 
vaizda ir darbštumas. 

Tuo metu jos plaukai buvo juodi bei ilgi ir it juodas tiesus 
upės srautas dengė nugarą. Visada buvo liekna, o tuomet ypač 
sužydėjo ir aplink ją ėmė suktis vaikinai. Ji neturėjo jiems lai- 
ko — arba turėjo labai mažai. 

Rudos auksinio atspalvio jos akys po ilgomis blakstienomis 
stebėjo ir stebėjosi, o plati pilna burna neskubėdavo šypsotis. 
Bruožai buvo aštrūs ir kampuoti, teikiantys jai egzotiškumo, kuris 
prieštaravo vidiniam drovumui. 

Ji darydavo kas liepiama, darydavo gerai ir, kiek tai būdavo 
įmanoma, su niekuo nebendraudavo. 

Gal jos drovumas, o gal svajingos akys ar tylus pasitikėjimas 
savimi patraukė Džeimsą. Tą ankstyvo pavasario vakarą jis ėmė 
Airtuoti su ja, versdamas rausti, akivaizdžiai meilikavo. Ir pakvietė 
į pasimatymą. 

Jie susitikinėdavo slapčia, ir tai teikė jų santykiams dar daugiau 
žavesio. Mintis, kad toks vaikinas kaip Džeimsas atkreipė į ją dėme- 
sį, visiškai užvaldė Zoją. Jis klausydavosi jos, ir pamažu jos drovu- 
mas išgaravo, ir ji papasakojo jam apie savo svajones ir viltis. 


Jis buvo toks mielas, kad tik ištaikydavusi progą Zoja vykda- 
vo pasivažinėti su juo arba jie paprasčiausiai sėdėdavo, žiūrėdavo į 
žvaigždes ir kalbėdavosi. 

Žinoma, netrukus jie pradėjo ne tik kalbėtis. 

Jis pasakė mylįs ją. Pasakė, kad jam reikia jos. 

Šilrą birželio naktį ant raudonos antklodės, patiestos vasaros 
miške, ji prarado nekaltybę su nekantriu optimizmu, būdingu 
jauniems. 

Jis tebebuvo meilus jai, dėmesingas, žadėjo, kad jie visada bus 
kartu. Tikriausiai jis tikėjo tuo. Ji tikrai tikėjo. 

Tačiau už tai, kad esi jaunas ir kvailas, reikia mokėti. Ji su- 
mokėjo. Ir jis, galvojo Zoja, sumokėjo. Galbūt net daug daugiau 
nei ji. 

Nes ji prarado nekaltybę, o Džeimsas neteko daug branges- 
nio lobio. 

Zoja žvilgtelėjo į tą lobį. Savo sūnų. 

Džeimsas pakeitė jos gyvenimą, bet Saimonas grąžino jį-į 
vėžes. Naujame kelyje, naujoje vietoje. Džeimsas suteikė Zojai ga- 
limybę pažinti, ką reiškia būti moterimi. Vaikas padarė ją tokią. 

Ji įsigijo namą — mažą namuką su nedideliu kiemu — ir ji 
išgyveno. Tai kas, kad taip ir nenukeliavo į kažkada svajotas vietas, 
— sūnaus akyse ji mato visus pasaulio stebuklus. 

Ir dabar, prabėgus beveik dešimčiai metų nuo tada, kai pirmą 
kartą paėmė jį ant rankų, kai pažadėjo, jog niekada jo nenuvils, ji 
kartu su sūnumi juda į priekį. Ji pasirūpins, kad Saimonas gautų 
daugiau. 

Zoja Makort, drovioji mergina iš Vakarų Virdžinijos kalvų, 
netrukus pradės nuosavą verslą dailiame Plesent Velio miestelyje, 
Pensilvanijoje, kartu su dviem moterimis, kurios per du mėnesius 
tapo jai seserimis ir draugėmis. 

„Malonumas“. Jai patiko centro pavadinimas. Būtent tai jis 
turi teikti lankytojams ir pirkėjams. Jai ir jos draugėms teks dirbti, 
sunkiai dirbti. Tačiau netgi šis darbas yra tam tikras malonumas, 
nes jos visos būtent apie tai ir svajojo. 

Vienoje jų naujojo centro pagrindinio aukšto pusėje įsikurs 
Melori Prais meno ir amatų galerija. Kitoje puikuosis Danos Sryl 
knygynas. O josios salonas užims antrąjį aukštą. 

Dar keletas savaičių, galvojo Zoja. Keletas savaičių remonto 
darbų, apstatymo, prekių priėmimo rūpesčių. Tada jos galės at- 
verti duris. 

Skrandis baimingai susitraukė, bet ne tik iš baimės. Ir iš 
džiugaus jaudulio. 

Ji tiksliai žino, kaip viskas atrodys, kai darbai bus baigti. Pa- 
grindiniame salone vyraus sodrios spalvos ir šviesos, o gydymo 
kambariuose — švelnesni, atpalaiduojantys tonai. Aromatinės žva- 
kės, įdomūs paveikslai ant sienų. Deramas raminantis apšvietimas. 

„Malonumas. Protui, kūnui, sielai“. Ji suteiks savo klientams 
viską. 

Šį vakarą ji važiavo iš Velio, tapusio jos namais ir būsimo 
verslo židiniu, į kalnus. Ten ji susidurs su savo lemtimi. Saimonas 
šiek tiek paniuręs spoksojo pro langą. Ji žinojo, jog jis pyksta, kad 
privertė užsivilkti kostiumą. 

Bet važiuodamas kviestinės vakarienės į tokią vietą kaip Kar- 
žygio Viršūnė, turi apsirengti tinkamai. 

Zoja išsiblaškiusi pasitampė suknelę. Nusipirko ją per iš- 
pardavimą už gerą kainą ir tikėjosi, kad tamsiai raudono džersio 
drabužis tinkamas šiai progai. 

O gal reikėjo įsigyti kokį nors juodą, mąstė ji, kad atrodyčiau 
oriau ir rūsčiau. Tačiau jai labai patiko spalvos, o šį vakarą norė- 
josi būtent tokio akcento, kuris suteiktų pasitikėjimo savimi. Šis 
vakaras yra vienas įsimintiniausių jos gyvenime, todėl ji nutarė 
apsirengti taip, kad jaustųsi gerai. 

Ji sučiaupė lūpas. Dabar, kai mintys ėmė suktis apie tai, ko ji 
stengėsi išvengti, niekur nesidėsi. 

Bet kaip, galvojo ji, paaiškinti devynmečiui berniukui, kur ji 
įsipainiojusi, tuo labiau — ką ruošiasi daryti? 

— Manau, mums reikia pasikalbėti apie tai, kodėl šįvakar 
važiuojame ten vakarieniauti, — pradėjo ji. 

— Kertu lažybų, kad daugiau niekas nevilkės kostiumo, — 
sumurmėjo Saimonas. 

— Kertu lažybų, kad tu klysti. 

Saimonas kreivai dėbtelėjo į ją. 

— Iš dolerio. 

— Iš dolerio, — sutiko Zoja. 

Jis toks panašus į ją, pagalvojo ji. Kartais dėl to ją užplūsda- 
vo didžiulis savanaudiškas džiaugsmas. Argi ne keista, kad tame 
veidelyje nėra nieko Džeimso? Tai jos akys, jos burna, jos nosis, 
smakras, plaukai — Saimonas jos kopija. 

— Kad ir kaip būtų, — krenkštelėjo Zoja. — Pameni, prieš 
porą mėnesių gavau kvietimą į Viršūnę? Ten susipažinau su Melori 
ir Dana. 

— Aišku, prisimenu, nes kitą dieną nupirkai man kompiute- 
rinį žaidimą, nors buvo net ne gimtadienis. 

— Ne gimtadienio dovanos yra geriausios. — Ji galėjo 
nupirkti Saimonui seniai trokštamą žaidimą, nes gavo savąją 
dvidešimt penkių tūkstančių dalį už tai, jog sutiko... dalyvauti 
pasakoje. 

— Tu pažįsti Melori ir Daną, pažįsti Fliną, Džordaną ir 
Bredlį. 

— Aha, dabar mes su jais dažnai matomės. Jie šaunūs. Kaip 
seniai, — pridūrė jis su kreiva šypsenėle, kuri, žinojo, prajuokins 
mamą. 

Bet ji nenusijuokė. 

— Ar jiems kas nors atsitiko? — skubiai paklausė jis. 

— Ne. Ne. Viskas gerai. — Zoja prikando apatinę lūpą 
mėgindama rasti tinkamus žodžius. — Mm, kartais žmonės būna 
susiję patys to nežinodami. Noriu pasakyti, kad Dana ir Flinas yra 
brolis ir sesuo — na, netikri. Vėliau Dana susipažino su Melori, 
Melori susipažino su Flinu ir, nespėjus nė mirktelėti, Melori ir 
Flinas įsimylėjo vienas kitą. 

— Ar tai bus kokia seilėta meilės istorija? Nes aš galiu apsi- 
vemti. 

— Nepamiršk iškišti galvą pro langą, jei kas. Taigi Flino 
seniausi draugai yra Džordanas ir Bredlis, o kai jie buvo jaunes- 
ni, Džordanas ir Dana... susitikinėdavo. — Tai buvo saugiausias 
žodis, kokį jai pavyko sugalvoti. — Paskui Džordanas ir Bredlis 
išvyko iš Velio. O kai sugrįžo, iš dalies dėl to ryšio, apie kurį kalbu, 
Džordanas vėl ėmė susitikinėti su Dana, o... 

— Tai dabar jie susituoks, kaip ir Flinas su Melori. Kaip 
kokia epidemija... — Saimonas atsisuko į ją; jo veide atsispindėjo 
paaugliškas išgyvenimas. — Jei eisime į jų vestuves, kaip ėjome pas 
tetą Džolin, tikriausiai vėl liepsi vilkėti kostiumą, ką? 

— Taip, šis tavęs kankinimo būdas yra vienas mano tylių ma- 
lonumų. Aš mėginu pasakyti, kad visi mes esame vienaip ar kitaip 
susiję. Ir su kai kuriais kitais žmonėmis. Aš dar nepasakojau tau 
apie žmones, gyvenančius Karžygio Viršūnėje. 

— Tai tie stebukladariai. 

Zojos ranka krūptelėjo ant vairo. Ji sulėtino greitį ir sustojo 
vingiuoto keliuko pakraštyje. 

— Ką turi galvoje sakydamas „stebukladariai“? 

— Vaje, mama, juk aš girdžiu, kaip kalbatės apie tuos susirin- 
kimus ir visa kita. Tai jie kokie burtininkai ar kas? Nėsuprantu. 

— Ne. Taip. Tiksliai nežinau. — Kaip paaiškinti vaikui apie 
senovės dievus? — Ar tiki magija, Saimonai? Kalbu ne apie kortų 
triukus, na, tai tokie dalykai, apie kuriuos rašoma knygose apie 
Harį Poterį arba Hobitą. 

— Jei tai nėra tiesa, kodėl tiek daug knygų ir filmų apie tai 
yra sukurta? 

— Gerai pastebėta, — po minutėlės ištarė Zoja. — Rovena 
ir Pitas, žmonės, gyvenantys Karžygio Viršūnėje — juos tu pama- 
tysi šįvakar, yra iš kito pasaulio. Jie atvyko čionai, nes jiems reikia 
mūsų pagalbos. 

— Kokios? 

Zoja suprato užvaldžiusi sūnaus dėmesį. Saimonas skaito mi- 
nėtas knygas, domisi komiksais apie Iksmenų nuotykius, žaidžia 
videožaidimus. 

— Pasakysiu. Tai nuskambės kaip pasaka, bet iš tiesų taip 
nėra. Tačiau turime važiuoti, kitaip pavėluosime. 

— Gerai. 

Zoja giliai atsiduso ir išvairavo į kelią. 

— Prieš daugelį metų, labai seniai, vietovėje, vadinamoje 
Sapnų Uždanga arba Galios Uždanga, gyveno jaunas dievaitis... 

— Kaip Apolonas? 

— Panašiai. Bet jis buvo ne graikas. Jis buvo keltas. Karaliaus 
sūnus. Sulaukęs pilnametystės, jis apsilankė mūsų pasaulyje, su- 
tiko merginą ir įsimylėjo. 

Saimonas nusivaipė. 

— Kaip čia yra, kad visada taip nutinka? 

— Apie tai pakalbėsime vėliau. Dabar neturime laiko. Taigi 
jie įsimylėjo, ir nors tuo metu tai nebuvo leidžiama, jo tėvai leido 
dievaičiui parsigabenti merginą namo ir susituokti. Vieni dievai 
neprieštaravo, tačiau kitiems tai nepatiko. Kilo nesantaika ir... 

— Jėga. 

— Pasaulis pasidalijo į dvi karalystes, jei taip galima pasakyti. 
Vieną valdė jaunasis dievaitis su mirtingąja žmona, kitą — piktasis 
burtininkas. 

— Puiku. 

— Jaunasis karalius susilaukė trijų dukterų. Jie vadina jas 
pusiau dievaitėmis, nes iš dalies yra mirtingos. Kiekviena jų ap- 
dovanota tam tikru talentu. Viena išmano muziką ir meną, antroji 
gabi kūrybai, arba žinioms, o trečioji, sakyčiau, apdovanota drąsa. 
Narsi. 

Zojos burna išdžiūvo pagalvojus apie tai, tačiau ji nurijo 
seiles ir tęsė. 

— Narsi lyg karžygė. Jos buvo labai artimos, tokios, kokios ir 
būna seserys, ir tėvai jas mylėjo. Kad apsaugotų jas, kol vyko visi 
tie nesutarimai, jie pasamdė sargybinį ir mokytoją. Tada — tik ne- 
sivaipyk — sargybinis ir mokytoja įsimylėjo vienas kitą. 

Saimonas atlošė galvą ir užvertė akis į viršų. 

— Taip ir maniau. 

— Kadangi jos nebuvo besivaipantys devynmečiai berniukai, 
seserys labai džiaugėsi dėl jų ir visada pridengdavo juos, kai šie 
norėdavo pabūti vieni. Taigi merginos nebuvo taip gerai saugomos 
kaip derėjo. Piktasis burtininkas pasinaudojo tuo, prisliūkino ir 
užkerėjo jas. Kerai atėmė iš dukterų sielas ir jos pateko į stiklo dėžę 
su trimis užraktais ir trimis raktais. 

— Vargšelės. 

— Taip. Dabar jų sielos tol kalės dėžėje, kol vienas po kito 
bus atrakinti užraktai — ir tik mirtingojo ranka. Žmogaus. 

Pajutusi tirpstant pirštų galiukus, Zoja patrynė juos į suknelę. 

— Supranti, kadangi jos pusiau dievaitės, tas burtininkas 
padarė taip, kad jas gali išgelbėti tik kažkas iš mūsų pasaulio. Nes 
nemanė, jog tai įmanoma. Mokytoja turi raktus, tačiau negali jais 
naudotis, be to, ji ir sargybinis buvo ištremti į mūsų pasaulį. Kiek- 
vienoje kartoje jie turi surasti ir įkalbėti tris žmones — tik tuos, 
kurie gali atrakinti dėžę — surasti raktus. Raktų ieškojimas yra 
tam tikras žygis, užkeikimo dalis. Žmonės turi ieškoti jų paeiliui. 
Kiekvienas turi keturias savaites surasti raktui ir atrakinti užraktą. 

— Puiku. Ir tu esi viena iš jų? Kodėl jie pasirinko tave? 

Zoja tyliai atsiduso. Jos sūnus protingas ir logiškas ber- 
niukas. 

. — Tiksliai nežinau. Mes — Melori, Dana ir aš — panašios 
į dukteris. Stiklo dukterys, taip jos vadinamos. Rovena yra dai- 
lininkė; ji turi jų paveikslą. Viskas susiję, Saimonai. Kažkas sieja 
mus vieną su kita ir su raktais bei dukterimis. Galima sakyti, kad 
tai likimas. 

— Jei nerasi rakto, jos taip ir liks tūnoti toje dėžėje? 

— Jų sielos. Kūnai guli stiklo karstuose — hm, kaip Snie- 
guolės. Laukia. 

— O Rovena ir Pitas yra mokytoja bei sargybinis. — Saimo- 
nas linktelėjo. — Tu, Melori ir Dana turite surasti raktus ir viską 
sutvarkyti. | 

— Panašiai. Melori ir Dana jau atliko savo žygius ir surado 
raktus. Dabar mano eilė. 

— Tu surasi, — rimtai linktelėjo Saimonas. — Visada su- 
randi tai, ką aš pametu. 

Jei viskas būtų taip paprasta, pagalvojo Zoja, kaip kad surasti 
mėgstamą sūnaus žaislą. 

— Aš pasistengsiu. Tik turiu pasakyti, Saimonai, kad burti- 
ninkas — jis vardu Keinas — bando mus sustabdyti. Jis stengsis 
sulaikyti ir mane. Man labai baisu, bet aš turiu pamėginti. 

— Tu išspardysi jam užpakalį. 

Juokas kiek apramino į mazgą susisukusį skrandį. 

— Taip ir padarysiu. Neketinau tau viso to pasakoti, bet pa- 
maniau, kad būtų neteisinga, jei nežinotum. 

— Nes mes komanda. 

— Taip, mes puiki komanda. 

Ji stabtelėjo prie atvirų Karžygio Viršūnės vartų. 

Abipus jų stovėjo du akmeniniai karžygiai, laikantys rankas 
ant kardų rankenų. Jie pasirodė jai rūstūs ir nuožmūs. Ryšys? — 
pagalvojo ji. Koks gali būti ryšys tarp jos ir šių karžygių? 

Zoja giliai įkvėpė ir įsuko pro vartus. 

— Jergutėliau, — išspaudė Saimonas. 

— Tai jau tikrai. 

Ji suprato jo reakciją išvydus namą. Kai pirmąkart pamatė jį 
iš arti, ji irgi išpūtė akis ir išsižiojo. 

Nors „namas“ vargu ar tinkamas žodis Viršūnei, mąstė ji. 
Pusiau pilis, pusiau tvirtovė, ji dunksojo virš Velio it didinga uola, 
valdanti slėnius. Chimeros, prigludusios prie juodo akmens vir- 
šūnių ir bokštų, rodės, bet kurią akimirką liuoktelės žemyn — ir 
nelabai žaismingai. Įspūdingo dydžio pastatą supo vešlios vejos, 
susiliejančios su tankiais miškais, gaubiamais vakaro šešėlių. 

Ant aukščiausio bokšto plevėsavo balta vėliava su auksinio 
rakto emblema. 

Už jo leidosi saulė, o raudonais bei auksiniais ruožais išvago- 
tas dangus dar labiau didino dramatišką įspūdį. 

Netrukus dangus pajuoduos ir jame liks tik plona mėnulio 
puselė, galvojo Zoja. Rytoj pirmoji naujojo mėnulio naktis, jos 
žygio pradžia. 

— Viduje irgi nepaprastai gražu. Tokius dalykus tik filmuose 
rodo. Nieko neliesk. 

— Mam. 

— Aš nervinuosi. Nesipūsk. — Ji lėtai privažiavo prie įėji- 
mo. — Bet jei rimtai — nieko ten neliesk. 

Ji sustojo vildamasi, jog nebus pirma ar paskutinė, tada išsi- 
traukė lūpų dažus, nes pakeliui nervindamasi kramtė lūpas. Pas- 
kui automatiškai persibraukė tiesius plaukus, kurie dabar buvo 
trumpesni nei sūnaus. 

— Atrodai gerai. Jau galime eiti? 

— Noriu, kad abu atrodytume gerai. — Ji sugavo Saimoną 
už smakro ir ėmė šukuoti, nekreipdama dėmesio į piktą jo žvaira- 
vimą. — Jei nepatiks kas bus patiekta vakarienės, apsimesk, kad 
valgai, tik nesakyk, kad nepatinka, ir nepradėk gaikščioti. Kai 
grįšime namo, paruošiu tau ką nors kita. 

— Gal užsuktume į „Makdonaldą'? 

— Pažiūrėsim. Na štai. Gerai. — Ji įsimetė šukas į rankinę ir 
pasisuko atidaryti automobilio durelių. 

Tačiau šalia jau stovėjo senukas, kuris pasveikindavo svečius 
ir pasirūpindavo jų automobiliais. Jis visada priversdavo ją krūp- 
telėti. 

— O! Dėkoju. 

— Maloniai prašom, panele. Gero jums vakaro. 

Saimonas įdėmiai nužvelgė jį. 

— Labas. 

— Sveiki, jaunasis ponaiti. 

Apsidžiaugęs titulu Saimonas nusišiepė jam ir priėjo arčiau. 

— Ar tu irgi stebukladarys? 

Raukšlės senuko veide pagilėjo ir išsiplėtė į plačią šypseną. 

— Gali būti. Ir ką tu apie tai manai? 

— Jėga. Bet kodėl tu toks senas? 

— Saimonai. 

— Geras klausimas, panele, — tarė jis atsakydamas į pašiur- 
pusios Zojos šnypštimą. — Aš toks senas todėl, kad turėjau malo- 
numą ilgai gyventi. Linkiu tau to paties. — Girgždindamas kaulus 

jis palenkė savo kaulėtą kūną, kad matytų Saimono veidą. — Nori 
žinoti tiesą? 

— Aha. 

— Mes visi stebukladariai, tik vieni tai žino, o kiti — ne. 

Senukas atsitiesė. 

— Pasirūpinsiu jūsų mašina, panele. Gero vakaro. 

— Ačiū. — Zoja paėmė už rankos Saimoną ir pasuko prie 
portiko su dvigubomis durimis. Šios atsidarė nespėjus pabelsti, ir 
tarpduryje išdygo Rovena. 

Jos ugniniai plaukai vešliomis garbanomis krito ant pečių, 
o ilga žalia suknelė derėjo prie šešėliuose skendinčių miškų. Tarp 
krūtų kabėjo sidabrinis pakabutis ir skaidri jo akis atsispindėjo 
holo šviesoje. 

Kaip visada, jos grožis trenkė it šokas, it elektros srovė. 

Ji sveikindamasi ištiesė ranką Zojai, tačiau akys — dar žales- 
nės nei jos suknelė — nukrypo į Saimoną. 

— Sveiki. — Jos balsas skambėjo dainingai, atkartodamas 
aidą tų svetimų šalių, kurias Zoja kažkada troško aplankyti. — 
Gera vėl tave matyti. Ir pagaliau susipažinti su Saimonu. 

— Saimonai, čia panelė Rovena. 

— Tiesiog Rovena, prašyčiau, nes tikiuosi, jog tapsime drau- 
gais. Įeikite. — Ji nepaleido Zojos rankos, o kita palietė Saimono 
petį. 

— Tikiuosi, mes nevėluojame. 

— O, tikrai ne. — Rovena atsitraukė ir ėmė vesti juos per 
spalvinga mozaika išklotą holą. — Beveik visi susirinko, tik Me- 
lori su Flinu dar nearvykę. Mes svetainėje. Sakyk, Saimonai, ar 
mėgsti veršiuko kepenis ir briuselinius kopūstus? 

Šis sugaikščiojo ir tik tada prisiminė motinos pamokymus, 
bet kol susizgribo, Zoja spėjo iškaisti. Rovena nusikvatojo. 

— Kadangi jaučiu tą patį, mums pasisekė, kad šįvakar šio 
patiekalo valgiaraštyje nėra. Mūsų naujausi svečiai, — paskelbė 
ji įžengdama į svetainę. — Pitai, susipažink su jaunuoju ponaičiu 


Makortu. 

Saimonas slapčia dirstelėjo į motiną ir kumštelėjo jai. 

— Ponaitis, — nepaprastai patenkintas sukuždėjo jis. 

Rovenos mylimasis prilygo jai savo išvaizda. Jo galingą karžy- 
gio kūną puošė tamsus elegantiškas kostiumas. Tankūs juodi plau- 
kai buvo sušukuoti į viršų ir atidengė išraiškingą, tarsi išskaptuotą 
veidą. Nepaprastai mėlynos jo akys įdėmiai nužvelgė Saimoną. 
Tada jis kilstelėjo antakius ir ištiesė ranką. 

— Labas vakaras, ponaiti Makortai. Ko galėčiau pasiūlyti 
išgerti? 

— Gal turite kokakolos? 

— Žinoma. 

— Prašom jaustis kaip namie. — Rovena apvedė kambarį 
ranka. 

Dana jau ėjo jų link. 

— Sveikas, Saimonai. Kaip gyvuoji? 

— Puikiai. Tik pralošiau dolerį, nes tas vyrukas ir Bredas dėvi 


kostiumus. 


— Nepasisekė. 
— Einu pasikalbėti su Bredu, gerai, mama? 
— Gerai, bet... — Ji atsiduso, kai sūnus akimirksniu išnyko 


iš akių. — Nieko neliesk, — tyliai pridūrė, 

— Nieko jam neatsitiks. O kaip tu? 

— Nežinau. — Zoja pažvelgė į draugę, vieną iš žmonių, 
kuriuo visiškai pasitikėjo. Tamsiai rudose akyse atsispindėjo toks 
supratimas, kokį galėjo turėti tik dar vienas žmogus. — Sutrikusi. 
Bet nekalbėkime apie tai. Puikiai atrodai. 

Tai buvo nepaneigiama tiesa. Tankūs rudi plaukai dailiai 
krito abipus veido vos žemiau smakro. Zoja, — ji buvo kirpusi 
Daną, — nutarė, kad jai šis kirpimas labai tinka. 

Jai palengvėjo pastebėjus, jog Dana vilki plytų spalvos, o ne 
juodą oficialų švarkelį. 

— Dar geriau, — pridūrė Zoja, — atrodai laiminga. — Ji 
pakėlė Danos ranką ir pasigrožėjo keturkampiu rubinu. — Džor- 


danas turi puikų skonį rinkdamasis brangakmenius ir sužadėtines. 

— Negaliu ginčytis. — Dana dirstelėjo sofos link, kur Džor- 
danas kalbėjosi su Pitu. 

Jie atrodo, pagalvojo ji, lyg tiedu karžygiai prie vartų. 

— Nusičiupau didelį gražų vyrą. 

Jie puikiai atrodo kartu, galvojo Zoja. Dana — seksuali ama- 
zonė, Džordanas — aukštas raumeningas vyras. Kad ir kas būtų, 
Zoja džiaugėsi, jog jie vėl kartu. 

— Pamaniau, gal norėtum šampano. — Rovena ištiesė jai 
krištolinę putojančio vyno taurę. 

— Ačiū. 

— Tavo sūnus nuostabus. 

Įtampa užleido vietą pasididžiavimui. 

— Taip. Pati nuostabiausia mano gyvenimo dovana. 

— "Tu labai turtinga moteris. — Rovena palietė jai ranką ir 
nusišypsojo. — Regis, jis ir Bredlis greitai susidraugavo. 

— Taip, jie sutaria, — sutiko Zoja. 

Ji nežinojo, ką apie tai galvoti — atrodė neįtikėtina. Tačiau 
štai jiedu sukišę nosis kažką karštai aptarinėja. Vyras elegantišku 
plieno pilkumo kostiumu ir berniukas tamsiai rudu, kuris — o 
varge — jau šiek tiek jam per ankštas. 

Keista, kad Saimonas taip laisvai jaučiasi šalia vyro, kurio ji 
prisibijo. Paprastai ji su sūnumi dėl visko sutaria. 

Staiga Bredas pakėlė galvą ir jo akys, beveik tokios pačios 
spalvos kaip kostiumas, įsmigo į ją. 

O taip, pagalvojo Zoja, priežastis yra. Jis vienintelis iš jos ir 
Saimono pažįstamų, kurio vien žvilgsnis priverčia susitraukti jos 
skrandį. 

Jis per daug gražus, per daug turtingas, per daug visoks. Tik- 
rai ne tavo lygos, Zoja, be to, kartą jau esi ten buvusi. 

Džeimsas Maršalas visais atžvilgiais nublanksta prieš Bredlį 
Čarlzą Veiną IV. Veinų turtas, susikrautas iš medienos, per visą šalį 
nusidriekęs aukščiausio lygio HlomeMakers parduotuvių tinklas 
padarė Bredą įtakingu ir privilegijuotu žmogumi. 

Jo išvaizda — tamsiai auksiniai plaukai, lyg padūmavusios 

akys ir burtininko burna — jos nuomone, daro jį pavojingą. Liek- 
nas tvirtas jo kūnas tarsi sukurtas dizainerių kostiumams. O ilgos 
kojos, įsivaizdavo ji, padėtų jam akimirksniu dingti. 

Be to, jos nuomone, jis buvo nenuspėjamas. Vieną minutę 
būdavo arogantiškas ir šaltas, kitą — valdingas ir karštakošis, tre- 
čią — stulbinamai mielas. 

Ji nepasitiki nenuspėjamais žmonėmis. 

Tačiau ji patiki jam Saimoną, o tai dar viena mįslė. Jis nieka- 
da neįskaudintų berniuko. Ji buvo tuo įsitikinusi. Akivaizdu, kad 
jis moka elgtis su Saimonu, yra geras jam. 

Vis dėlto, kai Bredas atsistojo ir pasuko Zojos link, jos kūnas 
įsitempė kaip styga. 

— Kaip tu? 

— Gerai. 

— Papasakojai Saimonui, kas čia vyksta. 

— Jis turi teisę žinoti. Aš... 

— Gali nekibti man į gerklę, nes pritariu tau. Jis ne tik turi 
teisę, jis pakankamai protingas ir sumanus, kad su tuo susidorotų. 

— Ak. — Ji įsmeigė akis į taurę. — Atleisk. Aš truputį ner- 
vinuosi. 

— Gal pasijustum geriau, jei prisimintum, jog tu ne viena. 

Tą minutę hole pasigirdo triukšmas. Į svetainę įšuoliavo di- 
džiulis juodas šuo. Džiugiai amtekėjęs, jis puolė tiesiai prie žemo 
staliuko su užkandžiais. 

Flinas ir Melori nuskubėjo paskui jį, lydimi Rovenos juoko. 
Pasigirdo šūksniai, lojimas ir vienas garsus tarkštelėjimas. 

— Tiesą sakant, — pridūrė Bredas stebėdamas chaosą, — tau 
pasiseks, jei nors penkias minutes pabūsi viena. 


Antras skyrius 

J Lonyės kad būtent Zojai teks apsimetinėti valgan- 
čia. Ne todėl, kad nepatiko maistas — tiesiog negalėjo 
atsipalaiduoti. Buvo sunku nuryti kąsnį, kai skrandis susisukęs į 
kietą mazgą. 

Ji jau buvo valgiusi šiame kambaryje su aukštomis lubomis 
ir liepsnojančiu židiniu. Žinojo, kaip gražiai viskas atrodo sietynų 
šviesoje ir žvakių spindesy. 

Tačiau šį kartą žinojo ir tai, kaip baigsis šis vakaras. Loteri- 
jos nebebus. Niekas neištrauks laimingojo šiaudo; nė viena nekiš 
rankos į raižyto medžio dėžutę, kad ištrauktų diską su rakto em- 
blema. 

Melori ir Dana sėkmingai atliko savo užduotis nepaisant visų 
sunkumų ir keistenybių. Jos surado savo raktus. Ir triumfuodamos 
atrakino du užraktus. 

Ji padėjo joms. Idėjomis, parama, netgi paguoda. Bet kai 
įvykiai pasiekė kulminaciją, joms teko imtis naštą ant savo pečių. 
Melori ir Danai teko ištyrinėti tolimiausias savo esybės kerteles, 
kad surastų apčiuopiamą raktą. 

Dabar jos eilė prisiimti naštą ir riziką. Dabar jos šansas. 

Ji turi būti drąsi, protinga ir stipri, antraip viskas, ką jos nu- 
veikė, bus perniek. 

Nuostabiai paruošta kepta kiauliena strigo gerklėje. 

Visi maloniai šnekučiavosi, tarsi tai būtų paprasčiausia vaka- 

rienė su gerais draugais. Melori ir Flinas sėdėjo priešais ją. Melori 
buvo susikėlusi plaukus į viršų ir tik keletas neklusnių deginto 
aukso spalvos garbanėlių supo jos dailų veidelį. Didelės mėlynos 
akys džiugiai spindėjo jai kalbant apie darbus „Malonumo“ centre. 

Flinas kartkartėmis paliesdavo jos ranką, tarsi rodytų 
džiaugsmą, kad ji šalia, kad priklauso jam, ir Zojai žiūrint į juos 
tirpo širdis. 

Norėdama nukreipti savo mintis į paprastesnius dalykus, ji 
nusprendė įkalbėti Eliną pakeisti šukuoseną. Jo plaukai buvo tan- 
kūs, sodrios kaštonų spalvos, tačiau jei jis leistų jai truputį iškar- 
pyti juos, naujas kirpimas tik dar labiau paryškintų jo veido linijas 
ir tamsiai žalias akis, nesuardydamas to nerūpestingo susivėlusio 
vaikino įvaizdžio. | 

Mintyse ji jau karpė ir šukavo visų prie stalo sėdinčiųjų 
plaukus. 

Zoja pašoko, kai Bredas po stalu užmynė jai ant kojos. 

— Kas yra? 

— Grįžk į šią planetą. 

— Aš tik mąsčiau, ir viskas. 

— Ir nevalgei, — pastebėjo jis. 

Zoja pasipiktinusi pasmeigė kiaulienos gabaliuką. 

— Valgau. 

Jos balsas buvo aštrus, kūnas įsitempęs. Ką gi, jis negali jos už 
tai kaltinti. Bet žino vieną būdą, kuris padės jai atsipalaiduoti. 

— Regis, Saimonas puikiai leidžia laiką. 

Ji pažvelgė į sūnų. Rovena buvo pasisodinusi jį šalia savęs, 
ir dabar abu kažką karštai, beveik intymiai aptarinėjo. Tuo pačiu 
metu Saimonas dorojo valgį iš savo lėkštės. 

Nereikės užsukti į „Makdonaldą“, su šypsena pagalvojo 
Zoja. 

— Jis lengvai susidraugauja. Netgi su stebukladariais. 

— Stebukladariais? — pakartojo Bredas. 

— Taip jis juos vadina. Jo nuomone, tai jėga. 

— Jis teisus. Vaikui nieko nėra šauniau už kovą tarp gėrio ir 
blogio. Tau šiek tiek sudėtingiau. 

Zoja, vėl pasmeigusi gabalėlį kiaulienos, perstūmė jį į kitą 
lėkštės pusę. 

— Melori ir Danai pavyko. Pavyks ir man. 

— Ir aš taip manau. — Jis valgė nekreipdamas dėmesio į krei- 
vą Žojos žvilgsnį. — Ar jau užsakei naujus langus „Malonumui'? 

— Vakar. 

Bredas linktelėjo, tarsi tai būtų jam naujiena. Jai tikriausiai 
nepatiktų tai, kad jis davė nurodymą savo darbuotojams įspėti jį, 
jei ji užsuktų į parduotuvę ar pateiktų užsakymą. 

— Gali tekti keisti kai kuriuos rėmus. Galiu užsukti ir padėti 
tau. 

— Nesivargink. Aš pati susitvarkysiu.. 

— Man patinka dirbti su medžiu, kai turiu galimybę. — Jis 
nerūpestingai nusišypsojo jai kaip draugas draugui. — Tai mano 
kraujyje. O kaip dėl apšvietimo? Apsisprendei? 

Jam pavyko ją prablaškyti, pastebėjo Bredas. Gal ir nemiršta 
iš laimės, kad turi kalbėtis su juo, tačiau bent jau negalvoja apie 
raktą. Ir valgo. | 

Jis kraustėsi dėl jos iš proto. O gal jau ir išprotėjo. Nes nepa- 
sakytum, kad ši dama kaip nors jį skatintų. Tebėra tokia pat dygi ir 
šalta kaip ir prieš du mėnesius, kai pirmą kartą ją sutiko. Išskyrus 
tą vienintelį sykį, kai jis sugavo ją nepasiruošusią ir pabučiavo. 

Tas bučinys nebuvo nei šaltas, nei priešiškas, prisiminė Bre- 
das. Jis tikėjosi, kad ji nustebo ir susijaudino ne mažiau nei jis. 

Netgi dabar, jei tik leistų sau, galėtų susikurti jaudinantį vaiz- 
dą, kaip jis ne tik prispaudžia lūpas prie šio žavaus ilgo kaklo. 

O dar tas berniūkštis. Saimonas buvo tarsi didžiausias prizas 
jo traškučių pakelyje. Linksmas, žvitrus, įdomus berniukas — vie- 
nas malonumas. Net jei būtų nejautęs potraukio jo motinai, Bre- 
das būtų mielai leidęs laiką su jos sūnumi. 

Bėda ta, kad Saimonas daug noriau leidžia laiką su juo nei 
Zoja. Kol kas. Tačiau Bredlis Čarlzas Veinas IV niekada nepasi- 
duoda be mūšio. 

Akivaizdu, kad jo laukia ne vienas mūšis, tačiau jis ketina ak- 

tyviai dalyvauti visuose. Jis bus šalia jos, ir jai teks prie to priprasti. 
Jis padės jai. Ir laimės ją. 

Zoja suraukė antakius ir liovėsi pasakojusi apie laidų bei ap- 
švietimo sistemą. 

— Ko taip žiūri į mane? 

— Kaip? 

Ji nežymiai palinko į jį — nusisukdama, pastebėjo Bredas, 
nuo aštrių sūnaus ausų. 

— Tarsi vietoj bulvės norėtum atsikąsti manęs. 

Jis irgi palinko arčiau jos — pakankamai arti, kad ji įsi- 
temptų. 

— Aš ir noriu atsikąsti tavęs, Zoja. Tik ne čia ir ne dabar. 

— Man ir be tavęs pakanka rūpesčių. 

— Teks padaryti vietos. — Jis uždėjo ant jos rankos savąją 
nespėjus jai atitraukti. — Ir pagalvok štai apie ką. Flinas buvo Me- 
lori žygio dalis. Džordanas — Danos. Paskaičiuok, Zoja. Likome 
tik mes. 

— Aš moku skaičiuoti. — Ji ištraukė ranką, nes jo prisilieti- 
mas degino odą. — Ir matau, kad likau aš viena. 

— Greitai pamatysime, kuris iš mūsų geriau sudeda ir atima. 

Jis atšlijo ir ištuštino vyno taurę. 


Svetainėje jų laukė kava ir obuolių pyrago gabaliukai — tokie 
dideli, kad Saimonui akys iššoko ant kaktos. Melori ramindama 
glostė Zojai nugarą. 

— Ar tu pasiruošusi? 

— Juk neturiu kito pasirinkimo, tiesa? 

— Turi mus. Mes gera komanda. 

— Geriausia. Tik tikėjausi, kad būsiu pasiruošusi. Turėjau 
tam daugiausia laiko. Nemaniau, kad bus taip baisu. 

— Man buvo lengviausia. 

— Kaip gali taip sakyti? — Zoja suglumusi papurtė gal- 
vą. — Tu ėmeisi šio reikalo nieko nežinodama. 

— Būtent. O tu žinai viską, ką mes patyrėme per tuos du 
mėnesius. — Užjaučiamai šypsodamasi Melori spustelėjo Zojai 
ranką. — Daug kas buvo baisu. Dabar bus dar baisiau. Kai viskas 
prasidėjo, mes nebuvome taip susiję kaip dabar — nei viena su 
kita ar su Rovena ir Pitu, dukterimis. Dabar viskas svarbiau nei 
prieš du mėnesius. 

Zoja trūkčiojamai atsiduso. 

— Man nuo to nė kiek ne lengviau. 

— Nenoriu tavęs gąsdinti. Tau tenka didelė našta, Zoja, ir 
kartais teks nešti ją pačiai, nesvarbu, kaip mes norėtume tau pa- 
dėti. 

Melori pakėlė galvą ir nudžiugo pamačiusi Daną. 

— Kas yra? — pasiteiravo ši. 

— Trumpas padrąsinantis pokalbis prieš pradedant. — Me- 
lori vėl paėmė Zojos ranką. — Keinas stengsis pakenkti tau, Mė- 
gins apgaudinėti. Tiesą sakant — aš daug apie tai galvojau — šis 
raundas paskutinis, laimėsime arba viską prarasime, jis kiek galė- 
damas stengsis tave sustabdyti. 

Dana paėmė Zoją už kitos rankos. 

— Jau drąsiau? 

— Aš irgi daug apie tai galvojau. Aš jo bijau. — Zoja ištiesi- 
no pečius. — Manau, jūs norite pasakyti man, kad turėčiau bijoti. 
Kad jei tikrai noriu pasiruošti, turėčiau bijoti. 

— Būtent. 

— Tada, manau, esu pasiruošusi. Tik pirmiausia turiu pasi- 
kalbėti su Rovena. Turiu vieną sąlygą prieš pradėdama šį žygį. 

Ji apžvelgė kambarį ir tyliai sušnypštė pamačiusi Roveną įsi- 
gilinus į pokalbį su Bredu. 

— Kodėl jis visur, kur noriu būti aš? 

— Geras klausimas. — Dana patapšnojo jai per nugarą. 

Melori luktelėjo, kol Zoja pasišalino. 

— Dana? Aš irgi bijau. 

— Ką gi, būsi trečia. 

Zoja sustojo priešais Roveną ir krenkštelėjo. 

— Atleiskite, kad trukdau. Rovena, turiu pasikalbėti su tavi- 
mi prieš pradedant... kitą reikalą. 

— Žinoma. Numanau, kad nori pasikalbėti apie tą patį, apie 
ką šnekėjomės mudu su Bredu. 

— Abejoju. Tai dėl Saimono. 

— Taip. — Rovena kviesdama patapšnojo sofą šalia sa- 
vęs. — Būtent. Bredlis primygtinai reikalavo, kad pasirūpinčiau 
Saimonu. 

— Keinas negali paliesti berniuko. — Bredo balsas buvo tvir- 
tas ir ryžtingas. — Jis negali naudotis berniuku. Saimoną reikia 
išimti iš rato. Taškas. 

— Ar tu nustatai sąlygas dėl Zojos ir jos sūnaus? — paklausė 
Rovena. 

— Ne, — skubiai pratarė Zoja. — Aš pati pakalbėsiu už save 
ir už Saimoną. Bet ačiū tau. — Ji žvilgtelėjo į Bredą. — Ačiū, kad 
pagalvojai apie Saimoną. 

— Aš ne tik galvoju, aš aiškiai pasakiau. Tu ir Pitas norite 
trečiojo rakto, — tarė jis Rovenai. — Norite, kad Zojai pavyktų. 
Keinas nori, kad ji palūžtų. Sakei, jog mirtinguosius saugo tam 
tikros taisyklės — negalima jiems kenkti, pralieti jų kraują, atimti 
gyvybę. Praeitą kartą jis sulaužė šias taisykles, todėl Dana ir Džor- 
danas vos nežuvo. Nėra pagrindo manyti, kad šį kartą jis kovos 
garbingai. Tiesą sakant, manau, kad dabar jis kovos dar bjauriau. 

Raumenys aplink Zojos širdį susispaudė, ir ji vos galėjo 
įkvėpti. 

— Neleisiu, kad jis liestų mano sūnų. Turi pažadėti. Turi 
garantuoti, antraip viskas baigsis dabar. 

— Naujos sąlygos? — Rovena kilstelėjo antakius. — Ir ulti- 
matumai? 

— Pasakysiu kitaip. — Zojai nespėjus nė prasižioti, Bredas 
nutildė ją griežtu žvilgsniu. — Jei nepašalinsi Saimono iš rato, jei 
neapsaugosi jo nuo Keino, jis panaudos Saimoną prieš Zoją ir pri- 
vers ją atsisakyti rakto paieškos. Tu jau arti, Rovena. Pernelyg arti, 


kad ši sąlyga trukdytų tavo tikslui. 

— Puikiai sužaidei, Bredai. — Rovena patapšnojo jam 
per kelį. — Saimonui pasisekė, jog turi tokį galingą užtarėją. Ir 
tave, — tarė ji Zojai. — Bet tai jau padaryta. 

— Kas? — Zoja pažvelgė į Saimoną, kuris paslapčia šėrė 
Mojų pyrago trupiniais. 

— Jis aprūpintas stipriausia apsauga, kokią galiu sukurti. Tai 
buvo padaryta, kol jis miegojo, tą naktį, kai Dana rado antrąjį 
raktą. Mama, — švelniai tarė ji paglostydama Zojai skruostą, — aš 
neprašyčiau rizikuoti vaiku — netgi dėl dievo dukterų. 

— Vadinasi, jis saugus. — Zoja užsimerkė slėpdama gelian- 
čias palengvėjimo ašaras. — Keinas negali jam pakenkti? 

— Toks saugus, kiek galiu jį apsaugoti. Keinui tektų eiti 
per mane ir Pirą. Galiu pažadėti, kad toks puolimas jam brangiai 
kainuotų. 

— Bet jei jis pereitų per... 

— Tada atsimuštų į mus, — įsiterpė Bredas. — Į visus šešis 
ir didelį šunį. Mes su Flinu jau kalbėjome apie tai. Turėtum pa- 
siimti Mojų ir laikyti jį šalia — kaip darė Dana. Vietoj signali- 
zacijos. 

— Pasiimti Mojų? Į namus? — Tą didžiulį nevėkšlą šunį į jos 
mažytį namelį? — Manau, kad prieš taip nuspręsdamas turėtum 
pasitarti su manimi. 

— Tai ne sprendimas, tik pasiūlymas. — Bredas pakreipė 
galvą, ir nors jo balsas sušvelnėjo, veidas išliko ryžtingas. — Pro- 
tingas ir pagrįstas pasiūlymas. Be to, Saimono amžiaus vaikas turi 
turėti šunį. 

— Kai manysiu, jog Saimonas pasiruošęs turėti šunį... 

— Nagi, nagi. — Nurydama juoką Rovena vėl patapšnojo 
Bredui per kelį. — Argi ne kvaila ginčytis, kai abu galvojate apie 
tai, kas geriausia Saimonui. | 

— Gal galime pradėti tai, ko čia susirinkome? Kuo ilgiau 
laukiu oficialiosios dalies, tuo labiau nerimauju. 

— Gerai. Gal Saimonas galėtų išvesti Mojų pasivaikščioti. Jis 
bus stebimas, — užtikrino ji Zoją. — Jam nieko neatsitiks. 

— Gerai. 

— Aš tuo pasirūpinsiu. Tada mes pereisime į kitą kambarį. 

Zoja liko sėdėti ant sofos su Bredu. Ji sunėrė ant kelių rankas, 
o jis pasiėmė kavos puodelį. 


— Atsiprašau, jei buvau šiurkšti ir nedėkinga, — pradėjo 
ji. — Iš tiesų aš labai dėkinga. 

— Tik šiurkšti? 

— Galbūt. — Jos skruostai iškaito. — Bet aš to nenorėjau. 


Nesu pratusi, kad kas nors... 

— Padėtų tau? — užbėgo jis jai už akių. — Pasirūpintų ta- 
vimi? Ar Saimonu? 

Jo balsas buvo kandus, tačiau kažkas šalto ir negailestingo 
jame vertė ją gūžtis. Zoja nusprendė nepasiduoti. 

— Teisingai. Niekas nepadėjo man jo auginti, maitinti ar 
mylėti. Niekas nepadėjo surasti jam stogo virš galvos. Viską pa- 
dariau pati ir padariau gerai. 

— Ne gerai, — pataisė jis. — Padarei nepaprastai puikiai. 
Tai ką? Ar todėl turi trenkti per ištiestą pagalbos ranką? 

— Ne. Tu trikdai mane. 

— Ką gi, tai šiokia tokia pradžia. — Jis paėmė jos ranką ir 
nespėjus paprieštarauti pakėlė prie savo lūpų. — Už sėkmę. 

— Ak. Ačiū. — Ji pašoko pamačiusi į kambarį grįžtančią 
Roveną. 

— Jei visi pasiruošę, norėtume tęsti žygio pradžios tradiciją 
kitame kambaryje. 

Bredas nenuleido akių nuo Zojos. Ji buvo truputį pablyškusi, 
tačiau tvardėsi. Vis dėlto, kai jie pajudėjo plačiu koridoriumi, jis 
pastebėjo, kaip Melori ir Dana atsistojo šalia jos. 

Per pastaruosius du mėnesius jos tapo komanda, triada, net- 
gi šeima. Dabar to niekas nepakeistų, žinojo jis. Joms prireiks tos 
vienybės tam, kas jų laukia. 

Jo širdis nerimastingai šoktelėjo, kai jie įžengė į kitą kambarį 
ir pažvelgė į didžiulį paveikslą ant sienos. 

Stiklo Dukterys. Akimirką prieš tai, kai buvo pavogtos jų 

sielos, jos būrėsi viena šalia kitos. Kaip ir trejetas moterų, tokių 
panašių į dievaites paveiksle. 

Venora, žvelgianti gyvomis mėlynomis Melori akimis, sėdėjo 
laikydama ant kelių arfą ir plačiai šypsojosi. Ninijana išraiškingais 
Danos bruožais ir vešliais rudais plaukais sėdėjo šalia ant marmu- 
rinio suolelio su popieriaus ritiniu ir plunksna. 

Kyna, stovinti šalia jų su kardu prie šono ir šuniuku ant ran- 
kos, žiūrėjo tiesiai į jį. Jos juodi it rašalas plaukai buvo ilgesni nei 
Zojos. Tačiau akys, tos pailgos topazo akys, buvo tos pačios. 

Jos traukė jį, gręžėsi į jo širdį. 

Trejetas dukterų spinduliavo grožiu, džiaugsmu ir nekaltybe 
pasaulyje, prisodrintame spalvų ir šviesos. Tačiau įsižiūrėjus ati- 
džiau buvo galima pamatyti tamsos šešėlius. 

Tankiame žaliame miške juodavo vyro šešėlis. Ant blizgančių 
plytelių išdavikiškai šliaužė gyvatė. 

Kampe giedro dangaus fone kaupėsi audra, apie kurią dukte- 
rys dar nė nenutuokė. O įsimylėjėliai skendėjo vienas kito glėbyje 
ir nenujautė pavojaus, gresiančio jų globotinėms. 

Įžvalgesnis stebėtojas galėjo pamatyti ir tris raktus, sumaniai 
paslėptus paveiksle. Vienas buvo užmaskuotas paukštyje, plazde- 
nančiame žydrame danguje. Kitas slėpėsi vešlioje miško žalumoje. 
O trečiasis atsispindėjo giliame fontano vandenyje už dukterų, 
kurios mėgavosi paskutiniais ramybės ir nekaltumo momentais. 

Jis matė, kaip jos atrodė po užkeikimo. Baltos ir sustingusios 
tarsi mirtis krištolo karstuose. 

Bredas nusipirko tą paveikslą, pavadintą „Po užkeikimo“, 
gerokai anksčiau nei sugrįžo į Velį, sužinojo apie šią istoriją ar 
apie šias moteris. Buvo priverstas jį nusipirkti, dabar galvojo jis, 
nes įsimylėjo — susižavėjo arba buvo apsėstas — o, kad jis žino- 
tų — Zojos veidą. 

— Du raktai surasti, — pradėjo Rovena. — Du užraktai 
atrakinti. Liko vienas. — Kalbėdama ji atsistojo po paveikslu, 
ir židinio liepsnos nudažė jos plaukus raudonais ir auksiniais at- 
spalviais. 

— Jūs sutikote atlikti šį žygį iš smalsumo ir todėl, kad tuo 

metu buvote nepatenkintos tam tikrais gyvenimo aspektais. 
Ir, — pridūrė Rovena, — todėl, kad jums buvo sumokėta. Tačiau 
jūs tęsėte žygį, nes esate stiprios ir sąžiningos. Niekam kitam per 
tris tūkstantmečius nepavyko nueiti taip toli. 

— Jūs sužinojote apie meno galią, — tęsė Pitas prisidėdamas 
prie Rovenos. — Pajutote tiesos galią. Dabar pirmieji du žygiai 
atvedė jus prie trečiojo. 

— Jūs turite viena kitą, — tarė ji moterims. — Turite savo 
vyrus. Kartu jūs sudarote grandinę. Negalite leisti, kad jis ją su- 
traukytų. — Ji žengtelėjo priekin ir prakalbo į Zoją, tarsi toji 
vienintelė būtų kambaryje. — Dabar tavo eilė. Tau buvo lemta 
viską užbaigti. 

— Man? — Panika užspaudė jai gerklę. — Jei tai tiesa, kodėl 
anksčiau traukėme burtus? Su Dana ir Melori? 

— Visada turi būti pasirinkimas. Lemtis yra durys, bet tu 
gali pasirinkti — eiti pro jas ar nusigręžti. Eisi? 

Zoja pažvelgė į paveikslą ir linktelėjo. 

— Tada duosiu tau žemėlapį, nuorodas į raktą ir patari- 
mą. — Rovena paėmė popieriaus ritinį. 

„Grožis ir tiesa, — ėmė skaityti ji, — netenka prasmės, jei 
neturi drąsos juos išlaikyti. Tačiau kartais rankos suspaudžia per 
stipriai ir turtas išslysta pro pirštus. Praradimas ir skausmas, liū- 
desys ir valia nušvies nelygų taką per mišką. Kelionėje gali lydėti 
kraujas, mirtis ir praeities šmėklos. 

Kiekvieną kartą, kai takas šakosis, tikėjimas padės pasirinkti 
kelią, o abejonės kliudys. Ką pasirinksi — neviltį ar džiaugsmą? 
Ar galima be rizikos ir praradimo pajusti pasitenkinimą? Tai bus 
pradžia ar pabaiga? Ar pasuksi į šviesą, o gal grįši į tamsą? 

Pakeliui matysi daug ištiestų rankų. Ar paimsi kurią nors, o 
gal sugniauši kumščius ir laikysi juose tai, ką jau turi, kol iš to liks 
tik dulkės? 

Baimė persekios tave, ir jos strėlės žeis tavo širdį, protą ir 
kūną. Negydomos žaizdos pūliuoja, o ilgai ignoruojami randai su- 
kietėja ir neleidžia akims matyti to, ką jos turi matyti. 

Kur dievaitė, iškėlusi kardą ir pasiruošusi kautis? O taikos 
metu trokštanti nuleisti kardą? Surask ją, pažink jos galią, jos tikė- 
jimą ir narsią širdį. Kai tu pagaliau ją pamatysi, surasi raktą ir iš- 
laisvinsi ją. O rasi jį ant tako, kur visos durys bus atidarytos tau.“ 

— O varge! — Zoja susiėmė už širdies. — Juk duosi man tą 
ritinį, taip? Nes aš niekada neprisiminsiu viso šito. 

— Žinoma. 

— Gerai. — Ji stengėsi kalbėti kuo ramiau. — Visa tai nu- 
skambėjo kažkaip... 

— Kraupiai, — užbaigė Dana. 

— Taip. — Zojai palengvėjo pajutus Danos ranką ant 
peties. — Bet, palyginti su kitų, manojoje nuorodoje daugiau 
klausimų. 

Rovena ištiesė jai ritinį. 


— Atsakyk į juos. 


Kai visi išsiskirstė, Pitas atsistojo šalia Rovenos, tyrinėjančios 
paveikslą. 
Ar ne? 

— Taip. Jis turėjo daugiau laiko pažinti ją, sužinoti jos silp- 
nybes, suprasti baimes ir poreikius. Jis panaudos tai prieš ją. 

— Berniukas saugus. Kad ir ką darytume, kad ir kiek mums 
tai kainuotų, mes privalome jį apsaugoti. Jis toks mielas, Pitai. 

Girdėdamas Rovenos balse ilgesį ir skausmą, Pitas prisitraukė 
ją prie savęs. 

— Jis bus saugus. Bet kokia kaina. — Pitas prispaudė lūpas 
jai prie plaukų. — Vaiko jis nepalies. 


— Jis netruks ją aplankyti, — tarė Rovena. 


Ji linktelėjo, nusisuko nuo paveikslo ir įsižiūrėjo į ugnį. 

— Įdomu, ar ji pasitikės mumis taip besąlygiškai, kaip aš 
pasitikiu tavimi? Ar galės — žinodama tai, kas buvo, ir turėdama 
kuo rizikuoti? 

— Viskas priklausys nuo vienos moters drąsos. — Pitas kils- 


32 


telėjo Rovenos smakrą ir perbraukė pirštu per skruostą. — Jei ji 
turi nors kruopelę tavosios, mes laimėsime. 

— Ber ji neturi tavęs. Neturi šalia vyro. Jie visi palietė mano 
širdį, Pitai. Niekada nemaniau, kad jausiu tokį... — ji palietė pirš- 
tu savo širdį, — prieraišumą. Tačiau labiausiai mane sujaudino ši 
narsi mamytė. 

— Tad pasitikėk ja ir jos armija. Jie... išradingi ir protingi. 
Kaip mirtingieji. 

Rovena susijuokė ir jos nuotaika pasitaisė. 

— Gyvename tarp jų tris tūkstančius metų, o jie vis stebina 
tave. 

'— Galbūt. Bet, skirtingai nei Keinas, aš išmokau juos gerbti. 
Ir niekada nenuvertinti moters. Eikš. — Jis paėmė ją ant ran- 
kų. — Eime į lovą. 


Paguldžiusi Saimoną, Zoja dar ilgai vaikščiojo po namus 
ieškodama kuo užsiimti. Ji girdėjo, kaip sūnus pašnibždomis pa- 
sikvietė šunį, girdėjo, kaip šis užsikerėplino ant lovos, ir išgirdo 
prislopintą berniuko juoką. 

Jos žygis prasideda auštant, ir ji bijojo, jog pabudusi pamatys 
tai, pamatys, kaip prasideda diena. 

Tai ne pirma bemiegė naktis, priminė ji sau. Jų būta daug. 
Naktų, kai sirgdavo arba blaškydavosi Saimonas. Naktų, kai ji 
vartydavosi nerimaudama dėl sąskaitų. Darbo naktų, nes dieną ji 
nespėdavo visko nuveikti. 

Kartais negalėdavo užmigti, nes būdavo per daug laiminga, 
kad užsimerktų. Tokia buvo jos pirmoji naktis šiame name, kai 
beveik ištisai vaikščiojo liesdama sienas, žiūrėdama pro langus, 
planuodama būsimus darbus čia, kad Saimonas turėtų namus. 

Ši naktis yra dar viena svarbi proga, tad nėra ko skųstis dėl 
keleto neišmiegotų valandų. 

Vidurnaktį ji vis dar negalėjo nurimti, todėl nutarė pasimė- 
gauti karštu dušu netrukdoma jos dėmesio reikalaujančio sūnaus. 

Pasikabino ant durų geriausius aguonų raudonumo naktinius 
marškinius, tada uždegė pačios pasigamintą aromatinę žvakę. 

Maži ritualai, tikėjo ji, padeda sukurti mieguistą atmosferą. 

Ji palindo po pulsuojančia vandens srove, išsimuilino persikų 
žiedų dušo želė, kuria ketino prekiauti savo salone. Tegu mintys 
sklando nevaržomos, nutarė, gal tai padės suvokti visumą. Tada 
imsis savo dėlionės gabaliukų. Vieno, kito... paskui likusių, gal- 
vojo Zoja. 

Ir taip žingsnis po žingsnio, kol ims ryškėti vaizdas. Melori 
buvo skirtas paveikslas, Danai — knyga. Kas lieka jai? Šampūnas 
ir veido kremas? — šyptelėjo. Nes ji apie tai išmano. Apie tai ir 
apie vaiko pasaulį. Dar ji moka dirbti. Statyti arba remontuoti. 

Jos gabios rankos, priminė sau apžiūrinėdama jas po vande- 
niu. Bet ką tai turi bendra su takais miške ar dievaite su kardu? 

Kelionė, pagalvojo ji užsukdama vandenį. Tai turėtų būti 
kažkoks simbolis, nes ji niekada niekur nėra buvusi. Ir neatrodo, 
kad netolimoje ateityje kas pasikeistų. 

Gal tai susiję su jos atvykimu į Velį ar bendro verslo su 
Melori ir Dana pradžia. Arba, mąstė ji šluostydamasi, tai tiesiog 
gyvenimas. 

Jos gyvenimas? Dukterų gyvenimas? Apie tai reikia pagalvoti, 
nusprendė tepdama odą persikų kremu. Jos gyvenime nėra nieko 
įdomaus, nors niekas nesakė, kad jis turėtų toks būti. Dana, prisi- 
minė ji, ėmė atskirus nuorodos žodžius ir dirbo su jais. Gal ir jai 
reikėtų pamėginti. 

Dievaitė su kardu — tai gana paprasta. Kyna turi kardą, o 
Kyna josios dievaitė. Tačiau tai nepaaiškina, kaip jai pažinti Kyną, 
kad surastų raktą ir ją išlaisvintų. 

Zoja papurtė galvą ir pažvelgė į aprasojusį veidrodį virš 
kriauklės. 

Jos ilgi plaukai it juoda banga dengė pečius, išryškindami 
baltą veidą. Aukso atspalvio akys tvirtai žvelgė priešais save. Tarp 
veidrodžio ir Zojos it spindinti uždanga virpėjo migla, ir ji kilstelė- 
jo ranką virpančiais pirštais paliesti atvaizdo, kuris nebuvo jos. 

Akimirką jai pasirodė, kad pirštai perėjo per uždangą, stiklą 
ir palietė kūną. 

Kitą akimirką ji stovėjo viena garuose paskendusiame vonios 
kambaryje, prispaudusi ranką prie aprasojusio veidrodžio. Spok- 
santi į savo atvaizdą. 

Vaizduotė įsisiūbavo, pagalvojo ji nuleisdama ranką. Pro- 
jekcija, štai kaip tai vadinasi. Bandau įsivaizduoti save it dievaitę. 
Dar vienas apmąstytinas dalykas. Tačiau pagalvos apie tai rytą, kai 
protas bus aštresnis. 

Ji susinešė į lovą visus dokumentus ir peržiūrėjo prekių sąra- 
šus. Salonui, dienos gydyklai, kurią planavo įkurti. Ir centrui. 

Apsvarstė keletą naujų idėjų, kai ką pasižymėjo, bandė susi- 
koncentruoti. Tačiau mintys vis sukosi aplink raktą ir nuorodą. 

Miškas. Lorelio aukštumose Pensilvanijoje daug miškų. Ar 
nuorodoje minimas tikras miškas, ar tai metafora? 

Ji nelabai supranta metaforų. 

Kraujas, ką reiškia kraujas? Gal tai užuomina apie Džordano 
kraują, kai jis susižeidė? O gal kieno nors kito? Gal jos? 

Ji ne sykį buvo susižeidusi. Kartą įsipjovė nykštį, kai jai 
buvo — kiek, vienuolika? Pjaustydama pomidorus sumuštiniams. 
Brolis ir sesuo pešdamiesi stumtelėjo ją. Peilis nuslydo nykščio 
šonu, nuo galiuko iki krumplio, ir kraujas trykštelėjo iš žaizdos 
lyg iš fontano. 

Randas tebėra, mąstė Zoja, apžiūrinėdama blyškią liniją. Bet 
jis nėra kietas ir tikrai netrukdo jai matyti. Tikriausiai jis čia nie- 
kuo dėtas. 

Skausmas, netektis ir neviltis. Dievuli, kodėl jos nuoroda 
tokia slegianti? 

Teks tenkintis tuo, ką turi, nusprendė ji, vėl pasiimdama 
dokumentus. Staiga raidės susiliejo ir ji nugrimzdo į miegą neuž- 
gesinusi šviesos. 

Sapnavo kraują, palengva lašantį iš jos ant purvino rudo lino- 
leumo, ir aplinkui klykiančius vaikus. 


Trečias skyrius 

oja pramigo. Ji negalėjo prisiminti, kada paskutinį kartą 
buvo pramigusi. Pastarąjį dešimtmetį tikrai ne. 

Kai ji su sūnumi ir šuniu atvažiavo į „Malonumo“ centrą, 
buvo jau dešimta. Ji pastatė automobilį gatvėje, nes kiemas buvo 
užkimštas. Elino automobilis. Ir Džordano. O šis — vienas iš Bre- 
do. Jis, kiek žino, turėjo du ir tikriausiai dar daugiau. 

Jai pavyko sugriebti Mojaus pavadėlį prieš jam iššokant iš 
mašinos, tada, kaip sugeba tik motinos, pasičiupo rankinę, termo- 
są, vis nenuleisdama akių nuo sūnaus. 

— Stipriai laikyk, — paliepė Saimonui, perduodama pa- 
vadėlį. — Priversk jį tavęs klausyti. Reikės paklausti Fliną, kur 
šiandien dėti šunį. 

— Jis gali būti su manimi. Mes galime žaisti kieme. 

— Pažiūrėsime. Gali eiti, bet būk ten, kur galėčiau tave ma- 
tyti. 

Saimonas nukūrė su Mojumi, o Zoja pasuko priekinių durų 
link. 

Jai patiko žiūrėti į tą didelį seną namą ir įžvelgti visas jo ga- 
limybes. Draugės jau pažymėjo jį savaip, nudažė verandą linksma 
mėlyna spalva, o abipus laiptų pastatė vazonus su chrizantemomis. 

Kai apsitvarkys viduje, ji paieškos sendaikčių turguje senų va- 
zonų. Nuvalys juos, nudažys. Gal pavyks rasti tuščią viskio statinę, 
galėtų joje pasodinti sezoninių gėlių. 

Ji pažvelgė į langą virš priekinių durų. Melori pasamdė vit- 
ražistę, kad ši sukurtų jų prekinio ženklo vitražą. Tai tik vienas 
elementas, išskirsiantis jų centrą iš kitų pastatų. 

Ji pastatė termosą, atidarė duris. 

Viduje skambėjo muzika. Ne plyšojo, bet grojo gana garsiai. 
Pro ją veržėsi plaktuko kaukšėjimas, pjūklo dūzgimas, balsai. Dar- 
bo triukšmo garsai. 

Minutėlę ji stovėjo gerdama į save atmosferą ir žiūrėdama į 
laiptus, dalijančius pagrindinį aukštą pusiau. Vienoje pusėje bus 
Danos knygynas, kitoje — Melori galerija. Mano salonas viršuje, 
galvojo ji. Namo gilumoje įkursime virtuvę, paskui mažą jaukų 
kiemelį, kur vieną dieną, ji tikėjosi, pastatysime staliukų ir lanky- 
tojai galės prisėsti ir atsigaivinti. 

Nors centras bus atidarytas tik po kelių savaičių, Zojai tai 
buvo jau išsipildžiusi svajonė. 

— Labas. Kur kitos iš įgulos? 

Zoja grįžo į realybę ir atsisuko į Daną. 

— Kieme. Atleisk, pramigau. 

— Mes jau apkarpėme tavo atlyginimą. Ar apkarpysime, kai 
pradėsime skaičiuoti laiką. Vaje, Zoja, nenutaisyk tokio kalto vei- 
do. Niekas dar neskaičiuoja valandų, ypač šeštadieniais. 

Turėjau būti čia prieš pusantros valandos, — atsiliepė 
Zoja išsivaduodama iš švarkelio, — bet pramiegojau. Atsikėliau 
aštuntą. 


— Aštuntą! — pasibaisėjusi šūktelėjo Dana. — Ak, tu tin- 
gine! 

— Nežinau, kaip Saimonui pavyko užčiaupti šunį — O 
gal atvirkščiai — bet kai atsikėliau, jiedu buvo kieme. Kol apsi- 
tvarkiau, pagaminau pusryčius, pasiruošiau, praėjo dar valanda. 
Paskui užsukau pas Eliną, — tikėjausi palikti Mojų, bet nieko ne- 
buvo namuose, — Saimonas, aišku, labai apsidžiaugė. 

Ji atsiduso. 

— Dana, teks nupirkti jam šunį. Jaučiu tai. 

Danos skruostuose atsirado duobutės. 

— Minkšradūšė. 

— Tikra tiesa. Nežinojau, kad šiandien visi susirinks. 

— Pagalvojom, gal reikėtų suruošti gerą šeštadienio talką. 

— Puiku. — Pasirengusi nerti į darbus, Zoja apsijuosė įran- 
kių diržą. — Ką darai tu? 

— Norėjau antrą kartą lakuoti grindis, bet Džordanas aiški- 
na, kad aš nemoku. Todėl jis lakuoja, o aš dažau virtuvę, nes visi 
vieningai nusprendė, kad aš tik dažyti ir temoku. 

— Tu puiki dažytoja, — diplomaciškai tarė Zoja. 

— Hm. Melori ir Flinas lakavo savo pusę, bet ji tvirtina, kad 
jis nemoka, todėl Flinas buvo pasiųstas padėti Bredui. 

— Į viršų? Į mano saloną? Ką Bredlis veikia mano salone? 

— Spėju, kad jis... — Dana nusprendė nesivarginti, nes Zoja 
jau lėkė laiptais pažiūrėti. 

Salono sienos jau buvo išdažytos jos pačios. Tamsiai rožine 
spalva, pereinančia į purpurinę. Zojos nuomone, tai buvo sodri, 
moteriška spalva, bet ne tokia mergaitiška, kad atbaidytų vyrus. 

Vitrinų papuošimui ir stalviršiams pasirinko ryškiai žalią. 
Tokios pačios spalvos, tik švelnesnių atspalvių, turėjo vyrauti ir 
gydykloje. 

Grindys jau buvo nušlifuotos ir nulakuotos — tuo ji pasirū- 
pino pati asmeniškai ir saugodama apdengė jas patiesalais. 

Jau buvo numačiusi, kokią medžiagą pirks aptraukti bal- 
dams — padėvėtai kušetei ir porai fotelių. Apsisprendė dėl apšvie- 
timo, gydymo stalų, netgi dėl rankšluosčių spalvos. Viskas jos sa- 
lone atspindės jos skonį, viziją ir bus sukurta jos pačios rankomis. 

O čia Bredlis Čarlzas Veinas IV šlifuoja lentas jos stalvir- 
šiamns. 

— Ką čia veiki? 

Niekas, žinoma, jos neišgirdo. Kur išgirs, kai dūzgia Bredo 
pjūklas, kalena vinis prišaudantis Flino pistoletas ir velniškai ply- 
šoja muzika. 

Jos galėtų nė nebūsi čia. Ką gi, ji tuoj viską sutvarkys. 

Zoja priėjo taip arti, kad jos šešėlis uždengė Bredo šlifuojamą 

lentą. Jis pakėlė galvą ir nekantriai mostelėjo jai parodydamas, kad 
užstoja šviesą. 

Ji nepasitraukė. 

— Noriu žinoti, ką čia veiki. 

— Minutėlę, — šūktelėjo jis jai, baigė dailinti vieną pusę, 
tada išjungė šlifavimo mašiną ir nusiėmė apsauginius akinius. 

— Atvežė tavo laminavimo plokštes. 

— Noriu... Plokštes? — Apsidžiaugusi ji skubiai pasisuko jo 
rodoma kryptimi. Ak, koks ryškus žalumas. — Nuostabu. Žino- 
jau, kad bus nuostabu. Turėjo pristatyti tik kitą savaitę. 

— Atvežė anksčiau. — Bredas nutylėjo, kad jis paskubino 
reikalus. — Šiandien turėtume suspėt padaryti porą stalviršių. 

— Tau tikrai nebūtina... 

— Sveika, Zoja. — Flinas padėjo pistoletą ir nusišiepė 
jai. — Ką manai? 

— Manau, tikrai labai miela, kad atėjote padėti. Paaukojote 
šeštadienį ir visa kita. Bet aš galiu viską padaryti pati, jei norite... 
veikti ką nors kita. 

Mes čia puikiai pradėjome. — Jis dirstelėjo už jos. — Kur 
didysis šuo ir mažasis berniukas? 

— Kieme. Nežinojau, ką su jais daryti. 

— Čia pilna vietos. Einu, žvilgtelsiu, ką jie veikia. — Elinas 
atsistojo. — Gal atnešti kavos? 

— Jei tik ne tu ją virsi, — tarė Bredas. 

— Nedėkingasis. — Flinas mirktelėjo Zojai ir paliko juos 
vienus. 

— Nenoriu, kad tu... 

— Puikus dizainas, — pertraukė ją Bredas. — Spintelių. 
Dailus ir paprastas. Pagal tavo planus lengva dirbti, nes aišku, ką 
turėjai galvoje. 

Zoja sukryžiavo ant krūtinės rankas. 

— Nesitikėjau, kad pagal juos kas nors dirbs. 

— Tau puikiai sekasi. — Jis minutėlę patylėjo. Zoja stebeilijo 
į jį. — Rūpestingas planavimas, puikus skonis, įdomus dizainas. 
Ar tikrai turi viską daryti pati? | 

— Ne. Tiesiog nenoriu, jog jaustum pareigą man padėti, 

Jis kilstelėjo antakius. 

— Nedėkingoji. 

Zoja nugalėta susijuokė. 

— Matai, aš žinau, kaip reikia dirbti, bet nežinau, ar tu ką 
nors moki. — Ji apžiūrėjo jo darbą. — Regis, moki. 

— Mano senelis didžiuotųsi tai girdėdamas. 

Zoja nusišypsojo. 

— Laminavimo plokštes noriu pjaustyti pati. Tiesiog no- 
riu... 

— Norim matyti savo darbo rezultatus ir, praėjus metams, 
pažiūrėti į visa tai ir pasakyti: ei, tai aš padariau. 

— Taip. Būtent. Nemaniau, kad suprasi. 

Jis pasislinko arčiau jos ir pakreipė galvą. 

— Ar žinai, kodėl sugrįžau į Velį? 

— Ne. 

— Paklausk kada nors. O dabar čiupk tą pistoletą. Sudrebin- 


kime sienas. 


Teko pripažinti, kad jiems gerai sekėsi dirbti kartu, ir Bredas, 
manė ji, nesielgė taip globėjiškai, tarsi ji nemokėtų naudotis įran- 
kiais. Priešingai, jis nė nemanė kištis ar trukdyti jai. 

Nors kai kuriais atvejais imdavo vaidinti viršininką. Jei ji 
griebdavo kelti, jo nuomone, per sunkų daiktą, liepdavo palikti 
jį ramybėje. Ir spyrėsi leisti jam nusileisti į apačią ir atnešti jos 
termosą. 

Tačiau Zoja, pasinėrusi į pirmosios spintelės laminavimą, 
nekreipė į tai dėmesio. 

Nors langai buvo atidaryti, dūmai rietė nosį. 

— Gerai, kad dirbame tik po kelis, — pastebėjo Bre- 
das. — Jei dirbtume visi kartu ir be ventiliatoriaus, uždustume nė 
nebaigę. 

— Prieš porą metų perdažinėjau virtuvės spinteles. Apsvai- 

gau kaip po šeštadienio nakties girtavimo — turėjau išeiti į lauką 
ir atsigulti ant žolės. 

Bredas atidžiai nužvelgė jos veidą — ji buvo truputį įraudusi, 
bet akys skaidrios. 

— Jei pajusi kažką panašaus, sakyk. 

— Viskas gerai. — Ji priglaudė piršto galiuką prie klijų. — 
Beveik baigta. 


— Gaila. Norėčiau pamatyti tave apsvaigusią. 


Ji pažvelgė į jį. 

— Čia užtenka gryno oro. 

— Tačiau tavo skruostai įraudę. — Jis perbraukė pirštu jai 
per skruostą. — Tavo nepaprastai švelni oda. 

— Tai, a, dėl reklamos. — Zoja nežinojo, ar buvo įraudu- 


si, tačiau dabar veidas ėmė degti. — Naudoju daug produktų, 
kuriuos ketinu pasiūlyti klientams. Čia toks nuostabus serumas. 
Jauninantis. 

— Tikrai? — Jis šypsodamasis nuvedė pirštą kaklu. — Ma- 
tyt, veiksmingas. 

— Aš nenoriu siūlyti produktų, kurių veiksmingumu pati 
netikiu. 

— O ką darai su savo lūpomis? 

Zoja išsižiojo. 

— Ką) 

— Ką naudoji? Tavo lūpos tokios švelnios. — Jis perbraukė 
nykščiu per jas. — Lygios. Gundančios. 

— Balzamas, kurį... Nedaryk to. 

— Ko? 

— Nebučiuok manęs. Aš visai susipainiosiu. O mums reikia 
dirbti. 

— Tu teisi. Tačiau darbą kada nors baigsime. Klijai tikriau- 
siai jau pakankamai sustingo. Pasiruošusi? 

Zoja linktelėjo. Grynas oras ar ne, tačiau ji jautėsi truputį 
apsvaigusi. Ir dėl to galėjo kaltinti tik jį. Tikriausiai jis žino, kaip 
tie ilgi įdėmūs žvilgsniai, tie nerūpestingai intymūs prisilietimai 
veikia moterį. 

Teks atsilaikyti prieš juos, jei nenori turėti problemų. 

Jie kartu pakėlė laminavimo plokštę. Atidumo reikalaujantis 
procesas, komandinis darbas, nes, klijams susiliejus su klijais, kelio 
atgal nebebus. 

Kai viskas buvo baigta, pakraščiai nudailinti ir užtvirtinti, 
kad neatsiklijuorų, Zoja žengė žingsnį atgal. 

Taip, viskas gerai, ji teisingai pasielgė išlenkdama kraštus, nes 
išlinkiai suteikia subtilų bangavimo įspūdį. Paprasta, praktiška, 
bet su elegancijos atspalviu. 

Klientai gal ir nepastebės detalių, tačiau pajus efektą. 

— Gražiai atrodo, — tarė Bredas. — Ir kaip tau šovė į galvą 
padaryti juose skyles tų aparatų — ar kaip jie ten vadinasi — lai- 
dams? 

— Jie vadinasi plaukų džiovintuvai ir žnyplės. 

— Taip. Dabar laidai nekabos ore ir nesipainios po kojomis. 
Be to, tvarkingiau atrodys. 

— Aš tik noriu, kad viskas būtų modernu, bet neįpareigo- 
jamai. 

— O ką ketini daryti žmonėms tose kabinose? 

— A, tai paslaptingi ritualai. — Ji pamojavo ranka ore, ir jis 
nusišypsojo. — O kai uždirbsiu pinigų, pastatysiu švedišką dušą ir 
hidroterapijos vonią. Įkursiu vandens terapijos erdvę. Bet tai toli 
ateityje. Kol kas reikia pastatyti antrą spintelę. 


Ji dirba kaip trojietė, galvojo Bredas. Tai daugiau nei noras 
viską padaryti pačiai, daugiau nei ryžtas pasiekti viską savo pra- 
kaitu. 

Tai tikėjimas tuo, ką darai. 

Ji stabtelėjo tik pažiūrėti, ką veikia sūnus, įsitikinti, kad jis 
sotus ir saugus. 

Kai jie pagaliau paruošė laminuotę antrajai spintelei, kiti jau 
rinkosi daiktus. 

Melori užbėgo viršun ir įsirėmė rankomis į klubus. 

— Oho! Kiekvieną kartą, kai užsuku čionai, pastebiu vis ką 
nors nauja. Nuostabu, Zoja. Spalvos nepakartojamos. Tai spintelė, 
ar ne? — Ji priėjo apžiūrėti užbaigtąją. — Negaliu patikėti, kad 
pati ją padarei. 

— Man padėjo. — Zoja pamankštino sustingusius pečius ir 
priėjo prie Melori. — Gražu, ar ne? Žinau, kad už tą pačią kainą 
būčiau nusipirkusi gatavą, tačiau tai ne tas pat. Kaip reikalai apa- 
čioje? 

— Grindys paruoštos, virtuvė išdažyta. — Tarsi ką tik 
prisiminusi, Melori nusitraukė nuo galvos ryškiai mėlyną skare- 
lę. — Vieną kartą nudažėme spintas ir iki blizgesio nugrandėme 
prietaisus. 

— Aš čia įsijaučiau. Turėjau padėti judviem su Dana virtuvėje. 

— Mums netrūko pagalbininkų, ačiū. — Ji persibraukė 
pirštais tamsiai auksines garbanas. — Dabar visi einame pas mus 
valgyti viščiuko. Baigei? 

— Tiesą sakant, norėčiau užbaigti šią spintelę. Pasakyk Sai- 
monui, kad ateitų čionai, mes ateisime šiek tiek vėliau. 

— Aš galiu pasiimti jį drauge. Jis lauke, kvailioja su Flinu ir 
Mojumi. 

— Ak. Nežinau. Nenoriu... 

— Mes susitvarkysime, Zoja. O tu ateisi, kai baigsi. Pasi- 
stengsiu išsaugoti tau šlaunelę. Ir tau, Bredai. 

— O, tau nebūtina pasilikti. — Kai Zoja pasisuko, Melori 
mirktelėjo Bredui ir nudundėjo žemyn. 

— Juk nori užbaigti šią spintelę. 

— Taip, bet neketinau tavęs versti. 

— Kai pajusiu, jog verti, pasakysiu. Pasiruošusi klijuoti? 

Taupydama laiką Zoja nesiginčijo. 

Baigę antrąją, jie pastatė ją šalia pirmosios ir susirinko įran- 
kius. Langą paliko truputį pravirą. 

Bredas pirmas spėjo pagriebti jos termosą. 

— Šiai dienai pakaks. 

— Labai ačiū už pagalbą. Palik termosą verandoje, aš noriu 
pažiūrėti, kaip atrodo grindys ir virtuvė, tada viską užrakinsiu. 

— Aš palauksiu. Ir pats noriu pamatyti, ką jie nuveikė. 

Zoja pasisuko lipti laiptais žemyn, bet stabtelėjo ir atsigręžė. 

— Tu mane saugai? Ar taip? Aš pati galiu savimi pasirūpinti. 

Jis perėmė termosą į kitą ranką. 

— Taip, saugau. Niekas neabejoja, kad gali pasirūpinti savi- 
mi, savo sūnumi, draugais ir visai nepažįstamais, jei prireiktų. 

— Jei aš tokia velniškai pajėgi, man nereikia, kad mane kas 
nors saugotų. Tai kodėl taip darai? 

— Nes man patinka. Be to, malonu tiesiog žiūrėti į tave, 
nes esi graži moteris ir man labai patinki. Kadangi nepastebėjau 
tave esant nenuovokią ar kvailą, esu tikras, kad suvoki, jog patinki 
man. Bet jei turi kokių abejonių, galėsiu pademonstruoti, kai nu- 
lipsime. 

— Aš paklausiau labai paprasto dalyko, — atšovė ji. — Ne- 
prašiau nieko demonstruoti. 

Zoja pikta nulipo laiptais ir pasisuko eiti į virtuvę, kai išgirdo 
už nugaros triukšmingai pastatomą termosą. 

Nespėjus sureaguoti, jis kilstelėjo ją į orą, priplojo prie sienos 
ir atsuko į save. 

Ji spėjo pamatyti iš pykčio patamsėjusias liepsnojančias akis. 
Gomurį nudegino karštas baimės ir pykčio pojūtis, tačiau viską 
nustelbė staiga užplūdęs jaudulys. 

— Nagi, pasirūpink savimi, — iššaukiamai sužaibavo akimis 
Bredas. — O paskui pereisime prie demonstravimo. 

Ji įsistebeilijo jam į akis laukdama, kol jis nors truputį atsi- 
palaiduos. Tada skubiai įkišo kelį tarp jo kojų, kilstelėjo ir sustojo 
per plauką nuo rimtos žalos. 

Jis įsitempė, o Zoja pajuto velnišką pasitenkinimą. 

— Gerai. Pirma, leisk pagirti tave už puikią savikontrolę. — 
Jis nejudėjo. Jie abu žinojo, kad užtektų vieno staigaus judesio, ir 
jis sukluptų ant kelių. — Antra, leisk širdingai padėkoti, kad pasi- 
naudojai tuo būtent dabar. 

— Aš ne kokia bejėgė višta. 

— Niekada negalvojau apie tave kaip apie bejėgę ar vištą. — 

Staiga situacija ir jo padėtis Bredui pasirodė keistai juokinga. Jis 
ėmė šypsotis, paskui prapliupo juoktis, kol netekęs jėgų nuleido 
galvą jai ant pakaušio. — Nežinau, kaip tau pavyksta mane pri- 
veikti, bet pavyksta. 

Jis liovėsi spaudęs jai pečius, visai paleido ir įsirėmė delnais 
į sieną. 

— Gal nuleistum tą kelį? Bent per porą centimetrų? Jis kelia 
man nerimą. 

— Čia ir yra esmė. — Tačiau ji pakluso. — Nesuprantu, kas 
čia juokinga. 

— Ir aš ne. Ak, Zoja, tu mane pribaigsi — vienu ar kitu 
būdu. Negi negaliu sakyti, kad esi graži? Negaliu jausti tau po- 
traukio? 

— Ką man į tai atsakyti? 

— Sudėtinga, ar ne? — Jis nužvelgė jos veidą, burną. — Pa- 
mėgink pasijausti taip, kaip aš. 

— Pasitrauk truputį. — Neturėdama kuo kvėpuoti, ji įrėmė 
delną jam į krūtinę. — Negaliu šitaip kalbėtis. 

— Gerai. Sekundėlę. — Jis brūkštelėjo lūpomis per jos lū- 
pas, ir Zojos širdis suspurdo. 

Tada jis atsitraukė. 

— Būtų nesunku leisti tau. — Abejodama, ar išsilaikys ant 
kojų, Zoja liko atsirėmusi į sieną. — Leisti sau. Mano poreikiai 
normalūs, kaip ir visų kitų. O su vyru nebuvau daugiau nei me- 
tus — beveik dvejus. 

— Man nerūpi, ar tu vakar su kuo nors miegojai. Tu domini 
mane dabar. 

— Bet aš nemiegojau. Ir yra priežasčių. 

— Saimonas. 

Ji linktelėjo. 

— Jis pagrindinė priežastis. Neketinu įsileisti vyro į savo pa- 
saulį be jo žinios. 

— Žinai, kad niekada jo neįskaudinčiau. — Bredo akys vėl 
sužaibavo. — Tu velniškai įžeidi mane leisdama suprasti, kad aš 
taip galėčiau padaryti. 

— Žinau, kad nepadarytum, todėl nėra ko čia šiauštis. Aš 
galvoju ir apie save ir turiu teisę būti atsargi. Tave domina ne pasi- 
laikymai už rankų ir ne bučiniai mėnulio šviesoje, Bredli. 

— Tai būtų pradžia. 

— Bet ne pabaiga, ir mes abu tai žinome. Nematau prasmės 
kažką pradėti, jei nežinau, kaip viskas galėtų baigtis. Nežinau, ar 
tai, kad permiegočiau su tavimi, išeitų man į gera. Nežinau, ar tai 
būtų dėl normalaus abipusio potraukio ir normalaus poreikio, ar 
dėl to, kas vyksta aplink mus. 

— Manai, kad jaučiu tau potraukį tik dėl rakto? 

— Kas, jei taip? — Ji kilstelėjo rankas delnais į viršų. — Kaip 
tu jaustumeisi, jei būtum taip išnaudojamas? Matai, Bredli, mudu 
nebūtume čia, jei ne raktas. Mes esame iš skirtingų pasaulių. Ir aš 
kalbu ne tik apie Velį. 

— Suprantu. 

— Mūsų niekas nesieja, tik raktas. 

— Taip, — sutiko jis. — Tačiau yra draugai, kurie svarbūs 
mums abiem, vieta, kurioje aš įleidęs šaknis ir kurioje tu įleidai 
savąsias. Noras susikurti kažką savo. Ir dar yra berniukas. Jis tavo 
sūnus, tačiau suvirpino mano širdį. Su tavim ar be tavęs jis būtų 
tapęs mano draugu. Ar supranti tai? 

Zoja tylėdama linktelėjo. 

— Ir tai dar ne viskas, tačiau šiam kartui apsiribokime sek- 
sualine chemija. Viską sudėjus, susidaro gana solidus pagrindas. 

— Dažniausiai nė nežinau, ką tau pasakyti ar kaip pasakyti. 

— Galbūt nereikėtų taip įtemptai galvoti. — Jis ištiesė ran- 
ką. — Eime pažiūrėti virtuvės. Jei nepaskubėsime, to viščiuko 
mums menkai teliks. 


Zoja buvo dėkinga, kad jis pakeitė temą. Ji nebegalėjo susi- 
gaudyti savo mintyse ir jausmuose, rūpesčiuose ir poreikiuose. Tik 
ne dabar. 

Buvo dėkinga ir už tai, kad Flino namuose visi gardžiai taršė 
viščiuką ir niekas neužsiminė apie raktą. 

Ji dar neturėjo ką pasiūlyti, o galvoje sukosi per daug infor- 
macijos ir klausimų, kad pasakytų ką nors protinga. 

Netrukus visiems reikės susirinkti, tačiau pirmiausia jai reikia 
laiko surikiuoti mintims. 

Melori ir Dana pateikė savo teorijas gana greitai. Tos teorijos 
buvo gludinamos ir keičiamos keturias savaites, tačiau jos sufor- 
mavo pagrindą. 

O ji, galvojo Zoja, neturi nieko. 

Vakare dar kartą perskaitys nuorodą, Melori ir Danos už- 
rašus, žingsnis po žingsnio prisimins ten pirmuosius du žygius. 
Kažkur juose yra atsakymas. 

Kai Saimonas ir Mojus įsitaisė lovoje ir namai palaimingai 
nurimo, ji atsisėdo prie virtuvės stalo. Užrašai, laikmenos, knygos 
buvo sukrauti į krūveles. Nusprendusi, kad dienos kavos norma 
išnaudota, ji užsiplikė puodelį arbatos. 

Gurkšnodama dar kartą perskaitė nuorodą ir užsirašė į tuščią 
sąsiuvinį, jos nuomone, svarbius žodžius. 


Grožis, tiesa, drąsa 
Netektis, liūdesys 
Miškas 

Takas 

Kelionė 

Kraujas ir mirtis 
Šmėklos 
Tikėjimas 

Baimė 

Dievaitė 
Narsumas 


Tikriausiai ji ką nors praleido, tačiau sąrašas jau šiokia tokia 
pradžia. Grožis — Melori, tiesa — Danai. Drąsa — jai. 

Netektis ir liūdesys. Josios ar dukterų? Jei vertintų asmeniš- 
kai, ko ji neteko, dėl ko liūdėjo? Neseniai neteko darbo, mąstė 
Zoja pasižymėdama tai. Bet tai išėjo tik į gera. 

Miškai? Jų daug, tačiau vieni reiškė daugiau nei kiti. Miškų 
yra aplink Karžygio Viršūnę. Jų buvo ten, kur ji užaugo. Palei upę 
šalia Bredo namų irgi stūkso miškas. Bet jei miškas — simbolis, jis 
gali reikšti, kad kažko nematai per medžius. Nematai visumos, nes 
per daug nerimauji dėl smulkmenų. 

Kartais ji taip daro, tas tiesa. Bet, Dieve, tų smulkmenų tiek 
daug, ir kas kitas jomis pasirūpins, jei ne ji? 

Netrukus tėvų ir mokytojų susirinkimas. Saimonui reikia 
naujų batų ir žieminės striukės. Skalbimo mašina ėmė skleisti 
keistus garsus, o ji vis neranda laiko išvalyti latakus. 

Reikia nupirkti rankšluosčių salonui ir spyruoklę naujajai 
plautuvei bei džiovintuvui. Taigi senajai namuose teks pakentėti. 

Zoja pasirėmė galvą rankomis ir minutėlę užsimerkė. 

Ji viską sutvarkys, tai jos darbas. Tačiau vieną dieną tikrai 
išsities pavėsyje ir pragulės hamake su knyga ir ąsočiu šalto limo- 
nado. 

Hamakas sūpavosi švelniai it lopšys, o neatversta knyga gulė- 
jo jai ant pilvo. Burnoje tebejautė rūgštų limonado skonį. 

Jos akys po tamsiais akiniais buvo užmerktos, ir ji jautė vėjelį, 
maloniai glostantį veidą. 

Ji neprisiminė, kada paskutinį kartą taip ilsėjosi. Protu ir 
kūnu. Nereikėjo nieko daryti, tik maudytis ramybėje. 

Iš jos lūpų išsprūdo absoliutaus pasitenkinimo atodūsis. 

Staiga ji atsidūrė velniškai įkaitusiame treileryje. Tarsi gyven- 
tum skardinėje, pagalvojo ji, šluodama nukirptus plaukus. 

Pro mažus langelius atsklido cypiantys, įsitempę, pikti brolio 
ir sesers balsai; jie ginčijosi. Regis, čia visi pikti. 

Jos širdis piktai suspurdo. 

Prišokusi prie durų atplėšė jas. 

Nuzilkis! Dėl Dievo meilės, nutilkit nors penkioms minutėms ir 
duokit man ramybę. 

Kitą akimirką ji suvokė, jog klaidžioja po mišką, iki kelių 
skendėdama sniege. Tarp pušų ūbavo vėjas, laužė ir svaidė šakas į 
pilką kaip akmuo dangų. 

Jai buvo šalta, ji buvo pasiklydusi ir išsigandusi. 

Ji ėmė bėgti gūždamasi nuo pūgos, apglėbusi rankomis atsi- 
kišusį pilvą. 

Jis toks sunkus, o ji tokia pavargusi. 

Norėjosi sustoti, pailsėti. Koks tikslas, kokia nauda? Ji nie- 
kada neras kelio iš čia. 

Skausmas perskrodė pilvą, ir ji susilenkė iš netikėtumo. Tarp 
kojų pajuto kažką šlapia ir pašiurpo, pamačiusi ant sniego lašantį 
kraują. 

Ji išsižiojo rėkti — ir vėl atsidūrė hamake, kur gurkšnojo 
limonadą. 

Rinkis. 

Zoja drebėdama pašoko nuo stalo; šalia jos Mojus urgzdamas 
uostė orą. 


Ketvirtas skyrius 

kalbėti Saimoną praleisti dieną su vienu iš mokyklos 
draugų, užuot važiavus su ja dirbti į „Malonumo“ centrą, 
buvo sunkiau nei Zoja tikėjosi. 

Jam patinka būti su jos draugais. Jis nori žaisti su Mojumi. 
Galėtų padėti dirbti. Nesimaišys po kojomis. 

Pagaliau jai teko panaudoti sėkmingiausią tėvų taktiką ir jį 
papirkti. Jiedu stabtels prie videoparduotuvės ir išsinuomos porą 
žaidimų bei filmą. 

Kai paaiškėjo, kad Mojus gali pasilikti ir pažaisti kieme su 
Čiako geltonuoju labradoru, Saimonas buvo ne tik patenkin- 
tas, — jis buvo danguje. 

Tai sumažino Zojos kaltės jausmą ir leido jai patikrinti pir- 
mąją teoriją. 

Jei kelionė, minima nuorodoje, ir miškas yra tam tikras sim- 
bolis, galbūt tai liečia jos gyvenimą Velyje. Takas atvedė ją į vietą, 
kuri tapo jos namais. 

Prieš ketverius metus šis gražus mažas slėnio miestelis pakerė- 
jo Zoją ir ji tučtuojau suprato, jog tai jos vieta. 

Jai teko dirbti, sunkiai dirbti, aukotis, kad pajustų džiaugsmą 
ir pilnatvę. Teko rinktis takus, kryptis, tikslus. 

Važiuodama gerai pažįstamomis gatvėmis, Zoja perkratė 
mintyse netolimą praeitį. Tylios gatvės, galvojo ji, šį ankstyvą 
sekmadienio rytą. Taip buvo ir tada, prieš ketverius metus, kai ji 

ieškojo namo sau ir Saimonui. Ir tada neskubėjo, prisiminė Zoja, 
stebėjo, kuo alsuoja miestelis, kokie čia namai, ar patinka praei- 
nantys bei pravažiuojantys žmonės. 

Buvo vėlyvas pavasaris. Ji grožėjosi sodais, kiemais, nusisto- 
vėjusia ramybe. 

Ženklą „Parduodama“ pastebėjo ant apleistos vejos priešais 
nedidelį rudą namuką. Jos viduje tarsi kažkas spragtelėjo — štai 
jis, jos namas. Dabar ji sustojo prie šaligatvio, kaip ir tada, ir įsi- 
žiūrėjo į namą mėgindama prisiminti, kaip jis kažkada atrodė. 

Kaimyniniai namai buvo irgi nedideli, tačiau gerai prižiūri- 
mi. Šalia žaliuojantys medžiai teikė pavėsį. Šaligarviu važinėjosi 
dviračiu mergaitė, o kiek tolėliau vaikinas plovė automobilį klau- 
sydamasis garsios muzikos. 

Ji prisiminė džiugų, viduje kunkuliavusį nekantrumą, kai 
rašėsi nekilnojamojo turto agento pavardę ir telefono numerį. 

Ten ji ir pasuko. Dabar važiuoja tuo pačiu maršrutu. Namo 
kaina buvo per didelė, tačiau neišgąsdino. Zoja žinojo, kad tik- 
riausiai, apsiavusi savo pigius batelius ir apsirengusi paprastais 
drabužiais, atrodo kaip lengvatikė auka. Ir kalbėjo panašiai, su 
kaimišku Vakarų Virdžinijos akcentu. 

Ber ji nebuvo lengvatikė auka, patenkinta pagalvojo dabar. 

Pastatė automobilį ir išlipo pasivaikščioti. 

"Tuomet ji susitarė apžiūrėti namą — dėl kurio netrukus pra- 
dėjo įnirtingai derėtis — ir nuėjo centrine gatve tiesiai į grožio 
saloną pasiteirauti, ar jiems nereikia darbuotojų. 

Nekilnojamojo turto agentūra sekmadienį nedirbo, kaip ir 
salonas, tačiau Zoja praėjo pro abu prisimindama, kaip viskas 
buvo. Tada drebėjo ir jaudinosi, bet apsimetė esanti rami. Ji gavo 
darbą — galbūt greičiau, galbūt lengviau nei turėjo, pagalvojo da- 
bar. O gal taip turėjo būti? Gal ji tinkamu metu pasirinko tinkamą 
taką? 

Atidavė šiam salonui trejus metus, mąstė Zoja, stovėdama 
prie lango įsirėmusi į šonus. Ji dirbo gerai. Geriau nei toji kalė 
savininkė, Karlė. Tai ji ir buvo pagrindinė problema. 

Daug klientų pradėjo reikalauti būtent Zojos, ir jos arbarpi- 
nigiai gerokai pagausėjo. Karlei tai nepatiko, nepatiko, kad dar- 
buotoja jaučiasi tokia svarbi jos salone. Taigi ėmė sunkinti Zojai 
gyvenimą — apkarpė valandas, skundėsi, kad Zoja per daug kal- 
basi su klientėmis arba visiškai nesikalba. Darė viską, kad įžeistų 
jos išdidumą. 

Ji tylėjo, nekovojo. Gal reikėjo? — svarstė dabar. Tačiau jai 
reikėjo darbo, pastovių klientų, užmokesčio, arbatpinigių. Jei 
būtų pasipriešinusi, ją būtų atleidę anksčiau. 

Vis dėlto nesmagu žimoti, kiek mėšlo ant jos išpilta už tą 
varganą užmokestį. 

Ne. Zoja giliai įkvėpė ir užgniaužė pyktį bei gėdą. Ne, jai 
reikėjo pakentėti, kad turėtų namus, sūnų, gyvenimą. Tai nebuvo 
mūšis, kurį būtų galėjusi laimėti. Ją vis tiek atleido. Tačiau tam 
buvo Žzikas, kad atsidurtų kryžkelėje. 

Ir argi ne pyktis, neviltis, netgi panika, kai teko palikti Karlės 
saloną, pastūmėjo ją imtis verslo? Ar būtų išdrįsusi kurti kažką savo 
reguliariai gaudama užmokestį, kurio užteko išlaikyti namui? 

Ne, prisipažino ji. Būtų pasvajojusi, tačiau nebūtų nieko 
dariusi. Nebūtų užtekę drąsos. Prireikė spyrio į užpakalį, kad su- 
rizikuotų rinktis kitą kelią. 

Ji atsisuko ir pažvelgė į miestelį, kurį dabar pažinojo taip ge- 
rai kaip savo svetainę. Štai ten bakalėja, paštas, kairėje — nedidelis 
parkas, šiek tiek dešiniau — Saimono mokykla. 

Paėjėjęs šia gatve rastum Mein Stryto kavinę, kurioje plakami 
Saimono mėgstami pieno kokteiliai. O ana gatvė veda iš miestelio 
į kalnus, į Karžygio Viršūnę. 

Ji užrištomis akimis rastų kelią pas Daną ar į Flino ir Melori 
namus. Į biblioteką, redakciją, vaistinę, piceriją. 

Eidama palei upę pasiektų Bredlį. 

Skirtingi keliai, galvojo ji grįždama prie mašinos. Skirtingi 
pasirinkimai, tikslai. Tačiau jie yra dalis visumos. Dabar ir jos 
dalis. 


Jei raktas čia, kur jos namai, ji ras jį. 

Ji įsėdo į mašiną ir aplinkiniais keliais nuvažiavo į „Malonu- 
mo“ centrą. 


Zoja draugams nieko nepasakojo. Pirmiausia norėjo padir- 
bėti, ne tik fiziškai, bet ir protiškai, kad iššifruotų savo teoriją ir 
išsiaiškintų, kas jai nutiko vakar vakare. 

Ji negali nieko pasakoti, kol galvoje tokia sumaištis. Be to, 
viskas kitaip, kai šalia yra vyrų. Esama dalykų, kuriuos galėtų iš- 
kloti tik Melori ir Danai, tačiau vyrams geriau negirdėti. 

Netgi tiems, kuriais pasitiki. 

Ji leido Bredui užsiimti medžio darbais, o pati visą sskmadie- 
nio rytą klijavo vonios plyteles. Toks darbas leido apmąstyti, kas 
atsitiko vakar vakare ir ką tai turėtų reikšti. 

Argi ne keista, kad jos pirmasis susidūrimas su Keinu buvo 
kitoks nei Melori ar Danos? O gal tai svarbu? 

Rinkis, pasakė jis. Bent jau tai atitinka modelį. Kiekviena iš jų 
turėjo pasirinkti. Matyti, kad rizika didėja sulig kiekvienu raktu. 

Iš tiesų jis nieko jai nepadarė. Ten, pūgoje, ji jautė skausmą, 
tačiau realiame gyvenime būta blogiau. Kodėl jis parodė jai tris 
skirtingas scenas, tačiau beveik nedavė laiko įsijausti į iliuziją, iš- 
kart permesdavo ją į kitą? 

Pirmoji iliuzija buvo nepavojinga fantazija, beveik nekeičian- 
ti gyvenimo. Antroji — pažįstama ir varginanti, o trečioji... 

"Trečioji, galvojo ji liedama cemento mišinį ant grindų, buvo 
šiurpi. Jis norėjo išgąsdinti ją: tu pasiklydusi, vieniša, nėščia. 

Pažįstamas jausmas. 

Tada tas skausmas, kraujas. Tarsi būtų įvykęs persileidimas, 
suvokė ji. Kūdikio praradimas. Tačiau ji neprarado kūdikio, jis 
saugus. 

Kas, jei Keinas to nežino? Zoja net sustingo. Kas, jei jis ne- 
žino, jog Saimonas apsaugotas? Gal pirmasis jo grasinimas nu- 
taikytas į brangiausią žmogų jos gyvenime, tą, dėl kurio ji galėtų 
numirti, kad tik būtų saugus? 

— Zoja. 

Kempinė, kuria ji lygino cemento mišinį, iškrito iš rankų ant 
plytelių. 

— Atleisk. Išgąsdinau tave. — Bredas stovėjo tarpduryje atsi- 
rėmęs į staktą. Jis jau kurį laiką stebėjo ją. 

Toje galvutėje sukasi galybė minčių, žinojo jis. Matė jas atsi- 
spindinčias jos veide. 

— Ne, viskas gerai. — Ji grįžo prie darbo. — Beveik baigiau. 

— Visi kiti ruošiasi pietauti. 

— Gerai. Netrukus nusileisiu. Tik luktelėsiu, kol išdžius 
cementas. 

Bredas palaukė, kol ji priartėjo prie slenksčio. Tada pritūpė. 

— Ar papasakosi man, kas atsitiko? 

Jos ranka sekundę sustingo, paskui vėl rirmingai sujudėjo. 

— Apie ką tu? 

— Aš pakankamai ilgai žiūriu į tave ir matau, jog kažkas tau 
neduoda ramybės. Papasakok, kas atsitiko vakar, Zoja. 

— Papasakosiu. — Ji įmetė kempinę į kibirą šalia durų. — 
Bet ne tik tau. 

— Ką jis tau padarė? — Jis sugriebė ją už rankos, laisvąja 
kaire atsukdamas jos veidą į save. 

— Nieko. Paleisk. Mano rankos aplipusios cementu. 

— Bet kažką padarė. — Jo balsas įsitempė, ir tai buvo žen- 
klas, jog jis vos valdosi. — Kodėl nieko nesakei? 

— Tiesiog norėjau viską apgalvoti. Bus geriau, jei papasako- 
siu visiems. — Jo ranka tebelietė jos skruostą. O veidas buvo per- 
nelyg arti. — Ir bus geriau, jei šią akimirką paleisi mane. 

— Šią akimirką? — Jo pirštai palengva nuslydo ant jos kak- 
lo. — Ar visam laikui? 

Jai norėjosi prisiglausti prie tos rankos ir sumurkti. 

— Pradėkime nuo šios akimirkos. 

Ji pajudėjo stotis, tačiau jis pašoko ir nepaleisdamas rankos 
pakėlė ją ant kojų. 

— Pasakyk tik tiek — Saimonui viskas gerai? 

Ji galėjo atsispirti jo žavesiui. Galėjo kovoti su seksualiniu 
potraukiu. Tačiau negalėjo ignoruoti jo akivaizdaus ir nuoširdaus 
rūpinimosi jos sūnumi. 

— Taip. Jam viskas gerai. Jis labai norėjo šiandien atvažiuoti. 
Jam patinka būti su tavim — su visais, — skubiai pridūrė ji. — 
Bet aš nenorėjau, kad jis girdėtų, ką pasakosiu. Bent jau kol kas. 

— Tada eime į apačią ir pasikalbėkime, o aš aplankysiu jį kitą 
dieną. 

— Tau nebūtina... 

— Man irgi patinka su juo būti. Su jumis abiem. — Jis per- 
braukė ranka jai per kaklą, petį. — Galėtum vėl pakviesti mane 
vakarienės. 

— Rytoj. Kaip dėl rytojaus? 

— Rytoj? Mes valgysime tik spagečius. 

— Puiku. Atsinešiu vyno. — Laikydamas reikalą išspręstu, 
jis ištempė ją iš tarpdurio. — Eime, nusiprausime. 

Zoja nebežinojo, kada prarado pagrindą po kojomis ir kodėl 
nesugebėjo jam atsakyti. Jis įvarė ją į kampą, suvokė ji plaudamasi 
rankas. Ir taip sumaniai, kad ji nė nepastebėjo. 

Be to, tai bus tik rytoj. Šiandien jai pakanka problemų, kad 
jaudintųsi dėl lėkštės makaronų. 

Virtuvė buvo geriausia susibūrimo vieta. Kartono lakštas ant 
dviejų ožių atstojo stalą, o kibirai ir kopėčios — kėdes. 

Dana prisistūmė kibirą arčiau Zojos. 

— Čia riešutų sviestas ir drebučiai? 


pasiteiravo godžiai 
žiūrėdama į Zojos sumuštinį. — Gabalinis žemės riešutų sviestas 
ir vynuogių drebučiai? 

— Taip. — Keldama prie burnos trikampes puseles, Zoja 
pastebėjo Danos išraišką. — Nori? 

— Jau seniai ragavau gero sviesto ir drebučių. Keičiam pusę 
tavųjų į pusę manųjų su kumpiu ir šveicariška duona. 

Jos apsikeitė, ir Dana ragaudama atsikando gabalėlį. 

— Nuostabu, — tarė ji pilna burna. — Tik mamytė taip 


55 


moka pagaminti. Tai ar papasakosi, kas atsitiko, ar pirma nori pa- 
valgyti? 

Zoja kilstelėjo akis ir nužvelgė draugų veidus. Visi stebėjo ją 
laukdami, 

— Ar man ant kaktos parašyta? 

— Panašiai. — Melori kabino šaukšteliu jogurtą. — Šįryt 
atrodei nusiminusi, bet dar labiau stengeisi tai nuslėpti. Tada pasi- 
slėpei viršuje. Be to, nieko nepasakei, kaip atrodo virtuvė. 

— Puikiai. Ketinau pasakyti. — Nesmagiai jausdamasi dė- 
mesio centre, Žoja perlaužė sumuštinį perpus. — Be to, norėjau 
palaukti, kol visi susėsime pailsėti. 

— Mes jau ilsimės. — Dana paglostė jos šlaunį. — Klok. 

Zoja pasakojo neskubėdama, nenorėdama praleisti smulk- 
menų, kad visi viską suprastų. 

— Viskas buvo kitaip nei jums. Turiu galvoje Melori ir 
Daną, kurioms teko susidurti su Keinu. Netgi nieko panašaus į 
tai, kas atsitiko mums šiame name pirmą mėnesį. 

— Tačiau tai buvo jis? — paklausė Džordanas. 

— Tai ir svarbiausia. Aš neužsibuvau nė vienoje iš trijų... 
vietų — tikriausiai taip reikėtų jas pavadinti — kad pajusčiau jas, 
įsijausčiau. Ir man nereikėjo kovoti, kad iš ten pabėgčiau, taip kaip 
teko jums. Tam nebuvo laiko. Tiesiog užsimerkiau ir atsidūriau 
vienoje, po akimirkos — kitoje, dar po sekundės — trečioje. 

— Panagrinėkime jas atskirai. — Elinas jau buvo pasiruošęs 
sąsiuvinį. — Tu supaisi hamake. — Jis atsivertė lapą. — Savo 
kieme? 

— Ne. Aš neturiu hamako. Ir niekada nesu gulėjusi jame su 
knyga ir gurkšnodama limonadą. Kas turi tam laiko? Bet aš galvo- 
jau, kaip būtų malonu, ir šast — kitą akimirką jau guliu hamake 
ir geriu limonadą. 

Zoja suraukė kaktą ir nepastebėjo Bredo primerktų akių 
žvilgsnio. 

— Nežinau, kur aš buvau. Ir nemanau, kad tai svarbu — taip 
nusprendžiau šįryt. Nesvarbu, kur kabėjo tas kvailas hamakas, tai 

tik simbolis, jog neturėdamas ką veikti gali pasivartyti. Arba, spė- 
ju, tai mano noras kurį laiką nieko neveikti. 

— Manau, tu teisi, — pritarė Melori. — Jis įsibrauna į 
tavo fantazijas, leidžia mums pažiūrėti į jas iš šalies, paragauti. Aš 
troškau tapti dailininke ir ištekėti už Flino. Turėti tobulą namą, 
tobulą gyvenimą. — Ji mostelėjo ranka. — Dana norėjo atsidurti 
negyvenamoje tropikų saloje ir niekuo nesirūpinti. O tu svajojai 
apie tingią popietę. 

— Gana apgailėtina svajonė palyginti su jūsų. — Tačiau 
Zoja nusišypsojo patenkinta, kad jos išvada buvo priimta. 

— Tačiau jis ištraukė tave iš jos neleisdamas įsijausti, — pa- 
stebėjo Džordanas. — Gal nenorėjo, kad spėtum pastebėti klastą. 
Greitai paragauk ir keliauk toliau. Nauja strategija. 

— Gali būti. Tačiau antroji vieta buvo kitokia. Aš buvau 
motinos treileryje ir šlaviau grindis. Atpažinau aplinką, kvapus, 
girdėjau besiginčijančius brolį ir seserį. Bet nežinau, kiek man 
metų buvo. Ar tiek, kiek dabar? O gal buvau vaikas? 

Ji susimąsčiusi papurtė galvą. 

— Noriu pasakyti, kad nejaučiau savęs, tik karštį, nuovargį 
ir susierzinimą. Jaučiausi taip, tarsi visą gyvenimą tą daryčiau, va- 
lyčiau treilerį, rūpinčiausi vaikais ir būčiau be galo pavargusi nuo 
viso to. Buvau, sakyčiau, ypač įsitempusi ir bjauriai nusiteikusi. 
Tikriausiai tai irgi kažkoks simbolis. 

— Voverė rate, — tarė Bredas. — Visada darai tai, ką turi 
daryti, stengiesi dėl kitų ir tam nematyti galo. 

— Taip. Mama labai stengėsi, tačiau jai reikėjo mano pa- 
galbos. Kartais iš tiesų jausdavausi kaip spąstuose. Rodos, dirbi, 
stengiesi, o gyvenimas negerėja. 

— Vadinasi, gali gulėti hamake ir mėgautis gyvenimu arba 
amžinai suktis rate. — Dana mąsliai papūtė lūpas. — Ber tai ne vie- 
nintelės galimybės. Ne viskas taip paprasta ir aišku. Pati tai įrodei. 

— Kiti žmonės apie mano gyvenimą pagalvotų, kad dabar 
paprasčiausiai sukuosi kitame rate. Aš taip nesijaučiu, bet iš šono 


gali taip atrodyti. O dabar trečioji dalis. 

— Jis norėjo tave įbauginti, — tarė Melori. 

— O taip, ir jam pavyko. Buvo šalta, ir aš buvau viena. 
Aplinkui ne gražus purus sniegas, o piktas ir kandus, toks, kuris 
žudo. Aš buvau tokia pavargusi, vos galėjau panešti savo sunkų 
pilvą. Norėjosi prigulti ir pailsėti, bet žinojau, jog negaliu. Nes jei 
prigulčiau, žūčiau, o kartu žūtų ir kūdikis. 

Ji nesąmoningai prispaudė ranką prie pilvo, tarsi apsaugoda- 
ma tai, kas jame buvo. 

— Tada prasidėjo sąrėmiai. Iškart supratau, kas tai, nes 
tokius dalykus greitai prisimeni. Tačiau jie buvo tušti, ne tokie, 
kokie būna gimdant. Ir tada ant sniego pasipylė kraujas. 

— Jis norėjo įbauginti tave per Saimoną. — Flino veidas per- 
sikreipė. — To nebus. Mes jam neleisim. 

— Manau, kad tai plano dalis. Mėginti įbauginti mane nau- 
dojantis Saimonu. Ir manau, kad būtent todėl jis ištraukė mane iš 
trečiosios ir liepė rinktis. Kai atsimerkiau, šalia urgzdamas stovėjo 
Mojus, o aš puoliau į Saimono miegamąjį. — Virpėdama kaip la- 
pas prisiminė ji. — Tačiau jis kietai miegojo iškoręs vieną koją per 
lovos kraštą ir susisukęs į antklodę bei paklodę. Sakau, tas vaikas 
nerimsta net miegodamas. 

— Jis panaudojo Saimoną kaip dar vieną simbolį. — Bredas 
įpylė kavos ir padavė jai puodelį. 

Ji pažvelgė jam į akis ir linktelėjo, nors giliai viduje juto stip- 
rėjant baimę. 

— Aš irgi apie tai pagalvojau. 

— Kieno simbolį? — paklausė Dana. — Jos gyvenimo? 

— Jos gyvenimo, — atsiliepė Bredas. — Ir sielos. Rinkis. 
Prabangą, vargą arba netektį visko, kas svarbiausia. Jis metė jai 
iššūkį. 

— Taip. Bet aš manau, gal jis nežino, kad Saimonas saugus. 
Gal Keinas negali matyti, kad Saimonas apsaugotas ir kad jam ne- 
pavyks manęs įbauginti šiuo būdu. 

— Gal tu teisi. Bet, — tęsė Bredas, — netrukus jis sužinos, 
tada ims ieškoti kitų būdų. 

— Tegu tik neliečia mano sūnaus. Kad ir kaip būtų, tai pri- 
vertė mane įsigilinti į nuorodą. Ji nedavė man ramybės, — susi- 
juokė Zoja, — todėl pabandžiau ją panagrinėti. Man šovė mintis, 
jog Velis galėtų būti mano miškas. O tai, ką jame darau, — mano 
pasirinkimai — galėtų būti keliai. 

— Neblogai, — tarė Dana. 

— Tai davė man šiokį tokį pagrindą, todėl šįryt apsukau 
miestelį — pravažiavau atsiminimų alėja. Stengiausi prisiminti, 
kaip jis atrodė atvykus čionai ir kaip nuo tada pasikeitė mano 
gyvenimas. 

— Arba kaip tu pakeitei jį, — įsiterpė Bredas. 

— Taip. — Pamaloninta ji padovanojo jam vieną iš savo 
retų šypsnių. — Nežinau, ar einu teisinga kryptimi, tačiau vietų 
ir įvykių sutapatinimas yra svarbus man asmeniškai. Jei apie viską 
gerai pagalvosiu, galbūt kas nors išryškės. Manau, kad jei pasuksiu 


teisingu keliu, Keinui tai nepatiks. Tada aš žinosiu. 


Buvo sunku suvokti, kad privalai kovoti, juo labiau su burti- 
ninku. Tačiau ji neketino trauktis po pirmo smūgio. Jei ji ką nors 
sugeba, žinojo Zoja, tai būtent atsilaikyti. 

Gal ir neras rakto, tačiau tikrai ne todėl, kad neieškojo. 

Sekmadienio vakaras prabėgo vartant užrašus, knygas apie 
keltų mitus ir naršant po internetą Flino paskolintu nešiojamuoju 
kompiuteriu. 

Vargu ar ji sužinojo ką nors nauja, tačiau bent jau surikiavo 
į vietas tai, ką žinojo. 

Raktas, kad ir kur jis būtų, susijęs asmeniškai su ja. Su jos 
gyvenimu arba tuo, ko ji nori iš gyvenimo. O pabaigoje jai teks 
rinktis. Nors jos draugai — vienas ar visi — gali būti įtraukti, 
rinktis teks jai. 

Taigi ko ji nori? — klausė savęs Zoja ruošdamasi miegoti. 
Popietės hamake? Kartais norisi labai paprastų dalykų. Žinoti, kad 
jai pavyko ištrūkti iš to treilerio ir gyventi toliau? Šitai savaime 

aišku. Ir kad ji rado kelią iš to kraupaus miško ir suteikė savo sūnui 
ne tik gyvenimą, bet ir gerą gyvenimą. 

Ji turi tai žinoti, kaip ir būti įsitikinusi, jog ir toliau kurs 
gyvenimą Saimonui ir sau. Jai reikia, kad visa, ką sumanė „Malo- 
numo“ centre, pavyktų. Iš dalies tai išdidumo reikalas. 

Jos motina visada sakydavo, kad ji per daug išdidi. 

Galbūt ji tokia ir buvo, galbūt tas išdidumas apsunkino kai 
kuriuos dalykus labiau nei reikėjo. 

Ji negavo visko, apie ką svajojo, tačiau pasitenkins tuo, ką 
turi. 

Zoja išjungė šviesą. Jei ir suskaudo širdį žinant, kad ten, tam- 
soje, nėra žmogaus, į kurį galėtų atsiremti, ji pajuto pasitenkini- 
mą, netgi pasididžiavimą tuo, kad visada gali pasikliauti savimi. 


Kitą dieną, prisukinėdama prie užbaigtų spintelių rankenėles 
ir kitas metalines detales, Zoja išgirdo iš apačios sklindančius šūks- 
nius. Džiaugsmingus, — tučtuojau pastebėjo ji, ne pasipiktinimo. 
Baigusi doroti vieną spintelę, nusileido žemyn pažiūrėti, kas su- 
kėlė sąmyšį. | 

Sekdama balsais ji pasuko į Danos pusę ir neišlaikiusi šūk- 
telėjo pati. Palei sieną stovėjo knygų vitrina, o kambario vidury 
riogsojo dvi didžiulės kartoninės dėžės. 

— Gavai! Atvežė tavo lentynas. O, kokios nuostabios. Buvai 
teisi pasirinkdama jas. Puikiai derės prie sienų spalvos. 

— Gražios, ar ne? Išdėstymo schemą keičiau jau šimtą kartų, 
bet ir dabar svarstau, ar nesukeitus vaikiškų knygų skyriaus su 
mokslinės literatūros. 

— Kodėl mums neišpakavus kitos ir nepastačius kur pla- 
navai, tada matytume, kaip geriau? — Melori jau laikė rankose 
rėžtuvą. 

Darbininkas įnešė dar vieną dėžę. 

— Ponia, kur statyti šitą? 

— O Dieve, — sudejavo Dana. 

— Palikite ją čia, — tarė Zoja. — Mes pagalvosime. Kiek jų 
gavai? — paklausė ji Daną. 

— Daugybę. Gal net per daug, bet norėjau būti tikra, kad tu- 
rėsiu pakankamai lentynų viskam, ką noriu parodyti. Bet dabar... 
Jergutėliau, mano širdis tuoj iššoks pro gerklę. Ar tai jaudulys? 
Siaubas? Kaip manote? 

— Jaudulys. — Melori smagiai atplėšė kitą dėžę. — Nagi, pa- 
statome ją. Pastatykime visas, pamatysite, kaip gražiai atrodys. 

— Viskas tikra, — sumurmėjo Dana, kai į kambarį buvo 
įnešta dar viena dėžė. — Viskas tikrai tikra. Dabar kambariai ne- 
bebus tušti. 

— Lentynos, knygos, stalai, kėdės. — Zoja nustūmė į šoną 
tuščią dėžę. — Po keleto savaičių susėsime pirmojo arbatos puo- 
delio. 

— Taip. — Susitvardžiusi Dana padėjo joms pastatyti į vietą 
antrą lentyną. — Tada pereisime į Melori pusę ir pasigrožėsime 
gražiais daikčiukais galerijoje. 

— O užbaigsime ekskursiją Zojos salone. — Melori atsi- 
traukė. — Pažiūrėk, kiek mes jau padarėme. Ar suvoki, kiek jau 
padaryta? 

Zoja pažvelgė į dar vieną naujai atneštą dėžę. 

— Šią minutę negaliu suvokti, ką dabar daryti. Nešk čionai 
rėžtuvą, Mel. Mūsų laukia darbas. 

Joms bestumdant lentynas, prie namo sustojo dar vienas 
krovinių furgonas. 

— Tai iš ZlomeMakers. — Melori pažiūrėjo į jį pro langą. — 
Ar mums turėjo ką nors pristatyti? 

— Esame kai ką užsakę, — tarė Zoja. — Tik nemaniau, kad 
jie jau gavo. Einu pažiūrėti. 

Ji pasitiko vairuotoją verandoje. 

— Čia „Malonumo“ centras? — pasiteiravo jis. 

Zoja pajuto šilumą išgirdusi pavadinimą iš svetimo žmogaus 
lūpų. 

— Netrukus bus. 

— Arvežiau langus. — Jis padavė jai važtaraštį — Turiu 
sąrašą, kuriuos reikia pakeisti. Jei viskas teisingai, mes pradėsime. 
Šiandien visus įstatysime. 

— Įsrarysite? Mes to neužsakėme, tik langus. 

— "Tai įeina į kainą. Turiu laiškelį. — Jis pasigraibė kišenė- 
je. — Nuo pono Veino panelei Makort. 

— Aš esu Makort. — Zoja atsargiai paėmė laišką ir atplėšė 
jį. Viduje buvo vienas popieriaus lapelis, ant kurio buvo užrašytas 
vienas žodis. 


Nesiginčyk. 


Zoja išsižiojo, susičiaupė ir pažiūrėjo į vairuotoją. Ji pamatė 
dar du vyrus, išlipančius iš furgono. 

— Ponas Veinas sakė, kad paskambintumėte jam, jei kils ko- 
kių problemų. Mums pradėti ar norite, kad palauktume? 

— Ne. Ne, pradėkite. Ačiū. 

Ji įėjo vidun trindamasi sprandą. Dana ir Melori statė kitą 
lentyną. 

— Atvežė langus. 

— Puiku. Gal pasukime taip, — siūlė Dana. 

— Darbininkai ruošiasi juos įstatyti, — tęsė Zoja. — Bred- 
lis — HlomeMakers — įskaičiavo tai į kainą. 

— Bredas šaunuolis, — tarstelėjo Melori. 

— Apsimoka pažinoti savininką. — Dana žengtelėjo atgal ir 
papurtė galvą. — Ne, geriau pastatykime sulig siena. 

Zoja neryžtingai stumtelėjo kartono lakštą koja. 

— Ar nemanote, kad reikėtų sumokėti? 

— Tai dovanotas arklys, Zoja. — Dana dūsaudama perstūmė 
lentyną į vietą. — Geriau bučiuočiau jam į lūpas nei žiūrėčiau į 
dantis. — Atsigręžusi į Zoją šyptelėjo. — Žinoma, tas arklys mie- 
liau išbučiuotų tave. 


— Šįvakar jis ateina vakarieniauti. 
— Gerai. Įspausk jam didelį ir šlapią. 

— Aš bijau. 

Melori padėjo į šalį rėžtuvą. 

— Bredo? 

— Taip. Ir jo, ir savęs. — Ji prisispaudė prie krūtinės kumštį, 
tarsi būtų suskaudę. — To, kas bus. 

— O, mieloji. 

— Nežinau, nei ką galvoti, nei ką daryti. Vienaip yra, kai 
darai ką dėl smagumo, nieko nesitikėdama, tačiau man nereikia 
tokių santykių, aš ne to ieškau. 

— Manai, kad jis tik to nori? 

— Nežinau. Ber jis juk vyras. Ir aš nekaltinu jo. Be to, jį tik- 
riausiai veikia visa ši istorija. Juk mes turime susivienyti ir nudobti 
drakoną. Bet aš turiu galvoti apie tai, kas bus po to. 

— Jis nėra plevėsa, jei tu dėl to nerimauji. — Dana surim- 
tėjusi papurtė galvą. — Pažįstu jį visą savo gyvenimą. Jis geras 
žmogus, Žoja. 

— Aš tuo neabejoju. Matau, koks jis. Bet ne man skirtas. 
"Tačiau jei jis ir toliau taip elgsis, aš galiu neatsilaikyti. Ir bijau, kad 
jei taip atsitiks, aš imsiu trokšti to, ko negaliu turėti. 

— Nemanau, kad yra tokių dalykų, kurių negali turėti, — 
tarė Melori. — Mes neturėtume šios vietos, jei ne tu. 

— Tai kvaila. Tik todėl, kad suradau namą... 

— Ne tik namą, Zoja. Idėją, viziją, tikėjimą. — Melori ne- 
kantriai papurtė Zojai petį. — Tu pradėjai viską. Todėl manau, 
kad išsiaiškinusi, ko iš tiesų nori, rasi būdą, kaip tai gauti. 

Neturėdama kur dėti rankų, Zoja čiupo rėžtuvą ir ėmė ati- 
darinėti kitą dėžę. 

— Ar esi mylėjusi, tikrai mylėjusi iki sutikai Eliną? 

— Ne, Jaučiau aistrą, susižavėjimą; kartais labai stiprų. Ta- 
čiau niekada nieko nemylėjau taip, kaip myliu Fliną. 

Zoja linktelėjo. | 

— O tu, Dana, visada mylėjai Džordaną. 

— Norėdama ar nenorėdama — taip. 


— Aš mylėjau, — tyliai prakalbo Zoja. — Mylėjau Saimono 


63 


tėvą. Visa širdimi. Galbūt žmonės mano, kad šešiolikos negali taip 
mylėti, bet aš atsidaviau jam visa. Negalvojau, nedvejojau, tiesiog 
atsidaviau. 

Ji numetė dėžę ant grindų. 

— Nuo tada turėjau ir kitų vyrų. Kai kurie buvo geri, kiti 
pasirodė esą nelabai. Bet nė vienam nepavyko suvirpinti mano 
širdies taip, kaip pavyko tam vaikinui, kai man buvo šešiolika. Aš 
norėjau jo, Mel, beveik labiau nei norėjau gyventi. 

— Bet jis paliko tave, — atsiliepė ši. 

— Taip. Tikiu, jis mylėjo mane, bet nepakankamai, kad pasi- 
liktų. Nepakankamai, kad pasirinktų mane ar bent jau pripažintų 
tai, ką mes kartu sukūrėme. Jis tiesiog pasitraukė, grįžo į savo gy- 
venimą, o manasis tuo tarpu skilo į gabalus. 

Išliedama seną, bet naujai blykstelėjusį pyktį, Zoja smarkiai 
smeigė peiliu į kartono dėžę. 

— Prieš keletą mėnesių jis susižadėjo. Mano sesuo atsiuntė 
iškarpą iš laikraščio. Pavasarį planuoja dideles vestuves. Įsiutau 
perskaičiusi. Įsiutau, nes jis planuoja dideles puošnias vestuves, 
tačiau nė karto nepasidomėjo savo sūnumi. 

— Jis daug prarado, — tarė Melori. 

— Tas tiesa. Prarado. Vis dėlto aš mylėjau jį ir norėjau jo. Ber 
negalėjau turėti, ir tai beveik sudaužė mano širdį. — Atsidususi ji 
atrėmė galvą į vieną iš lentynų. — Todėl aš nebenoriu norėti to, ko 
negaliu turėti. Ir bijau Bredlio, nes jis vienintelis per dešimt metų 
privertė mane prisiminti, ką reiškia būti šešiolikos. 


Penktas skyrius 
2 


o suaugusios moterys dažnai vakarieniauja su vyrais ne- 
suskysdamos ir neįsimylėdamos. 

Tai tik nedidelis pokytis pirmadienio rutinoje. 

Tai reiškia, kad pakeliui į namus reikia nupirkti skanesnės 
duonos ir šviežių salotų. Ir pagaminti daugiau padažo. Priversti 
Saimoną anksčiau padaryti namų darbus buvo nelengva, nepai- 
sant to, jog vakarienės ateina jo draugužis Bredas. 

Ir jai pačiai reikėjo apsitvarkyti, persirengti ir atnaujinti ma- 
kiažą. Tada aprengti Saimoną — dėl to kilo dar vienas maištas, — 
paskui uždegti aromatines žvakes, kad viskas atrodytų gražiai ir ore 
nesklandytų Mojaus odekolono kvapas. 

Dar paruošti salotas, padengti stalą, patikrinti aritmetiką bei 
rašymą ir pašerti šunį. 


| " varbiausia buvo nepamiršti, kad ji yra suaugusi moteris, 


Visa tai reikėjo nuveikti tarp pusės keturių ir pusės šešių. 

Jis tikriausiai nepratęs vakarieniauti taip anksti, galvojo ji 
maišydama padažą. Kuo žmonės turtingesni, tuo vėliau jie valgo. 
Tačiau Saimonas devintą turi būti lovoje, nes rytoj į mokyklą. 
Toks šių namų įstatymas, ir Bredliui Veinui teks prisitaikyti arba 
valgyti spagečius kur nors kitur. 

Liaukis! — piktai sušnypštė sau. Jis juk nesiskundė, ar ne? Tai 
ji prisigalvoja visokiausių problemų. 

— Saimonai, laikas baigti. 

— Nekenčiu trupmenų. — Jis paspardė kėdę ir niūriai dėb- 
telėjo į užduotį. — Jos viską smulkina. 

— Ne visada gali matyti išbaigtą daiktą. Kartais reikia žinoti, 
iš ko jis susideda. 

— Kodėl? 

Zoja ištraukė pačios siūtas medžiagines servetėles. 

— Kad galėtum sudėti daleles į krūvą, išardyti, suprasti, kaip 
viskas veikia. 

— Kodėl? 

Ji sulankstė servetėles į trikampius. 

— Ar bandai mane suerzinti, ar tai įgimtas bruožas? 

— Nežinau. Kodėl išėmei tas servetėles? 

— Mes turėsime svečią. 

— Tai tik Bredas. 

— Žinau kas. Saimonai, tau liko tik trys užduotys. Atlik jas, 
kad galėčiau padengti stalą. 

— Kodėl negaliu pabaigti po vakarienės? Kodėl visada turiu 
daryti namų darbus? Kodėl negaliu išsivesti Mojaus į kiemą ir pa- 
žaisti? 

— Nes noriu, kad atliktum juos dabar. Nes tai tavo darbas. 
Nes aš taip pasakiau. 

Jie apsikeitė piktais žvilgsniais. 

— Tai neteisinga. 

— Atmintinė Saimonui: gyvenimas ne visada teisingas. Da- 
bar užbaik likusias užduotis, antraip šįvakar nežaisi kompiuteriu ir 
nežiūrėsi televizoriaus. Ir liaukis spardęs kėdę, — nukirto ji. 

Zoja išsitraukė pjaustymo lentą ir ėmė smulkinti daržoves 
salotoms. 

— Jei dar vaipysies man už nugaros, — ramiai tarė, — ne- 
žiūrėsi televizoriaus visą savaitę. 

Jis nesuprato, iš kur mama žinodavo, ką jis daro jai už nuga- 
ros, tačiau ji žinodavo visada. Išreikšdamas savo nepasitenkinimą, 
jis sprendė kitą uždavinį tris kartus ilgiau nei reikėjo. 

Namų darbai užknisa. Jis skubiai žvilgtelėjo į motiną — gal- 

būc ji girdi, ką jis galvoja. Tačiau ji toliau pjaustė žoles toms kvai- 
loms salotoms. 

Mokykla visai nieko. Kartais net patinka. Bet kodėl kiek- 
vieną vakarą ji persekioja jį namuose? Jis vėl panoro įspirti kėdei 
tikrindamas mamos reakciją. Tačiau į kambarį įšuoliavo Mojus ir 
jis pamiršo savo ketinimą. 

— Ei, Mojau! Ką ten turi? 

Zoja atsisuko ir paleido iš rankų peilį. 

— O Dieve. 

Mojus stovėjo vizgindamas uodegą ir visą kūną, laikydamas 
dantyse kas buvo likę iš tualetinio popieriaus ritinio. 

Kai ji puolė prie jo, Mojus suprato, jog žaidimas prasideda. 
Jis šovė į kairę, prazvimbė po stalu, tada išliuoksėjo pro virtuvės 
duris. 

— Stok! Prakeikimas. Saimonai, padėk sugauti tą šunį. 

Mojus jau buvo padaręs savo darbą. Ant grindų tarsi snaigės 
skraidė popieriaus skiautės, raitėsi sužiaumoti gabalai. Zoja nu- 
sivijo žaismingai urzgiantį šunį į svetainę. Smagiai kikendamas, 
Saimonas nusivijo juos iš paskos ir griuvo ant kilimo. 

Berniukas ir šuo nusirito grindimis. 

— Saimonai, tai ne žaidimas. — Jai pavyko sugriebti šlapią 
popieriaus ritinį. Bet kuo smarkiau ji traukė, tuo džiugiau spindė- 
jo Mojaus akys. Smagiai prunkščiodamas jis atsigulė ant pilvo. 

Jis mano, kad tu žaidi. Jam labai patinka, kai bandai ką 
nors iš jo atimti. 


Zoja beviltiškai pažvelgė į sūnų. Saimonas klūpojo ant grin- 
dų apsikabinęs šunį. Jo švarios kelnės ir Mojaus kailis buvo aplipę 
popieriaus skiautėmis. Abu išsišiepę spoksojo į ją. 

— Aš nežaidžių. — Tačiau juokas užgožė žodžius. — Nežai- 
džių! Tu blogas šuo. — Ji patapšnojo pirštu jam per nosį. — Labai 
blogas. 

Mojus klestelėjo ant užpakalio ir iškėlė leteną, tada išspjovė 
ritinį jai prie kojų. 

— Jis nori, kad mestum popierių ir jis galėtų atnešti jį atgal. 

— Kurgi ne. — Ji pagriebė ritinį ir užsikišo jį už nuga- 
ros. — Saimonai, atnešk dulkių siurblį. Mes su Mojumi truputį 
pasišnekučiuosime. 

— Iš tikrųjų tai ji nepyksta, — tarė jis Mojui į ausį. — Kai 
pyksta, jos akys patamsėja ir pasidaro baisios. 

Saimonas išbėgo iš kambario. Zoja skubiai čiupo Mojų už 
antkaklio, kol šis nespėjo išdulkėti paskui sūnų. 

— Tu niekur neisi. Pažiūrėk, ką pridarei. Ir ką dabar pasakysi? 

Mojus griuvo ant nugaros išversdamas pilvą. 

— Dabar turėsi viską išsiurbti. 

Ji atsiduso išgirdusi beldimą į duris ir Saimono šūksnį. 

— Aš atidarysiu! 

— Nuostabu. Tiesiog nuostabu. 

Ji nulydėjo akimis duryse dingstantį Mojų. Saimonas džiu- 
giai pasakojo Bredui apie paskutinę šuns išdaigą. 

— Jis lakstė po visą namą. Pridirbo kaip reikiant. 

— Matau. — Bredas pasuko į svetainę, kur Zoja stovėjo tua- 
letinio popieriaus skiaučių apsupty. — Linksmybės nesibaigia, a? 

— Matyt, jis kažkaip įlindo į sandėliuką. Minutėlę, tik iš- 
siurbsiu. 

— Laikyk. — Jis ištiesė jai butelį vyno ir tuziną geltonų ro- 
žių. — Mes su Saimonu viską sutvarkysime. 

— Ne, kątu... 

— Aš moku. Turi dulkių siurblį? — Bredas atsigręžė į Sai- 
moną. 

— Tuoj atnešiu. — Saimonas nukūrė. 

— Nesivargink, tikrai nereikia. Aš... vėliau išsiurbsiu. 

— Nesirūpink. Tau nepatinka rožės? 

— Patinka. Jos nuostabios. — Ji ištiesė ranką paimti gėlių 
ir tik tada pastebėjo, jog tebelaiko saujoje aplamdytą popieriaus 
gniužulą. — Ok, — atsiduso Zoja. 

Ir paimk vyną. — Padavė jai butelį Chianti. — Gali atidaryti, tegu 
kvėpuoja. 

Jis nusisuko nuo jos, kai Saimonas įtempė kambarin siurblį. 

— Įjunk jį, Saimonai, ir imkimės darbo, nes čia kažkas labai 
pardžiai kvepia. 

— Spagečių padažas. Mama gamina skaniausią padažą pa- 
saulyje. Bet pirmiausia teks valgyti salotas. 

— Čia visa gudrybė. — Jis nusišypsojo Zojai ir pasiraitė tam- 
Mes susitvarkysime. 

— Gerai. Ką gi. Ačiū. — Nežinodama, ką jai daryti, Zoja nu- 
nešė gėles ir vyną į virtuvę. Ji girdėjo Saimono čiauškėjimą, paskui 
suūžė siurblys, kurį tučtuojau užgožė beprotiškas Mojaus lojimas. 

Buvo pamiršusi, kad Mojus dulkių siurblį laiko mirtinu 
priešu. Reikia atsivesti jį čia. Tada pasigirdo čiurlenantis Saimo- 
no juokas, sodresnis, tačiau toks pat džiaugsmingas Bredo ir vis 
garsėjantis lojimas; tai reiškė, jog vyras ir berniukas siundo Mojų 
pulti priešą. 


Ne, jiems viskas gerai. Ji paliks juos ramybėje. 

Ir minutėlę pasidžiaugs gėlėmis. Niekas nėra dovanojęs jai 
geltonų rožių. Jos tokios saulėtos ir elegantiškos. Kiek padvejojusi, 
nusprendė pamerkti jas į ploną varinę vazą, pirktą sendaikčių tur- 
guje. Nublizgintas indas puikiai tiko prie geltonų gėlių. 

Ji sutvarkė puokštę, atkimšo vyną. Tada užkaitė vandenį ma- 
karonams ir grįžo prie salotų. 

Viskas bus gerai, viskas bus puiku. Jis tik vyras. Diaus Tik 
draugas, kuris užsuko pavakarieniauji. 

— Viskas tvarkoj, — tarė įeidamas Bredas. Jis pastebėjo 
puokštę ant spintelės. — Gražu. 

— Gėlės nuostabios. Ačiū tau. Saimonai, išvesk Mojų į 
kiemą. Paskui nusinešk vadovėlius į kitą kambarį ir baik spręsti 
uždavinius. Netrukus valgysime. 


— Kokius uždavinius? — pasiteiravo Bredas eidamas prie 
Saimono knygų. 

— Kvailos trupmenos. — Saimonas atidarė Mojui galines 
duris ir pasiuntė motinai kankinio žvilgsnį. — Gal galiu užbaigti 


vėliau? 

— Žinoma, jei nenori pažaisti po vakarienės. 

Saimonas susiraukė, ir Zoja suprato, jog jis vėl ims purkš- 
tauti. 

— Tos trupmenos tikra nesąmonė. Viskas nesąmonė. Yra 
kalkuliatoriai, kompiuteriai ir visokie kitokie prietaisai, tai kodėl 
turiu spręsti tuos uždavinius? 

— Nes... 

— "Taip, su kalkuliatoriumi lengviau, — lyg niekur nieko 
prabilo Bredas numalšindamas Zojos pyktį. Jis pabaksnojo pirštu 
į Saimono sąsiuvinį. — Tikriausiai tau šie uždaviniai per sunkūs 
išspręsti. 

— Visai ne. 

— Nežinau. Man jie atrodo gana sudėtingi. Reikia sudėti tris 
sveikus ir tris ketvirtąsias su dviem sveikais ir penkiom aštuntosio- 
mis. Sudėtinga. 

— Reikia tik pakeisti ketvirtąsias į aštuntąsias, ir viskas. Štai 
taip. — Saimonas čiupo pieštuką ir, iškišęs liežuvio galiuką, atliko 
veiksmą. — Matai, dabar gali sudėti šešias aštuntąsias ir penkias 
aštuntąsias, tada imi vieną sveiką ir tris aštuntąsias, pridedi likusią 
trupmeną ir išeina šeši sveiki ir trys aštuntosios. Atsakymas yra šeši 
sveiki ir trys aštuntosios. 

— Cha. Na, ką tu pasakysi. 

— Ar tai buvo gudrybė? — įtariai pasiteiravo Saimonas. 


— Nesuprantu, apie ką čia kalbi. — Bredas sušiaušė Saimo- 
nui plaukus. — Imkis paskutinio, gudruoli. 
— O varge. 


Zoja stebėjo Bredą, palinkusį virš jos sūnaus peties, o kai jis 
pakėlęs galvą jai nusišypsojo, ji vos nesuskydo. 

Ne, deja, jis nėra tik vyras ar tik draugas, užsukęs pavakarie- 
niauti. 

— Baigta! — Saimonas garsiai užvertė knygą. — Ar išleisite 
anksčiau laiko, prižiūrėtojau? 

— Kuriam laikui gali palikti kalėjimą. Eik, pasidėk knygas 
ir nusiprausk prieš vakarienę. — Zoja įpylė dvi taures vyno, kai 

Saimonas išrūko iš kambario. — Tu moki elgtis su mažais užsi- 
spyrėliais. 

— Nes pats toks buvau. — Bredas paėmė iš jos taurę. — Jis 
greitai skaičiuoja. 


— Taip. Mokykloje jam puikiai sekasi. Tik nekenčia namų 


darbų. 

— O kas juos mėgsta? Kas čia pas tave? 

— Kas... — Ji sutrikusi nužvelgė savo tamsiai mėlyną megz- 
tuką. 


— Aš ne apie drabužį, apie kvepalus. Tu visada nuostabiai 
kvepi, bet niekada tais pačiais. 

— Aš išbandau daugybę naujų produktų. Muilus, kremus 
ir... — Sugavusi kibirkštėlę jo akyse, Zoja kilstelėjo prie lūpų vyną, 
kol Bredas nespėjo prie jų pasilenkti. — Kvepalus. 

— Keista. Daugelis moterų turi mėgstamus kvepalus — tarsi 
vizitinę kortelę. Jie gali persekioti vyrą. O tu verti vyrą spėlioti, ko- 
kiu kvapu kvepėsi šiandien, ir jis negali liautis galvojęs apie tave. 

Ji būtų atsitraukusi, tačiau virtuvėje nebuvo tiek vietos, kad 
tai neliktų nepastebėta. 

— Aš kvepinuosi ne dėl vyrų. 

— Žinau. Tai tik dar labiau gundo. 

Jis sugavo jos baimingą žvilgsnį išgirdus, jog grįžta Saimo- 
nas. Bredas lyg niekur nieko pasitraukė į šalį, o Zoja nusisuko į 
viryklę. 

— Jau valgysim? — reikliai pasiteiravo Saimonas. 

— Ką tik įdėjau makaronus. Sėskis prie stalo. Pradėsime nuo 
salotų. 

Ji dailiai padengė stalą, pagalvėjo Bredas. Spalvingos lėkštės, 
dailūs dubenys, linksmais piešiniais marginta staltiesė. Degė žva- 
kės, ir kadangi Saimonas to nekomentavo, Bredas nusprendė, kad 
Makortų namuose jos įprastos. 

Ji pamažu atsipalaiduoja, mąstė jis. Žinoma, didžiausias 
nuopelnas tenka Saimonui. Jis šnekus, smalsus ir netgi kimšdamas 
kaip krovikas nesiliauja tarškėjęs. 

Nors Bredas negali jo kaltinti. Saimono mama išvirė visą 
puodą spagečių. 

Jis pats jau valgo antrą lėkštę. 

— Man patinka tie paveikslėliai svetainėje, — tarė Bredas 
Zojai. 

— Atvirukai? Renku juos iš pažįstamų žmonių, kurie ke- 
liauja. 

— Paskui mes padarome jiems rėmelius, — įsikišo Saimo- 
nas. — Gal kada nors ir mes keliausime, tada atsiųsime atvirukų 
kitiems. Taip, mama)? 

— Kur norite keliauti? 

— Nežinau. — Zoja susimąsčiusi sukiojo spagečius aplink 
šakutę. — Kur nors. 

— Vieną dieną nukeliausime į Italiją pavalgyti spagečių. — 
Saimonas kimšo išsišiepęs. 

— Tavo mama skaniau gamina. 

— Buvai ten, valgei? 

— Taip. Matei tą paveikslą su tiltu Florencijoje? Aš ant jo 
stovėjau. 

— Ten tikrai taip gražu? — nerimo Saimonas. 

— Labai. 

— Ten vietoj gatvių — vanduo. 

— Venecija, Saimonai, — priminė jam mama. — Ir ten ka- 
nalai. Esi buvęs Venecijoje? — paklausė ji Bredą. 

— Taip. Labai gražu. Visur plauki valtimis, — tarė jis Saimo- 
nui. — Arba eini. Jie ten turi vandens taksi ir vandens autobusus. 

— Eik tu! 

— Tikrai. Venecijoje nėra nei automobilių, nei kelių. Kažkur 
turėjau nuotraukų. Kai rasiu, parodysiu. 

Jis atsisuko į Zoją. 

— Kaip darbai centre? 

— Šiandien Dana gavo lentynas. Metėme viską ir ėjome jų 
statyti. Mums tai buvo svarbus momentas. Ir langus atvežė. — Ji 
krenkštelėjo. — Noriu padėkoti, kad suorganizavai na... juos įsta- 


tyti. Tu labai dosnus. 

— Aha. Gavai mano raštelį? 

Ji užsuko ant šakutės paskutinius makaronus. 

— Taip. Nepaisant jo turinio, labai gražu, kad taip padarei. 

Bredas nusijuokė. 

— Pažiūrėk iš šios pusės. Per pastarąsias savaites jūsų centras 
labai pagyvino HomeMakers prekybą. Tai mūsų dėkingumo gestas. 
Tad ar įstatė langus? 

— Spėju, kad atsakymą jau žinai. — Ji buvo tikra, jog jis pa- 
sirūpina, kad jo įsakymai būtų vykdomi. 

Jis linktelėjo ir kilstelėjo vyno taurę. 

— Darbininkai sakė, kad darbas pavyko ir kad jie gavo sau- 
sainių bei kavos — nemokamai. 

Pralinksmėjusi Zoja pažvelgė į jo lėkštę. 

— O tu gavai porą lėkščių makaronų. 

Jis šyptelėjo ir įpylė dar vyno į jos taurę. 

— Nebetelpa, — pranešė Saimonas — Ar dabar galime pa- 
žaisti kompiuteriu? Su Bredu? 

— Žinoma. 

Saimonas pašoko, ir Bredas pastebėjo, kad jis paėmė savo 
lėkštes ir padėjo šalia kriauklės. 

— Ar galiu įleisti Mojų? 

Zoja bakstelėjo pirštu Saimonui į pilvą. 

— Žiūrėk, kad jis nelįstų į mano spintas. 

— Gerai. 

— Pirmiausia padėsiu tavo mamai suplauti indus, — tarė 
Bredas. 

— Tau nebūtina to daryti. Tikrai, — spyrėsi ji, net kai Bredas 
pasekė Saimono pavyzdžiu ir nunešė lėkštes prie kriauklės. — Pati 
susitvarkysiu, be to, Saimonas visą dieną laukė to žaidimo. Jis turi 
tik valandą, paskui privalės eiti į lovą. 

— Eime. Eime. — Saimonas sugriebė Brėdą už rankos ir 
truktelėjo. — Mama nepyks. Taip, mama? 

— Eikite. Visi marš iš mano virtuvės, įskaitant šunį. 

— Aš ateisiu padėt sušluostyti, kai tik sumušiu priešinin- 
ką, — tarė jai Bredas. — Tai neužims daug laiko. 

— Pasvajok, — sudainavo Saimonas tempdamas Bredą už 
rankos. 

Zojai buvo gera matyti, kad sūnui taip smagu. Dar niekada 
joks suaugęs vyras juo taip nesidomėjo. Dabar jis turi net tris — 
Eliną, Džordaną ir Bredlį. 

Bet, pripažino ji, Bredlis jo mėgstamiausias. Tarp jų yra kaž- 
koks ryšys, pagalvojo. Kažkokia paslaptinga trauka. Ji turėtų ne tik 
susitaikyti su tuo, bet ir skatinti. 

"Tačiau prieš tai reikia įsitikinti, jog Bredas supranta, kad ne- 
svarbu, kaip pakryptų jų santykiai, Saimono atstumti negalima. 

Ji sutvarkė virtuvę, išvirė kavos ir paruošė padėklą su šokola- 
diniais pyragaičiais. 

Kai ji įėjo į Saimono kambarį, Bredas sėdėjo ant grindų šalia 
jos sūnaus, o šuo knarkė pasidėjęs galvą Bredui ant kelių. 

Kambarys vibravo nuo kompiuterinio žaidimo garsų. 

— Lavonas! Tu lavonas! — skandavo Saimonas karštligiškai 
spaudinėdamas mygtukus. 

— Dar ne, berneli. Štai tau! 

Ekrane milžiniškas šviesiaplaukis imtynininkas užgulė savo 
storulį priešininką ir smogė jam. 

Tada pasigirdo dejonės, aimanos, riksmai — ir ne tik iš gar- 
siakalbių. 

Saimonas griuvo ant nugaros, išskėtė rankas ir prasižiojo. 

— Aš nugalėtas, — sudejavo jis. — Jaučiu pralaimėjimo 
kartėlį. 


Taigi pratinkis. — Bredas patapšnojo jam per pilvą. — 
Dabar žinai, kas čia valdovas. 

— Kitą kartą tu mirsi. 

— Tu niekada manęs nenugalėsi. 

— Tikrai? Žiūrėk, kas bus. 

Jis pašoko ir puolė Bredą iš už nugaros. 

Vėl pasigirdo aikčiojimai, riksmai, juokas, ir Zoja pajuto ši- 
lumą širdyje. Ji nė nekrūptelėjo, kai Bredas permetė Saimoną sau 
per galvą ir užgulė ant kilimo. 

— Pasiduok, apgailėtinas maištininke. 

— Niekada! — išrėkė Saimonas ir ėmė beprotiškai kikenti 
bandydamas išvengti negailestingo kutenimo ir šlapių Mojaus 
bučinių. — Mano žiaurusis šuo sudraskys tave į gabalus. 

— O taip, drebu iš baimės. Pasiduodi? 

Gaudydamas kvapą, apsiašarojęs iš juoko, Saimonas raitėsi 
dar dešimt sekundžių. 

— Gerai jau. Daugiau nekutenk, nes apsivemsiu! 

— Tik ne ant mano kilimo, — tarė Zoja. 

Išgirdęs jos balsą, Bredas pasuko galvą. Saimonas sukrutėjo ir 
alkūne trenkė Bredui į lūpą. 

— Oi, — aikteldamas sukikeno Saimonas. 

Bredas palietė ranka burną. 

— Tu sumokėsi už tai, — tarė jis grėsmingu tonu, kad net 
Zojos rankos, laikančios padėklą, suvirpėjo.. 

Bredas akimirksniu pašoko, ir Zoja sustingo iš siaubo. Ji jau 
žiojosi rėkti, žengė ginti sūnaus, kai Bredas iškėlė jį į orą žemyn 
galva. Saimonas vėl leipo juoku. 

Zojos keliai sulinko, rankos nutirpo, ir ji skubiai pastatė pa- 
dėklą ant staliuko. 

— Žiūrėk, mama! Aš kybau žemyn galva! 

— Matau. Teks tau grįžti ant žemės ir eiti valytis dantų. 

— Ber negi negaliu... — Jis nutilo, kai Mojus ėmė laižyti 
jam veidą. 

— Rytoj į mokyklą, Saimonai. Nagi, ruoškis į lovą. Galėsi 
ateiti ir palinkėti labos nakties Bredliui. 

Nors dabar jo akys buvo įsmeigtos į Zoją, Bredas apsuko 
vaiką ir pastatė jį ant Žemės. 

— Bėk. Netrukus galėsi atsirevanšuoti. 

— Jėga. Kada? 

— Gal penktadienio vakarą? Galėsi ateiti pas mane, atsivesi 
mamą. Pavalgysime, o paskui tiesiai į žaidimų kambarį. 

— Gerai! Ar galėsime, mama? — Numatydamas atsakymą, 
jis pripuolęs apsikabino ją per liemenį. — Nesakyk, kad pažiūrė- 
sime. Sakyk taip. Prašau! 

Jos keliai vis dar virpėjo. 

— Taip. Gerai. 

— Ačiū. — Jis stipriai apkabino ją. Tada švilptelėjo šuniui ir 
patenkintas išbėgo iš kambario. 

— Tu pamanei, kad aš jam trenksiu? — Bredo balse skambė- 
jo tokia nuostaba, kad Zojai sutraukė skrandį. 

— Aš tik... tavo tonas buvo toks... atsiprašau. Turėjau žinoti. 

— Aš nemušu vaikų. 

— Aišku, kad ne. Tiesiog aš taip sureagavau. 

— Ar kas nors yra jį skriaudęs? Ar turėjai draugą, kuris jį mušė? 

— Ne. Ne, — pakartojo ji stengdamasi susitvardyti. — Nie- 
kas neskyrė jam tiek dėmesio, kad iki to būtų prieita. Ir aš norėčiau 
pamatyti tą, kuris pamėgintų pakelti ranką prieš jį, kai esu šalia. 

Akivaizdžiai patenkintas paaiškinimu, jis linktelėjo. 

— Gerai. Gali būti rami, kad tai būsiu ne aš. 
Aš įžeidžiau tave. Man nepatinka įžeidinėti — bent jau 
netyčia. Tiesiog viskas atsitiko taip greitai, o tavo balsas buvo toks 
piktas ir... tavo lūpa kraujuoja. 


— Aš tik žaidžiau. Ir, kiek pamenu, mano motina sakydavo, 
kad jei pradedi tokius žaidimus, kažkas nukentės. — Jis palietė 
pirštu skaudamą lūpą. — Jūs visada teisios, ar ne? 

— Dabar tu ramini mane. — Instinktyviai ji paėmė nuo pa- 
dėklo servetėlę, paseilino ir priglaudė jam prie lūpos. — Kai įėjau 
ir pamačiau judu, buvo taip miela. Galėjai leisti jam laimėti, bet 
neleidai. Ir gerai, nes aš nenoriu, kad jis augtų manydamas, jog 
visada turi laimėti. Turi išmokti ir pralaimėti, ir... 

Zoja nutilo ir pasibaisėjusi pažvelgė į servetėlę. Ji ištepė ją 
savo seilėmis, dievulėli. 

— Vajetau. — Ji suglamžė servetėlę. — Kokia aš kvaila. 

— Ne. — Keistai sujaudintas, jis paėmė ją už rankos. — Tai 
buvo miela. Ir tu miela. 

— Nelabai. Ne itin. Na, bet lūpa nebekraujuoja. Kurį laiką 
gali truputį skaudėti. 

— "Tu kai ką pamiršai. — Jis uždėjo ranką jai ant liemens ir 

nuleido šiek tiek žemiau. — Negi neturi pabučiuoti, kad greičiau 
gytų? 

— Žaizda ne tokia jau ir baisi. — Tiesą sakant, jos visai ne- 
buvo matyti. Jo lūpos labai gražios. 

— Bet skauda, — sumurmėjo jis. 

— Na, jei jau taip verkšleni. — Ji palinko ketindama tik 
švelniai paliesti tas gražias lūpas. Draugiškai, paprastai. Lengvai 
pakštelėjo į jas, stengdamasi nekreipti dėmesio į virpesį pilve. 

Jis nemėgino prisitraukti ją, nesistengė prailginti bučinio, tik 
laikė ranką ten, kur ji bučiavo, ir žiūrėjo. 

— Vis dar skauda, — tarė jis. — Gal dar kartą? 

Suskambo pavojaus varpai, tačiau ji nekreipė dėmesio. 

— Kągi. 

Ji vėl prisilietė prie jo lūpų. Tokių šiltų, tokių tvirtų. 

Tyliai sudejavusi pakluso virpesiui ir perbėgo per lūpas liežu- 
viu, panardino pirštus jam į plaukus. 

Jis laukė. Ji jautė, kaip įsitempė jo kūnas, girdėjo, kaip jis 
įtraukė kvapą. Tačiau jis laukė. 

Tad ji apsivijo rankomis jo kūną ir leido sau nuskęsti toje 
šilumoje, tvirtybėje, atsiduoti pamažu, tačiau aiškiai stiprėjančiai 
pagundai. 

Buvo taip gera atsiduoti tai didelei slidžiai bangai su visais jos 
skoniais ir pojūčiais. Jo burnos forma, pojūtis susidūrus dviem lie- 
žuviams, susiliejus kūnams, daugybė dalykų, kuriuos buvo negai- 
lestingai paslėpusi savyje, ėmė kunkuliuoti verždamiesi į laisvę. 

— O Dieve, — suaimanavo ji, tačiau tik dar stipriau pri- 
gludo prie jo kūno. 

Jis būtų galėjęs prisiekti, kad žemė ėmė drebėti po kojomis. 
Buvo tikras, kad pasaulis smarkiai pasviro ir jis vos laikėsi nenusi- 
ritęs. Jos švelnios lūpos tapo karštos ir reiklios. 

Trokšdamas daugiau, jis pakreipė galvą, sustiprino bučinį, 
tada krimstelėjo jai į apatinę lūpą. Ji kimiai sudejavo. 

Kai jis palietė jos kūną, ji ėmė rąžytis kaip moteris, bundanti 
po ilgo miego. 

Staiga ji atšoko ir išsigandusi pažvelgė į duris. 

— Saimonas, — išspaudė tvarkydamasi plaukus. Skubiai 
atsitraukė nuo jo, ir tą akimirką į kambarį įdundėjo Saimonas su 
Mojumi. 

Berniukas vilki Iksmenų pižama, pastebėjo Bredas. Ir užuodė 
dantų pastą. 


Pasiruošęs? — Zoja žvaliai nusišypsojo sūnui. Jos galvoje 
tebeūžė kraujas. — Ponas, a, Bredas ir aš ruošiamės gerti kavą. 

— Fu. — Saimonas priėjo prie Zojos ir užvertė galvą bučiniui. 

— Aš netrukus ateisiu. 

— Gerai. Labanakt, — tarė jis Bredui. — Tai bus revanšas, 
taip? 

— Būtinai. Minutėlę. Noriu išgirsti tavo nuomonę apie kai ką. 

Nespėjus Zojai suvokti jo ketinimo, Bredas prisitraukė ją į 
glėbį ir pabučiavo. Tai buvo suvaržytas bučinys, nes ji sustingo 
kaip statula, tačiau vis tiek bučinys. 

Tada jis atsitraukė, tačiau iš glėbio nepaleido ir kilstelėjo 
antakius: 

— Ką manai? 

Berniuko akys buvo pailgos, kaip ir motinos, gelsvai rudos, 
kaip ir jos, ir kupinos klausimų. Po ilgų penkių sekundžių jis iš- 
vertė akis, įsikišo burnon pirštą ir sugaikščiojo. 

— Aha, — linktelėjo Bredas. — Išskyrus tai, kad tave nuo to 
pykina, ar nieko prieš, kad bučiuoju tavo mamą? 

— Ne, jei jums patinka tokie šlykštūs dalykai. Čiakas sako, 
kad jo brolis Neitas mėgsta kišti liežuvį merginai į burną. Tai me- 
galį būti tiesa. Ar taip? 

Bredas visomis valios pastangomis stengėsi išlaikyti rimtą veidą. 

— Visaip būna. 

— Ko gero. Pasiimsiu Mojų į savo kambarį, kad jam nereikė- 
tų Žiūrėti, jei sugalvotumėt daryti tą šlykštų dalyką. 

— Iki, vaike. — Kai Saimonas ir Mojus ištrepseno, Bredas 
atsisuko ir nusišypsojo Zojai. — Nori padaryti ką nors šlykštaus? 

— Geriau išgerkime kavos. 


Seštas skyrius 

V Lg projektai ir plėtros planai porai dienų pri- 
rišo Bredą prie stalo. Jis nesiskundė, nes grįžti į Velį 
ir įkurti čia pagrindinę įstaigą, tuo pat metu kuruojant šiaurrytinę 
šeimos verslo sritį, buvo jo mintis. Taip pat jis nusprendė išplėsti 
Velio parduotuvę iki penkiolikos tūkstančių kvadratinių pėdų. 

Tai reiškė, jog reikės sutvarkyti begales dokumentų, šaukti 
konferencijas, samdyti daugiau personalo, konsultuotis su archi- 
tektais ir statybų rangovais, derėtis su tiekėjais. 

Jis susitvarkys. Buvo ruošiamas tam, be to, pastaruosius sep- 
tynerius metus praleido Niujorke, mokydamasis vienos iš didžiau- 
sių šalies prekybos grandžių vadovo darbo. 

Jis — Veinas, ketvirtosios kartos atstovas. Tad nė nesiruo- 
šia atsitraukti. Tiesą sakant, ketina priblokšti visus paversdamas 
pirmąją ŽlomeMakers parduotuvę didžiausia, prestižiškiausia ir 
pelningiausia nacionalinėje sistemoje. 

Jo tėvas nebuvo sužavėtas šiuo sprendimu. Veinas III mano, 
jog jis paremtas sentimentais. Taip ir yra, galvojo Bredas. O kodėl 
gi ne? Jo senelis pastatė nedidelę krautuvėlę, tada investavo viską, 
ką turėjo, ir išplėtė ją į sėkmingai dirbančią, pirkėjams palankią 
parduotuvę, prekiaujančią namų remonto reikmenimis. Valia, uos- 
lė ir vizija padėjo jam įsteigti antrą, vėliau trečią ir kitas parduotu- 
ves, kol jis tapo Amerikos verslo simboliu ir jo veidas puikavosi ant 
„Time“ žurnalo viršelio dar nesulaukus penkiasdešimties. 

Tegu tai bus sentimentai, galvojo Bredas, tačiau jie yra at- 
miešti gera Veinų valios, uoslės ir vizijos doze. 

Važiuodamas centrine gatve, jis stebėjo savo gimtąjį miestelį. 
Velis tyliai, tačiau tvirtai klestėjo. Nekilnojamojo turto rinka buvo 
stipri, nes žmonės pirko namus siekdami čia įleisti šaknis ir pasi- 
likti. Mažmeninė prekyba smarkiai išsiplėtė ir pralenkė naciona- 
linį vidurkį. O turistų doleriai buvo dar vienas pastovus vietinės 
ekonomikos šaltinis. 

Velis brangino savo mažo miestelio atmosferą, o geografinė 
padėtis — valanda kelio nuo Pitsburgo — teikė jai rafinuotumo. 
Atostogautojai čia galėjo eiti į pėsčiųjų žygius, slidinėti, plaukioti 
valtimi, žvejoti ir leisti laiką jaukiose užeigose arba geruose resto- 
ranuose. 

Čia gera vieta gyventi, gera vieta plėtoti verslą. 

Bredas ketino ir gyventi, ir dirbti. 

Galbūt jis nenumanė, jog teks taip suktis, tačiau taip pat ne- 
sitikėjo, kad grįžęs bus įtrauktas į mistinio rakto paieškas. Ir nesi- 
tikėjo įsimylėti keistą vienišą motiną ir jos žavų sūnų. 

Ką gi, tiesiog reikia nusistatyti tikslus, prioritetus ir pasirū- 
pinti detalėmis. 

Jis pastatė automobilį ir įėjo į Va/ley Dispatchb redakciją, kad 
pasirūpintų kai kuriomis iš jų. 

Jis negalėjo atsitokėti, kad jo draugas vadovauja vietiniam 
laikraščiui. linas nelabai atitinka įvaizdį žmogaus, kuris galėtų — 
ar norėtų — ganyti savo darbuotojus, rėžti tiesas skambiomis ant- 
raštėmis ir rūpintis reklama, laikraščio turiniu bei kaina. Tačiau, 
mąstė Bredas eidamas į Flino kabinetą, jo senasis draugužis puikiai 
tvarkosi. Jis sugeba priversti žmones dirbti, ir dirbti taip, kaip rei- 
kalauja, kartu neleisdamas jiems to pajusti. 

Bredas vingiavo pro stalus ir reporterius, per telefonų, kla- 
viatūrų ir balsų kakofoniją. Užuodė kavą, pyragaičius ir kažkieno 
pušų kvapo losjoną. 

Flino kabinetas buvo už stiklinės sienos, o jis pats sėdėjo 
kampe prie stalo, vilkėdamas dryžuotais marškiniais, džinsais ir 
avėdamas nutrintais sportiniais bateliais. 

Remdamasis trisdešimties metų draugyste, Bredas įžingsnia- 
vo pro atviras duris. 

— Aš dalyvausiu posėdyje, pone mere. — Flinas mostelėjo 
galva į telefoną ir į garsiakalbio lemputę. 

Bredas šypsodamasis susikišo rankas į kišenes ir palaukė, kol 
Flinas baigė kalbėtis. 

— Atleisk. Nepastrebėjau, kad kalbiesi telefonu. 

— Tai ką toks svarbus asmuo kaip tu veikia mano varganame 
kabinete? — pasiteiravo Flinas. 

— Užnešiau planą kitos savaitės intarpui. 

— Kokie prabangūs pasiuntinuko drabužiai. — Flinas per- 
braukė pirštu per Bredo švarko rankovę. 

— Vėliau turiu važiuoti į Pitsburgą verslo reikalais. — Jis nu- 
metė aplanką ant Flino stalo. — Ir dar norėjau paprašyti, kad pa- 
ruoštum dešimties puslapių spalvotą priedą savaitei prieš Padėkos 
dieną. Noriu smogti iš peties. 

— Aš tas žmogus, kurio tau reikia. Nori, kad mano žmonės 
pasikalbėtų su tavo žmonėmis. Man patinka taip sakyti, — pri- 
dūrė Flinas. — Skamba kaip iš Holivudo. 

— Būtent. Noriu išjudinti reikalus čia, o ne korporacijos 
mastu. Tai svarbu Velio parduotuvei, todėl noriu, kad paruoštum 
gražų ir patogų lankstinuką — tokį, kurį žmogus galėtų įsikišti į 
rankinę ar kišenę eidamas apsipirkti. Ir pageidauju, kad jis būtų 
išskirtinis. Kad pasirodytų laikraštyje tą dieną, kai nėra jokių kitų 
intarpų, skrajučių ar reklaminių lapelių. 

— Savaitę prieš Padėkos dieną būna daugybė skelbimų, — 
pastebėjo Elinas. 

— Taigi. Nenoriu, kad manasis pasiklystų minioje. Jis turi 
būti vienintelis. 

Flinas pasitrynė delnus. 

— Tai tau kainuos, bičiuli. 


— Kiek? 
— Pasikalbėsiu su reklamos skyriumi. Dešimt puslapių, spal- 
votas? — pasitikslino Elinas tai žymėdamasis. — Rytoj pasakysiu 


kainą. 

— Gerai. 

— Čia tai bent, tik pažiūrėk, mes imamės verslo. Nori kavos? 

Bredas žvilgtelėjo į laikrodį. 

— Taip. Noriu dar apie kai ką su tavim pasikalbėti. Ar galiu 
uždaryti duris? 

Flinas nerūpestingai truktelėjo pečiais. 

— Žinoma. — Jis įpylė Bredui kavos. — Apie raktą? 

— Pastarąsias dvi dienas nieko negirdėjau. O kai paskutinį 
kartą mačiau Zoją, man susidarė įspūdis, kad ji nenori apie tai 
kalbėtis. Bent jau ne su manimi. 

— Taigi tikiesi, kad ji kalbasi su manimi — tiksliau, su Mel, 
o toji kalbasi su manimi. Šiuo metu nedaug, — tarė jam Flinas. — 
Melori mano, jog Zoja laukia antrojo žingsnio ir labai nerimauja, 
kada Keinas jį žengs. 

Aš panagrinėjau tą nuorodą. Man regis, kad dabar laikas 
Zojai žengti žingsnį. Matysiu ją penktadienį vakare, tačiau galbūt 
reikėtų visiems susitikti ir pasukti galvas prieš tai. 

— Penktadienį vakare? — Elinas gurkštelėjo kavos. — Kokia 
nors proga? 

— Saimonas ateina pažaisti. — Bredas kalbėdamas vaikščio- 
jo po kabinetą. — Ir atsiveda motiną. 

— Kaip klastinga. 

— Darai ką gali. Vaikis šaunus ir ne toks sudėtingas kaip jo 
motina. 


— Mano nuomone, gyvenimas jos nelepino ir ji pati turėjo 
nusitiesti sau kelią. Tai labai primena jai duotą nuorodą. 

— Ji nuostabi moteris. 

— Kaip giliai esi įklimpęs? 

— Iki ausų. — Bandydamas nusiraminti, Bredas atsirėmė į 
palangę. — Bėda ta, kad ji nepasitiki manimi. Nors pažanga yra. 
Ji bent jau nesustingsta ir nepradeda šiauštis, kai pasižiūriu į ją. 
"Tačiau kartais žvelgia į mane taip, tarsi su kokiais piktais kėslais 
būčiau nusileidęs iš kitos planetos. 

— Ji jaučiasi atsakinga ne tik už save. O tokios moterys turi 
būti atsargios, jei jos protingos. Zoja protinga. 

— Aš pakvaišęs dėl to vaiko. Kuo daugiau laiko su juo pra- 
leidžiu, tuo daugiau norisi. Norėčiau sužinoti apie jo tėvą. 

Flinas papurtė galvą į klausiamą Bredo žvilgsnį. 

— Deja, mano šaltiniai labai riboti šiuo klausimu. Gali iš- 
mėginti tiesioginį būdą ir pats pasiklausti. 

Bredas linktelėjo. 

— Dar vienas dalykas, tada turėsiu važiuoti. Ar ketini para- 
šyti istoriją? 

— Stiklo Dukterys, — garsiai tarė Flinas, žiūrėdamas į tolį 
ir tarsi skaitydamas antraštę ore. — Plesent Velis, Pensilvanija. 
Du keltų dievai aplankė vaizdingas Lorelio aukštumas ieškodami 
trijų vietinių moterų, kurioms lemta surasti raktus nuo legendinės 
Sielų dėžės. 

Jis susijuokė, gurkštelėjo kavos. 

— Tai būtų velniškai įdomi istorija. Nuotykiai, intrigos, 
meilė, pinigai, asmeninė rizika, triumfas, dievų galia — ir viskas 
čia, mūsų tyliame miestelyje. Taip. Galvojau apie tai — kad reikė- 
tų parašyti, bet parašyti gerai. Kai pirmą kartą išgirdau visa ką, pa- 
galvojau: juk tai galėtų būti amžiaus istorija. Žinoma, mane būtų 
uždarę į beprotnamį, tačiau tai nebūtų sustabdę. 

— Kas sustabdė? 

— Ogi jos atsidurtų dėmesio centre. Kai kas patikėtų, dau- 
guma ne, tačiau visi klausinėtų, reikalautų atsakymų ir paaiškini- 
mų. Jos — tiesą sakant, ir niekas iš mūsų — nebegalėtų normaliai 
gyventi. 

Jis pažvelgė į kavos puoduką ir gūžtelėjo pečiais. 

— O juk čia ir yra esmė. Kad visi galėtume gyventi taip, kaip 
norime, taip, kaip turime teisę. Kitas dalykas, jei apie tai parašytų 
Džordanas. Tada tai būtų išgalvota tiesa. Bet į laikraštį aš nerašysiu. 

— Tu visada buvai geriausias iš mūsų. 

Flino pakelta ranka sustingo pakeliui prie lūpų. 

— Ą? 

— Įžvalgiausias, nuoširdžiausias. Šrai kodėl pasilikai Velyje, 
redakcijoje, nors norėjai išsidanginti. Galbūt todėl mudu su Džor- 
danu galėjome išvykti. Žinojome, kad būsi čia, kai mes grįšime. 

Elinas retai kada nerasdavo žodžio kišenėje, tačiau šį kartą 
taip atsitiko. 

„Ką gi“ buvo viskas, ką jam pavyko išstenėti. 

— Turiu važiuoti į Pitsburgą. — Bredas pastatė puodelį ir 
pakilo. — Paskambink man į mobilųjį, jei kas atsitiktų, kol manęs 
nebus. 

Vis dar neatgaudamas žado Flinas tik linktelėjo. 


* *X * 


Zoja matavo ir maišė dažus ponios Henson plaukams. Jos 
kaimynė mėgo ryškias raudonas sruogas. Zoja sukūrė kombinaci- 
ją, kuri tiko joms abiem, ir jau treti metai kartą per mėnesį kirp- 
davo ir dažydavo ponią Henson. 

Ji buvo vienintelė klientė, kurią Zoja aptarnaudavo namuose. 
Prisimindama vaikystę, grindis, padengtas plaukais, ir chemikalų 
dvoką, ji prisiekė niekada nedirbti namie. Tačiau ponia Henson 
buvo išimtis, ir toji valanda, kurią Zoja sugaišdavo tvarkydama jos 
plaukus, labiau priminė vizitą nei darbą. 

Ji vis dar prisiminė dieną, kai įsikėlė į šį namą. Ponia Hen- 
son, — jos plaukai tada buvo siaubingos suodžių spalvos, — atėjo 
pasveikinti ją ir Saimoną atvykus į kaimynystę. Atnešė sausainių su 
šokolado gabaliukais ir, įdėmiai apžiūrėjusi Saimoną, pritariamai 
linktelėjo. Tada pasiūlė savo, oficialios auklės,-paslaugas sakydama, 
kad jos sūnūs jau užaugę ir jai labai trūksta namuose mažo berniuko. 

Ji buvo pirmoji Zojos draugė Velyje ir tapo savotišku senelės 
ir motinos pakaitalu ne tik Saimonui, bet ir Zojai. 

— Aną vakarą mačiau tavo jaunąjį vyriškį. — Mėlynos po- 
nios Henson akys spindėjo dailiame veide. 

— Aš neturiu vyriškio, nei jauno, nei seno. — Zoja, prasky- 
rusi jos plaukus, tepė pilkas šaknis dažais. 

— (Gražus jaunas vyras, — nesutrikusi tęsė ponia Hen- 
son. — Šiek tiek panašus į savo tėvą, kurį pažinojau, kai buvo to- 
kių pat metų kaip sūnus dabar. Tos rožės, kurias tau atnešė, puikiai 
laikosi. Žiūrėk, kaip gražiai prasiskleidė. 

Zoja žvilgtelėjo į stalą. 

— Pakerpu kotus ir keičiu vandenį, kad nenuvystų. 

— Kaip saulės spindulys ant stalo. Geltonos rožės tinka tau. 
Ne kiekvienas vyras tai supranta. Saimonas dabar tik ir šneka — 
Bredas tą, Bredas aną. Taigi jis moka elgtis su vaiku. 

— Moka. Jie greitai susiuostė. — Zoja suraukė kaktą. — 
Bredliui labai patinka Saimonas. 

— Įtariu, kad ir Saimono mama. 

— Mes draugai, bent jau aš stengiuosi, kad taip būtų. Jis ver- 
čia mane nervintis. 

Ponia Henson suūbavo trumpu juoku. 

— Kuri nesinervintų, kai vyras taip atrodo. 

— Ne ta prasme. Taip, ta, — nusijuokė Zoja užtepdama dar 
dažų. — Bet jis mane apskritai nervina. 

— Ar jau bučiavotės? — Zojai nutilus, ponia Henson pa- 
tenkinta sukvaksėjo. — Gerai. Taip ir maniau, kad jis ne iš lėtųjų. 
Ir kaip? 

— Po to turėjau pasitikrinti, ar mano pakaušis vietoje, nes 
rodės, kad susprogo. 

— Velniškai laiku. Jau buvau ėmusi nerimauti dėl tavęs, 
mieloji. Dirbi dieną ir naktį. Visiškai neskiri sau laiko. Dabar, kai 
matau tas gražuoles, su kuriomis susidraugavai, ir dailųjį Bredą 
Veiną, širdžiai ramiau. 

Ji patapšnojo Zojai per ranką. 

— Vis dar dirbi daug, ypač dabar, kai ėmeisi to verslo, bet 
man patinka tai matyti. 

— Nebūčiau galėjusi imtis verslo, jei nepasirūpintumėte 
Saimonu. 

Ponia Henson atlaidžiai mostelėjo. 

— Puikiai žinai, kaip myliu tą berniūkštį. Jis man kaip sū- 
nus. Dabar, kai Džekas išsikraustė į Baltimorę, o Dekas Kalifor- 
nijoje, net anūkų nematau. Nežinau ką daryčiau be Saimono. Jis 
praskaidrina mano dieną. 

— Jis vadina jus ir poną Hensoną savo seneliais. Tai paleng- 
vina mano naštą. | 

— Sakyk, kaip reikalai salone? Negaliu sulaukti, kada ati- 
darysi jį ir išversi tą pasipūtėlę Karlę iš koto, kai imsi pervilioti jos 
klientes. Girdėjau iš Saros Benet, kad naujoji Karlės mergina nė iš 
tolo neprilygsta tau. 

— Kaip negerai. — Tačiau Zoja sukikeno. — Nelinkiu jai 
blogo, tik pykstu, kaip ji mane atleido. Pasakė, kad aš paėmiau 
pinigų iš kasos, — tęsė Zoja užsiplieksdama. — Išvadino vagile. 

— Ramiau. 

— O, atsiprašau, — tarstelėjo Zoja, suvokusi, jog peštelėjo 
ponios Henson plaukus. — Iškart užsiplieskiu prisiminusi. Aš 
gerai dirbau. 

— Per gerai. Ir per daug pastovių klienčių pageidavo, kad tu 
tvarkytum plaukus, o ne Karlė. Viskas iš pavydo. 

— Pažįstat Marsę? Ji daro manikiūrą Karlės salone. Paskam- 
binau jai prieš porą dienų — ji dirbs man. 

— Ką tu sakai. 

— Tik niekam nepasakokite, kol nesusitvarkysiu. Nenoriu, 
kad Karlė atleistų ją man dar neatidarius salono. Bet Marsė pasi- 
ruošusi įteikti pareiškimą vos tik pasakysiu. Ir ji turi draugę stilis- 
tę, kuri dirba prekybos centre netoli miestelio. Ši ketina ištekėti ir 
ieško darbo arčiau centro. Taigi sakau jai, gal toji draugė norėtų 
dirbti miestelyje. Marsė pasakė jai, ir dabar laukiu, kada anoji ateis 
pasikalbėti. Marsė tvirtina, kad ji gabi. 

— Regis, tu viską apgalvojai. 

— Kai kurie dalykai atsitinka savaime. Dar turiu pasikalbėti 
su Krisu dėl masažų ir kitų procedūrų. O mano draugė Dana? Ji 
pasamdė moterį dirbti knygyne, o ši turi draugę, kuri dirbo viena- 
me iš Kolorado kurortų ir ką tik sugrįžo į Velį. Pasikalbėsiu ir su 
ja. Tai taip įdomu, kol! negalvoju apie atlyginimus. 

— Viskas bus gerai. Geriau nei gerai. 

— Šiandien buvo atėjęs santechnikas, prijungė kriaukles. 
Netrukus pradėsiu ruošti kabinas. Kartais apsidairau ir pagalvoju, 
jog visa tai sapnas. 

— Sapnų nereikia užsitarnauti, Zoja. O tu tai užsitarnavai. 

Užsitarnavau, galvojo Zoja plaudama dubenėlį ir šepetuką. 
Ir dabar dar stengiuosi. Vis dėlto tai daugiau dovana. Ji pasižadėjo 
sau niekada per daug nepasitikėti. 

Ji stengsis. Bus gera partnerė, gera darbdavė. Ji žino, ką reiškia 
dirbti žmogui, kuriam labiau rūpi priimti kuo daugiau užsakymų 
nei pasirūpinti pagrindiniais darbuotojų poreikiais. Tokiam, kuris 
neprisimena, ką reiškia valandų valandas stovėti ant kojų, kol jos 
ima degti, o nugara tampa vienu dideliu skauduliu. 

Bet ji nepamirš. 

Galbūt ne tokio gyvenimo norėjo prieš kelerius metus, kai 
buvo jauna mergina ir svajojo apie gražius daiktus bei ramų gy- 
venimą, kurį užsidirbs savo galva. Tačiau tai gyvenimas, kurį pasi- 
rinko, ir ji pasistengs, kad jis būtų teisingas. 

— Gali grįžti atgal, viską pakeisti. 

Zoja atsigręžė nuo kriauklės ir pažvelgė į Keiną. Po storu 
rūko sluoksniu slypėjo nuostaba, šokas, netgi baimė. Ji žinojo apie 
tai, tačiau negalėjo apčiuopti. 

Jis buvo gražus, tamsaus grožio. Juodi plaukai, gilios akys, po 
nepaprastai balta oda išsišovę kaulai. Aukštesnis nei ji įsivaizdavo. 
Ne tokio galingo stoto kaip Pitas, tačiau grakštaus, elegantiško 
kūno, kuris, numanė ji, gali judėti vikriai kaip gyvatė. 

— Laukiau, kada pasirodysi. — Jos balsas skambėjo dusliai, 
tarsi sklistų iš galvos, o ne iš burnos. 

— Stebėjau tave. Malonus laiko praleidimas. — Jis žengė ar- 
tyn ir palietė jai skruostą. — Iu labai miela. Per daug žavi darbui, 
kurį dirbi. Per žavi, kad praleistum gyvenimą gražindama kitus. 
"Tu visada troškai daugiau. Niekas to nesuprato. 

— Ne. Mama pykdavo. Jai būdavo skaudu. 

— Ji niekada nesuprato tavęs. Naudojosi tavimi kaip verge. 

— Jai reikėjo pagalbos. Ji stengėsi kiek galėjo. 

— O kai tau reikėjo pagalbos? — Jo balsas buvo švelnus, 
veidas kupinas supratimo. — Vargšelė. Išnaudota, išduota, iš- 
mesta. Visą gyvenimą mokėsi už vieną neapgalvotą poelgį. Kas, 

jei tai niekada nebūtų atsitikę? Tavo gyvenimas būtų kitoks. Negi 
nepagalvoji apie tai? 

— Ne, aš... 

— Žiūrėk. — Jis iškėlė krištolinį rutulį. — Pažiūrėk, kaip 
galėjo būti. 

Neturėdama kitos išeities, ji pažvelgė ir pateko į vidų. 

Ji suposi giliame odiniame krėsle priešais platų langą, pro 
kurį buvo maryti didelio miesto stogai ir bokštai. Ji kalbėjosi tele- 
fonu, o jos veidas džiugiai spindėjo. 

— Ne, negaliu. Šįvakar išvykstu į Romą. Truputis darbo, 
daug malonumų. — Ji žvilgtelėjo į mažutį auksinį laikrodėlį ant 
riešo. — Malonumas nukrito iš viršaus — už tai, kad pavyko pri- 
traukti Owatermain sąskaitą. Savaitė Hastler viešbutyje. Žinoma, 
atsiųsiu tau atvirlaiškį. 

Ji nusijuokė ir pasisuko su kėde, kai į kabinetą įėjo jos pa- 
dėjėja, nešina aukštu plonu porceliano puodeliu. 

— Pasikalbėsime, kai sugrįšiu. Ciao. 

— Jūsų kava, panele Makort. Automobilis bus po penkioli- 
kos minučių. 

— Ačiū, Modesto byla? 

— Jūsų lagaminėlyje. 

— Tu geriausia. Žinai, kaip susisiekti su manim, bet nuo 
antradienio tegu niekas netrukdo. Nebent kažkas labai svar- 
baus — kitu atveju apsimesk, kad išvažiavau į Veneciją ir tu negali 
su manimi susisiekti. 

— Galite pasikliauti manimi. Niekas taip nenusipelnė atos- 
togų kaip jūs. Gerai praleiskite laiką Romoje. 

— Taip ir padarysiu. 

Gurkšnodama kavą pasitikrino kompiuteryje kai kurias detales. 

Ji mėgo savo darbą. Kiti pasakytų, jog tai tik skaičiai, sąskai- 
tos, juodas arba raudonas rašalas. Tačiau Zojai tai buvo iššūkis, 
netgi nuotykis. Ji tvarkė keleto didžiausių korporacijų finansus ir 
darė tai labai gerai. 

Ilgas kelias nuo mamos kirpyklos buhalterijos, mąstė ji. La- 
bai ilgas kelias. 

Ji sunkiai mokėsi, kad gautų stipendiją koledže, sunkiai dir- 
bo, kad įgytų išsilavinimą ir įsitvirtintų vienoje iš prestižiškiausių 
Niujorko bankininkystės firmų. 

O tada ėmė skintis kelią į viršų. Kampinis kabinetas pen- 
kiasdešimtajame aukšte, savas personalas — ir visa tai pasiekė iki 
trisdešimties metų. 

Ji turi puikų butą, įdomiai gyvenima, daro karjerą. Keliauja 
po visas tas vietas, apie kurias naktimis svajodavo būdama jauna. 

Ji turi tai, ko niekada nesugebėjo paaiškinti savo šeimai. Pa- 
garbą. 

Patenkinta išjungė kompiuterį ir išgėrė likusią kavą. Tada 
atsistojo, pasiėmė lagaminėlį ir persimetė per ranką lierpaltį. 

Jos laukia Roma. 

Žinoma, iš pradžių teks padirbėti, bet paskui laukia malo- 
numai. Ji ketina skirti laiko apsipirkimui. Ką nors iš odos, aukso. 
Armani, o gal Versace. Gal ir abiejų. To ji nusipelnė. 

Ji pasuko prie durų, tada stabtelėjo, atsisuko. Kažkas jai ne- 
davė ramybės. Ji kažką pamiršo. Kažką svarbaus. 

— Jūsų automobilis, panele Makort. 

— Ateinu. 

Ji vėl pajudėjo durų link. Bet ne. Ji negali taip paprastai išvykti. 

— Saimonas. — Jos galva ėmė suktis, ir taip smarkiai, kad 
teko atsiremti į sieną. — Kur Saimonas? 

Ji išskubėjo pro duris šaukdama jį. Ir iškrito iš krištolinio 
rutulio ant virtuvės grindų. 


— Aš netgi neišsigandau, — pasakojo Zoja Melori ir Da- 
nai. — Net tada, kai nukritau ant grindų. Tik pagalvojau: na, 
nieko sau. 

— Ir tai viskas, ką jis tau sakė? — paklausė Dana. 

— Taip. Jis buvo labai švelnus. — Zoja tvirtino spinteles prie 
sienos. — Užjaučiantis. Visiškai negrėsmingas. 

— Nes bandė tave suvilioti, — padarė išvadą Melori. 

— Ir aš taip manau. — Zoja tikrindama papurtė spintelę, 

linktelėjo. — „Ar nenorėtum, kad viskas būtų taip, o ne kaip yra?“ 
Jis kalbėjo taip, tarsi užtektų žengti žingsnį ir viskas pasikeistų. 

— Kelio išsišakojimas. — Dana įsirėmė į šonus. 

— Būtent. — Zoja įsuko paskutinį varžtelį, paskui išgręžė 
skylę. — Šansas siekti karjeros, įspūdingai gyventi, skraidyti į 
Romą. Tereikia vienos smulkmenos. Nepastoti šešiolikos. Jis su- 
prato, kad negali grasinti man Saimonu, tad nusprendė pašalinti 
jį iš lygties. 

— Jis neįvertina tavęs. 

Zoja pažvelgė į Melori. 

— O taip, todėl, kad niekas tame krištolo rutulyje negali 
prilygti tam, ko vertas Saimonas. Ir žinai ką? Tai netgi neprilygsta 
tam, ką darau čia, su jumis. 

Zoja nusišypsojusi atsistojo. 

— Nors avėjau velniškai gražiais bateliais. Regis, Manolo 
Blabnik, kaip toji — kuo ji vardu — Sara Džesika Parker. 

— Hm. Puikūs seksualūs bateliai arba devynmetis berniu- 
kas. — Dana patapšnojo pirštu per smakrą. — Sunku pasirinkti. 

— Manau, kurį laiką pasitenkinsiu „Mokėk mažiau“ pa- 
siūla. — Ji atsitraukė apžiūrėti spintelės. — Jis manęs nebaugi- 
na. — Ji nusijuokė, padėjo gręžtuvą. — Buvau tikra, kad išsigąsiu, 
bet nieko panašaus. 

— Neatsipalaiduok, — perspėjo ją Melori. — Paprasto „ne, 
ačiū“ jam nepakaks. 

— Kito atsakymo jis neišgirs. Tačiau jis privertė mane vėl pri- 
siminti nuorodą. Pasirinkimai. Tiesos momentai, kaip tu, Melori, 
pavadinai tai paveiksluose. Tikriausiai turėjau pasirinkimą — tą 
naktį, kai buvo pradėtas Saimonas, ar tada, kai nusprendžiau jį 
gimdyti. Bet manau, kad turi būti kitas — arba tas, kurį jau pa- 
dariau, arba būsimas. 

— Galime sudaryti sąrašą, — pradėjo Melori, ir Dana nu- 
sijuokė. 

— Ir iš kur aš žinojau, kad taip pasakysi. 

— Sąrašą, — tęsė Melori, dėbrtelėjusi į draugę, — svarbių 
įvykių ir sprendimų Zojos gyvenime, taip pat ne tokių reikšmin- 

gų, bet davusių svarbų rezultatą. Taip, kaip ji įsivaizdavo, jog 
Velis — tai miškas su takais. Šį kartą miškas bus jos gyvenimas. 
Ieškosime sankirtų, jungčių, kaip vienas pasirinkimas vedė prie 
kito, kaip jie gali būti susiję su raktu. 

— Jau svarsčiau apie tai ir manau... — Zoja pritvirtino kitą 
spintelę ir išsitraukė matuoklę. — Jūsų sprendimai, tai, ką jūs da- 
rėte ieškodamos raktų, įvėlė Fliną ir Džordaną. Likome mudu su 
Bredu, tad turėčiau manyti, kad manoji paieška įtrauks ir jį. Dabar 
jam teks žengti greta manęs. 

— Bredas gali pasirūpinti savimi, — patikino ją Dana. 

— Neabejoju. Ir aš galiu savimi pasirūpinti. Tik nesu tikra, 
kad galiu susidoroti su juo. Negaliu leisti sau padaryti klaidą — 
nei dėl rakto, nei dėl savęs ir Saimono. 

— Tu bijai, kad būdama šalia Bredo, užmegzdama su juo 
asmeninius santykius padarysi klaidą? — nustebo Melori. 

— Tiesą sakant, pradedu bijoti, kad galiu padaryti klaidą ne- 
būdama šalia jo. Dėl to man darosi vis sunkiau išlikti praktiškai. 

— Šįvakar eini ten, — tarė Melori. — Kodėl tau nepasimo- 
kius iš Saimono — bent kartą — ir smagiai nepraleidus laiko su 
žmogumi, kuriam akivaizdžiai patinka būti su tavim? 

— Aš pasistengsiu. — Ji išskleidė matuoklę. — Gerai, kad 
turėsiu palydovą. Du, tiesą sakant, priskaičiuojant Mojų. 

— Anksčiau ar vėliau, nesvarbu, kaip Bredui patinka Saimo- 
nas, jis norės pabūti ir su tavimi viena. 

Zoja ištiesė Danai matuoklę ir nusičiupo gręžtuvą. 

— Tada ir pagalvosiu apie tai — anksčiau ar vėliau. 

Atrodo, kad greičiau, gal net šią minutę, pagalvojo Zoja, 
likusi viena. 

Ji žinojo, kad šis stiprus fizinis potraukis suves juos draugėn. 
Tačiau ji galėtų — ir taip padarys — nuspręsti dėl vietos ir laiko. 
Ir nustatyti taisykles. Taisyklės, kaip ir tarpusavio supratimas, turi 
būti aprartos prieš žengiant tą intymų žingsnį. 

Jei Bredlis Veinas iš tiesų yra vienas iš jos kelio išsišakojimų, 
būtina įsitikinti, kad nė vienas iš jųdviejų nepasiklys ir nenukrau- 
juos takui pasibaigus. 


Septintas skyrius 
ž 


usijaudinusio Saimono balsas nutraukė Zojos debatus 

L) dėl auskarų. Eiti su dideliais sidabriniais lankais — ne- 
rūpestingai seksualiais, ar mažais markazito lašeliais, kuriuos įsi- 
gijo praeitą vasarą — santūriais ir rafinuotais? 

Tokios smulkmenos gerokai lemia moters nuotaiką, jos po- 
žiūrį, ketinimus. Vyras gali ir nepastebėti jų, mąstė ji pridėdama 
prie ausies čia vienus, čia kitus, tačiau moteris žino, kodėl ji įsivėrė 
būtent tuos auskarus. Arba apsiavė šiuos batelius. Arba kodėl pa- 
sirinko būtent šią liemenėlę. 

Tokie dalykai sukuria pasimatymo nuotaiką. Ji padėjo auska- 
rus ir prispaudė ranką prie širdies. Dieve, ji eina į pasimatymą. 

— Mama! Ateik greičiau! Turi tai pamatyti 

— Minutėlę. 

— Paskubėk! Greičiau, jis suka į kiemą. O žmogau. Čia tai 
bent! Ateik, mama! 

— Kas yra? — Ji basomis puolė į svetainę. Nespėjo apsispręs- 
ti dėl batelių, nes dar nenutarė dėl auskarų. — Vaje, Saimonai, po 
kelių minučių reikia išeiti, ir aš ne... — Jos žandikaulis atkaro kaip 
ir sūnaus pamačius į kiemą sukantį juodą limuziną. 

— Tai didžiausia mašina, kokią esu matęs per. visą savo gy- 
venimą. 

— Tikrai, — pritarė Zoja. — Jis tikriausiai pasiklydo. 

— Ar galiu eit pažiūrėti? — Sūnus griebė ją už rankos ir ėmė 

tampyti, kaip darydavo visada, kai ypač nekantraudavo. — Pra- 
šau, prašau, prašau! Ar galiu ją paliesti? 

— Nemanau, kad turėtum ją liesti. 

— Žiūrėk, kažkas išlipa. — Saimono balsas virto pagarbiu 
šnabždesiu. — Jis atrodo kaip kareivis. 

— Jis vairuotojas. — Ji uždėjo ranką Saimonui ant peties 
ir abu prikišo nosis prie lango. — Taip vadinami Žmonės, kurie 
vairuoja limuzinus. 

— Jis ateina prie dur. 

— Tikriausiai nori pasiklausti kelio. 

— Ar galiu išeiti kartu ir pažiūrėti, kol tu aiškinsi jam, kaip 
ten nuvažiuoti? Aš nieko neliesiu ir nedarysiu. 

— Mes atsiklausime. — Ji paėmė Saimoną už rankos ir nu- 
sivedė prie durų. 

Saimonas teisus, pagalvojo atidariusi duris. Tikrai primena 
kareivį — aukštas, tiesus, juoda uniforma ir kepure. 

— Kuo galiu padėti? — pasiteiravo ji. 

— Panelė Zoja Makort? Ponaitis Saimonas Makortas? 

— Hm. — Zoja prisitraukė Saimoną arčiau savęs. — Taip. 

— Aš vardu Bigalo. Arvykau nuvežti jus pas poną Veiną. 

— Mes važiuosime juo? — Saimono akys suspindo it dvi 
saulutės. — Viduje? 

— Taip, sere. — Bigalo mirktelėjo Saimonui. — Galėsite 
sėdėti bet kurioje sėdynėje. 

— Jėga! — Sugniaužęs kumštį jis garsiai šūktelėjo ir jau būtų 
puolęs prie limuzino, jei Zoja nebūtų sulaikiusi. 

— Bet mes turime automobilį. Ir šunį. 

— Taip, ponia. Ponas Veinas perdavė jums laišką. 

Zoja pažvelgė į ištiestą Bigalo ranką ir atpažino voką. 

— Saimonai, stovėk čia, — paliepė imdama laišką. 

Lape vėl buvo tik vienas sakinys: 


Nesiginčyk ir šį kartą. 

— Ber aš nesuprantu, kodėl... — Zoja neryžtingai nutilo 
nugalėta maldaujančių Saimono akių. — Mes netrukus ateisime, 
pone Bigalo. 

— Galite neskubėti, ponia. 

Vos tik ji uždarė duris, Saimonas apkabino ją per liemenį. 

— Fantastiška! 

— Taip. Tikrai. 

— Jau galime važiuoti? Ar galime? 

— Gerai. Pasiimk švarką ir dovaną, kurią paruošėme Bred- 
liui. Kur mano rankinė? — Ir bateliai, prisiminė. Regis, šįvakar 
labiau tiks markazito auskarai. 

Vos tik jie išėjo į kiemą, Saimonas kaip kulka nuzvimbė prie 
automobilio, tada trumpam stabtelėjo ir pamojavo Hensonams, 
stovintiems verandoje. 

— Mes važiuosime limuzinu! 

— Tu tik pažiūrėk. — Plačiai šypsodamasi, ponia Henson 
irgi pamojavo. — Kaip kokia roko žvaigždė. Rytoj man viską pa- 
pasakosi. 

— Gerai. Tai ponas Bigalo, — paskelbė Saimonas, kai vai- 
ruotojas atidarė dureles. — Jis veš mus pas Bredą. Ten ponas ir 
ponia Henson. Jie mūsų kaimynai. 

— Malonu susipažinti. — Bigalo palietė savo kepurę. Ir pa- 
siūlė ranką Zojai. — Šuo gali važiuoti su manim, jei jūs nieko 
prieš. 

— Ak. Jei jis jums netrukdys. 

— Tu tik pažiūrėk, Džonai. — Ponia Henson spustelėjo vy- 
rui ranką. — Kaip Pelenė. Tik aš tikiuosi, kad mūsų mergytė bus 
protingesnė ir nepabėgs laikrodžiui išmušus dvyliktą. 

Automobilio salono viduje, palei užtamsintus langus buvo 
mažos stiklinės vazelės su šviežiomis gėlėmis. O ant grindų ir lubų 
švietė daug mažų lempučių. 

Čia buvo televizorius ir garso grotuvas, o virš galvos daugybė 
mygtukų. 

Kvepėjo oda ir lelijomis. 

Saimonas jau šliaužiojo sėdynėmis ir kaišiojo galvą pro angą 
į limuzino kabiną, apiberdamas Bigalo klausimais. 

Zoja nesiryžo drausti. Be to, jai pačiai reikėjo laiko apsiprasti. 

Po minutėlės ji pasidavė. Reikia metų, kad apsiprastų. 

Saimonas atslydo prie jos. 

— Mojiui patinka priekyje, ir ponas Bigalo leidžia jam iškišti 
galvą pro langą. Ir ponas Bigalo sako, kad galiu liesti bet ką, nes aš 
čia bosas. Ar galiu paimti sodos vandens iš šaldytuvo — kadangi 
tu mano bosas, pasakyk taip. Ir noriu pažiūrėti televizorių. Galiu? 

Zoja pažvelgė į jo spindintį veidelį. Impulsyviai sugavo jo 
veidą savo delnais ir skambiai pabučiavo. 

— Taip, gali išgerti to vandens. Taip, gali įjungti televizorių. 
Ir žiūrėk, kas čia. Gali įjungti ir išjungti šviesas. Ir telefonas yra. 

— Paskambinkim kam nors. 

— Tu skambink. — Ji ištiesė jam ragelį. — Paskambink po- 
niai Henson. Jai patiks. 

— Gerai. Pasiimsiu sodos, įsijungsiu televizorių ir paskam- 
binsiu jai, papasakosiu apie viską. 

Zoja kikeno kartu, spaudė mygtukus ir gėrė imbierinį alų tik 
tam, kad vėliau galėtų apie tai kam nors papasakoti. 

Kai įvažiavo į kiemą, ji sulaikė sūnaus ranką, kol jis nespėjo 
atidaryti durelių. 

— Ponas Bigalo turi apeiti aplinkui ir atidaryti jas, — su- 
šnabždėjo jam. — Toks jo darbas. 

— Gerai. — Kai durelės atsidarė, Saimonas iššoko ir užvertė 
galvą į Bigalo. — Buvo labai smagu. Ačiū, kad atvežėte mus. 

— Man buvo malonu. 

— Spėju, kad jums buvo aišku, jog pirmą kartą važiuojame 
limuzinu, — tarė Zoja, kai jis padėjo jai išlipti. 

— Neprisimenu, kada paskutinį kartą taip smagiai važiavau. 
Nekantriai lauksiu, kada reikės parvežti jus namo. 

— Dėkoju. 

— Kai papasakosiu vaikams! — Saimonas pagriebė šuns pa- 
vadėlį ir leidosi nutempiamas prie durų. — Jie nepatikės. 

Zojai nespėjus šūktelėti, kad pasibelstų, jis jau bėgo pro duris 
šaukdamas Bredą. 

— Bredai! Mes žiūrėjome televizorių automobilyje, skambi- 
nome poniai Henson ir gėrėme sodos vandenį. O Mojus važiavo 
priekyje. 

— Regis, turėjote ką veikti. 

— Saimonai, reikia belstis. Mojau! 

Šuo nėrė į didįjį kambarį ant sofos. 

— Nieko tokio, — nuramino ją Bredas, kai Mojus išsitiesė 
kaip gauruotas sultonas. — Mes jau imame prie jo priprasti. 

— Atnešėme tau dovaną. — Nenustygstantis vietoje Saimo- 
nas įbruko Bredui dėžutę. — Mes su mama padarėme. 

— Tikrai? Eime į virtuvę, atidarysime. Tik pirma leiskit pa- 
kabinti jūsų apdarus. 

— Aš galiu. Aš žinau, kur juos kabinti. — Saimonas nusi- 
plėšė striukę ir šokčiodamas laukė, kol Zoja paduos savąją. — Ne- 
atplėškite be manęs. 

— Gerai. 

— Noriu padėkoti, kad atsiuntei automobilį, — pradėjo 
Zoja pakeliui į virtuvę. — Saimonas niekada to nepamirš. Jam tai 
buvo nepaprastas įvykis. 

— O tau patiko? 

— Juokauji? — Ji susijuokė dar neatitokusi iš nuostabos. — 
Dvidešimt minučių jaučiausi kaip princesė. Tik kadangi mes 
visą tą laiką žaidėme su mygtukais ir televizoriumi, tad greičiau 
dvidešimt minučių buvau pavirtusi vaiku. Bet tau nereikėjo taip 
vargintis. 

— Jokio vargo. Norėjau tai padaryti. Žinojau, kad Saimonui 
patiks, be to, nenorėjau, kad tau tektų vairuoti namo tamsoje. 
Ir, — pridūrė jis ištraukdamas iš sidabrinio kibirėlio butelį, — no- 
rėjau, kad galėtum atsipalaiduoti ir pasimėgauti šiuo tikrai puikiu 
šampanu. 

— Ak. Ner jei būtum neparašęs laiškelio, man: būtų buvę 
sunku dėl to ginčytis. 

— Puiku. — Jis, patyrusiu judesiu atkimšęs butelį, pylė šam- 
paną jau į antrąją taurę, kai įbėgo Saimonas, lydimas Mojaus. 

— Dabar arplėšk dovaną. Čia pasveikinimo parvykus namo 
dovana. 

— Įkurtuvių, — pataisė jį Zoja ir apkabino Saimoną per 
pečius. — Šiek tiek pavėluota sugrįžimo į Velį proga. 

— Pažiūrėkim, ką čia turim. — Jis atrišo kaspiną jausdamasis 
truputį kvailai, nes jau žinojo, kad pasilaikys tą baltą nėriniuotą 
kaspiną ir šakelę smulkių raudonų gėlyčių, kurias ji buvo užkišusi 
už jo. Dovana gulėjo paprastoje rudoje dėžutėje, ant balto audi- 
nio, apibarstyto blizgučiais. 

— Tu tikrai moki pakuoti dovanas. 

— Jei nori ką nors padovanoti, reikia pasistengti, kad būtų 
gražu. 

Bredas ištraukė trispalvę žvakę skaidrioje keturkampėje žva- 
kidėje. 

— Nuostabu. — Jis pauostė. — Kaip kvepia. Pati padarei? 

— Mums patinka daryti tokius daikčiukus, ar ne, mama? 
Reikia ištirpdyti vašką, tada pridėti kvapų ir viso kito. Aš išrinkau 
kvapus. 

— Tai šventėms, — paaiškino Zoja. — Viršutinis sluoksnis 
simbolizuoja obuolių pyragą, vidurinis — spanguoles, o dugne — 
Kalėdų eglė. Ją reikia statyti ant padėklo, nes indas įkaista. 

Bredas išėmė padėkliuką, kuris kampuose buvo išpieštas 
spanguolėmis. 

— Mama nupiešė uogas, o aš apipurškiau blizgesiu. 

— Nuostabu. — Jis padėjo padėklą ant stalo ir pastatė ant 
jo žvakę. Tada pasilenkė ir apkabino Saimoną. Atsitiesęs nusišyp- 
sojo. 

— Tikriausiai norėsi nusisukti. 

— Kodėl? 

— Ketinu pabučiuoti tavo mamą. 

— Fu. — Nors Saimonas užsidengė veidą rankomis, jo pil- 
vuku nuvilnijo šiluma. 

— Ačiū tau. — Bredas švelniai pabučiavo Zoją į lūpas. — 
Gali atsidengri, vaike. 

— Ar uždegsi dovaną? — nerimo Saimonas. 

— Taip. — Bredas ištraukė iš stalčiaus ilgą ploną įrankį ir 
uždegė dagtį. — Gražu. Iš kur išmokai gaminti žvakes? 

— Atsitiktinai. Eksperimentuodama. Tikiuosi, kad vieną 
dieną galėsiu prekiauti žvakėmis, aromatiniais mišiniais ir pana- 
šiais dalykais salone. 

— Aš paimčiau ką nors panašaus į HomeMakers. 

Zoja įsispoksojo į savo žvakę. 

— Tikrai? 

— Kai išsiplėsime, ketinu įtraukti į prekių sąrašą ir dekora- 
tyvines detales. Turėsi parodyti man, ką dar turi, tada galėsime 
aptarti. 

— Ar galiu eiti į žaidimų kambarį? — paklausė Saimonas. — 
Atsinešiau tą žaidimą, kad galėčiau atsirevanšuoti. 

— Žinoma. Dabar ten kitas žaidimas. Gali įsijungti. 

— O tu ateisi dabar pažaisti? 

— Turiu paruošti vakarienę, bet tu eik, praalk. Noriu, kad 
merdėtum iš bado. Specialiai šiam vakarui atsisiunčiau varlių 
šlaunelių. 

— Fuui. 

— Milžiniškų varlių šlaunelių. Iš Afrikos. 

— Najau ne. 

— Arba galime valgyti kepsnį. 

— Varlių kepsnį! 

— Žinoma. 

Tariamai pašiurpęs, Saimonas šaukdamas išlėkė iš kambario. 

— Tu labai geras jam, — tarė Zoja. 

Tai visiškai nesunku. Kodėl tau neprisėdus ir... — Jis 
nutilo išgirdęs iš žaidimų kambario Saimono šūksnį. — Jis rado 
naująjį žaidimą. 

— Bredli. 


— Klausau. 

— Turiu paprašyti tave kai ką pažadėti. Kol kas nieko ne- 
sakyk, — perspėjo sukiodama tarp rankų taurę ir stebėdama jo 
veidą. — Šitai svarbu, ir jei iš pradžių pagalvosi apie tai, tikiu, kad 
savo Žodį ištesėsi. 

— Ką nori, kad pažadėčiau, Zoja? 

— Saimonas taip prisirišęs prie tavęs. Jam niekada niekas... 
nėra rodęs dėmesio, ypač tokio. Bijau, kad jis ima prie to priprasti. 
Noriu, kad pažadėtum: nesvarbu, kaip susiklostytų mūsų santy- 
kiai, tu nepamirši jo. Aš nekalbu apie pasivažinėjimą limuzinais. 
Tik prašau, kad nesiliautum buvęs jam draugu. 

— Ne jis vienas prisirišęs, Zoja. Šį pažadą tesėsiu. — Jis iš- 
tiesė jai ranką. — Duodu žodį. 

Ji paspaudė jam ranką, ir susikaupusi įtampa išsisklaidė. 

— Gerai. Ką gi. — Ji apsižvalgė. — Kuo galiu padėti? 

— Gali prisėsti ir gerti savo šampaną. 

— Turėčiau padėt ruošti tas afrikietiškas varlių šlauneles. 

Jis prisitraukė jos galvą ir įsisiurbė į lūpas — daug stipriau nei 
tada, kai kambaryje buvo Saimonas. 

— Sėdėk ir gerk savo šampaną, — pakartojo jis, piršto galiu- 
ku paliesdamas ausies spenelį. — Gražūs auskarai. 

Ji sutrikusi nusijuokė. 

— Ačiū. — Jausdama, jog vis dėlto turėtų jam padėti, pa- 
rimo prie baro. — Tu tikrai ruošiesi gaminti? 

— Ruošiuosi kepti ant grotelių, o tai visiškai kas kita. Visi Vei- 
nų vyrai taip kepa mėsą. Jei to nedarytų, būtų ištremti iš šeimos. 

— Ant grotelių? Lapkričio mėnesį? 

— Mes, Veinai, kepame kiaurus metus, net jei reikia laužyti 
ledą, kęsti pūgas, rizikuoti galūnėmis. Tačiau taip jau atsitiko, kad 
netyčia po ranka turiu štai šį labai patogų daikčiuką. 

— Mačiau jį žurnale. — Ji stebėjo, kaip jis įjungia kepimo 
krosnelę. — Ir per televizorių, kulinarinėje laidoje. 

Bredas sukišo bulves, iš anksto įvyniotas į foliją. 

— Tik nesakyk mano tėvui, kad naudojausi jomis, užuot 
stovėjęs lauke kaip tikras vyras. 

— Tylėsiu kaip žemė. — Kol ji gurkšnojo šampaną, jis ištrau- 
kė iš šaldytuvo padėklą su užkandžiais. — Pats ruošei? 

Jis minutėlę dvejojo dėdamas lėkštę ant stalo priešais ją. 

— Galėčiau pameluoti ir padaryti įspūdį, bet geriau apstul- 
binsiu tave savo sąžiningumu. Jie iš Luciano, kaip ir šokoladinis 
desertas bei omarų uodegėlės. 

— Omarų uodegėlės? Luciano? — Zoja išsirinko sumuštinį, 
įsikišo į burną ir suaimanavo pajutusi skonį. 

— Skanu? 

— Nepaprastai. Viskas nepaprasta. Aš vis dar stengiuosi 
suvokti, kaip atsitiko, kad Zoja Makort sėdi čia, geria šampaną 
ir valgo užkandžius iš Luciano. Viskas atrodo nerealu. Tu tikrai 
stengiesi mane apstulbinti, Bredli. Ir tau sekasi. | 

— Man patinka maryti tave besišypsančią. Žinai, kada pirmą 
kartą nusišypsojai man? Kai padovanojau tau kopėčias. 

— Šypsojausi ir anksčiau. 

— Ne. Ne iš tikrųjų. Dievas mato, kaip to norėjau, bet tu, 
rodės, vis ne taip mane suprasdavai ir įsižeisdavai dėl kas antro 
mano žodžio. 

— Tai... — Zoja užsikirto, paskui susijuokė. — Tikriausiai 
tu teisus. 

— Bet aš gudrumu laimėjau tave — ar pradedu laimėti — su 
fhiberglaso kopėčiomis. 

— Nežinojau, kad tai buvo pinklės. Maniau, tik tavo įžval- 
gumas. 

— Tai buvo įžvalgios pinklės. Tau reikia dar šampano. 

Zoja dvejojo, ar sakyti, kas sukosi jos galvoje. 

— Tu bauginai mane. 

— Atsiprašau? 

— Tu bauginai mane ir dabar dar truputį baugini. Namas 
irgi. Pirmą kartą, kai atėjau čionai susitikti su Melori ir pamačiau 
tave. Aš įžengiau į šį didelį gražų namą ir pamačiau tavo paveikslą. 

— „Po užkeikimo“. 

— Taip. Apstulbau jį pamačiusi. Ėmė svaigti galva. Tada pa- 

sakiau, kad man reikia namo, pas sūnų, ir tu pažiūrėjai į mano 
ranką, pamatei, kad nenešioju vestuvinio žiedo. 

— Zoja... 

Ji papurtė galvą. 

— Ir tavo žvilgsnis buvo toks keistas. Man net kojas pakirto. 

— Akivaizdu, kad nesupratai manęs nuo pat pradžių. — 
Kiek pagalvojęs, Bredas papildė ir savo taurę. — Aš papasakosiu 
tau apie paveikslą. Galbūt tai padės tau lengviau apsispręsti dėl 
mūsų santykių. 

Pasimatymai. Santykiai. Jos galva vėl ėmė suktis. 

— Nesuprantu, ką nori pasakyti. 

— Suprasi. Kai pirmą kartą pamačiau tą paveikslą — jis pri- 
bloškė mane. Išvydau Daną, savo geriausio draugo sesutę. Žmogų, 
kuris man labai rūpi. 

Jis atsirėmė į barą nerūpestingai elegantiškas su savo juodu 
megztuku. Tarp jų mirguliavo Zojos pagaminta žvakė. 

— Dar jame buvo Melori. Žinoma, tada jos dar nepažinojau, 
tačiau kažkas privertė mane stabtelėti ir pasižiūrėti į paveikslą ati- 
džiau. 

Jis nutilo, paskui suėmė Zoją už smakro ir kilstelėjo jos veidą. 

— Ir aš pamačiau šį veidą. Šį neįtikėtiną veidą. Vos galėjau 
atgauti kvapą. Jis mane pavergė. Turėjau įsigyti tą paveikslą. Bū- 
čiau sumokėjęs bet kokią sumą. 

— Tai dalis to, kas mus sieja. — Burna išdžiūvo, tačiau ji ne- 
galėjo pakelti taurės. — Tau buvo lemta jį turėti. 

— Gali būti, jog tai tiesa. Aš tikiu, kad taip ir yra. Bet ne tai 
norėjau pasakyti. Turėjau įsigyti tą paveikslą, nes norėjau matyti 
tą veidą. Tavo veidą. Aš susipažinau su kiekviena jo kertele. Akių 
forma, lūpomis. Ilgai tyrinėjau jį. Kada į kambarį įėjai tu, žemė po 
mano kojomis subangavo. Šrai ji atgijo, išėjo iš paveikslo, štai ji. 

— Tačiau paveiksle ne aš. 

Šš. Aš negalėjau mąstyti. Akimirką nieko negirdėjau, tik 
savo širdies plakimą. Kol bandžiau ką nors sugalvoti, kol tram- 
džiau save, kad nestverčiau tavęs į glėbį pažiūrėti, ar nedingsi kaip 

dūmas, visi kalbėjo. Aš irgi turėjau kalbėtis su tavim, apsimesti, 
kad viskas normalu, nors pasaulis apsisuko šimto aštuoniasdešimt 
laipsnių kampu. Neįsivaizduoji, kas vyko manyje. 

— Ne. Ko gero, ne, — išspaudė ji. 

— Tu pasakei, kad turi grįžti namo, pas sūnų, ir tai buvo 
man lyg peilis į gerklę. Kaip ji gali priklausyti kitam nesuteikusi 
man nė menkiausio šanso? Todėl pažvelgiau į tavo ranką ir pama- 
niau — ačiū Dievui, ji niekam nepriklauso. 

— Bet tu manęs nepažinojai. 

— Dabar pažįstu. — Jis palinko prie jos ir pabučiavo. 

— Siaubas. Ar jūs dabar visą laiką tai darysite? 

Bredas atsitraukė, pakštelėjo Zojai į kaktą, tada atsisuko į 
Saimoną. 

— Taip. Bet aš nenoriu, kad jaustumeisi apleistas, tad pa- 
bučiuosiu ir tave. 

Saimonas purkšdamas ir tariamai spjaudydamasis saugiai pa- 
sislėpė už motinos kėdės. 

— Bučiuok ją, jei jau nori ką nors bučiuoti. Ar greitai valgy- 
sim? Mirštu iš bado. 

— Dideli riebūs kepsniai jau keliauja ant grotelių. Sakyk, 
vaike, kaip tau paruošti varlę? 


Po vakarienės, žaidimo revanšo, kai Saimono akys užsimerkė 
ir jis išsitiesė ant žaidimų kambario grindų, Zoja leidosi apkabina- 
ma. Ir bučiuojama. 

Pasaulyje yra stebuklų, galvojo ji. Ir ši naktis yra stebuklinga. 

— Reikia parvežti namo Saimoną. 

— Pasilik. — Jis pasitrynė į ją skruostu. — Abu pasilikite. 

— Tai man didelis žingsnis. — Ji padėjo galvą jam ant peties. 
Būtų taip paprasta pasilikti, žinojo ji. Leisti jam laikyti ją glėbyje. 
Tačiau dideli žingsniai nebūna paprasti. 

— Aš nežaidžiu su tavimi, tačiau turiu galvoti apie tai, kaip 
geriau. — Mums visiems, mintyse pridūrė ji. — Sakydama, jog 
nesuvokiu, kaip čia atsidūriau, kalbėjau rimtai. Man reikia žinoti, 
kas bus toliau. 

— Aš neįskaudinsiu tavęs. Nė vieno iš mūsų. 

— To aš nebijau. Ne, meluoju. Bijau. Bet bijau, kad galiu pa- 
kenkti tau. Dar nepapasakojau, kas buvo vakar vakare. Nenorėjau 
kalbėti prie Saimono. 

— Kas atsitiko? 

— Eime į kitą kambarį. Jei kartais jis pabustų. 

— Keinas, — tarė Bredas, lydėdamas ją į svetainę. 

— Taip. — Ir Zoja papasakojo. 

— Ar to tu norėjai, Zoja? Gyventi Niujorke ir dirbti svarbų 
darbą? 

— Na, dėl Niujorko nesu tokia tikra. Tai galėjo būti Čikaga 
ar Los Andželas, bet kuris didelis miestas. 

— Nes buvai nelaiminga ar tiesiog turėjai kitų tikslų? 

Ji išsižiojo atsakyti, bet susičiaupė. 

— Dėl abiejų priežasčių, — tarė. — Nežinau, ar galvodavau 
apie tai, jog esu nelaiminga, nors iš tiesų dažniausiai būdavau. 
Pasaulis atrodė toks mažas ir ankštas ten, kur gyvenau. Ir kaip 
gyvenau. 

Ji pažvelgė pro langą į tamsų upės kaspiną. 

— Tačiau pasaulis nėra mažas ir jis neankštas. Galvodavau 
apie tai, svajodavau. Apie Žmones, gyvenančius svetur, nematytas 
vietas. 

Nusistebėjusi savimi Zoja atsigręžė į Bredą. Jis tylėdamas 
įdėmiai stebėjo ją. 

— Bet tai ne į temą. 

— Aš taip nemanau. Kas darė tave laimingą? 

— O, daugybė dalykų. Nepagalvok, kad aš visą laiką liūdė- 
davau. Ne. Man patiko mokykla. Mokslai sekėsi. Ypač matema- 
tika. Tvarkiau mamos buhalteriją ir mokesčius. Man tai patiko. 
Ketinau tapti buhaltere ar net mokesčių inspektore. Arba dirbti 
banke. Norėjau mokytis koledže, gauti gerą darbą, persikelti į 
miestą. Turėti daugiau. Norėjau, kad žmonės gerbtų mane, netgi 
žavėtųsi, nes išmanau savo darbą. 

Ji gūžtelėjo pečiais, nuėjo prie židinio. 

— Tai erzindavo mano motiną, nes aš nuolat apie tai kalbė- 
davau, nepaprastai rūpindavausi tuo, kas man priklausė, norėjau, 
kad mano daiktai būtų švarūs ir gražūs. Ji sakydavo, kad aš ma- 
nausi esanti geresnė už kitus, nors taip nebuvo. 

Zoja suraukė kaktą ir įsispoksojo į liepsnas. 

— Taip nebuvo. Aš tik norėjau būti geresnė nei buvau. Ma- 
niau, jei būsiu pakankamai protinga, gausiu gerą darbą ir išvažiuo- 
siu į miestą, kur niekas nežiūrės į mane ir negalvos: čia toji — iš 
treilerių kvartalo įduboje. 

— Zoja. 

Ji papurtė galvą. 

— Žmonės iš tikrųjų taip galvojo, Bredli. Nes tai buvo tiesa. 
Mano tėtis smarkiai gėrė, vėliau pabėgo su kita moterimi. Paliko 
mano motiną su keturiais vaikais, krūva sąskaitų ir treileriu. Aš 
dėvėjau drabužius, kuriuos žmonės atiduodavo labdarai. Tu ne- 
žinai, ką tai reiškia. 

— Ne, nežinau. 

— Kai kurie žmonės duoda tau ką nors iš gerumo, tačiau 
daugelis daro tai todėl, kad pasijustų viršesni. Kad galėtų liūdnai 
palinguoti galva ir pasakyti: žiūrėkit, ką padariau dėl tos vargšės ir 
jos vaikų. Tai atsispindėdavo jų veiduose. 

Ji dirstelėjo į jį iškaitusi iš gėdos ir išdidumo. 

— Nekenčiau to. Nenorėjau, kad man kas nors ką nors duo- 
tų. Norėjau viską užsidirbti pati. Todėl dirbau, taupiau pinigus ir 
kūriau planus. O tada pastojau. 

Ji grįžtelėjo į arką norėdama įsitikinti, kad Saimonas nesi- 
klauso. 

— Nesupratau to iki antro mėnesio. Maniau, man gripas ar 
dar kas. Bet jis vis nepraėjo, todėl nuėjau į polikliniką, ir jie man 
pasakė. Buvo devinta nėštumo savaitė. Dieve, devinta savaitė, o aš, 
kvailė, nieko nežinojau. 

— Tu buvai vaikas. — Ir toji, kurios Bredas troško. — Ne 
kvaila, o vaikas. 

— Pakankamai suaugusi, kad pastočiau. Pakankamai suau- 

gusi, kad žinočiau, ką tai reiškia. Išsigandau. Nežinojau, kas bus. 
Motinai nesakiau, bent jau iš karto. Nuėjau pas tą vaikiną. Jis irgi 
išsigando ir truputį supyko. Tačiau pasakė, kad viskas bus gerai. 
Po šito pasijutau geriau, apsiraminau. Tada nuėjau namo ir papa- 
sakojau mamai. 

Zoja giliai įkvėpė ir užsispaudė smilkinius. Neketino apie tai 
kalbėti, bet jei kartą pradėjo, papasakos iki galo. 

— O, vis dar matau ją, sėdinčią ant stalo priešais ventiliato- 
rių. Buvo karšta, velniškai karšta. Ji pažiūrėjo į mane, pasilenkė ir 
trenkė per veidą. 

— Nekaltinu jos už tai, — tarė Zoja, kai Bredas nusikei- 
kė. — Nekaltinau tada, nekaltinu ir dabar. Aš paslapčia išslink- 
davau į pasimatymus su tuo vaikinu ir turėjau už tai sumokėti. 
Nekaltinu jos už tą antausį, Bredli, žinojau, kad taip bus. Tačiau 
kaltinu už tai, kas buvo paskui. Ji jautė pasitenkinimą, kad pate- 
kau į bėdą — tokią pačią, kokia nutiko ir jai su manimi. Sakė, jog 
aš niekuo ne geresnė už ją, mano mintys ir planai esą nieko verti. 
Smerkiu ją už tai, kad privertė mane pasijusti pigia, o kūdikį, kurį 
nešiojau — bausme. 

— Ji klydo, — sausai tarė Bredas. — O kas atsitiko vaiko 
tėvui? 

— Jis nepasielgė „teisingai“, kaip buvo žadėjęs. Bet dabar 
nenoriu apie tai kalbėti. Mano nuorodoje kalbama apie tako iš- 
sišakojimus. Tada aš pasirinkau kelią. Mečiau mokyklą ir nuėjau 
dirbti. Gavau pagrindinės mokyklos baigimo ir kosmetologės pa- 
žymėjimus ir išvažiavau iš namų. 

— Palauk. — Jis kilstelėjo ranką. — Tu išvykai viena, būda- 
ma šešiolikos? Ir nėščia? Tavo motina... 

— Nieko negalėjo pasakyti, — nutraukė jį Zoja ir atsigręžė. 
Už jos nugaros spragsėjo židinys. — Išėjau būdama nėščia šeštą 
mėnesį, nes nenorėjau auginti vaiko tame prakeiktame treileryje. 
Pasirinkau savo kelią, — tarė ji, — ir galbūt jis atvedė mane į Velį, 
Viršūnę, į visa tai. 

: Galbūt turėtų papasakoti viską, pagalvojo ji. Galbūt jai reikia 
grįžti atgal, žingsnis po žingsnio, kad viską galėtų suvokti iš naujo. 

Ir parodytų Bredui. 

— Jei būčiau pasirinkusi kitą, jei nebūčiau mylėjusi vaikino 
ir pastojusi, nebūčiau čia. Nebūčiau čia, jei būčiau išvykusi į ko- 
ledžą ir gavusi tą gerą darbą, skraidžiusi į Romą. Turiu išsiaiškinti, 
kokią reikšmę tai turi rakto paieškoje. Nes aš daviau žodį, kad 
pasistengsiu jį surasti. Ir dar turiu išsiaiškinti, kodėl esu čia, su 
tavimi. Kitos priežasties aš nematau. 

— Nesvarbu, kas tave atvedė čia — aš džiaugiuosi. 

— Ar tu klauseisi manęs? — piktai paklausė ji. — Ar girdė- 
jai, iš kur aš atėjau? 

— Kiekvieną žodį. — Jis priėjo arčiau. — Tu pati nuosta- 
biausia moteris, kokią kada nors esu sutikęs. 

Ji įsispoksojo į jį, paskui beviltiškai skėstelėjo rankomis. 

— Aš tavęs nesuprantu. Gal man taip skirta. Tačiau mes abu 
turime kai ką apsvarstyti. Juk pasaulis nėra mažas. Ir, Bredli, jis ne 
vienintelis, į kurį turime atsižvelgti. 

— Jis sukasi, — linktelėjo jis. — Ir susikerta su kitais pa- 
sauliais. 

— Būtent. Iš kur man žinoti, ar tu esi tas, kurį turėčiau rink- 
tis, ar tas, nuo kurio turėčiau nusigręžti? 

Jis nusišypsojo, tačiau jo veidas išliko rimtas, su atkaklumo 
išraiška. 

— Pamėgink nusigręžti. 

Ji papurtė galvą. 

— Ojei pasirinksiu tave ir tarp mūsų užsimegs kažkas tikra, 
kas bus, jei vėl turėsiu rinktis? 

Jis uždėjo rankas jai ant pečių, suėmė į delnus jos veidą. 

— Zoja, tarp mūsų jau kažkas užsimezgė, ir tai labai tikra. 

O, kad ji galėtų būti tokia užtikrinta. 

Niekas neatrodė labai tikra, kai ji važiavo namo per mėnulio 
nušviestą naktį. 


Aštuntas skyrius 


ž 


5 ampanas, omarai ir limuzinai, oho! — stebėjosi 

Gi $ Dana stumiant lietos geležies kepyklos lentyną į 
jų bendrą virtuvę. 

— Klasė, — pritarė Melori. — Gal Bredas pamokys Fliną, 
kaip ruošti vakarienę moteriai. 

— Čia ir yra bėda. Aš pratusi prie mėsainių, alaus ir įvairių 
užeigų. Buvo nuostabu, nepakartojama, bet apie tai galima tik pa- 
svajoti. 

— Kas čia blogo? — pasiteiravo Dana, 

— Nieko. — Zoja išpūtė žandus ir lėtai išleido orą. — Bet aš 
pradedu jausti labai rimtus jausmus jam. 

— Kartoju: kas čia blogo? 

— Pažiūrėkim, nuo ko man pradėjus. Mes iš skirtingų pla- 
netų. Aš bandau pradėti verslą, kuris pasiglemš kiekvieną laisvą 
mano minutę artimiausius dešimt metų — ką jau kalbėti apie 
Saimoną. Turiu tris savaites, kad surasčiau paskutinį Sielų dėžės 
raktą, ir jei dabar žaistume „Karšta ir šalta“, mano užpakalis būtų 
apšarmojęs. 

— Žinai, niekada nesu girdėjusi, kad kas nors būtų nušalęs 
užpakalį, — pastebėjo Dana. — Įdomu kodėl. 

Ji pastatė ant lentynos dėžutę brangios arbatos ir kritiškai 
pakraipė galvą. 

— Kalbant rimčiau, — griežtai tarė Melori starydama ant len- 

tynos rankų darbo dubenį, — nei verslas, nei Saimonas negali truk- 
dyti tau turėti vyrą, jei jis tau patinka. Jei tiki, kad jis geras žmogus. 

— Žinoma, jis man patinka. Jis patiktų ir komos būsenos 
moteriai. Ir jis yra geras žmogus. Nenorėjau tuo tikėti, tačiau 
Bredlis labai geras. 

Zoja pastatė ant lentynos vieną iš savo aromatinių žvakių. 

— Viskas būtų paprasčiau, jei jis toks nebūtų. Tada tikriau- 
siai galėčiau rasti laiko karštam romanui, o vėliau abu nesigrauž- 
dami išsiskirtume. 

— Kodėl tu jau galvoji apie išsiskyrimą ir graužatį? — pa- 
klausė Melori. 

— Mano gyvenime vienas nekintamasis — Saimonas. Dabar 
prisidėjote jūs. Abu dalykai yra kaip stebuklas. Trečiojo nedrįsčiau 
tikėtis. 

— (O žmonės vadina mane pesimiste, — sumurmėjo 
Dana. — Štai ką siūlau. — Ji padėjo ant lentynos kitą dėžu- 
tę. — Galvok apie Bredą kaip apie didelį berniuką, tad jei abu 
nutartumėt užmegzti karštą aistringą romaną, abu būtumėt at- 
sakingi už jo baigtį. Beje, nepamiršk pasidalyti su mumis visomis 
smulkmenomis. Antra, nepamiršk, kad nors esi svarbiausia šio 
žygio herojė, mes trys tebesame komanda, o tai reiškia, kad ne tau 
vienai šąla užpakalis. 

— Gerai pastebėta, — pritarė Melori statydama ant lentynos 
rankomis tapytą padėklą ir pritariamai linktelėjo, kai Zoja padėjo 
šalia gydomąjį rankų losjoną. — Manau, atėjo laikas oficialiam 
susirinkimui. Suremsime visas šešias galvas ir pažiūrėsime, ką pa- 
vyks išmąstyti. 

— Gal tai padės man išeiti iš aklavietės. — Zoja pastatė du- 
benį su gražiais muilo gabaliukais, dar vieną žvakę, tada atsitraukė 
užleisdama vietą Melori, kuri padėjo ilgą ploną vazą ir porą baltų 
porcelianinių žvakidžių. 

— Tu nesi aklavietėje, — paprieštaravo Dana. — Kuri teori- 
jas, perkratai prisiminimus, bandai viską sudėlioti į vietas. Trupu- 
tis Čia, truputis ten, atsitrauki, pasižiūri į visumą, matai, ką reikia 


pridėti ar pakeisti. 


108 


— Tikiuosi. Trūksta knygų, — pastebėjo Zoja linkteldama 
į lentyną. 

— Kitą savaitę gausiu pirmąją siuntą. — Dana atsistojo šalia 
Zojos ir atsirėmė alkūne į jos petį. — Oho, žinau, kad tai tik vir- 
tuvės lentyna, bet, velniai rautų, atrodo puikiai. 

— Kaip ir mes. — Patenkinta Melori apkabino Zoją per 
liemenį. — Ir žinai, kada atrodys dar geriau? Kai žmonės pradės 


pirkti. 


Zoja stovėjo ant kopėčių ir kabino spinteles virš plautuvių. 
Dirbdama mintyse žymėjosi darbus, kuriuos buvo numačiusi šiai 
savaitei. 

Reikia rimčiau prisėsti prie kompiuterio. Ne tik dėl rakto, bet 
ir pamėginti sukurti salono bei dienos gydyklų paslaugų sąrašą. 

Kažin ar gaus panašios spalvos į stalviršį popieriaus. Kokio 
nors išskirtinio. 

Ir pagaliau apsispręsti dėl įkainių. Ar keliais doleriais suma- 
žinti konkurencines kainas, ar padidinti, kad gautų pelno? 

Jos produktai kokybiškesni nei kitų salonų miestelyje, o 
jie kainuoja. Be to, ji tikrai pasiūlys klientams malonesnę at- 
mosferą. 

Kiti salonai nevaišina lankytojų 


klientų, pasitaisė ji, 
„klientas“ skamba rafinuočiau. Kiti nevaišina jų atšaldytu minera- 
liniu vandeniu ar puodeliu žolelių arbatos, kaip ji ketina daryti. Ir 
nepasiūlo pašildytos kaklo pagalvėlės, prikimštos atpalaiduojančių 
vaistinių augalų, kol tvarkosi nagus. 

Ji: pakabino spintelę, persibraukė ranka kaktą ir ėmė lipti 
žemyn. 

— Kokia nuostabi spalva. 

Zoja krūptelėjo, įsikibo į kopėčias ir įsispoksojo į Roveną. 

— Negirdėjau, kaip įėjai... — Išniro iš oro? 

— Atsiprašau. — Rovenos akys linksmai suspindo atspėjus 
Zojos mintis. — Melori ir Dana liepė lipti tiesiai į viršų. Buvau 

apačioje, grožėjausi jūsų darbu. Norėjau pamatyti tavąją erdvę. 
Kaip sakiau, spalvos nuostabios. 

— Norėjau, kad būtų linksmos. 

— Tau pavyko. Aš sutrukdžiau? 

— Na, ką tik baigiau. Kabinau spinteles šampūnams, kondi- 
cionieriams ir panašiai. Štai čia bus plautuvės. 

— Ak. 

— O ten kabinos stilistams, — parodė Zoja. — Staciona- 
rūs plaukų džiovintuvai, priėmimo stalas, laukiamasis. Jame pa- 
statysiu sofą, porą fotelių, minkštasuolį. O anas kampas skirtas 
nagų tvarkymui. Užsakiau šildomą masažo kėdę vadinamajam 
„Malonumo“ pedikiūrui. Įprastinis pedikiūras bus geras, tačiau 
šis — nepakartojamas. Į jį įeis... negali būti, kad tau rūpi. 

— Priešingai. — Rovena vaikščiojo po kambarius. — O čia? 

— Gydykla. Veido masažas, kūno masažas. Kitoje korido- 
riaus pusėje — veido kaukės. Ketinu pasiūlyti detoksikuojančią 
ir tikrai labai gerą parafininę. O didysis vonios kambarys skirtas 
eksfoliacijai. 

— Labai ambicinga. 

— Mintyse jau seniai planavau. Sunku patikėti, kad tai tikrai 
vyksta. Planuojame atsidaryti iki gruodžio pirmosios. Rovena, aš 
nepamiršau rakto. Tik dar neišsiaiškinau, kur jo ieškoti. 

— Jei būtų lengva, nebūtų svarbu. Tu tai žinai, — pridūrė 
Rovena tapšnodama Zojai per petį. — Ir pradėti nebuvo lengva. 

— Ne, bet tai tik darbas. Žingsnis po žingsnio. — Ji šypte- 
lėjo, kai Rovena atsisuko ir išlenkė antakius. — Gerai, supratau. 
Žingsnis po žingsnio. 

— Sakyk, kaip tavo sūnus? 

— Puikiai. Šiandien jis pas draugą. Vakar vakarieniavome 
pas Bredlį. 

— Tikrai? Neabejoju, kad vakaras buvo malonus. 

— Žinau, yra dalykų, kurių negali man sakyti, bet vis tiek 
paklausiu. Ne dėl savęs. Su savo gumbais susitvarkysiu. 

— Aš tuo neabejoju. Tau jų nemažai teko. 

— Ne daugiau nei skirta. Aš sutikau atlikti šį žygį kaip Melo- 

Už kelių mylių esančioje Mein Stryto kavinėje Bredas pasi- 
slinko padarydamas vietos Flinui. Priešais juos sėdėjo Džordanas, 
ištiesęs savo ilgas kojas ir tyrinėdamas iš abiejų pusių laminuotą 
valgiaraštį. 

— Tas valgiaraštis nesikeičia jau šešiasdešimt metų, bičiu- 
li, — pastebėjo Flinas. — Turėtum mokėti jį atmintinai. Užtru- 
kau, — pridūrė jis ir, kadangi Bredas jau buvo užsisakęs kavos, 
įsipylė iš jo kavinuko sau. 

— Kaip čia yra, kad visą laiką sėdi šalia manęs ir geri mano 
kavą? Kodėl neatsisėdi prie Džordano ir negeri jo kavos? 

— Esu ištikimas tradicijai. — Jis nusišypsojo padavėjai, pri- 
ėjusiai su puodeliu ir kavinuku. — Sveika, Liuse, atnešk man su- 
muštinį su mėsa. 

Ji linktelėjo ir užsirašė. 

— Girdėjau, kad šįryt buvai miestelio tarybos susirinkime. 
Kas nors nauja? 

— Ten niekada niekas nesikeičia. 

Ji sukikeno, žvilgtelėjo į Džordaną. 

— O tau ką, dički? 

Kai ji nuėjo priėmusi užsakymus, Elinas įsitaisė patogiau ir 
kryptelėjo galva į Bredą. 

-— Ar girdėjai, ponas pramonės ryklys Veinas pasiuntė mylios 
ilgumo limuziną, kad jo mergina galėtų atvažiuoti vakarienės? 

— Rimtai? Koks pamaiva. 

— Jis buvo tik pusės mylios ilgio, bet iš kur tu, velniai grieb- 
tų, Žinai? 

— Užuodžiu naujienas. — Flinas pabaksnojo sau į nosį. — 
Deja, mano šaltiniai negalėjo patvirtinti, ar minėtam pamaivai 
pasisekė. 

— Nušluosčiau vaikiščiui nosį koviniame žaidime, bet jis 
parodė man ragus „Didžiojoje automobilio vagystėje“. 

— Pradėjo naują etapą su jo motina, — padarė išvadą Džor- 
danas. — Galvą dedu, kad vaikui pasivažinėjimas labai patiko. 

— Taip. Zojai irgi. Girdėjot, ką ji sakė aną dieną? Niekada 
nėra gulėjusi hamake. — Apniukusiu veidu Bredas atsiėmė kavą iš 
Flino. — Kaip galima visą gyvenimą dirbti ir nė karto neprigulti 
hamake? 

— Įtariu, kad nori jį nupirkti jai, kad galėtų pagulėti, — nu- 
sprendė Flinas. 


— Noriu. 
— Regis, tu — pagalvokim... — Džordanas užvertė akis į 
lubas. — O taip, suvystytas. — Tada surimtėjo. — Ji nuostabi 


moteris. Tikrai nusipelno poilsio ir žmogaus, kuris palengvintų 
jos naštą. 

— Aš ir stengiuosi. Jei kas nors gretintųsi prie tavo motinos 
su rimtais ketinimais, ar nerimautum? 

— Nežinau. Niekas niekada nesigretino — arba ji niekam 
neleido. Negaliu pasakyti. Tikriausiai priklausytų nuo to, kas tas 
žmogus ir kaip su ja elgiasi. Tu taip rimtai nusiteikęs? 

— Viskas į tai krypsta. 

— Tai ir vėl suveda mus į krūvą, — pastebėjo Flinas. — Mes 
trys, jos trys. Kaip velniškai tvarkinga. 

— Gal taip buvo lemta. 

— Žinau. Taip jau atsitiko, kad esu susižadėjęs su tvarkingumo 
karaliene. Bet turime apie kai ką pagalvoti. Koks vaidmuo skirtas 
tau filme, kuriame visi dalyvaujame, — dalykiškai pareiškė Flinas. 

Padavėja atnešė sumuštinius, ir visi kuriam laikui nutilo. 

— Galvojau apie tai, — tarė Bredas. — Man atrodo, kad 
užuominos jos nuorodoje liečia tai, ką ji išgyveno, arba tai, ką 
darė iki sutikdama mane. Tačiau visa tai atvedė ją į Velį. Jei da- 
rome prielaidą, kad esu šio žygio dalis, tos pačios užuominos gali 
apeliuoti į tai, koks buvo mano gyvenimas iki sutikau ją. Nes jis 
parvedė mane atgal į Velį. 

— Skirtingi keliai, vienoda lemtis. — Džordanas linktelė- 
jo. — Tai teorija. Dabar jūsų keliai susikryžiavo. 

— Dabar kyla klausimas, ką darysi, — įsiterpė Flinas. — Ir 
kur. Dievaitė su kardu simbolizuoja kovą. 

— Jai neteks kautis vienai, — pažadėjo Bredas. — Paveik- 
sluose kardas pavaizduotas makštyje. Manajame jis makštyje, 
įdėtas šalia jos į karstą, o Viršūnėje kabančiame paveiksle ji laiko 
kardą prie šono, bet irgi makštyje. 

— Rovenos paveiksle, na, tame apie Artūrą, kardas įkištas į 
akmenį. Tame, kurį aš nusipirkau, — pridūrė Džordanas. 

— Ji neturėjo progos jo išsitraukti. — Bredo akyse stojo ra- 
mus baltas veidas. — Galbūt mes turime suteikti jai tą šansą. 

— Reikia, kad Melori dar kartą apžiūrėtų paveikslus, — pa- 
siūlė Flinas. — Gal ką nors praleido. Nenoriu... 

— Nepamiršk šios minties, — paliepė jam Džordanas, kai 
supypsėjo jo mobilusis. Jis išsitraukė, pažiūrėjo į numerį ir nusi- 
šypsojo. — Labas, Ilgše. — Jis kilstelėjo kavos puodelį. — Aha. 
Lyg tyčia bendrininkai yra pas mane kabinete. Gerai, pasaky- 
siu, — po minutėlės ištarė jis ir atitraukė nuo ausies ragelį. 

— Šeštą valandą renkamės pas Fliną. Visi pritariamai link- 
čioja, — tarė jis į ragelį. — Tinka. Zoja pagamins aštrų troški- 
nį, — pranešė jis draugams. 

— Pasakyk Danai, kad perduotų Zojai, jog aš užsuksiu ją 
paimti. 

— Bredas prašo pasakyti Zojai, kad ją paims. Mes ketinome 
užsukti po pietų pas jus ir padėti... Gerai, tada pasimatysime na- 
muose. O, ei, Dana! Kuo vilki? 

Jis plačiai nusišypsojo ir įsikišo telefoną į kišenę. 

— Tikriausiai ryšys nutrūko. 


Kol troškinosi patiekalas, Zoja ištiesė ant stalo užrašus. Nors 
kartą namuose buvo tylu. Tad nusprendė pasinaudoti proga. 

Gal ji per daug stengėsi viską sudėlioti į vietas kaip Melori? 
O gal per daug įsigilino į knygas sekdama Danos pavyzdžiu. Kodėl 
nepasikliovus instinktais ir impulsais, kaip kad darydavo su kitais 
projektais? 

Ką ji darė, kai reikėjo išsirinkti dažus sienoms arba medžiagą 

užuolaidoms? Na, pasidėdavo priešais save keletą pavyzdžių ir var- 
tydavo, kol kuris nors patraukdavo akį. 

Ir tai padėdavo jai apsispręsti. 

Dabar priešais ją — rūpestingų Melori ir Danos užrašų kopi- 
jos, detalus Džordano įvykių aprašymas, Melori darytos paveikslų 
fotografijos. 

Ji pasiėmė sąsiuvinį, pirktą dieną po pirmojo vizito į Karžy- 
gio Viršūnę. Dabar jis jau nebe toks blizgantis ir naujas, pagalvojo 
ji. Padėvėtas. Gal taip ir geriau. 

Į šį sąsiuvinį įdėta daug darbo, priminė sau vartydama pusla- 
pius. Daug ilgų valandų, daug pastangų. Visa tai padėjo Melori ir 
Danai sėkmingai užbaigti jų žygius. 

Kažkas jame padės jai įvykdyti savąją dalį ir viską užbaigti. 

Ji nesirinkdama atsivertė puslapį ir pradėjo skaityti. 

Kyna, karžygė, buvo parašiusi ji. Kodėl ji manoji? Matau Me- 
lori kaip Venorą, menininkę, Daną — kaip Ninijaną, žinių skleidė- 
ją. Bet kaip aš tapau karžyge? 

Aš juk kirpėja. Ne, plaukų ir odos specialistė — turiu nepamirš- 
ti šitai pabrėžti. Aš mokiausi to. Esu puiki darbuotoja, bet tai neturi 
nieko bendra su kovojimu. 

Grožis Melori, žinojimas — Danai. Drąsa man. Kuo čia dėta 
drąsa? 

Drąsa gyventi? Neatrodo, kad to pakaktų. 

Zoja mąsliai pabaksnojo pieštuku į puslapį, tada užlenkė 
kamputį pasižymėdama vietą. Paskui pervertė likusį skyrių, kol 
rado tuščią puslapį. 

Galbūt užtenka tik gyventi. Melori teko pasirinkti gyvenimą 
realiame pasaulyje — paaukojant šį tą grožio labui, o Dana turėjo 
išmokti matyti tiesą ir susigyventi su ja. Tai buvo svarbiausi jų žygių 
žingsniai. 

Kokį žingsnį turiu žengti aš? 

Ji pradėjo skubiai rašyti, stengdamasi sukurti naują modelį. 
Nuo liejamų ant popieriaus minčių ir galimybių pieštukas atbuko; 
ji numetė jį šalin ir pasičiupo kitą. 


115 


Kai ir šis nudilo, atsistojo jų padrožri. 

Patenkinta savo darbu, užsikišo vieną už ausies ir nuėjo prie 
viryklės pamaišyti troškinio ir pagalvoti. 

Galbūt ji eina teisingu keliu, o gal ir ne — tačiau neabejoja, 
kad kelio pabaigos dar nematyti. Bet ji pajudėjo, o tai svarbu. 

Susimąsčiusi kilstelėjo samtį ragaudama troškinį ir įsistebeili- 
jo į savo atvaizdą blyškiame viryklės dangčio paviršiuje. 

Jos ilgi plaukai, perrišti plačiu auksiniu kaspinu su tamsiu 
deimanto formos akmeniu centre krito ant pečių. Akys buvo la- 
biau auksinės nei rudos. Labai skaidrios, labai atviros. 

Ji matė savo suknelės žalumą — tamsaus miško spalvos — ir 
rudą odinį dirželį ant peties. Prie klubo sidabru spindėjo kardo 
dėklas. 

Ją supo medžiai, padengti baltais kaip perlai rytinės rasos 
lašeliais, nušviesti virpančių ankstyvos saulės spindulių. Tarp jų 
vingiavo takai. 

Ji jautė rankoje šiltą medinį samčio kortą, užuodė garuojančio 
troškinio kvapą. 

Tai ne haliucinacija, tarė ji sau. Ne vaizduotės padarinys. 

— Ką bandai man pasakyti? Ką nori man parodyti? 

Vaizdas nutolo, ir Zoja pamatė save visą — liekną kūną, 
batuotas kojas. Minutėlę jos visos stovėjo žiūrėdamos viena į kitą. 
"Tada figūra nusisuko ir nubrido per miglą į mišką, laikydama ran- 
ką ant kardo dėklo. 

— Aš nesuprantu, ką tai reiškia. Prakeikimas. — Zoja nusi- 
vylusi trenkė kumščiu į viryklės dangtį. — Ką, velniai rautų, tai 
reiškia? 

Ji piktai išjungė viryklę. Kantrybė baigia išsekti per tuos 


dievus. 


Bredas įsuko į Zojos kiemą šiek tiek anksčiau nei reikėjo. Jo 
supratimu, vyrai, užvaldyti meilės, aistros, susižavėjimo — kad ir 

kas, velniai rautų, tai būtų, — visada skuba kuo greičiau pamaryri 
moteris, kurios neduoda jiems ramybės. 

Jis nenustebo, kai Zoja išėjo iš namo nespėjus nė degimo 
išjungti. Jau pakankamai gerai ją pažinojo ir patyrė, kokia ji pa- 
reiginga. 

Ant pečių ji turėjo kuprinę, ant peties — milžinišką krepšį, o 
rankoje laikė didžiulį puodą. 

— Leisk, padėsiu, — šūktelėjo jis išlipdamas iš mašinos. 

— Nereikia. 

— Reikia, nebent turi keturias rankas. — Jis paėmė iš jos 
puodą ir nusistebėjo, kai ji pamėgino jį atimti. 

— Žinai, būtų malonu, jei nors kartą paklausytum, ką tau 
sakau. — Ji piktai atplėšė didelio blizgančio universalo dureles ir 


įmetė vidun kuprinę. — Dar būtų maloniau, jei pasivargintum 
paklausti, užuot įsakinėjęs ar nurodinėjęs. 
— Ką gi, imk. 


Ji išplėšė iš jo puodą ir įdėjo į mašiną. 

— Aš neprašiau, kad užvažiuotum manęs paimti. Manęs ne- 
reikia pasiiminėti ir visur tampyti. Pati turiu mašiną. 

Meilę, aistrą, susižavėjimą, — pagalvojo jis, irgi galima sumes- 
ti ant galinės sėdynės, kai susierzinimas užima vairuotojo vietą. 

— Tu buvai pakeliui. Kam važiuoti dvim mašinomis? Kur 
Saimonas? 

— Jis vakarieniaus ir liks nakvoti pas draugą. O gal pirma 
turėjau tavęs atsiklausti? — Ji paskubomis apėjo aplink mašiną 
ir piktai sugniaužė kumščius, kai jis ją aplenkė ir pirmas atidarė 
dureles. — Ar aš panaši į bejėgę? Panaši į tokią, kuri nemoka atsi- 
daryti nelemtų prabangios mašinos durų? 

— Ne. — Bredas užtrenkė dureles. — Lipk, — pakvietė nu- 
eidamas prie vairuotojo durelių. 

Jis luktelėjo, kol ji užsisegė diržą. 

— Gal norėtum papasakoti, kas įgnybo tau į užpakalį? — Jis 
kalbėjo maloniausiu tonu, tokiu pat pavojingai švelniu kaip jo 
tėvas, kai šis ruošdavosi sutrinti priešininką į miltus. 

— Mano užpakalis yra mano reikalas, kaip ir mano nuo- 

taikos. Esu blogai nusiteikusi. Man taip būna. Jei manai, kad esu 
miela, paslaugi ir lengvai valdoma, tu klysti. Tai važiuosim ar taip 
ir stovėsime kieme? 

Jis užvedė variklį, apsuko automobilį. 

— Jei tau susidarė įspūdis, kad tikiu tave esant mielą, pa- 
slaugią ir lengvai valdomą, tai klysti tu. Manau, kad esi dygi, užsi- 
spyrusi ir pernelyg jautri. 

— Aišku, kad tu taip galvoji, nes nesileidžiu nurodinėjama 
ką daryti, kaip daryti ir kada. Esu tokia pat gabi bei sumani kaip 
ir tu. Gal net labiau, nes niekas vaikystėje nevykdė mano norų ir 
reikalavimų. 

— Minutėlę, kad tave kur. 

— Turėjau dėl visko kovoti. Kovoti ir gauti, — nukirto 
ji, — kovoti ir išlaikyti. Man nereikia princo ant balto žirgo su 
limuzinu ar mersedesu, kad mane išgelbėtų. 

— Kas, po galais, tave gelbėja? 

— Ir man nereikia žavingojo princo išvaizdos vyro, kuris 
pažadintų mano jausmus. Jei norėsiu permiegoti su tavim, tai ir 
permiegosiu. 

— Šią minutę, mieloji, patikėk, man ne seksas galvoje. 

Ji piktai sušvokštė ir sukando dantis. 

— Ir nevadink manęs mieląja. Man tai nepatinka. Ypač tuo 
snobišku, privačia mokykla atsiduodančiu tonu. 

— Šią akimirką „mieloji“ yra mandagiausias žodis, kuriuo 
galiu tave pavadinti. 

— Aš nenoriu, kad būtum mandagus. Man nepatinka, kai 
esi mandagus. 

— Tikrai? Tada tau turėtų patikti tai. 

Jis staigiai sustabdė mašiną, nekreipdamas dėmesio į piktus 
kitų vairuotojų signalus. Viena ranka atsisegė diržą, kita sugriebė 
už jos megztuko, prisitraukė prie savęs, o tada prispaudė atgal prie 
sėdynės bučiniu, kuris niekuo nepriminė romantiško. 

Ji muistėsi, spurdėjo, pyko. Per kelias įnirtingos kovos sekun- 
des jai buvo akivaizdžiai įrodyta, kad jų jėgos nelygios. 

"Tada jis paleido ją ir užsisegė diržą. Zoja vos gaudė kvapą. 

— Velniop žavingąjį princą. — Jis pajudėjo nuo šaligatvio. 

Ne, šią akimirką jis neprimena pasakų herojaus, galvojo ji. 
Nebent vieną iš tų kariūnų, kurie nušluodavo kaimus ir pasiimda- 
vo ką nori. Tokį, kuris užsirempdavo klykiančią moterį ant arklio 
ir nusinešdavo. 

— Maniau, kad tau ne seksas galvoje. 

Jis nudegino ją žvilgsniu. 

— Melavau. 

— Aš neketinu atsiprašyti už tai, ką pasakiau. Turiu teisę iš- 
sisakyti. Teisę suirzti ir pykti. 

— Puiku. Ir aš neatsiprašysiu už tai, ką padariau. Turiu tas 
pačias teises. 

— Tikriausiai. Nors pykau ne ant tavęs. Dabar taip, bet prieš 
tai ne. Tiesiog pykau, ir viskas. 

— Jei nori, gali pasakyti kodėl, jei nenori, nesakyk. — Jis 
įsuko į Flino kiemą. Luktelėjo. 

— Kai kas atsitiko. Bet geriau papasakosiu visiems kartu. Aš 
neatsiprašysiu, — pakartojo ji. — Jei maišysiesi man po kojomis, 
tapsi patogiausiu taikiniu. 

— Tas pat laukia ir tavęs, — atšovė jis išlipdamas. — Aš 
nešiu tą prakeiktą puodą. — Jis atplėšė galines dureles, ištraukė 
puodą. — Taip nusprendžiau. 

Ji spoksojo į jį, stovintį vėsų rudens vakarą su brangiu elegan- 
tišku paltu, laikantį jos troškintuvą. Tarsi ruoštųsi išpilti tai, kas 
viduje, jai ant galvos, pagalvojo Zoja. 

Ji leido juokui kunkuliuoti gerklėje, tačiau traukdama iš ma- 
šinos kuprinę ėmė juoktis balsu. 

— Gana malonu, kai kas nors padeda tau ardytis, spardytis ir 
rėkauti. Tas puodas pilnas. Žiūrėk, kad neapsilietum savo gražiojo 
palto. 

Ji pasuko prie durų. 

— Velniop žavingąjį princą, — tarė ji ir vėl nusijuokė. — 
Geras! 

— Aš irgi ne iš kelmo spirtas, — sumurmėjo jis, sekdamas 
paskui ją į vidų. 

Kol aštrusis troškinys kaito ant naujosios lino viryklės, Zoja 
žvalgėsi po svetainę. Melori ranka jaučiama visur, pastebėjo ji. Sta- 
lai, lempos, vazos, dubenėliai. Menas ant sienų ir aplinkui. Sofos 
atrama užtiesta medžiaginiu užtiesalu, o šalia židinio antikvariniai 
įrankiai. 

Kvepėjo rudens gėlėmis ir moteriškumu. 

Zoja prisiminė, kaip pirmą kartą atėjo į šį kambarį. Prieš du 
trumpus mėnesius — visą gyvenimą. Tada jame nebuvo nieko, 
išskyrus tą didžiulę bjaurią sofą, porą dėžių vietoj stalo ir keletą 
neišpakuotų dėžių. 

Sofa tebebuvo bjauri, tačiau užtiesalas rodė, kad Melori ras 
būdą ją pakeisti. Kaip ir visą namą. 

Ji ir Flinas tapo pora, galvojo Zoja, ir kuria savo namus. 

Virš židinio atbrailos kabėjo priminimas, kodėl ir kaip tai 
atsitiko. Žiūrėdama į Melori paveikslą, kurį ji nutapė užvaldyta 
Keino, Zoja priėjo arčiau. Dainuojanti dievaitė, stovinti pamiškėje 
su seserimis. Jis buvo tobulas ir gražus, pilnas nekalto džiaugsmo. 

O raktas, gulėjęs ant žemės prie Venoros kojų, buvo ištrauk- 
tas iš paveikslo ir Melori valia atneštas į šį pasaulį. Juo buvo acra- 
kintas pirmasis užraktas. 

— Puikiai parinkta vieta, — tarė Zoja. — Tarsi jis būtų ten 
kabėjęs. 

Ji atsisuko. Žinojo, kad jie laukia jos. Melori ir Dana savo 
padarė. Dabar jos eilė. 


— Ką gi, pradėkim. 


Devintas skyrius 


ž 


tsinešiau visus savo užrašus, — prakalbo 

7 Zoja, — jei tektų juos peržiūrėti. Arba jei 
man pačiai prireiktų. Praeitą savaitę daugiausia mąsčiau pati vie- 
na, su niekuo nesikalbėdama. Manau, tai buvo klaida. Na, gal ne 
klaida, bet dabar laikas visiems pasikalbėti. 

Ji garsiai atsiduso. 

— Nelabai žinau, kaip turėčiau vadovauti šiam pokalbiui. 
Bus geriausia, jei išsakysiu ką galvoju, o jūs įsiterpsite su savo nuo- 
monėmis. 

— Zoja! — Dana paėmė nuo staliuko alaus bokalą ir padavė 
jai. — Atsipalaiduok. 

— Stengiuosi. — Ji greitomis gurkštelėjo. — Manau, Keinas 
iki šiol nelabai spaudė mane į kampą, nes jis mato tai, kas pavir- 
šiuje. Iš ankstesnės patirties žinome, kad jis iš tiesų nesupranta, 
kokios mes iš tikrųjų esame. Todėl, manau, jis ir nekenčia mūsų. 
Nekenčia, — sumurmėjo ji, — nes nepažįsta mūsų ir negali už- 
valdyti to, ko nepažįsta. 

— Puikiai suformulavai, — įsiterpė Džordanas, ir Zoja tru- 
putį atsipalaidavo. 

— Mano nuomone, jis mato mane štai kokią: moteris iš... 
„neprivilegijuotųjų“, regis, taip sako žmonės. Sunki vaikystė. 
Skurdi, tiesą sakant, bet žmonės vengia sakyti „skurdžius“. Netu- 
riu gero išsilavinimo. Pastojau šešiolikos, užsidirbau pragyvenimui 

kirpdama plaukus. Kartais patarnaudama kavinėje, kad sudurčiau 
galą su galu. Neturiu Melori elegancijos ir kultūros. 

— Liaukis, tai... 

— Palauk. — Zoja kilstelėjo ranką nutildydama griežtą Me- 
lori protestą. — Išklausyk mane. Neturiu to ir neturiu Danos išsi- 
lavinimo ar pasitikėjimo savimi. Turiu tik stiprias rankas ir sūnų, 
kurį reikia užauginti. Visa tai tiesa. Bet dar ne viskas. Yra dar tai, 
ko jis nemato arba nesupranta. 

Ji vėl atsigėrė alaus, drėkindama išdžiūvusią gerklę. 

— Ryžtas. Aš nesusitaikiau su savo skurdu. Visada norėjau 
daugiau ir radau būdų, kaip gauti daugiau. Dar yra mano žodis. 
Tą vakarą Karžygio Viršūnėje aš pažadėjau, o jei aš ką nors pažadu, 
tai ir ištesiu. Nesu bailė. Man atrodo, kad Keinas nesivargina su 
manimi todėl, kad jis to nemato, juo labiau jog turėjo pakan- 
kamai laiko pažinti mane, išstudijuoti — ar ką jis ten, velniai 
rautų, daro — ir, matyt, nusprendė, kad aš nepasitikiu savimi, 
kad mano galimybės įvykdyti žygį menkos, taigi jam nėra ko dėl 
manęs nerimauti. 

Zoja giliai įkvėpė. 

— Tai jo klaida. Jis nelaimės manydamas, kad nesu verta 
kovos. 

— Tu išspardysi jam užpakalį, — pareiškė Dana. 

Zojos akys sužibo ir, nors ji to nesuvokė, lūpose nušvito ka- 
ringa šypsena. 

— O taip, išspardysiu jam užpakalį, o kai baigsiu, sutraišky- 
siu jam kiaušus. 

Tyčia, kad ją prajuokintų, Flinas baugiai sukryžiavo kojas. 

— Ar jau esi numačiusi būdą, kaip tai padarysi? 

— Porą. Dana ir Melori turėjo rinktis, žengti žingsnį, netgi 
aukoti. Jos atspindėjo nuorodas ir... — Zoja dirstelėjo į paveik- 
slą, — dievaites, už kurias kovojo. Todėl aš turiu galvoti apie tai, 
kas galėtų ar turėtų atspindėti manąją. Šuniukas ir kardas. Štai ką 
ji laiko paveiksle. Tikriausiai tai reiškia, kad ji globoja ir gina. Aš 
turiu sūnų, kurį globoju ir ginu daugiau nei devynerius metus. 

— Ne tik jį, — įsikišo Džordanas. — Tavo prigimtis liepia 
globoti ir ginti bet kurį tau brangų žmogų, bet kurį, kuriam rei- 
kalinga tavo pagalba. Tai instinktas, ir jis yra viena iš tavo stipry- 
bių. Kitas dalykas, kurio nesupras Keinas — tavo rūpestis dėl tų 
moterų paveiksle, pakankamai didelis rūpestis, kad pereitum dėl 
jų kiaurai sienas. 

— Draugystė, — pridūrė Bredas, rodydamas į paveikslą. — 
Šeima ir šių vertybių išsaugojimas. Tai yra svarbiausi dalykai tavo 
gyvenime. 

— Vadinasi, jūs man pritariate ir suprantate mane, nes aš 
manau, kad viena iš šio žygio idėjų yra gyventi taip, kaip nori gy- 
venti, rinktis ir rizikuoti, kai reikia, nebijoti aukotis ir dirbti, kad 
gautum tai, ko nori. 

Visai neblogai nuskambėjo, nutarė Zoja. Užtikrintai. 

— Aš, tarkim, nusprendžiau gimdyti kūdikį. Daugelis sakė, 
kad darau klaidą, tačiau aš širdyje žinojau, kad noriu to vaiko, 
noriu, kad jis gyventų. Išėjau iš namų, nes žinojau, kad juose ne- 
galėsiu suteikti jam geresnio gyvenimo. Bijojau ir buvo sunku. Bet 
viskas išėjo į gera — ir man, ir Saimonui. 

— Tu pasirinkai kelią, — tyliai ištarė Bredas. 

— Taip. Jame buvo ir netekčių, ir nevilties, apie kurias kal- 
bėjo Rovena. Negali užauginti vaiko neprarasdama ko nors ar ne- 
nusivildama. To neišvengsi. Tačiau kartu patiri daug džiaugsmo, 
stebuklų, jauti pasididžiavimą. Aš nusprendžiau atvykti čia, į Velį, 
nes troškau to sau ir sūnui. Vėliau turėjau nuspręsti, ar gyvensiu 
nuo atlyginimo iki atlyginimo, ar surizikuosiu sukurti ką nors 
savo. Man nereikėjo to daryti vienai — kitų pasirinkimas padėjo 
apsispręsti. 

Zoja pritūpė ir ištraukė iš kuprinėlės keletą lapų popieriaus. 

— Matot? Aš jį padariau. Tai tarsi brėžinys ar žemėlapis. 

Ji ištiesė jį Melori. 

— Matai, štai kur aš užaugau — ne taip jau ir toli nuo čia. 
Tik apie šešiasdešimt mylių už valstijos sienos. O čia mano šeimos 
vardai, žmonės, kurie vienu ar kitu būdu turėjo įtakos mano gy- 

venimui. Pažymėjau vietas, kur esu gyvenusi ir dirbusi iki atvykau 
čionai. Supranti, aš galvoju, kad tam tikra prasme tai yra tiesiog 
gyvenimas — tai, ką darai ir kas atsitinka, kol darai. 

Melori pakėlė akis nuo brėžinio ir pažvelgė į Zoją. 

— Tu dirbai HlomeMakers. 

— Ne visą darbo dieną. Tris vakarus per savaitę ir sskmadie- 
nio popietėmis tris mėnesius prieš gimstant Saimonui. — Ji atsi- 
suko į Bredą. — Nė nepagalvojau apie tai. Tiesiog neprisiminiau. 

— Kokioje parduotuvėje? 

— Už Morgantauno, išsukus iš 68-ojo greitkelio. Jie buvo 
labai geri man. Buvau nėščia šeštą mėnesį, kai užsukau pas juos 
ieškodama papildomo darbo. Atėjus laikui gimdyti, dirbau ket- 
virtoje kasoje. Manau, tai šį tą reiškia. Aš gimdžiau tuo metu, kai 
dirbau tau. 

Bredas paėmė brėžinį, peržiūrėjo datas. 

— Tų metų kovo mėnesį buvau toje parduotuvėje — aiški- 
nausi iškilusias problemas. — Jis pabaksnojo pirštu per lapą. — 
Prisimenu tai, nes kažkas pavėlavo į posėdį ir atsiprašė sakydamas, 
jog viena iš kasininkių pradėjusi gimdyti ir jis norėjęs saugiai pa- 
lydėti ją į ligoninę. 

Šaltukas, nuvingiavęs Zojos nugara, nebuvo baimė. Tai buvo 
jaudulys. 

— Tu ten buvai... 

— Ne tik buvau, bet kai kitą dieną grįžau užbaigti reikalų, 
paaiškėjo, kad laimėjau lažybas dėl kūdikio. Buvau sakęs, kad gims 
berniukas, septynių svarų, ir gimdymas truks dvylika valandų. 

Zoja trūkčiojamai atsiduso. 

— Beveik pataikei. 

— Aba, ir užsidirbau porą šimtų dolerių. 

— Bet tai šiurpu, — pastebėjo Dana. — Kaip tai paaiškinti? 

— Gali būti susiję su tuo, kas laukia mudviejų su Zoja. — 
Bredas pažiūrėjo į brėžinį. — Tu negrįžai į Morgantauno parduo- 
tuvę. 

— Ne. Gavau papildomo darbo salone, kuriame dirbau, ir 

jie leido man atsinešti kūdikį. Nors parduotuvės personalas buvo 
labai draugiškas, negali dirbti pasikišusi vaiką po kasa. 

Jis buvo ten, vėl pagalvojo Zoja. Jų takai buvo susikirtę pačiu 
svarbiausiu momentu jos gyvenime. 

— Nenorėjau leisti pinigų auklei, — tęsė ji. — Be to, norė- 
jau visą laiką matyti jį. 

Bredas tyrinėjo Zojos veidą mėgindamas įsivaizduoti ją — 
įsivaizduoti juos abu tą dieną beveik prieš dešimt metų. 

— Jei būčiau anksčiau apėjęs parduotuvę, būčiau pastebėjęs 
tave, gal net užkalbinęs. Bet aš nusprendžiau atidėti tai vėlesniam 
laikui. Vienas iš tų nereikšmingų pasirinkimų, kurie gali nulemti 
ateitį. 

— Tada jums nebuvo lemta susitikti. — Melori papurtė gal- 
vą. — Žinau, kad tai primena visas tas kalbas apie lemtį, likimą, 
tačiau nereikėtų to ignoruoti. Netgi turint galvoje mūsų pasirin- 
kimus. Jums nebuvo lemta susitikti, iki abu atsidūrėte čia. Takai, 
kryžkelės, sankirtos. Zoja turi nubraižiusi juos savo schemoje. 

Melori palinko į priekį ir pakreipė galvą, kad galėtų skaityti 
kartu su Bredu. 

— Tu irgi galėtum nubrėžti savus kelius, Bredai. Nuo Velio 
iki Kolumbijos, paskui atgal į Velį, Niujorką, Morgantauną ir vėl į 
Velį. Pamarytum savas sankirtas ir kryžkeles. Kad ir kaip būtų, tie 
keliai atvedė jus abu čia. Tai ne tik geografija. 

— Ne. — Bredas pabaksnojo pirštu į vardus Zojos gimtaja- 
me miestelyje. — Džeimsas Maršalas. Ar jis Saimono tėvas? 

— Techniškai — taip. Kodėl? 

— Aš jį pažįstu. Mūsų šeimos turėjo bendrų reikalų. Pirkome 
žemės iš jo tėvo, nors sandoriui atstovavo sūnus. Gražų žemės ga- 
balą komerciniams tikslams netoli Vylingo. Pasirašiau sutartį prieš 
išvykdamas į Niujorką. Tas žemės sklypas buvo vienas iš veiksnių, 
dėl kurių grįžau ir perėmiau šio regiono valdymą. 

— Tu pažįsti Džeimsą, — sušnabždėjo Zoja. 


— Taip, pakankamai gerai, kad žinočiau, jog jis nenusipelno 
nei tavęs, nei Saimono. Man reikia dar alaus. 

Minutėlę Zoja sustingusi tylėjo. 

— Eisiu pažiūrėti, kaip ten troškinys. Pakentėkite dar porą 
minučių, aš... tuoj valgysime. 

Ji nuskubėjo į virtuvę. 

— Bredli. 

Jis neatsigręždamas nužingsniavo virtuvėn, atplėšė šaldytuvo 
dureles, išsitraukė alaus. 

— Tai todėl buvai tokia įširdusi, kai užsukau tavęs paim- 
ti? — piktai pasiteiravo. — Nubraižei savo schemą, pradėjai gal- 
voti ir pamatei, koks glaudus tarp mudviejų ryšys? 

— Taip, iš dalies. — Ji sunėrė pirštus, vėl ištraukė. — Tai tar- 
si dar viena plyta, Bredli, ir aš nežinau, ar ji padėta man ant tako, 
kad sutvirtintų jį, ar tam, kad įmūrytų mane į sieną. 

Jis stebeilijo į ją apstulbintas aplink save pulsuojančio įnir- 
šio. | 

— Kas bando tave įmūryti? Čia akmuo į mano daržą, Zoja. 

— Tai ne :w. Tai ne dėl tavęs — dėl manęs. Dėl to, ką aš 
galvoju, ką jaučiu, ką darau. Ir žinai ką, man nė velnio nerūpi, jei 
tave siutina, kad aš turiu nuspręsti — siena tai ar takas. 

Siena arba takas, — pakartojo jis, tada nugėrė didelį 
gurkšnį alaus. — Vaje, aš beveik suprantu tai. Geriau jau nesu- 
prasčiau. 

— Aš jaučiau spaudimą, o tai mane siutina. Čia ne tavo kaltė, 
bet ir ne mano. Ir man nepatinka aiškintis, kas nėra mano kaltė. 

— Jis kvailas kalės vaikas, kad paleido tave. 

Zoja iškvėpė. 

— Nepaleido. Tiesiog nepalaikė manęs. Bet aš jau seniai lio- 
viausi pykti dėl to. — Ji priėjo prie viryklės, nukėlė puodo dang- 
tį. — Ir dar kai kas atsitiko. Užbaigsiu troškinti, tada papasakosiu 
tau ir kitiems. 

— Zoja. — Jis palietė jos petį, paskui atidarė spintelę ieško- 
damas lėkščių. — Dėl tų plytų? Visada galima nugriauti sieną ir iš 
plytų nutiesti tvirtą kelią. 

Jie valgė virtuvėje, susibūrę aplink stalą, nes valgomasis dar 
neatitiko visų Melori reikalavimų. Valgant troškinį, geriant alų ir 
gardžiuojantis karšta duona Zoja papasakojo jiems apie vaizdus, 
matytus aprasojusiame veidrodyje ir viryklės dangtyje. 

— Pirmą kartą pamaniau, kad tai mano vaizduotė. Tačiau 
vizija buvo per daug keista ir truko tik porą sekundžių. Bet šian- 
dien... aš pamačiau ją, — patvirtino Zoja. — Pamačiau ją ir tai, 
kur turėčiau būti. 

— Jei Keinas bando tave paveikti kitaip, — pradėjo 
Dana, — aš jo nesuprantu. 

— Tai buvo ne Keinas. — Zoja suraukusi kaktą žiūrėjo į savo 
lėkštę. — Nežinau, kaip paaiškinti, tačiau jausmas buvo kitoks. Jo 
prisilietimo su niekuo nesupainiosi. 

Ji pakėlė akis laukdama Danos ir Melori pritarimo. 

— Gal ne tuo metu, kai viskas vyksta, bet paskui tu žinai. Tai 
nebuvo jis. Tas prisilietimas buvo šiltas, — tęsė ji. — Abu kartus 
buvo šilta. 

— Gal Rovena su Pitu prideda kokių puošmenų. — Flinas 
įsidėjo dar troškinio. — Jie sakė, kad Keinas sulaužė taisykles su 
Dana ir Džordanu, tad gal jie nori kompensuoti. 

— Tai gali jiems kainuoti, — pridūrė Džordanas. 

— Gali. Todėl galbūt jie nusprendė kompensuoti daugiau. 
Atseit doleris už centą. 

— Nemanau, — paprieštaravo Bredlis. — Jei jie vėt per- 
žengtų liniją taip greitai, Zojai vos pradėjus žygį, tai kodėl ne dėl 
rimtesnės, apčiuopiamesnės priežasties? Kodėl taip mįslingai? 

— Manau, kad tai ir ne jų darbas. — Zoja stumdė valgį lėkš- 
tėje. — Man rodos, tai buvo ji. 

— Kyna? — Melori susidomėjusi atsilošė. — Bet kaip? Jos 
neturi galių. 

— Gal ji turi. Mes nežinome, kaip viskas veikia, bet, tarkim, 
ji turi galių. Jos tėvai — ne. Pradėjau galvoti, kas būtų, jei Saimo- 

nas kur nors įstrigtų? Išsikraustyčiau iš proto. Bet jei būtų būdas jį 
išgelbėti, padaryčiau viską, ką galėčiau. 

— Praėjo trys tūkstančiai metų, — pastebėjo Flinas. — Ko- 
dėl taip ilgai laukė? 

— Žinau. — Zoja atsilaužė gabaliuką duonos. — Bet laiką 
jie vertina kitaip, ar ne? Rovena taip sakė. Be to, gal jie nieko nega- 
lėjo padaryti, kol Keinas nepraliejo mirtingojo žmogaus kraujo. 

— Tęsk, — paragino Džordanas, kai ji nutilo. — Rutuliok 
mintį. 

— Taigi. Jei Keinas pakeitė užkeikimo pobūdį sulaužydamas 
taisykles ir jei tai atvėrė — nežinau — angą uždangoje, galbūt 
mylintys tėvai pabandė atsiųsti pro ją šviesos? Jie norėjo, kad aš 
pamatyčiau ją. Ne tik paveiksle, bet susidurčiau ir asmeniškai. 

— Pamatytum ją savyje, — užbaigė Bredlis. — Pažiūrėtum į 
veidrodį ir pamatytum ją savyje. 

— Taip, — su palengvėjimu iškvėpė Zoja. — Taip, ir aš šitą 
jaučiu. Jie tarsi norėjo, kad ji man kažką pasakytų. Juk ji negali 
paprasčiausiai pasakyti: o, Zoja, raktas guli po pelargonijų vazonu 
verandoje. Manau, ji bandė man kažką parodyti — ką turiu pa- 
daryti ar kur turiu ieškoti. 

— Kąji vilkėjo? 

— Vaje, Hokai. — Dana skaudžiai kumštelėjo jam. 

— Ne, rimtai, aptarkime smulkmenas. Ar ji buvo apsirengusi 
taip, kaip paveiksle? 

— A, supratau. — Zoja papūtė lūpas. — Ne. Ji vilkėjo trum- 
pą žalią suknelę. — Ji užsimerkė mėgindama: prisiminti. — Ir 
avėjo batais. Rudais batais iki kelių. Turėjo pakabutį, vieną iš tų, 
kuriuos, pasak legendos, padovanojo tėvas visoms trims, o ant gal- 
vos buvo plona juosta, regis, jas vadina vainikėliais. Su deimanto 
formos akmeniu centre. Tamsiai žaliu, kaip suknelė. Prie šono 
kabėjo kardas. O! 

Zoja atsimerkė. 

— Ji turėjo tą... — Nekantraudama prisiminti ji parodė 
ranka tarp menčių. — Strėlinę. Strėlėms dėri. O ant peties buvo 
lankas. 

— Taigi dama ėjo medžioti, — užbaigė Džordanas. 

— Į mišką, — tęsė Zoja. — Ji ėjo taku į mišką medžioti. 
Medžioklė tikriausiai simbolizuoja žygį. 

— Gali būti, kad miško vaidmuo žygyje nėra toks metafo- 
riškas, kaip manėme, — valgydama pareiškė Dana. — Paieškosiu 
medžiagos apie miškus — knygose ir paveiksluose — taip pat apie 
vietinius miškus aplink Velį. Gal ką nors rasiu. 

— Jei nupasakosi, kaip atrodė toji vieta, pamėginsiu nupieš- 
ti, — pasisiūlė Melori. — Būtų verta visiems pamatyti tai, ką tu 
matei. 

— Gerai. — Zoja ryžtingai linktelėjo. — Jaučiu, kad pa- 
sistūmėjau į priekį. Laikas bėga, tačiau šiandienos susirinkimas 
man labai padėjo. Jos akys buvo tokios liūdnos, — tyliai pridūrė 
ji. — Nežinau, kaip reikėtų toliau gyventi, jei nepadėčiau jai. 


Zoja sėdėjo paskendusi mintyse, kai Bredas vežė ją namo, ir 
spoksojo į pilnėjantį mėnulį. Jis, rodės, didėjo ir balo akyse, pri- 
mindamas apie jai skirtą laiką. 

— Nežinau, ar anksčiau esu kreipęs dėmesį į mėnulio fazes. 
Tik pažiūrėdavau, ar jis pilnas, ar puspilnis. Niekada nepastebėda- 
vau, kada jis sumažėja, kada išdidėja. Ber dabar tikriausiai nereikės 
nė žiūrėti. Nė neužvertęs galvos žinosiu, koks mėnulis. 

— Man liko mažiau nei trys savaitės. 

— Turi brėžinį, turi viziją. Be atskirų dalelių nesudėsi dėlio- 
nės. Dabar tu renki daleles. 

— Labai to tikiuosi. Gerai, kad visi pasikalbėjome, tačiau 
dabar viskas sukasi galvoje. Nė vienas vaizdas ilgai neišlieka. Ne- 
moku išskaityti atsakymo iš žodžių, kaip daro Dana, ar nupiešti, 
kaip Melori. Nežinau, tikriausiai turiu panaudoti savo rankas, tik 
dar neturiu kur. Tai varo mane į neviltį. 

— Kartais naudinga atsitraukti nuo dėlionės dalių, tada su- 
grįžti ir apeiti jas ratu, pažiūrėti iš skirtingų kampų. 

Bredas įsuko į jos kiemą. 

— Aš pasilieku nakčiai. 

— Ką? 

— Vienos nepaliksiu, juo labiau kad net Saimono nėra. — 
Jis išlipo, iškėlė puodą. — Permiegosiu ant sofos. 

— Yra Mojus, — prasižiojo ji, kai šuo iššokęs puolė prie 
durų. 

— Kai paskutinį kartą tikrinau, Mojus nemokėjo surinkti 
numerio ar vairuoti mašinos. Tau gali prireikti žmogaus, kuris 
mokėtų. — Jis stabtelėjo prie durų laukdamas, kol ji atrakins. — 
Viena nepasiliksi. Miegosiu ant sofos. 

— Čia nėra... 

— Nesiginčyk. 

Žvangindama raktais ji piktai dėbtelėjo į jį. 

— Gal man patinka ginčytis. 

— Tai nieko nepakeistų, bet jei tau norisi, pasiginčykime 
viduje. Jau tamsu, šalta, o Mojus labai domisi, ko liko puode. 

Ji atidarė duris ir pasuko tiesiai į virtuvę. 

— Padėk jį čia. Susitvarkysiu. — Ji ištraukė indą, skirtą lai- 
kyti maisto likučiams, tada išsinėrė iš palto ir numetė jį ant virtu- 
vės kėdės. — Tau tikriausiai nešovė į galvą, kad leidau Saimonui 
nakvoti pas draugą, nes norėjau pabūti viena. 

— Šovė. Aš nesimaišysiu tau po kojomis. — Jis nusivilko 
paltą, paskui pakėlė nuo kėdės josios. — Einu pakabinsiu. 

Zoja tylėdama sudėjo troškinio likučius į indą. 

Jis linki jai gero, žinojo ji. Ir ji nieko prieš turėti namuose 
stiprų vyrą. Tiesiog ji nepratusi, kad namuose būtų stiprių vyrų. 
Ypač tokių, kurie jai nurodinėja. 

Tai dalis problemos, svarstė uždarydama indą. Ji taip ilgai 
pati vairavo savąjį laivą, kad vien mintis, jog kažkas galėtų perimti 
vairą, nors ir su gerais ketinimais, vertė ją šiauštis. 

Jei tai charakterio trūkumas, ji turi teisę turėti trūkumų. 

Čia dalis problemos, vėl pagalvojo ji nešdama puodą į 
kriauklę. Kita dalis, didesnė — kad tas vyras jai patinka ir jis jos 
namuose, kai šalia nėra devynmečio buferio. 

O tai, suvokė ji palikdama puodą džiūti, yra velniškai kvaila. 

Ji nuėjo į svetainę. Jis sėdėjo fotelyje vartydamas vieną iš jos 
žurnalų. Mojus, netekęs vilties paragauti troškinio, tysojo jam ant 
kojų. 

— Jei nori ką nors paskaityti, — pradėjo ji, — turiu ne tik 
šukuosenų žurnalų. 

— Nieko tokio. Gražūs modeliai. Ar galiu užduoti porą klau- 
simų? Pirmasis susijęs su antklode ir pagalve. 

— Taip jau atsitiko, kad turiu laisvų. 

— Gerai. Kitą priminė ši raudonplaukė su auskaru antaky- 
je... kaip čia pasakyti? 

— Tave domina auskarai antakyje? 

— Ne. Ne. Bet kartą pastebėjau... tu vilkėjai tokius džinsus 
pažemintu liemeniu, o marškinėliai buvo aukščiau bambos, ir aš 
negalėjau nepamatyti, kad turi pailgą sidabrinį auskarą bamboje. 

Ji pakreipė galvą. 

— Turiu. 

— Man smalsu, ar visada jį nešioji. 

Ji stengėsi išlaikyti rimtą veido išraišką. 

— Kartais pakeičiu jį sidabriniu žiedu. 

— Hm. Ak, — negalėdamas susiturėti, jis dirstelėjo į jos. 
bambą įsivaizduodamas. — Įdomu. 

— Prieš atvykdama į Velį papildomai dirbau tatuiruočių ir 
auskarų vėrimo salone. Taupiau kaip išmanydama namui. Kaip 
darbuotojai, man įvėrė nemokamai, be to, kai viską patiri pati, 
lengviau bendrauti su lankytojais. Ir ne vienintelės vietos, — pri- 
dūrė ji, skaitydama jo mintis, — kur įsivėriau auskarus, yra bamba 
ir ausys. Nori ko nors išgerti? Užkąsti? 

— Ne, ačiū. — Jo burnoje ėmė kauptis seilės. — Tatuiruo- 
tės? Tų irgi turi? 

Ji draugiškai, kaip sekmadieninės mokyklos mokytoja, nu- 
sišypsojo jam. 

Turiu. Mažą. 

Ji žinojo, jog jam smalsu, kokią, o dar labiau — kur. Tačiau 

tegu kurį laiką pasikamuoja. 

— Tau nebūtina miegoti ant sofos, Bredli. — Zoja pastebė- 
jo, kaip jis prisimerkė, sužiuro į ją ir įsitempė. — Kam miegoti 
ant sofos, kai namuose tik mudu. — Ji parylėjo. — Gali miegoti 
Saimono lovoje. 

— Saimono lovoje, — pakartojo jis, tarsi sakytų žodžius už- 
sienio kalba. — Aha. Taip. Gerai. 

— (Gal eime į viršų, parodysiu tau, kur viskas yra. 

— Taip. — Jis padėjo žurnalą ir kumštelėjo Mojui, kad šis 
nusiridentų nuo jo kojų. 

— Vonios kambario spintelėje rasi daug švarių rankšluos- 
čių, — pradėjo ji patenkinta. — Turiu ir dantų šepetėlį, jei no- 
rėsi. 

Bredas, eidamas jai iš paskos, vos nulaikė rankas vietoje ir 
stengėsi nekankinti savęs tatuiruočių ir bambos auskarų vaizdais. 
Jam velniškai nesisekė. 

— Rytoj, pusę aštuonių, turiu dalyvauti darbuotojų susirin- 
kime, tad anksti dingsiu tau iš akių. 

— Aš anksti keliuosi, taigi tu man netrukdysi. 

Ji stumtelėjo duris į Saimono kambarį. Lova buvo užtiesta 
tamsiai mėlynu užtiesalu, langą dengė ryškiai raudonos užuolai- 
dos. Lentynos, nudažytos tokia pačia spalva kaip užtiesalas, buvo 
pilnos įvairiausių dalykėlių, kuriuos renka berniukai: figūrėlės, 
knygos, akmenys ir automobilių modeliai. Saimono ūgiui pritai- 
kytas raudonas stalas stovėjo palei langą. Ant jo stovėjo Superme- 
no formos lempa, gulėjo vadovėliai ir visa krūva niekučių. 

Kambarys buvo tvarkingas, tačiau toli gražu ne idealiai. 
Ant kamščiamedžio lentos buvo prismaigstyta begalė piešinių ir 
iškarpų iš žurnalų. Po lova nuspirti batai, kepuraitės užkabintos 
ant lovos stulpelių, kuprinė su bekrentančiais iš jos daiktais. Ir 
berniokiško nerūpestingumo kvapas. 

— Puikus kambarys. 

— Mudu metame burtus, kuriam iš mūsų jį valyti. Paskutinį 
kartą laimėjau aš, tad jis dar gana gerai atrodo. 

Ji atsirėmė į durų staktą. 

— Ar tu nieko prieš, jei miegosi čia? 

— Ne, viskas gerai. 

— Esu dėkinga, kad elgiesi džentelmeniškai, nesistengi pasi- 
naudoti situacija ir nesigretini prie manęs. 

— Aš pasilikau tam, kad neliktum viena, ne tam, kad kuo 
nors naudočiausi. 

— Mmm. Tik norėjau būti tikra ir kadangi įsitikinau, kai 
ką tau pasakysiu. Aš nesu džentelmeniška. — Ji priėjo prie jo ir 
prisispaudė visu kūnu. — Ir pasinaudosiu situacija. — Ji uždėjo 
rankas jam ant užpakalio ir suspaudė. — Ir gundysiu. Ką tu į tai 
pasakysi? 

Jo kūnas suvirpėjo, pulsas padažnėjo. 

— Apsiverksiu iš dėkingumo)? 

Juokdamasi ji krimstelėjo jam į apatinę lūpą. 

— Paverksi vėliau. Dabar rankas ant manęs, — pareikalavo ji 
įsisiurbdama į jo lūpas. — Kad jausčiau jas visur. 

Jis užkišo rankas jai už megztuko bandydamas pristabdyti 
save, kol neišsinėrė iš odos. Jos seksualus kūnas skandino jį savo 
karštyje. 

Tada jo rankos nuslydo ant liemens, klubų išlinkių. Dar — 
karštligiškai kurstė smegenys. Dar. 

Ji išsilenkė ir sumurkė, kai jo išalkusi burna prigludo prie jos 
kaklo. 

Jo pilvas subangavo, kai ji atsegė diržo sagtį. 

— Jau kurį laiką to nedariau, — kimiai sušnabždėjo ji, pa- 
skubomis atsegdama užtrauktuką. — Turėsi atleisti man, kad taip 
skubu. 

— Ką tu... — Vienu greitu judesiu jis apsuko ją ir priplojo 
prie sienos. — Ką tu šneki... 

Jis nutraukė megztuką jai per galvą ir numetė ant grindų. 
Šiam nespėjus nukristi, jo rankos jau buvo ant jos krūtų. 

Dejuodama ir aikčiodama ji skubiai ėmėsi jo marškinių sagų, 
neatsiplėšdama nuo lūpų. Ak, kaip nekantrauja pajusti jo kūną 
prie savojo. Pajusti jį savyje. Jos oda atgijo, kraujas įkaito, širdis 
plakė įnirtingai; ji jau buvo pamiršusi, jog taip gali plakti. 

Trokšdama daugiau, ji nustūmė jo ranką žemyn ir tvirtai su- 
spaudė tarp savo kojų. Atlošė galvą, atkišdama kaklą jo burnai, 
dantims, ir ėmė judinti klubus, spausdama jo ranką prie karštos 
vietos tarp šlaunų. 

Tai buvo tas pat, kas liesti atvirą nervą. Nervą sueižėjusio 
stiklo pakraščiais. Jie braižė jį, pjaustė odą. Jos kvapas, primenan- 
tis egžotišką vidurnakčio, paslapties, šešėlių šnabždesį, svaigino jo 
kūną kaip narkotikas. Kol viską išragavęs ir palietęs jis suprato, jog 
tai Zoja. 

Poreikis ją turėti smeigė lyg žaibas į širdį. 

Jis skubiai atsegė jos džinsų sagą, nutraukė juos žemyn. Kol 
ji stengėsi iš jų išsipainioti, sukišo pirštus į jos karščio židinį ir 
stebėjo, kaip nuostaba ir malonumas užlieja jos veidą ir suplūsta 
jam į delną. 

— Nesustok. — Jos burna karštligiškai trūkčiojo, nagai įnir- 
tingai braižė jo nugarą, paskui įsikibo į klubus. 

Ji atsidavė nežabotų pojūčių audrai, purtančiai, deginančiai 
ir kurstančiai jos kūną, kol pamanė, jog išeis iš proto nuo savo 
pačios nepasotinamumo. 

Ji visu kūnu atsiliepė į jo nekantrų reikalavimą ir šūktelėjo, 
kai jis ryžtingai ir giliai įėjo į ją. Bet jai vis buvo negana. Jos klubai 
ėmė krutėti įnirtingu ritmu, negailestingai reikalaudami padidin- 
ti greitį; ji dejavo maldaudama vis daugiau, užgoždama smūgių 
kūno į kūną, kūno į sieną garsus. 

Jis atsiliepė į jos ritmą, į tas greitas prakaitu persmelktas lenk- 
tynes viršūnėn, kol vaizdas akyse susiliejo, o ausyse ėmė šniokšti 
kraujas. Jis sudrebėjo ir privertė juos abu kirsti finišo liniją. 

Smarkiai besitrankančia širdimi, ji bejėgiškai nuleido galvą 
jam ant peties. Įkvėpė oro, pajuto jį nuslystant gerkle į plaučius, 
tada vėl išslystant. 

Ji, blankiai pagalvojo Zoja, stovi nuoga, suprakaitavusi ir pri- 
spausta prie sienos sūnaus kambaryje. Turėtų pasibaisėti. Tačiau 
jai nė motais, pagalvojo. Tiesą sakant, labai gera. 

— Kaip tu? — dusliai paklausė jis, ir ji pajuto jo lūpas judant 
savo plaukuose. 

— Manau, daug geriau nei gerai. Tai buvo fantastiška. 

— Tu fantastiška. — Jis ką tik paėmė ją prie sienos. Ar ji 
paėmė jį. — Dar negaliu galvoti, — prisipažino jis ir įsirėmė 
ranka į sieną, kad išsilaikytų ant kojų. — Tad šiandien pasirinkai 
žiedą. — Jis perbraukė ranka jai per nugarą, tada apčiuopomis pa- 
lietė bambą. — Velniškai seksualu. Nė neįtariau. 

Jis šiek tiek atsitraukė ir pamatė ją juokiantis. 

— Viskas atsitiko taip staiga. Nespėjau pamatyti tavo tatui- 
ruotės. 

Apsvaigusi, patenkinta, ji palietė jo plaukus. 

— Tu keistas vyrukas, Bredli Čarlzai Veinai Ketvirtasis. Gal- 
voji tik apie auskarus ir tatuiruotes. 

— Niekada nebuvau patyręs tokios savo reakcijos. Kur ji? 

— Parodysiu. Pirma, turiu pasakyti, kad aš dar nebaigiau 
naudotis tavimi šįvakar. — Ji palinko prie jo ir liežuviu perbėgo 
per jo kaklo išlinkį. — Tačiau kitam raundui gal norėsi prigulti. 

— Ar aš dar stoviu? 

Ji vėl nusijuokė, tada pasisuko ir pabaksnojo pirštu į kairiojo 
peties mentę. 


— Palauk. — Jis sugriebė ją už rankos ir apžiūrėjo tatuiruotę 
atidžiau. — Tai fėja. 
Taip. Kartais ji būna geroji fėja. — Zoja žvilgtelėjo sau per 
petį ir šyptelėjo. — Kartais pikta. Kodėl tau nenuėjus su manimi 
ir nepažiūrėjus, kokia ji šįvakar? 


Dešimtas skyrius 

oja pasitiko naują dieną energinga ir su naujomis idė- 
jomis. Kol virė kava, niūniuodama kepė plaktą kiauši- 
nienę. 

Jos duše yra vyras, plačiai šypsodamasi galvojo ji. Nuostabus 
vyras, kuris neleido jai užmigti pusę nakties. Neprisiminė, kada 
paskutinį kartą jautėsi tokia... sveika, išmiegojusi mažiau nei ketu- 
rias valandas, Jos kūnas buvo lankstus ir atsipalaidavęs, protas irgi. 
Ji buvo velniškai tikra, kad viena ranka susidorotų su bet kokiomis 
problemomis. 

Žmonės, kurie teigia, kad seksas nesvarbus, nutarė ji, aišku, 
nesimyjli. 

Ji įkėlė kiaušinienę į lėkštę, pridėjo skrebutį ir tą akimirką 
išgirdo įeinant Bredą. 

— Pačiu laiku, — tarė tiesdama jam lėkštę. 

— Tau nereikėjo vargintis ir gaminti man pusryčius. 

— Nenori? — Ji pasičiupo šakutę, pakabino kiaušinienės. 

— Nesakiau, kad nenoriu. — Jis pagriebė iš jos lėkštę, atėmė 
šakutę. — Tu valgysi? 

— Gal. — Ji žengė artyn ir prasižiojo. 

Palaikydamas žaismingą nuotaiką, jis kurį laiką maitino ją 
stovėdamas prie viryklės. 

— Sėskis, — pakvietė ji įpildama kavos. — Valgyk, kol karš- 
ta. Sakei, kad turi dalyvauti susirinkime. 


136 


— Gal reikėtų jį atšaukti. — Jis pasilenkė ir pabučiavo jai į 
kaklą. — Galėtume papusryčiauti lovoje. 

— Šiuose namuose lovoje pusryčiaujama tik ligos atveju. — 
Ji atsitraukė ir pridėjo ranką jam prie kaktos. — Ne. Valgyk, eik 
namo, persirenk ir važiuok į darbą. 

— Tu siaubingai griežta. Bet plaktą kiaušinienę moki kepti. 
Kokių turi planų šiandien? 

— Šiokių tokių. — Ji atsilaužė gabalėlį skrebučio, atsisėdo 
priešais jį ir užsitepė sviesto. — Kai turėsi laiko, būtinai užsuk į 
centrą. Mums liko tik smulkūs darbai, ir jis jau ima spindėti. 

— Tai pirmas kartas, kai paprašei mane užsukti. 

— Pirmas kartas, kai miegojau su tavimi. 

— Norėčiau, kad taip būtų ir toliau, ir daugiau. 

— Visko gali būti. 

— Manęs nedomina kitos moterys. Nei lovoje, nei valgant 
kiaušinienę. 

— Aš nemiegu su bet kuo, — rimtai tarė ji. 

— Ne tai pasakiau ir ne tai turėjau galvoje. — Primindamas 
sau, kad būtų kantrus, jis tvirtai suėmė jos ranką. — Aš sakau, kad 
tu vienintelė mane dominanti moteris. Supratai? 

— Aš — kaip ten sakei — dygi ir per jautriai reaguojanti. 

— Taip, bet vis dėlto kiaušinienę kepi skanią. 

— Atleisk. Šis klausimas nėra... norėjau pasakyti, svarbiau- 
sias man, bet iš tiesų taip ir yra. Taškas. Sakau, ką jaučiu. 

— Pamėgink šitaip: „Bredli“ — beje, mano motina vieninte- 
lė vadina mane Bredliu; labai miela iš tavo pusės. — Taigi: „Bredli, 
manęs irgi nedomina kiti vyrai. 

Zoja plačiai nusišypsojo. 

— Bredli, manęs irgi nedomina kiti vyrai. 

— To man pakanka. 

Zojai irgi to pakako. Bet vis tiek buvo truputį baugu. 

— Kartą sakei, kad kada nors paklausčiau, kodėl grįžai į Velį. 
Aš klausiu dabar. 


— Gerai. — Jis užsitepė ant skrebučio braškių džemo. — Ho- 

meMakers — daugiau nei verslas. Daugiau nei tradicija. Tai šeima, 
Jei esi Veinas, — tarė jis gūžteldamas pečiais, — esi HomeMakers. 

— Tu šito norėjai? 

— Taip, man tai prie širdies. Turėjau daug ko išmokti, 
suprasti. Turėjau išvykti iš Velio, kad perprasčiau organizacijos 
struktūrą, pamatyčiau ją kaip visumą. 

Ji žiūrėjo į jį. Buvo apsirengęs paprastai, marškiniai truputį 
pasiglamžę nuo jos rankų, nuo gulėjimo visą naktį ant grindų. 
Vis dėlto iš jo sklido galia ir pasitikėjimas. Tikriausiai tai įgimta, 
pagalvojo ji. 

— Tu didžiuojiesi tuo. Savo šeima, šaknimis. 

— Labai. Ir tai vis stiprėja. Mes darome daug gerų darbų — 
ne tik tai, kas susiję su verslu. Kuriame programas, projektus, ple- 
čiame tai, ką pradėjo mano senelis ir tėvas. Norėjau sugrįžti Čionai, 
į pradžią, ir sukurti ką nors pats. Ketinu palikti pėdsaką ir noriu 
palikti jį būtent Velyje. 

Jis atstūmė kavos puodelį. 

— Man metas. Tu jau išeini? | 

— Netrukus eisiu. Pirma turiu kai ką nuveikti. — Ji pastvėrė 
lėkštę, kol jis nespėjo, nunešė į kriauklę, tada atsisuko į jį. — Tu 
paliksi pėdsaką, Bredli. Esi toks žmogus, kuris tai gali. Veliui pa- 
sisekė, kad tu grįžai. 

Minutėlę jis tylėjo apstulbęs. 

— Tai gražiausia, ką galėjai pasakyti apie mane. Ačiū. 

— Prašom. Dabar eik į darbą, — tarė ji pabučiuodama. — Ir 
palik savo pėdsaką. 

Šeimyniškas išlydėjimas, pagalvojo jis, toks, prie kurio galėtų 
priprasti. Jis apkabino ją, prisitraukė artyn, ir bučinys užsitęsė. 

Kai paleido, jos akys buvo miglotos — dar vienas dalykas, 
prie kurio galėtų priprasti, nutarė jis. 

— Ačiū už pusryčius. Iki pasimatymo. 

Ji luktelėjo, kol jis dingo už durų, tada iš visos širdies atsi- 
duso. 


— Oho. Čia tai bent. 

Žvilgsnis į virtuvės laikrodį privertė ją paskubėti. Laikas im- 
tis šios dienos plano. 

Tiksliau, leistis pirmuoju pasirinktu keliu. 

Apsiginklavusi savo užrašais ir brėžiniu, Zoja įsėdo į auto- 
mobilį ir išvažiavo ieškoti savo praeities. 

Gal tai dalis žygio, nusprendė ji, prisiminti praeitį, suprasti 
ją ir tik tada kurti ateitį. O gal tai tiesiog kažkas, ką ji turi padaryti 
prieš surasdama raktą. 

Kad ir kaip būtų, ji važiuoja ten, kur kažkada buvo jos namai. 

Ir anksčiau yra važiavusi šiais keliais, prisiminė Zoja, tačiau 
visuomet nenoromis ir su kaltės jausmu. Šį kartą, vylėsi ji, vyksta 
kažką atskleisti. 


Kalvos jau buvo kone bespalvės, tik pilkavo apnuoginti me- 
džiai, kauburėliai, padengti blyškiais, negyvais nukritusiais lapais. 
Ir tie medžiai stiebėsi į niūrų lapkričio dangų. 

Ji įsuko į atokų kelią, vingiuojantį siauru kaspinu pro pa- 
liktus pūdymui laukus, pro mažus namukus su dar mažesnėmis 
vejomis. 

Kiekviena mylia grąžino ją į praeitį. 

Zoja daug kartų buvo ėjusi šiuo keliu. Ankstyvais rytais, kai 
pavėluodavo į mokyklos autobusą, nes nespėdavo laiku atlikti visų 
darbų, ji bėgdavo šiuo lauku trumpindama kelią. Ir prisiminė, 
kokia žaluma jis kvepėdavo ankstyvą vasarą. 

Kartais ji bėgdavo šiuo lauku, kai išsmukdavo pasimatyti su 
Džeimsu, bėgdavo lenktyniaudama su savo širdimi, skriejančia 
pirma jos švelniame pavasario ore ten, kur jis laukdavo šalikelėje. 

Jonvabaliai šokdavo tamsoje, aukšta žolė kutendavo jai kojas. 
Tada ji tikėjo, jog viskas įmanoma, jei tik labai panorėsi. 

Dabar žinojo, jog reikia sunkiai dirbti, kad pasiektum ko 
nori. Ir netgi tada viskas gali išslysti iš rankų. 

Zoja sustabdė automobilį šalikelėje, kur jos laukdavo Džeim- 
sas. Pralindo pro vielinę tvorą ir nuėjo per lauką miško link. 

Vaikystėje tai buvo jos miškas. Kupinas tylumos, paslapčių ir 
magijos. Jis buvo jos ir paūgėjus. Čia ji vaikštinėdavo, mąstydavo, 
planuodavo. 

Čia, tikėjo ji, ant raudonos antklodės, patiestos ant pušų 
spyglių ir traškių lapų, ji pradėjo vaiką, kuris pakeitė jos gyve- 
nimą. 

Tarp medžių tebėra išminti takai, pastebėjo ji. Vadinasi, yra 
vaikų, kurie čia žaidžia, arba moterų, kurios vaikštinėja, vyrų, 
kurie medžioja. Niekas nepasikeitė. Gal čia ir esmė. Miškas nesi- 
keičia, bent jau ne taip greitai ir akivaizdžiai kaip tie, kurie jame 
vaikšto. 

Minutėlę ji stovėjo mėgaudamasi tyluma, lapkričio puvėsių 
ir drėgmės kvapais. Stengdamasi negalvoti, leido instinktams pa- 
sirinkti kryptį. 

Praradimai ir neviltis, džiaugsmas ir šviesa. Čia ji pažino 
viską. Kraujas praradus nekaltybę? Pasekmių baimė, viltis, kad 
meilės pakaks? 

Ji atsisėdo ant parvirtusio medžio kamieno ir pabandė įsi- 
vaizduoti gyvenimo kelius, kurie prasidėjo čia, ir raktą, laukiantį 
viename iš jų. 

Išgirdo genio kalenimą, vėjo atodūsį tarp nuogų šakų. 

Staiga Zoja išvydo baltą elnią, stebintį ją mėlynomis kaip 
safyras akimis. 

— O Dieve. — Ji sėdėjo bijodama pajudėti. Bijodama kvė- 
puoti. 

Abi, Melori ir Dana, buvo mačiusios baltą elnią, prisiminė ji. 
Džordanas pavadino tai tradiciniu žygio elementu. Bet jos matė 
elnią Karžygio Viršūnėje, o ne siauroje Vakarų Virdžinijos miškų 
juostoje. 

— Tai reiškia, kad buvau teisi, man buvo lemta čia atvažiuo- 
ti. Tikriausiai reiškia, kad esu teisi. Bet ką turėčiau daryti? Aš noriu 
padėti. Bandau padėti. 

Elnias pasuko galvą ir nužingsniavo nelygiu taku. Virpančiais 
keliais Zoja nusekė jam iš paskos. 

Argi ji nėra apie tai svajojusi? Ne apie būtent tokią situaciją, 
ne apie ėjimą taku paskui baltąjį elnią, bet apie magiją, stebuklus 
ir norą padaryti ką nors svarbaus. 

Svajojo, prisipažino ji, padaryti kažką tokio, kas išgabentų 
ją iš čia, toli nuo vargo ir nevilties, leistų pamatyti pasaulį už šių 
miškų. 

Ar todėl ji norėjo Džeimso? Ar mylėjo jį, ar tik matė jame 
progą pabėgti? 

Ji stabtelėjo ir nustebusi prispaudė ranką prie širdies. 

— Nežinau, — sušnabždėjo. — Tikrai nežinau. 

Elnias atsigręžė į ją, susiėmė, peršoko akmenuotą upelio 
krantą ir nušuoliavo tolyn. 

Vildamasi, kad suprato, Zoja pasirinko kairiąją atšaką, išėjo 
iš miško ir pateko į žvyruotą treilerių parko aikštelę. 

Kaip ir miškas, toji buvo beveik nepasikeitusi. Keletas naujų 
veidų, šen bei ten nauji treileriai. Tačiau vis tiek tai buvo namai, 
kurie niekada neišleis šaknų. 

Ji girdėjo radijo ir televizorių triukšmą, sklindantį pro lan- 
gus, vaiko kūkčiojimą, variklio riaumojimą. 

Jos motinos gyvenimo vieta buvo niūri, blyškiai žalia, su bal- 
to metalo pastogine virš šoninių durų. Šalia stovinčio automobilio 
buvo įlenktos grotelės. 

Ji dar nenuėmusi nuo durų vasarinio tinklelio, pastebėjo 
Zoja. Durys girgždėdamos atsidarys, o paleidus garsiai užsitrenks. 
Ji užlipo šlakbetonio blokais, kuriuos motina buvo sukrovusi vie- 
toj laiptų, ir pasibeldė. 

— Įeik. Aš ruošiuosi. 

Durys girgždėdamos atsidarė, o vidinės užstrigo, kai ji paėmė 
už rankenos. Zoja stumtelėjo jas vidun, o lauko duris paliko už- 
sitrenkti. 

Motina buvo virtuvėje, kur užsidirbdavo pragyvenimui. 
Žema spintelė prie viryklės buvo apkrauta buteliukais, dubenė- 
liais, stovėjo plastikinė dėžutė spalvingų suktukų, riogsojo krūva 
rankšluosčių apirusiais pakraščiais nuo dažno skalbimo. 

Dūzgė kavos aparatas, o žalio stiklo peleninėje rūko ciga- 
retė. 

Ji tokia liesa, — buvo pirmoji Zojos mintis, tarsi gyvenimas 
būtų nudrožęs visus apvalumus ir palikęs tik stiebą. Vilkėjo ap- 
temptais džinsais ir plona juoda palaidinuke, kuri dar labiau pa- 
brėžė kaulėtumą. Plaukai trumpi ir ryškiai raudoni. 

Minkštomis šlepetėmis šiūruodama grindis, ji nusisukusi 
pylė kavą. Dėvi tokias dėl patogumo, žinojo Zoja. Ji ruošiasi che- 
miškai šukuoti plaukus ir kurį laiką turės stovėti. 

Per rytinę pokalbių laidą per televizorių svetainei skirtame 
plote buvo svarstoma apie pyktį ir liūdesį. 

— Arba tu ankstyva, arba aš vėluoju, — tarė Kristalė. — Dar 
neišgėriau savo antro puodelio kavos. 

— Mama. 

Kristalė atsigręžė su puodeliu rankoje. 

Ji jau pasidažiusi, pastebėjo Zoja. Lūpos buvo raudonos, 
blakstienos storai nuteptos. Tačiau oda atrodė pavargusi ir sena. 

— Kad tave kur, žiūrėkit, ką vėjai atpūtė. — Kristalė gurkš- 
telėjo kavos stebėdama dukrą pro puodelio kraštą. — Atsivežei 
berniuką? 

— Ne. Saimonas mokykloje. 

— Jam nieko neatsitiko? 

— Ne, jam viskas gerai. 

— O tau? 

— Irgi, mama. — Ji priėjo ir pabučiavo Kristalei į skruos- 
tą. — Turiu reikalų šiose apylinkėse, tad pamaniau, užsuksiu pas 
tave. Lauki klientės? 

— Maždaug už dvidešimties minučių. 

— Gal pavaišinsi kava? 

— Prašom. — Kristalė pasikasė skruostą stebėdama Zoją. — 
Turi reikalų? Maniau, kad ketini atidaryti tą didžiulį prabangų 
saloną Pensilvanijoje. 

— Ketinu, nors nepavadinčiau jo nei didžiuliu, nei praban- 
giu. — Zoja stengėsi valdyti balsą ir nekreipti dėmesio į įtarimą ir 

kritiką motinos balse. — Galėtum kada nors atvažiuoti, pasižiūrė- 
ti. Atidarysime po poros savaičių. 

Kristalė nieko neatsakė; Zoja ir nesitikėjo. Ji tik paėmė ciga- 
retę ir užtraukė dūmą. 

— Kaip gyvuoja visi? 

— Gyvuoja, — gūžtelėjo pečiais Kristalė. — Jaunylis tebe- 
dirba telefonų kompanijoje, sekasi gerai. Užtaisė vaiką tai mote- 
riai, su kuria gyvena. 

Zojos puodelis barkštelėjo į stalą. 

— Jaunylis taps tėčiu? 

— Regis, taip. Sako, kad ves ją. Įtariu, kad ji pavers jo gyve- 
nimą pragaru. 

— Dona puiki moteris, mama. Jie kartu jau daugiau nei 
metai. Jie turės kūdikį, — švelniai ištarė Zoja ir nusišypsojo pa- 
tenkinta, kad jos jaunesnysis brolis taps tėvu. — Jaunylis myli 
vaikus. Moka elgtis. 

— Kalbi, tarsi gimus vaikui viskas eisis kaip sviestu patepta. 
Gerai, kad bent Džolin dar nesiruošia jų gimdyti. 

Zoja ryžtingai šypsojosi. 

— Jai su Deniu viskas gerai? 

— Abu turi darbus ir stogą virš galvos, tad nėra ko skųstis. 

— Tai gerai. O Meizė? 

— Beveik negaunu iš jos jokių žinių, ypač dabar, kai įsigijo 
namą Kaskeide. Labai pasipūtė, vaizduoja didelę ponią, nes mokė- 
si toj verslo mokykloj ir dirba įstaigoj. 

Kada ji tapo tokia giži? — svarstė Zoja. Kas taip sukietino 
jos širdį? 

— Turėtum didžiuotis, mama. Didžiuotis, kad visi keturi 
tavo vaikai skinasi kelią į gyvenimą. Tavo dėka. 

— Kažkodėl nė vienas neateina ir nepadėkoja, kad daugiau 
nei dvidešimt penkerius metus trinu čia užpakalį, kad jie turėtų ką 
įsimesti į skrandį ir kuo prisidengti kūną. 

— Aš atėjau padėkoti tau. 

Krisralė prunkštelėjo. 

— Ko nori? 

— Nieko nenoriu. Mama... 

— Nekantravai iš čia išlėkti. Viskas buvo per prasta karalie- 
nei Zojai. Pastojai nuo to pasipūtėlio Maršalo manydama, kad nu- 
sipirksi kelią į gerą gyvenimą. Bet jis greitai tavęs atsikratė, ar ne? 
O tu nieko nelaukdama šokai ieškoti kito aukso puodo. 

— Kai kas tiesa, — ramiai tarė Zoja, — o kai kas ne. Norėjau 
iš čia ištrūkti, norėjau geresnio gyvenimo. Nesigėdiju to. Bet nie- 
kada negalvojau apie savo kūdikį kaip apie bilietą į geresnį trau- 
kinį. Aš sunkiai dirbau tau, mama, sunkiai dirbau dėl Saimono ir 
dėl savęs. Ir kai ką pasiekiau. Vis dar siekiu. 

— Tai nedaro tavęs geresnės. Ar ypatingos. 

— Manau, daro. Manau, kad aš esu geresnė nei tie žmonės, 
kurie nepalūžta stengdamiesi išgyventi. Taip gyvenai tu. Stengeisi 
kiek galėjai, todėl esi ypatinga. Žinau, kaip sunku auginti vai- 
ką, — tęsė ji nekreipdama dėmesio į Kristalės žvilgsnį. — Kaip 
sunku jį auginti, rūpintis juo, dirbti, kad sudurtum galą su galu, 
apmokėtum sąskaitas — ir tęsti visa tai be niekieno pagalbos. 

Iš aikštelės riaumodamas išrūko automobilis. 

— Aš turiu tik Saimoną, tačiau buvo dienų, kai nežinojau, 
kaip reikės išgyventi iki kito ryto, ką jau kalbėti apie kitą savaitę. 
"Tu turėjai mus keturis. Atleisk, jei priverčiau tave manyti, kad aš 
to neįvertinau. Galbūt tuo metu nepakankamai įvertinau. Bet da- 
bar norėčiau padėkoti tau už tai. 

Kristalė sumaigė nuorūką ir susikryžiavo ant krūtinės rankas. 

— Tu vėl nėščia? 

— Ne. — Zoja nusijuokė ir persibraukė delnais veidą. — 
Ne, mama. 

— Tai tiesiog užsukai pasakyti ačiū? 

— Negaliu pasakyti, kad būtent tokių minčių turėjau rytą, 
bet taip. Aš norėjau padėkoti. 

— Tu visada buvai keistuolė. Ką gi, pasakei. Netrukus ateis 
klientė. 

Zoja nusivylusi tyliai atsiduso ir įdėjo puodelį į kriauklę. 

— Tai pasimatysime per Kalėdas. 

— Zoja, — tarė Kristalė, kai ši pasisuko eiti. Akimirką pa- 
dvejojusi, motina priėjo prie jos ir nerangiai apkabino. — Visada 
buvai keistuolė, — pakartojo ir nusisuko į stalą. 

Jausdama akyse ašaras, Zoja žengė į lauką, paleidusi duris 
užsitrenkti. 

— Sudie, mama, — sumurmėjo ir pasuko atgal į mišką. 

Ji nežinojo, ar pavyko nors trumpam sugrįžti į praeitį, tačiau 
širdyje tapo lengviau — drovus motinos apkabinimas pašalino 
dalį sunkumo. Ji žengė žingsnį gydydamasi asmeninę žaizdą ir 
ieškodama rakto. 

Pirmiausia jai reikia išsiaiškinti pačiai, ar ne? Ji turi suprasti, 
kodėl pasirinko tai, ką pasirinko, kur šitai ją atvedė, prieš supras- 
dama, ką reikia rinktis, kad surastų raktą. 

Nekantraudama judėti į priekį, nuskubėjo taku. Dabar va- 
žiuos į Morgantauną, susiras kambarį, kurį nuomojosi, užsuks į 
saloną ir parduotuvę, kur dirbo, į ligoninę, kur gimė Saimonas. 
Galbūt ten irgi liko neužbaigtų reikalų, galbūt reikia kažką iš- 
spręsti, pamatyti. | 

Ji ten išgyveno šešerius metus, pirmuosius savo sūnaus gy- 
venimo metus. Bet neužmezgė jokių stipresnių ryšių. Kodėl? Tik 
palaikė draugiškus santykius su bendradarbiais, bendravo su kai- 
mynais ir pora kitų jaunų motinų. Susitikinėjo su dviem vyrais, 
kol gyveno Morgantaune. Vyrais, kurie jai patiko. Tačiau viskas 
buvo laikina. 

Staiga Zoja suvokė, kad ten niekada nebuvo jos vieta. Buvo 
ne galutinis atvykimo taškas, o tik pakelės stotelė. 

Tada ji to nežinojo. Išvyko į Velį. Pas Melori ir Daną. Į Vir- 
šūnę, į rakto paieškas. 

Ar ji važiavo ir pas Bredlį, ar jam lemta tapti vienu iš svar- 
biausių žmonių jos gyvenime? 

O gal tai tik dar viena kryžkelė? 

Judėk į priekį, paliepė sau Zoja. Judėk į priekį ir pamatysi. 

Ji žvilgrelėjo į laikrodį, paskaičiavo, kiek laiko truks kelionė ir 
apsilankymas Morgantaune. 

Turėtų suspėt grįžti iki Saimonas pareis iš mokyklos. Jei kas, 
sustos ir paskambins. Taip pat reikia pranešti Melori ir Danai, kad 
neateis į centrą. 

Kitą dieną nueis anksčiau ir daugiau padirbs, o naktį galės 
pasiūti užtiesalus sofai, galbūt rytoj užsuks į ZlomeMakers lentynų, 
kurių taip norėjo. Jei suspėtų ir jei kita prekių siunta atvyks kaip 
numatyta, ji galėtų... 

Minčių srautas nutrūko, kai ji stabtelėjo ir apsisuko ratu. 

Išklydau iš tako, suprato ji. Taip man ir reikia, nederėjo leisti 
mintims klaidžioti. Žolės čia tankesnės, su spygliais, kurie sudras- 
kys jos kelnes ir švarką, jei nepasisaugos. 

Ji pažvelgė į dangų mėgindama įžiūrėti saulę, tačiau dangus 
buvo tapęs švino spalvos lėkšte, kurios nykiame dugne šliaužiojo 
keletas piktų debesų. 

Ji grįš ten, iš kur atėjo, nusprendė. Nieko tokio, juk miškas 
ne platesnis už futbolo lauką, jis tik alėja, skirianti lauką ir treilerių 
aikštelę. 

Kvailindama save, susikišo rankas į kišenes ir patraukė atgal. 
Oras beeinant atšalo ir dabar tvyrojo nebe lietaus, o sniego kvapas. 
Ji žingsniavo sparčiai — ir kad suspėtų, ir kad sušiltų. 

Medžiai atrodė aukštesni ir tankesni nei turėtų būti, o šešėliai 
per ilgi tokį ankstų dienos metą. Nesigirdėjo genio kalenimo, lapų 
nešlamino darbščiosios voveraitės. Miške tapo tylu kaip kape. 

Ji vėl stabtelėjo sutrikusi, kad taip blogai orientuojasi nuo 
vaikystės pažįstamose vietose. Žinoma, daug kas pasikeitė, viskas 
keičiasi. Bet juk pirma mintis, šovusi galvon, kai įėjo į mišką, 
buvo, kad ši vieta beveik nepasikeitė. 

Paširdžius užgulė sunkumas pamačius ilgus juodus šešėlius, 
krentančius ant jos tako. 

Iš kur tie šešėliai, kai nėra saulės? 

Sulig pirmosiomis snaigėmis ji išgirdo tylų gerklinį urzgimą 
tarp medžių. 

Meška, pagalvojo ji. Šiose kalvose tebėra meškų. Dar būda- 
ma vaikas rasdavo jų pėdų ir išmatų. Kartais žvėrys atklysdavo ir į 
treilerių aikštelę ir knisdavosi šiukšlių konteineriuose. 

Nors širdis pavojingai plazdėjo, ji įsakė sau nusiraminti. 
Meškai ji neįdomi. Juk neturi maisto, nekelia grėsmės. Reikia pa- 
prasčiausiai grįžti į treilerių aikštelę. Arba patekti į lauką. 

Kažkiek laiko ji ėjo atbulomis, įdėmiai apžiūrinėdama me- 
džius, iš kurių sklido urzgimas. Ir įbrido į šliaužiantį rūką melsvais 
pakraščiais. 

Apsisukusi ant kulnų, skubiai nužingsniavo dabar jau per 
tirštai krentantį sniegą ir įkišo ranką į kišenę ieškodama lenktinio 
peilio. Tai buvo apgailėtinas ginklas, tačiau ji jautėsi tvirčiau lai- 
kydama jį rankoje. 

Ji vėl išgirdo urzgimą, šį kartą arčiau, iš kitos pusės. Tad dar 
labiau paspartino žingsnį, laisvąja ranka sugriebdama krepšį ant 
peties. Jis buvo gana sunkus ir turėjo ilgą dirželį. Jei reikės, pasi- 
naudos ir juo kaip ginklu. 

Ji sukando dantis, kad šie nekalentų. Sniegas krito taip greitai 
ir gausiai, kad beveik iškart padengdavo pėdsakus. 

Kad ir kas sėlino paskui ją, jis atkartojo jos žingsnius, sukosi, 
kai sukosi ji. Jis netgi dvelkė jos kvapu, jautė ji. Jis užuodžia jos 
kvapą, žinojo ji, taip kaip ji užuodžia jo — stiprų laukinį. 

Erškėčiai, rodės, išaugo tiesiog jos akyse, iš rūko, sudarydami 
užtvarą take. Jų kamienai buvo stori kaip jos riešas, su dygliais, 
kurie spindėjo it ašmenys. 

— Tai netikra. Netikra, — tyliai kartojo ji, tačiau dygliai 
draskė drabužius ir kūną. 

Dabar ji užuodė ir savą baimę, ir savą kraują. 

Vijoklis it gyvatė apsivijo jos kulkšnį, ir ji krito veidu ant 
žemės. 

Sunkiai kvėpuodama ji persivertė ant nugaros. Ir pamatė jį. 

Gal tai buvo lokys, tačiau ne tas, kuris klajoja po miškus arba 
ieško ėdalo šiukšlių dėžėse. Jis buvo juodas kaip pragaro žiotys, 
pavojingai raudonomis akimis. Kai išsišiepė, pasirodė ilgi ir aštrūs 
kaip peiliai dantys. Kol ji beviltiškai kapojo peiliu vijoklį, jis atsi- 
stojo ant užpakalinių kojų užtemdydamas visą pasaulį. 

— Ak, tu kalės vaike! Tu išgama! — Išsivadavusi iš vijoklio, 
ji pašoko ir puolė bėgti. 

Jis nudobs ją. Suplėšys į gabalus. 

Ji įkvėpė oro, šoko dešinėn ir garsiai suriko. Atsakymas at- 
sklido iš už nugaros ir nuskambėjo tarsi juokas. 

Tai nerealu, tai netiesa, karštligiškai galvojo ji, tačiau vis tiek 
mirtinai pavojinga. Jis žaidžia su ja, nori, kad ji išsigąstų, o tada... 

Bet ji čia nemirs. Tik jau ne taip, ne bėgdama. Ji nepaliks 
savo vaiko vieno, kad patenkintų kažkokį prakeiktą dievą. 

Ji pasilenkė, čiupo nukritusią šaką, tada atsisuko laikydama 
ją kaip lazdą ir šiepdama dantis. 

— Nagi, eikš, tu kalės vaike! Eikš. 

Ji sulaikė kvėpavimą ir atsilošė, kai jis puolė. 

Baltasis elnias išdygo iš niekur, tiesiog iš oro. Jo ragai susmi- 
go lokiui į šoną. Pasigirdo plėšiamos mėsos garsas ir siaubingas 
riaumojimas. Kliūstelėjo kraujas, apraškydamas baltą elnio kailį, 
ir lokys užsimojo savo sunkia letena. 

Elnias išleido garsą, primenantį žmogaus balsą, kai baltas jo 
šonas nusispalvino krauju, tačiau puolė dar kartą, atkišdamas lo- 
kio letenai ragus, pakreipdamas kūną taip, kad apsaugotų Zoją. 

Bėk! Komanda tarsi sprogo jos galvoje, ir ji krūptelėjusi iš- 
sivadavo iš šoko. Tačiau tik dar stipriau suspaudė pagalį ir iš visų 
jėgų tvojo lokiui, 

Ji taikėsi į snukį ir pataikė. Pagalys nuo smūgio suvirpėjo 
rankose, bet ji užsimojo dar kartą. 

— Pažiūrėsim, kaip tau patiks, — murmėjo ji. — Pažiūrė- 
sim. — Ir trenkė dar kartą. 

Lokys sukriokė, susvirduliavo. Kai sužeistas elnias pasiruošė 
paskutiniam, mirtinam smūgiui, žvėris išnyko miglos sūkury. 

Sunkiai gaudydama kvapą, Zoja susmuko į kruviną sniegą. 
Jos skrandį sugniaužė spazmai ir ji ėmė žiaukčioti. Kai liovėsi py- 
kinti ir purtantis drebulys aprimo, pakėlė galvą. 

Baltasis elnias stovėjo iki kelių sniege. Žaizdos ant jo šono 
raudonavo krauju, tačiau jis įdėmiai ir nemirksėdamas žiūrėjo į ją. 

— Turime dingti iš čia. Jis gali sugrįžti. — Ji svyruodama 
atsistojo ir pasirausė krepšyje ieškodama nosinių. — Tu sužeistas, 
kraujuoji. Leisk man tau padėti. 

"Tačiau jai žengus žingsnį jis atsitraukė. Tada sulenkė prieki- 
nes kojas ir nuleido galvą. Jis nusilenkė jai. 

Ir išnyko šviesos sūkury. 

Sniegas dingo, ir takas į lauką vėl buvo tuščias. Ji pažvelgė į 
žemę, kur sutekėjo kraujas, ir išvydo geltoną rožę. 

Pasilenkusi paėmė ją ir leido sau truputį paverkti, kol šlubavo 


takeliu lauko link. 


— Tai tik įbrėžimai, bet kai kurie gana gilūs. — Melori su- 
čiaupė lūpas valydama žaizdeles ant Zojos kūno. — Džiaugiuosi, 
kad atėjai tiesiai čia. 

— Pamaniau... ne, nieko nemaniau. — Tik dabar, čia grįžu- 
si, Zoja pasijuto tarsi apgirtusi, truputį lengvapėdiška ir pavargu- 
si. — Tiesiog atvažiavau čionai, nė nepagalvojau važiuoti namo. 
Jėzau, aš beveik neprisimenu, kaip sugrįžau. Viskas lyg per miglą. 
Turėjau pamatyti tave ir Daną, papasakoti apie tai ir įsitikinti, kad 
jums nieko neatsitiko. 

— Ne mes miške kovojome su monstrais. 

— Hmm. — Zoja bandė nekreipti dėmesio į geliantį anti- 
septiką. 

Ji grįžo į Velį apgaubta stingdančio rūko. Tik įėjusi pro „Ma- 
lonumo“ centro duris pradėjo drebėti. 

Jai reikėjo nusiprausti. Po karštu vandeniu, su muilu. Švariai. 
Poreikis buvo toks stiprus, jog ji paprašė drauges ateiti į vonios 
kambarį, kad prausdamasi galėtų viską paaiškinti. 

Dabar, sėdėdama ant kėdės vien su apatiniais ir laukdama, 
kol Melori pateps įbrėžimus, o Dana atveš iš namų švarių drabu- 
žių, ji jautėsi kaip sapne. 

— Jis net nedrįso pulti mane vyriškai. Suknistas bailys. Ti- 
kiuosi, aš jam parodžiau. 

— Žinoma. — Nesusivaldžiusi Melori nuleido galvą ant 
Zojos pakaušio. — O Dieve, Zoja, tu galėjai žūti. 

— Maniau, kad taip ir bus, ir žinai, tai mane įsiutino. Aš 
nejuokauju. — Ji sugriebė Melori už rankos. — Buvo siaubinga. 

Tiesiog siaubinga — mane valdė instinktai. Aš norėjau žudyti. Kai 
nusitvėriau tą pagalį, buvau pasiruošusi žudyti. Troškau to. Tokio 
jausmo dar nebuvau patyrusi. 

— Nagi, leisk ištepti tavo nugarą. Vienas įbrėžimas vos ne- 
pataikė į tavo fėją. 

— Šiandien ji geroji. — Ji susiraukė, kai vaistai nudegino 
žaizdą. — Elnias, Melori. Jis išgelbėjo mane. Jei jis nebūtų puolęs 
lokio, nežinau, kaip viskas būtų baigęsi. Ir jis buvo sužeistas, krau- 
javo. Daug labiau nei aš. Kažin ar jam viskas gerai. 

Ji prunkštelėjo. 

— Norėjau nuvalyti jį sauja popierinių nosinaičių. Visiška 
kvaiša. 

“| — Lažinuosi, kad jis taip nemanė. — Norėdama apžiūrėti 
draugės žaizdeles, Melori atsitraukė. — Na, štai. Daugiau niekuo 
negaliu padėti. 

— Veidas nelabai subraižytas, a? — Zoja atsargiai atsistojo ir 
pasisuko į veidrodį virš kriauklės. — Ne, viskas gerai. Tikriausiai 
jau atsigaunu, jei nerimauju dėl veido. 

— Atrodai puikiai. 

— Lūpų dažai ir skaistalai nepakenktų. — Ji perkėlė žvilgsnį 
veidrodyje į Melori. — Jis manęs neparklupdė. 

— Be jokios abejonės. 

— Aš padariau kažką, kas jį sutrikdė. Nežinau ką ir kaip, bet 
šiandien padariau kažką teisingo, žengiau žingsnį ir jis sunerimo. 

Ji atsisuko. 

— Neketinu pralaimėti. Kad ir kiek kainuotų, neketinu pa- 
siduoti. 


Aukštame Karžygio Viršūnės bokšte Rovena maišė vaistus si- 
dabriniame puodelyje. Nors susirūpinimas temdė jos akis, rankos 
dirbo greitai ir tvirtai. 

— Tau teks viską išgerti. 


— Mieliau išgerčiau viskio. 

— Vėliau gausi. — Ji žvilgrelėjo į Pirą, niūriai žiūrintį pro langą. 
Jis buvo nuogas iki juosmens ir žaizdos jo šone raudonavo šviesoje. 

— Kai išgersi vaistus, galėsiu apžiūrėti žaizdas ir ištraukti 
nuodus. Tačiau keletą dienų jos bus jautrios. 

— Jam irgi kliuvo. Sakyčiau, giliau nei man. Jis išliejo dau- 
giau kraujo nei aš. Bet ji nebėgo, — prisiminė jis. — Pasiliko ir 
kovojo. 

— Ir aš dėkoju už tai visoms moiroms.* — Rovena priėjo 
prie jo ir ištiesė puodelį. — Nesiraukyk. Išgerk viską, Pitai, ir gausi 
ne tik viskio, bet ir obuolių pyrago desertui. 

Jis negalėjo atsispirti tam pyragui ir mylimosios žvilgsniui. 
Todėl paėmė puodelį ir vienu mauku išgėrė. 

— Prakeikimas, Rovena, ar gali būti kas nors bjauriau už tai? 

— Dabar sėskis. — Ji atgniaužė delną ir ištiesė storo stiklo 
taurę. — Ir gerk savo viskį. 

Jis išgėrė, bet neatsisėdo. 

— Mūšio linijos vėl pasikeitė. Dabar Keinas žino, kad mes 
nestovėsime rankas sudėję ir imsime veikti, nes tokią teisę mums 
suteikia taisyklės, kurias jis jau sulaužė. 

— Jis irgi rizikuoja. Dabar dar remiasi sukaupta galia ir savo 
pakalikais. Jei užkeikimas bus sulaužytas, Pitai, jei jis bus nugalė- 
tas, tai neišvengs bausmės. Privalau tikėti, kad mūsų pasaulyje dar 
egzistuoja teisingumas. 

— Mes kovosime. 

Ji linktelėjo. 

— Kartą jau pasirinkome. Ką darysi, jei šis pasirinkimas 
lems mums gyventi čia? Jei tai reikš, kad niekada negalėsime grįžti 
namo? 

— Gyvensim. — Jis įsižiūrėjo pro langą. — Ką gi dar galima 
daryti? 

— Ką gi dar, — atkartojo ji dėdama ranką jam ant žaizdos ir 
vėsindama karštį. 


* Trys graikų likimo deivės. 


Vienuoliktas skyrius 

am teko gerokai pasistengti ir sutramdyti save, kad ne- 
įlėktų į Zojos namus ir nepradėtų spjaudytis įsakymais. 
Taip, Zinojo Bredas, daro jo tėvas. 

Ir tai velniškai efektyvu. 

Vis dėlto, kad ir kaip jis myli tėvą, nenori 6žri toks kaip jis. 

Be to, tą akimirką jam labiausiai norėjosi įsitikinti, kad Zojai 
nieko neatsitiko. Ir pasirūpinti jos saugumu. 

Reikia galvoti apie Saimoną, priminė sau sustodamas prie- 
šais Zojos namą. Jis negali įgriūti ir pradėti aiškinti, kaip nerū- 
pestingai ji pasielgė pabėgdama viena pati, negali imti jos tardyti 
berniuko akivaizdoje. Jis negąsdins vaiko liedamas savo baimę ir 
nusivylimą. 

Palauks, kol Saimonas nueis miegoti, tada išsilies. 

Nespėjus pasibelsti, viduje ėmė loti šuo. Mojaus labui reikia 
pasakyti, kad jis puikus sargas ir niekas neprasmuktų nepastebėtas, 
jei jis šalia. Kitą sekundę pasigirdo berniuko šūksniai, juokas ir 
durys atsivėrė. 

— Pirmiausia reikia paklausti, kas čia, — tarė Bredas. 

Saimonas užvertė akis į dangų, o Mojus puolė sveikintis. 
Pažiūrėjau pro langą ir pamačiau tavo mašiną. Žinau apie 
tai. Aš žaidžiu beisbolą. — Jis sugriebė Bredo ranką ir įsitraukė 
ji į kambarį. — Gali žaisti už kitą komandą. Atsilieki tik dviem 
bėgimais. 

— Aišku, siūlai žaisti už pralaiminčią komandą. Klausyk, 
man reikia pasikalbėti su tavo mama. 

— Ji savo kambaryje kažką siuva. Eime, man liko vos keletas 
minučių, paskui ji lieps baigti žaidimus ir eiti praustis. 

Tas vaikas tikras brangakmenis, pagalvojo Bredas; pažiūrėjus 
į jo akis, norisi padovanoti jam visą pasaulį. 

— Man tikrai labai reikia pasikalbėti su tavo mama, tad gal 
atidėkime žaidimą kitai dienai? Susiremsime kakta į kaktą, ir aš 
sudrebinsiu tavo pasaulį. 

— Kurgi ne. — Jis jau žiojosi ginčytis, tačiau nutilo. Jei Bre- 
das kalbėsis su mama, ji g2/7 pamiršti, kad jam laikas į lovą. — Su 
visais devyniais padavimais? Pažadi? 

— Žinoma. 

Saimonas gudriai nusišaipė. 

— Ar galime žaisti tavo namuose, didžiajame televizoriaus 
ekrane? 

— Pažiūrėsim, ką bus galima padaryti. 

Lydimas videožaidimo garsų, Bredas pasuko į Zojos kambarį. 
Dar nepasiekęs durų išgirdo muziką. Ji skambėjo tyliai, ir Zojos 
niūniavimas beveik užgožė dainos žodžius. Paskui abu balsai nu- 
tilo, ir pasigirdo kalenantis garsas. Siuvimo mašina, suprato jis. 

Ji dirbo prie stalo šalia lango. Įrėmintos fotografijos ir dažyta 
skrynelė buvo perkeltos ant naktinio staliuko, kad liktų vietos siu- 
vimo mašinai ir, regis, begaliniam audiniui. 

Tai buvo išskirtinai moteriškas kambarys — pagal Zoją. Jokių 
nereikalingų niekučių, jokios prabangos, tačiau labai jaukus. Indai 
su aromatiniais mišiniais, nėriniuotos pagalvėlės, sena geležinė 
lova, nudažyta blizgančiais blyškiais dažais, ir spalvinga antklodė. 

Ji buvo įrėminusi senų žurnalų iškarpas, reklamuojančias 
kvepalus, plaukų priežiūros priemones, madingus drabužius, ir 
surikiavusi jas ant sienos tarsi keistą nostalgišką parodą. 

Ji siuvo, pastebėjo jis, kaip žmogus, kuris išmano, ką daro — 
pastoviu, tvirtu ritmu, o pilka stora kojine apmauta koja ritmingai 
mušė į taktą muzikai, skambančiai iš radijo šalia lovos. 


153 


Jis luktelėjo, kol ji sustabdė mašiną ir pradėjo tvarkyti me- 
džiagą. 

— Zoja? 

— Mm? — Ji pasisuko kėdėje ir pažvelgė į jį tuščiu žvilgs- 
niu — buvo akivaizdu, kad jos mintys užimtos kažkuo kitu. — O, 
Bredli, nežinojau, kad tu čia. Negirdėjau, kaip įėjai... — Ji dirs- 
telėjo į laikrodį. — Noriu baigti siūti užtiesalą, kol reikės guldyti 
Saimoną. Tikriausiai nespėsiu. 

— Užtiesalą? — Jo minčių traukinys pasuko kita krypti- 
mi. — Tu siuvi užtiesalus? 

—- Žmonės kartais taip daro. — Jos balse pasigirdo irzlumo 
gaidelė. — Siuvu užtiesalą salono sofai. Norėjau kažko mielo ir 
linksmo ir manau, kad šios didžiulės hortenzijos puikiai tiks. Spal- 
vos irgi. Ir kas čia blogo, kad jis bus siūtas namuose. 

— Ne tai turėjau galvoje. Tik stebiuosi, kad pažįstu žmogų, 
žinantį, kaip daromi tokie dalykai. 

Ji įsitempė. Žinojo, kad tai kvaila, bet vis tiek pratrūko. 

— Numanau, kad dauguma tavo pažįstamų moterų turi siuvė- 
jas, tad joms nebūtina žinoti, iš kurios pusės sėstis prie mašinos. 

Jis pakėlė audinio galą ir mąsliai nužvelgė ją. 

— Jei esi pasiryžusi klaidingai interpretuoti viską, ką sakau, 
tada mes ginčysimės dėl visiškai kitų dalykų, o ne dėl tų, dėl kurių 
atėjau. 

— Neturiu laiko apskritai ginčytis. Turiu užbaigti tai, ką 
darau, kol galiu. 

— Teks surasti. Turiu... — jis nutilo ir dėbtelėjo į suskam- 
busį laikrodį. 

— Negaliu surasti ko neturiu, — atšovė ji ir atsistojo išjungti 
žadintuvo. — Užsukau jį, kad žinočiau, kada Saimonui laikas į 
vonią. Tas procesas trunka apie pusvalandį, jei jis nusiteikęs gera- 
noriškai. Be to, šiandien pirmadienis, o pirmadieniais mes kartu 
skaitome pusvalandį prieš miegą. Paskui manęs laukia dar mažiau- 
siai valanda darbo, o paskui... 

— Supratau. — Kaip suprantu ir tai, pagalvojo jis, susikiš- 
damas rankas į kišenes, kada moteris yra pasiryžusi manęs atsikra- 

tyti. — Aš pasirūpinsiu, kad Saimonas nusipraustų, ir paskaitysiu 
jam. 

— Tu... ką? 

— Siūti nemoku, bet žinau, kaip reikia praustis, ir moku 
skaityti. 

Ji taip apstulbo, kad negalėjo suregzti sakinio. 

— Bet tai ne — tu ne... — Ji patylėjo bandydama susikaup- 
ti. — Tu atėjai ne tam, kad pasirūpintum Saimonu. 

— Ne, aš atėjau aprėkti tave — tai žinai ir be manęs, todėl 
taip spurdi. Bet aš galėsiu tai padaryti vėliau. Dabar einu ruošti 
Saimoną į lovą. Mes susitvarkysime. Užbaik savo užtiesalus, — 
tarė jis išeidamas. — Pasiginčysime, kai abu turėsime laiko. 

— Aš ne... 

Bet jis jau dingo už durų šaukdamas jos sūnų. 

Buvo gana sunku pykti ant žmogaus, kuris viską taip sklandžiai 
sutvarkė. Bet vis dėlto. Ji pajudėjo paskui jį, tačiau sustabdė save. 
Saimonas jau dainavo savo įprastą dainelę „dar penkias minutes“. 

Jos lūpas iškreipė itin patenkintos motinos šypsena. Tegu 
Bredas paragauja, ką reiškia vakarinis ritualas, kada reikia įtikinti 
devynmetį berniuką eiti praustis ir miegoti. Galima kirsti lažybų, 
kad tas vyras labai greitai pasiduos ir iškels rankas. 

O tai reiškia, jog jis bus per daug susierzinęs ginčytis su ja 
arba skaityti pamokslus dėl šio ryto kelionės. 

Ji turėjo tam teisę, priminė sau Zoja. Dar daugiau — tai buvo 
pareiga. Tačiau šįvakar ji neturėjo nei laiko, nei noro aiškintis. 

Taigi Saimonas jį nukankins, jis išvažiuos namo, o ji ramiai 
galės baigti savo darbus ir suplanuoti kitą dieną. Be to, nusprendė 
grįždama prie mašinos, gal pavyks baigti užtiesalą. 

Ji pasiklausė jų balsų — keistos vyro ir berniuko harmonijos, 
tada ėmėsi kitos siūlės. Vienas arba kitas pakvies ją, kai situacija 
pasieks karščiausią tašką. 

Ji išgirdo juoką — maniakišką Saimono kvatojimą ir nu- 
sišaipė. Nusprendusi, kad jai liko labai mažai laiko, sutelkė visą 
dėmesį į darbą. 

Zoja prarado laiko nuovoką ir atsitokėjo tik suvokusi, jog 

namuose stojo neįprasta tyla. Jokių pakeltų balsų, šuns lojimo. 

Susirūpinusi atsiplėšė nuo siuvimo mašinos ir nuskubėjo į 
vonią. Joje akivaizdžiai buvo labai įnirtingai ir labai šlapiai kariau- 
ta. Rankšluosčiai gulėjo ant grindų gerdami vandenį, o vonia tebe- 
buvo pasidengusi putomis — vadinasi, Saimonas buvo prisipylęs į 
vandenį putų ir prisikrovęs visą armiją kareivėlių bei tankų, kurie 
tebesimėtė ant vonios dugno. 

Bredlio švarkas kabėjo ant durų kablio. Ji išsiblaškiusi paėmė 
jį lygindama apykaklę. 

Armani, pastebėjo žvilgtelėjusi į etiketę. Paprastai italų dizai- 
nerių drabužiai nekabėdavo ant jos vonios durų. 

Nešina švarku nuėjo prie Saimono kambario. Iš jo sklido 
sūnaus balsas — apsunkęs ir mieguistas. 

Ji tyliai žvilgtelėjo pro durų plyšelį. Ir sustingo prispaudusi 
prie krūtinės švarką. 

Jos sūnus gulėjo viršutiniame lovos aukšte vilkėdamas Hario 
Poterio pižama, o jo plaukai blizgėjo nuo šampūno. 

Mojus buvo įsitaisęs apatiniame, pasidėjęs galvą ant pagalvės, 
ir jau knarkė. 

O vyras, kurio švarką ji laikė, gulėjo šalia jos sūnaus, atrėmęs 
nugarą į sieną ir įsmeigęs akis į knygą. Saimonas buvo prisiglaudęs 
prie jo, pasidėjęs ranką ant Bredo peties ir garsiai skaitė „Kapitono 
apatinius“. 

Zojos širdis ištirpo. Ji nebandė sustabdyti, nebandė trukdyti. 
Tą akimirką ji mylėjo juos abu visa savo širdimi. 

Kad ir kas nutiktų rytoj, šis vaizdas visuomet liks jos širdyje. 
Saimonas, žinojo ji, irgi tai prisimins. Šią akimirką ji skolinga 
Bredliui Veinui tiek, kiek niekada nepajėgs atlyginti. 

Nenorėdama jiems trukdyti, tyliai atsitraukė nuo durų ir nu- 
tipeno į virtuvę. 

Užkaitė kavą, ištraukė sausainių. Jei jis rėks, tegu viskas vyks- 
ta civilizuotai. Kai baigs ir ji liks viena, pamėgins dar kartą viską 
apmąstyti. Pamėgins išsiaiškinti, ką reiškia meilė Bredliui. 

Zoja laukė jo, tad išgirdo jį ateinant koridoriumi. Kad turėtų 
kur dėti rankas, griebė kavinuką ir, kai jis įėjo, pylė kavą. 

— Ar jis labai tave iškankino? 

— Neypač. Baigei siūti? 

— Beveik. — Ji atsisuko pasiūlyti jam kavos, ir jos širdis vėl 
suspurdo. Jis buvo basas, brangių mėlynų marškinių rankovės at- 
raitytos iki alkūnių. Kelnių atvartai drėgni. 

— Žinau, kad pyksti ant manęs, ir tikriausiai turi tam pa- 
grindo. Aš irgi ketinau išrėkti tau, kad gyvenu savo gyvenimą ir 
darau tai, ką pažadėjau padaryti. 

Ji perbraukė ranka per švarką, kabantį ant kėdės. 

— Kadangi turėjau laiko pagalvoti, sugalvojau nemažai da- 
lykų, kuriuos norėjau tau pasakyti. Bet dabar noras praėjo. Todėl 
nepyk. 

— Aš irgi norėčiau nepykti. — Jis žvilgtelėjo į stalą. — Tai 
ginčysimės gerdami kavą ir valgydami sausainius? 

— Nemanau, kad galiu ginčytis su tavim, Bredli, tik ne po 
to, kai tu paguldei Saimoną. — Emocijos užgniaužė jai gerklę. — 
Bet aš pasiklausysiu, kol tu rėksi ant manęs. 

— "Tu tikrai moki sugadinti gerą ginčą. — Jis atsisėdo, pa- 
laukė, kol ji atsisėdo priešais. — Parodyk man savo rankas. 

Zoja tylėdama atsiraitė megztuko rankoves atidengdama 
įbrėžimus. Kai tyla užsitęsė, ji nuleido rankoves. 

— "Tai nuo erškėčių, — skubiai tarė. — Savo sode susibraižau 
baisiau. 

Ji nuščiuvo pamačiusi šaltą spindesį jo akyse. 

— Viskas galėjo baigtis blogiau. Kur kas blogiau. Tu buvai 
viena, dėl Dievo. Kaip tau šovė į galvą vienų vienai važiuoti į Va- 
karų Virdžiniją ir vaikštinėti po miškus? 

— Aš ten užaugau, Bredli. Užaugau tuose miškuose. Už sie- 
nos su Pensilvanija jie nebe laukiniai. — Kad užsiimtų kuo nors, 
ji uždegė trijų dagčių žvakę, kurią padarė virtuvės stalui ir kuri 
kvepėjo mėlynėmis. — Mano motina gyvena treilerių aikštelėje 
šalia to miško. Gali būti, kad jame buvo pradėtas Saimonas. 

— Aš nieko prieš, jei nori aplankyti motiną ar pasivaikščioti 
po vaikystės vietas. Bet dabar aplinkybės kitokios. Iu nė neužsi- 
minei man, kad ketini ten važiuoti. 


157 


— Žinau. Jei būčiau užsiminusi, tu būtum spyręsis važiuoti 
kartu, o aš to nenorėjau. Atleisk, jei tai žeidžia tavo jausmus, bet 
aš norėjau važiuoti viena. Taip reikėjo. 

Jis nurijo nuoskaudą, kuri lyg degino gerklę. 

— Tu net Melori ir Danai nepranešei, kur esi. Išlėkei nieko 
niekam nepasakiusi, ir tave užpuolė. 

— Man nė į galvą nešovė kam nors sakyti. Tai tave siuti- 
na, — linktelėjo ji. — Tada siusk. Aš pasirašiau sutartį. Daviau 
žodį ir stengiuosi tesėti ką pažadėjau, todėl nepasakok, kad tu elg- 
tumeisi kitaip. Grįžimas į praeitį yra to dalis. Manau, man reikėjo 
tai padaryti. Taip buvo lemta. 

 — Vienai? 

— Taip. Aš turiu išdidumo ir gėdos, ką jau kalbėti apie kitas 
savybes. Turiu teisę į jausmus, Bredli. Manai, norėjau pasiimti 
tave, pasipuošusį Armani kostiumu, į aplūžusį treilerį? 

— Tai nesąžininga, Zoja. 

— Galbūt nesąžininga, tačiau tiesa. Mano motina ir taip jau 
galvoja, kad esu pasipūtusi ar panašiai. Jei būčiau nuvažiavusi su 
tavim... na, pažiūrėk į save. 

Ji mostelėjo ranka ir kone susijuokė pamačiusi nuostabą jo 
veide. 

— Tau ant kaktos parašyta, jog esi turtingas — su tuo itališ- 
ku kostiumu ar be jo. 

— Dėl Dievo, — išsunkė Bredas. 

— "Tu nieko negali padaryti, o kodėl ir turėtum? Be to, tau 
tinka. Jai tai būtų nepatikę, o man reikėjo pasimatyti su ja, pasi- 
kalbėti. Kai kurių dalykų nebūčiau galėjusi pasakyti tavo akivaiz- 
doje. Melori ir Danos taip pat. Turėjau nuvažiuoti ten dėl savęs ir 
dėl rakto. Ir tai turėjau padaryti viena. 

— O kas, jei tau nebūtų pavykę išsigelbėti? 

— Bet pavyko. Nesakau, kad buvo nebaisu, kai viskas pra- 
sidėjo. Dar niekada nebuvau taip išsigandusi. — Ji instinktyviai 
pasitrynė rankas tarsi pajutusi šaltį. — Tai buvo it pasala. Jis viską 
pakeitė aplinkui ir tada užpuolė. Viskas vyko tarsi pasakų knygoje, 
todėl buvo taip baisu. 

Mintyse ji grįžo į tą vietą. 

— Buvau pasiklydusi miške, mane persekiojo kažkas... ne 
žmogus. Ber aš koviausi. Privalėjau kautis. Ir galų gale man pa- 
vyko sužeisti jį labiau, nei jis sužeidė mane. 

— Tu mušei jį pagaliu. 

— Tai buvo ne pagalys. — Ji truputį šyptelėjo pamačiusi, 
kaip pyktis jo veide blėsta. — Tai buvo gera tvirta šaka, štai tokio 
storio. — Parodė išskėsdama rankas. — Stumiama baimės ir pyk- 
čio vanojau jį kaip reikiant. Nežinau, kaip viskas būtų pasibaigę, 
jei nebūtų pasirodęs elnias. Bet ir nenoriu žinoti, nes jis buvo ten, 
Keinas irgi. Vadinasi, aš teisingai pasielgiau, kad ten nuvažiavau. 
Neklaidžiok po praeitį viena, Zoja. Prašau tavęs. Šįvakar 
atėjau čionai ketindamas tau įsakyti. Bet aš prašau. 

Ji paėmė sausainį, perlaužė pusiau ir pasiūlė puselę Bredui. 

— Rytoj ketinu važiuoti į Morgantauną, užsukti ten, kur gy- 
venau, kur dirbau, kur gimė Saimonas. Galbūt tai bus dar vienas 
žingsnis. Jei išvažiuočiau anksti, grįžčiau apie antrą, vėliausiai trečią 
valandą, tada spėčiau padirbėti salone. Gal važiuotum su manimi? 

Bredas tylėdamas išsitraukė telefoną ir surinko numerį. 

— Dina, čia Bredas. Atleisk, kad skambinu į namus. Atšauk 
visus rytdienos susitikimus. — Jis sekundėlę parylėjo. — Taip, 
žinau. Perkelk juos į kitą dieną, gerai? Turiu asmeninių reikalų ir 
ketinu užtrukti beveik visą dieną. Turėčiau pasirodyti apie trečią. 
Gerai. Ačiū. Iki. 

Jis išjungė telefoną ir įsikišo į kišenę. 

— Kelintą nori išvažiuoti? 

Jis tikrai nepaprastas. 

— Be penkiolikos aštuntą. Kai Saimonas išeis į mokyklą. 

— Gerai. — Jis atsikando sausainio. — Tau tikriausiai reikia 
baigti siūti? 

— Baigsiu vėliau. Pamaniau, kad būtų ne pro šalį pailsėti. 
Gal norėtum persėsti ant sofos ir pasiglamonėti apsimetus, jog 
žiūrime televizorių? 

Jis paglostė jai skruostą. 

— Su malonumu. 

Kitos dienos popietę Zoja įgriuvo į „Malonumo“ centrą 
tempdama milžinišką dėžę. Numetė ją prie durų ir apsidairė. 

Melori ir Dana gerokai pasidarbavo, kol jos nebuvo. Ant 
sienų kabojo paveikslai — batika, atpažino Zoja. Stalas, kurį ji 
atnaujino, stovėjo palei trumpąją sieną kairėje nuo durų. Ant jo 
stovėjo viena iš jos žvakių, ašaros formos pūsto stiklo prespapjė ir 
trys knygos. 

Kažkas buvo pritvirtinęs naują lubų šviestuvą ir patiesęs gra- 
žų kilimėlį, išmargintą aguonomis. 

Zoja pajuto džiaugsmą ir kaltę. Ji pasiraitojo rankoves ketin- 
dama nerti į darbą ir patraukė ieškoti draugių. 

Melori skyriuje buvo tuščia, tačiau Zojos žandikaulis nukaro 
pamačius atliktus darbus. Praėjo vos pora dienų, o tiek daug nu- 
veikta. 

Sienas puošė paveikslai, eskizai, skulptūrėlės ir įrėmintos 
graviūros. Aukštoje siauroje lentynoje puikavosi stiklo dirbinių 
kolekcija, o žemoje ir ilgoje buvo išdėlioti spalvingi keramikos 
darbai. Vietoj įprasto administracinio stalo Melori buvo pasi- 
rinkusi antikvarinį. Kitas stalas, paprastas, stovėjo antroje salėje ir 
buvo skirtas dovanoms pakuoti. 

Kai kurios dėžės dar neatplėštos, tačiau buvo aišku, kad Me- 
lori vizija beveik įgyvendinta. Zoja nusišypsojo pamačiusi dailią 
kalėdinę eglę su rankų darbo žaisliukais ant šakų. 

Perėjusi per virtuvę, įžengė į Danos skyrių. 

Daugiau nei pusė lentynų jau buvo užpildytos knygomis. 
Ant neaukštos sienelės stovėjo puodeliai, kavinukai, skardinės. 

Ir visa tai padaryta be jos pagalbos. 

Išgirdusi viršuje girgždant grindis, Zoja puolė prie laiptų ir 
užbėgo. 

— Kur jūs? Negaliu patikėti, kiek daug padarėte, kol aš... 

Ji nutilo be žado pamačiusi savo saloną. 

— Negalėjome ilgiau laukti. — Dana persibraukė ranka 
skruostą, tada patapšnojo į kėdę, kurią ji ir Melori buvo ką tik su- 

rinkusios. — Pagalvojome, kad surinksime jas, iki tu grįši. Beveik 
baigėme. 

Zoja lėtai perėjo per kambarį, glostydama minkštas odinių 
kėdžių atramas. 

— Ir jos veikia. Žiūrėk. — Melori užmynė koja pedalą stovo 
apačioje, ir kėdė pakilo. — Smagu. 

— Ei. — Dana klestelėjo į kėdę ir apsisuko. — Va čia tai 
smagu. 

— Jas atvežė, — tegalėjo ištarti Zoja. 

— Ne tik jas, pažiūrėk štai ten. — Melori mostelėjo į tris 
spindinčias kriaukles. — Šįryt pastatė. — Ji pristūmė apstulbusią 
Zoją prie vienos iš jų ir atsuko vandenį. — Matai? Irgi veikia. Štai 
tavo grožio salonas. 

— Negaliu patikėti. — Zoja atsisėdo ant grindų, užsidengė 
veidą ir apsiverkė. 

— O, mieloji. — Melori tučtuojau nusitraukė nuo galvos 
skarelę ir ištiesė Zojai vietoj nosinės. 

— Aš turiu kriaukles. Ir kėdes, — kūkčiojo Zoja į margą 
medžiagos kvadratėlį. — O tu — tu turi paveikslus ir statulėles, 
ir raižyto medžio dėžutes. Dana turi knygas. Prieš tris mėnesius 
teturėjau varganą darbelį ir dirbau moteriai, kuri manęs nemėgo. 
Dabar turiu net kėdes. Ir jūs jas surinkote. 

— Tu atnaujinai stalą, — priminė Melori. 

— Ir suradai virtuvės lentyną. Padarei apšvietimo planą, iš- 
klijavai plytelėmis vonios kambarius. — Dana pasilenkusi patapš- 
nojo Zojai per galvą. — Mes juk dirbame kartu, Zoja. 

— Žinau, žinau, tiesiog negalėjau susilaikyti. — Ji nusišluos- 
tė veidą. — Nuostabu. Viskas. Man viskas be galo patinka. Myliu 
jus. Man viskas gerai. 

Ji šnirptelėjo, giliai atsiduso. 

— Oi, kaip noriu išplauti kam nors galvą. — Ir pašoko, da- 
bar jau juokdamasi. — Kuri pirma? — Išgirdusi šūksnį iš apačios, 
atitokdama pasipurtė. — Velnias, pamiršau. Tai vaikinas iš sen- 
daikčių turgaus su mano sofa. Sumokėjau jam dvidešimt dolerių, 
kad atitemprų ją čionai. Turiu padėti jam užnešti ją į viršų. 

Kai ji išbėgo, Melori atsigręžė į Daną. 

— Ji labai įsitempusi. 

— Taip. Mes nepagalvojome, kokį spaudimą gali jausti tas, 
kuris eina paskutinis. Dar tu prakalbai apie tai, jog darbai eina į 
pabaigą. — Ji apvedė ranka saloną. — Ji gali pratrūkti. 

— Mes turime būti šalia, kai tai atsitiks. 

Jos nusileido į apačią padėti užtempti sofą. Kai ši atsidūrė 
savo vietoje, Melori atsitraukė ir pakreipė galvą. 

— Hm... graži ir ilga. Ir... — Ji ieškojo žodžių, kuriais galėtų 
pagirti nykiai atrodantį rudą daiktą. — Aukšta atrama. 

— Bjauri kaip kažin kas, tą norėjai pasakyti, — padėjo jai 
Zoja. — Tačiau palauk minutėlę. — Ji ėmė atidarinėti atsineštą 
dėžę, bet sustojo. — Eikite į apačią, kol baigsiu. 

— Ką baigsi? — Dana lengvai spirtelėjo į sofą. — Deginti ją? 

— Eikit. Duokit man dešimt minučių. 

— Manau, tai užtruks ilgiau, — perspėjo Melori. 

Vos tik likusi viena Zoja ėmėsi darbo. Jei ji ką nors išmano, 
tarė sau, tai siūti šilkines puošmenas. 

Kai transformacija buvo baigta, ji atsitraukė ir įsirėmė ran- 
komis į klubus. 

Ką gi, pavyko. Ji priėjo prie laiptų viršaus ir šūktelėjo drauges. 

— Ateikit. Rėžkit ką galvojat, tik nuoširdžiai. 

— Aš nuoširdžiai patariau sudeginti ją, — tarė Dana. — Jei 
neturi laiko, mes su Melori galime padėti. Negi tau nereikia grįžti 
pas Saimoną? 

— Ne. Vėliau apie tai papasakosiu. — Ji čiupo Daną ir Me- 
lori už rankų ir nusitempė į saloną. 

— O Dieve, Zoja. Ji nuostabi. — Melori apstulbusi priėjo ar- 
čiau. Neišvaizdus rudas daiktas buvo virtęs žavia sofa su tamsiai rau- 
donomis hortenzijomis švelniai melsvame fone. Sėdimosios dalies 
pagalvėlės buvo papūstos, porankiai papuošti linksmais raukiniais. 

— Tai daugiau nei stebuklas, — išsižiojo Dana. 

Dar noriu padaryti porą suolelių kojoms iš tos pačios 
medžiagos arba panaudoti vieną vyraujančią spalvą. Tada įsigysiu 
minkštų sulankstomų kėdžių ir pasiūsiu joms užtiesalus — tokius 

tik užmetamus, kokius naudoja per vestuves, su raukiniais ant at- 
lošų. 

— Gal numegztum man naują automobilį, — pasiūlė Dana. 

— Puikiai atrodo, Zoja. O dabar prisėsk ir papasakok mums, 
ką nuveikei šiandien. 

— Negaliu sėdėti. Jūs sėskit. Noriu pažiūrėti, kaip ji atrodys, 
kai atsisėsite. 

Ji apėjo sofą iš visų pusių. 

— To ir norėjau. Kartais man net baugu, nes viskas vyksta 
taip, kaip noriu. Tada imu nerimauti, kad tikriausiai nerasiu rakto. 
Žinau, skamba kvailai. 

— Nelabai, — tarė jai Dana, patogiai įsitaisydama ant so- 
fos. — Aš irgi linkusi nerimauti, kad kas nors atsitiks, kai viskas 
vyksta kuo puikiausiai. 

— Maniau — tikėjausi — ką nors pajusti nuvažiavusi į 
Morgantauną. Aš, hm, mes nuėjome į mano senąjį butą, saloną, 
kuriame dirbau. Tatuiruočių saloną. Netgi užsukome į HlomeMa- 
kers. Bet nieko panašaus kaip vakar neatsitiko. Nepajutau jokio 
poreikio ar suvokimo. 

Zoja atsisėdo ant grindų priešais sofą. 

— Buvo miela viską vėl pamatyti, prisiminti. Tačiau niekas 
nesuvirpino širdies. Pragyvenau ten šešerius metus, bet supratau, 
kad tai buvo tik stotelė gyvenimo kely. Niekada nenorėjau ten 
pasilikti. Dirbau ir gyvenau ten, tačiau mintimis visada žiūrėjo 
į kelią... Vedantį čionai, ko gero, — tyliai pridūrė ji. — Ten, kur 
turėjome išvažiuoti kada tik bus galima. Tenai gimė Saimonas, ir 
tai buvo svarbiausias įvykis mano gyvenime. Bet daugiau niekas, 
ką ten dariau, nebuvo svarbu. Na, tiesiog... laikina vieta. 

— Vadinasi, šį tą išsiaiškinai, — tarė Melori. — Ten rakto 
nėra. Jei nebūtum nuvažiavusi, nebūtum sužinojusi. 

— Ber aš vis tiek nežinau, kur jis yra. — Zoja piktai trinktelė- 
jo kumščiu į kelį. — Manyje kirba jausmas, jog turėčiau pamatyti, 
tik kad mano galva pakreipta ne į tą pusę ir bijau, kad jei toliau eisiu 
tuo keliu, darysiu tai, ką darau kiekvieną dieną, aš nepastebėsiu jo, 
nes nepasuksiu galvos ir nepažvelgsiu ten, kur reikia. 

— Mes irgi dažnai nusivildavome, Zoja, — priminė jai 
Dana. — Mes irgi dairėmės ne ten, kur reikia. 

— Tu teisi. Tiesiog šioje pusėje vyksta tiek daug, kad kitoje, 
rodos, nieko nevyksta. Mūsų centras, tai, ką jaučiu jam — ką jau- 
čiu jums — tiek daug. Tada pradedu abejoti, ar surasiu raktą, o jau 
kitą dieną žinau, kad surasiu. Žinau, kad galiu surasti. 

— Tu grįžai ten, nuo ko viską pradėjai, — priminė jai Me- 
lori. — Ir patikrinai vietą, kurioje laukei — juk galima taip pa- 
vadinti periodą prieš tau atvykstant čionai? 

— Manau, taip. 

— Galbūt tau reikėtų ieškoti ten, kur baigei. Kur dabar esi. 

— Nori pasakyti — čia? Manai, kad jis šiame name? 

— Galbūt arba kitoje tau svarbioje vietoje. Ten, kur išgyve- 
nai, o gal išgyvensi tą tiesos momentą. Sprendimą. 

— Taip, — susimąsčiusi linktelėjo Zoja. — Pamėginsiu kurį 
laiką susitelkti į tai. Padirbėsiu čia, kol Saimonas bus su Bredu. 

— Saimonas su Bredu? — pakartojo Dana. 

— Tai dar vienas dalykas. — Zoja metė suglumusį žvilgsnį į 
Daną. — Mums grįžtant užsiminiau, kad reikia paimti iš mokyk- 
los Saimoną ir atsivežti jį čionai, svarsčiau, kaip viską suspėti ir 
suderinti, ir tada Bredas pasisiūlė paimti Saimoną. Sakė, kad, vis- 
kas gerai, jam jokio skirtumo. Paimsiąs jį iš mokyklos, nusivešiąs 
į HomeMakers, paskui pas save — pasirodo, jie, šiaip ar taip, yra 
sutarę pažaisti kompiuteriu beisbolą. O aš galinti daryti ką noriu, 
jis atvešiąs Saimoną apie aštuntą. Beje, dar liepė nesirūpinti dėl 
vakarienės. — Zoja pamojavo ranka. — Jie užsisakysią picą. 

— Ar tai blogai? — pasiteiravo Melori. 

— Nelabai. Saimonui, aišku, net labai gerai, o ir man šis 
laikas pravers. Bet aš nenoriu pradėti nuo ko nors priklausyti. Tai 
tik dar vienas būdas įsivelti į bėdas. Nenoriu tapti nuo jo priklau- 
soma. Nenoriu jo įsimylėti. Nenoriu, bet nieko negaliu padaryti. 

Atsidususi Zoja įrėmė galvą į Melori kelius. 

— Ką man daryri? 

Draugė paglostė jai plaukus. 

— Kai ateis laikas, pamatysi. 


Dvyliktas skyrius 
ž 


raugėms išėjus, Zoja liko name viena. 
Ji norėjo pajusti jo atmosferą, taip, kaip aną dieną 
jautė mišką. Kas gi jame yra, kad jis taip traukia ją? 

Juk jį surado ji. Lemiamu momentu sugalvojo skaičių, nors 
nelabai tikėjo, kad iš to kas nors išeis, 

Nepaisydama abejonių, kūrė jį savo mintyse, fantazavo. Ir 
toji svajonė tapo realybe. | 

Ji pirmoji iš jų trijų apžiūrėjo jį, pradėjo galvoti, ką būtų 
galima čia padaryti. Kaip padaryti. Tarsi uždėjo savo antspaudą, 
galvojo Zoja, švelniai braukdama pirštais per antrojo aukšto cen- 
trinio holo sieną. 

Tada ji stovėjo čia ir klausėsi, kol nekilnojamojo turto agentė 
skiedė apie pastato komercinę vertę ir procentus, žinodama, kad 
ši vieta nulems jos ateitį. Žiūrėjo į nykias balkšvas sienas, aptru- 
pėjusius pagražinimus, dulkinus langus ir įsivaizdavo, kaip viskas 
atrodys nudažius, apšvietus ir suremontavus, jei tik ji išdrįstų. 

Ar tai buvo tas tiesos momentas? 

Namas — dar vienas veiksnys, suvedęs ją su Melori ir Dana, 
padaręs jas viena komanda. Kaip ir žygis: Tarsi jos kiekviena būtų 
raktai. Susietos atsakymų dėl praeities ir ateities paieškos. 

Keinas buvo atėjęs čionai gundyti ir grasinti jos draugėms. 
Ar jis ateis gundyti ir grasinti jai? Baimė tarsi gyvas organizmas 
spurdėjo jos viduje. 

Ji atsistojo laiptų viršuje ir pažvelgė žemyn, į duris. Jai terei- 
kia nulipti, išeiti pro tas duris ir įžengti į pasaulį, kurį supranta ir 
atpažįsta — ir tam tikra dalimi kontroliuoja. 

Automobiliai gatvėse, praeiviai ant šaligatvių. Įprastas gyve- 
nimas, slenkantis įprastai. 

Čia, viduje, ji buvo viena kaip ir miške. Kaip būna viena 
kiekvieną vakarą, kai išjungia šviesą ir padeda galvą ant pagalvės. 

Tačiau tai jos pasirinkimas ir jai nereikia bijoti to, kaip nu- 
sprendė gyventi. 

Ji nusisuko nuo laiptų, nusigręžė nuo durų ir pasaulio už jų 
ir nuėjo tyliu holu. 

Zojos oda pašiurpo pasiekus palėpės duris. Jos visos vengė 
ten eiti po to, kas atsitiko Melori. Net nekalbėjo apie tai. Toji 
namo dalis liovėsi joms egzistavusi, visos trys — tikrąja žodžio 
prasme — atsisakė jos. 

Gal metas ją susigrąžinti? Jei namas bus jų, visiškai jų, jos ne- 
gali apsimesti, kad viena jo dalis neegzistuoja. 

Čia Melori turėjo priimti lemiamą sprendimą, ir ji laimėjo. Vis 
dėlto jos ignoravo šią vietą tarsi būtų patyrusios pralaimėjimą. 

Metas tai pakeisti. 

Zoja ištiesė ranką, nuspaudė rankeną. Durys atsidarė. Ra- 
mindama save, ji įjungė šviesą — įprastas judesys padėjo. Šviesa 
guodė labiau nei tamsa, ir tai natūralu. Ji pajudėjo stengdamasi 
nekrūpčioti sugirgždėjus grindims nuo pačios svorio. 

Dulkės kuteno nosį; plikos lemputės šviesoje buvo matyti jų 
šokis. Ši vieta prašosi sutvarkoma, o tarp ankstesnių gyventojų pa- 
liktų šiukšlių galima rasti tikrą lobį. 

Tualetinis staliukas, kurį reikia nugramdyri ir nudažyti, lem- 
pos be gaubtų, supamoji kėdė sulūžusiu pagrindu, apdulkėjusios 
dėžės, apipelijusios knygos. 

Apstu vorų, pastebėjo ji, o pelės tikriausiai sukasi jaukius liz- 
dus nebaigtų sienų viduje. Reikia jų atsikratyti, pastatyti spąstus. 
Tai puiki vieta sandėliui, negalima laikyti jos tuščios. 

Prisiminė, kaip ji atrodė pripildyta mėlynos miglos, ir šaltį, 
smelkiantį iki kaulų. 

Geriau, priminė ji sau, galvoti apie tai, jog čia buvo pasiekta 
pergalė. Vis dėlto ji nuėjo prie lango ir atidarė jį, kad vėsus vakaro 
oras išsklaidytų pelėsių kvapą. 

Ji žengė didelį žingsnį, kad užlipo čionai, nutarė Zoja. Ne tik 
norėdama atkurti savo teises į šią vietą, bet ir tam, kad įrodytų sau, 
jog nesileis bauginama. Kitą kartą, pasižadėjo sau, atsineš šluotą, 
skudurą ir kibirą. Bet šįkart tik peržiūrės paliktus daiktus ir nu- 
spręs, ką galima panaudoti, o ką reikia išmesti. 

Šį seną narvelį galima nušveisti ir nudažyti. Ji suras kur jį pa- 
naudoti. Kaip ir metalinį pastatomą šviestuvą bei kreivą stalą. Kny- 
gose tikriausiai pilna gyvių, tad ji mintyse pasižymėjo peržiūrėti jas 
ir pati išmesti labiausiai išgraužtas, kad Dana nesinervintų. 

Ji rado seną Skudurinę Onutę nuplėštu petuku. Kažkas kaž- 
kada ją mylėjo, pagalvojo Zoja. Galbūt išskalbtą ir susiūtą ją vėl 
kas nors pamiltų. Ji pasiėmė lėlę ir toliau rausėsi dėžėse bei stumdė 
baldus. 

Tai lobis, nusprendė radusi ilgą ovalų veidrodį nuožulniais 
krašteliais. Taip, jį reikia restauruoti, juk būtų puikus. Jos galėtų 
pakabinti jį ant kaspino centriniame hole arba, dar geriau, pirmo- 
jo aukšto vonios kambaryje. 

Nepaleisdama iš rankų lėlės, ji atrėmė veidrodį į sieną ir atsi- 
traukė bandydama įsivaizduoti. 

Ji matė save musių nutupėtame stikle, stovinčią akinančioje 
šviesoje, dulkinais plaukais, murzinu skruostu, su sužalota lėle po 
ranka. 

Koks veidrodis, tokia ir lėlė, mąstė ji, nes šią akimirką atrodė 
ne per geriausiai. Tačiau svarbiausia galimybės. Jos akys atrodė 
šiek tiek pavargusios, paakiai pajuodę, tačiau tai galima ištaisyti 
per dešimt minučių pasitelkus agurkų kaukę. Ji žino, kaip save 
pagražinti. Tokios jos darbo subtilybės. 

Ir ji žino, kaip suderinti išvaizdą su vidumi. Kuo daugiau ji 
dirba, kuo daugiau mokosi, tuo geresnė tampa. 

Ji nėra Skudurinė Onutė, kuria reikia pasirūpinti. Puikiai 
moka pasirūpinti savimi ir tais, kuriems reikia jos pagalbos. 


167 


Kynai jos reikia, pagalvojo Zoja. Kynai ir jos seserims reikia, 
kad ji surastų paskutinį raktą ir išleistų jas iš kalėjimo. Ji negali pa- 
siduoti ir nepasiduos, kol nepadarys visko, kas įmanoma. 

— Kad ir kiek tai kainuotų, — garsiai tarė ji, — aš nepasi- 
trauksiu. 

Jai bežiūrint stiklas aprasojo ir murziname paviršiuje sušvito 
spindulys. Jame ji išvydo save. Netrukus ji virto aukšta, liekna mo- 
terimi žaliais apdarais, su šuniuku ant rankų ir kardu prie šono. 

Sužavėta žengė prie veidrodžio paliesti jo paviršių. Staiga jos 
pirštai įslydo į veidrodį. Išsigandusi skubiai ištraukė juos, sugniau- 
žė į kumštį ir prisidėjo prie smarkiai plakančios širdies. 

Vaizdas stikle išliko. Moteris žiūrėjo į ją ir laukė. 

Jos kojos įsitempė — tuoj bėgs prie durų ir tolyn. Bet argi ji 
ką tik nepasižadėjo? Tad užsimerkė ir pamėgino susitvardyti. Tai, 
ką Melori sakė jai dėl Bredo, tinka visiems gyvenimo atvejams, ar 
ne? Kai ateina laikas, darai ką turi daryti. 

Zoja sukaupė drąsą, stipriau suspaudė glėbyje lėlę ir žengė į 
veidrodį. 

Ji stovėjo su savo seserimis kaitrioje saulės šviesoje. Aplinkui 
tvyrojo įvairiausi darželio kvapai. Paukščiai džiaugsmingai čiulbė- 
jo, kleketavo, ir jos širdis prisipildė džiaugsmo. 

Šuniukas glėbyje muistėsi ir raitėsi siekdamas palaižyti jai 
veidą. Ji paleido jį pabėgioti ir ėmė juoktis kartu su seserimis. 

— Reikia išmokyti jį šokti. — Venora lengvai perbėgo pirš- 
tais per arfos stygas. Šunytis nerangiai šoktelėjo mėgindamas pa- 
gauti praskrendantį drugelį. 

— Jis išknis mūsų darželį. — Ninijana pasilenkė ir paglostė 
šuniuką. — Ir nuolatos krės šunybes, kaip ir turi būti. Džiaugiuo- 
si, kad radai jį, Kyna. 

— Rodos, jis laukė manęs. — Beprotiškai įsimylėjusi jį, 
Kyna pritūpė ir pakuteno švelnų storą šuniuko pilvuką. — Tupė- 
jo ant takelio tarsi sakydamas: „kur taip ilgai buvai, laikas neštis 
mane namo“. 


— Vargšelis. Kažin, kaip jis pasiklydo. 

Kyna žvilgtelėjo į Venorą. 

— Nemanau, kad jis pasiklydo. Manau, buvo surastas. — Ji 
paėmė jį ant rankų ir apsuko ratu; šunytis ėmė linksmai spurdė- 
ti, — Mes pasirūpinsime tavimi, ginsime. Ir tu užaugsi didelis ir 
stiprus. 

— Ir tada jis gins mus, — tarė Ninijana, švelniai timprtelda- 
ma jam už uodegėlės. 

— Mes jau turime sargybinių daugiau nei reikia. — Trin- 
damasi skruostu į šunelio galvą, Kyna atsisuko į dvi figūras, apsi- 
kabinusias po žydinčiu medžiu. — Rovena ir Pitas stebi arba mus, 
arba vienas kitą. 

— Mūsų tėvas per daug nerimauja. — Ninijana padėjo šalin 
plunksną ir užvertė veidą į dangų. — Kokia tobula žydrynė. Argi 
mums gali kas grėsti čia, karalystės širdyje? 

— Yra tokių, kurie smogtų tiesiai į širdį, jei išdrįstų. — Kyna 
nesąmoningai paėmė už kardo rankenos. — Tokių, kurie norėtų 
pakenkti mūsų tėvams, mūsų žmonėms ir mūsų pasauliui, netgi 
pasauliui už Uždangos. 

— Aš nesuprantu, kaip galima neapkęsti, kai mus supa toks 
grožis. Ir tokia meilė, — pridūrė Venora. 

— Kol yra tokių kaip Keinas su savo pakalikais, visada vyks 
kova tarp gėrio ir blogio. Taip yra visuose pasauliuose, — tarė 
joms Kyna. — Šalia menininkų, bardų, valdovų ir mokslininkų 
turi būti ir karių. 

— Šiandien tau kardo neprireiks. — Ninijana palietė Kynos 
šoną. 

— Kynai visada reikia kardo, — nusijuokė Venora. — Bet 
tik pažiūrėkit. Meilė yra vienintelis tvirtas ginklas. — Ji vėl palietė 
arfos stygas žiūrėdama į Roveną ir Pitą. — Regis, jiems nieko ne- 
reikia, tik vienam kito. Kada nors mes irgi tai patirsime. 

— Bet vyras, kurį mylėsiu, turi būti toks pat gražus kaip Pi- 
tas, — tarė Ninijana, — ir išmintingas. 

— Manasis turės būti irgi gražus, bet poetiškos sielos. — Su- 
plazdenusi blakstienomis, Venora prispaudė prie širdies ranką. — 
O tavasis, Kyna? 

— Ak. — Kyna vėl paėmė šuniuką ant rankų. — Gražus, 
žinoma, ir išmintingas, poetiškos sielos ir karžygio širdies. Ir jis 
turi būti sumanus meilužis. 

Jos ėmė kikenti, kaip daro seserys, susibūrusios į ratelį, ir ne- 
pastebėjo, kaip tobula žydrynė ima juoduoti vakaruose. 

— Darosi vėsu, — suvirpėjo Venora. 

— Kyla vėjas, — pridūrė Kyna, ir pasaulis pašėlo. 

Ji skubiai atsisuko. Kardas suskambo traukiamas iš makšties, 
ir ji stojo tarp seserų ir šešėlio, išnirusio iš miško. 

Ji išgirdo riksmus, piktą vėjo staugimą, šūksnius tų, kurie 
bėgo jų ginti. Pamatė gyvatę, vingiuojančią per plyteles, kylančią 
mėlyną miglą. 

Ir Keiną, žengiantį iš miško. Jo akys žėrėjo juodąja galia. Jis 
iškėlė rankas į audringą dangų, ir jo balsas nuskambėjo it griaus- 
tinis. 

Ji puolė iškėlusi kardą, tačiau skausmas tarsi grobuonies pirš- 
tai perrėžė jai širdį ir ji parklupo ant kelių. Pamatė jo šypseną ir tą 
akimirką buvo ištraukta iš savo kūno. 

Palėpėje, po ryškia elektros lemputės šviesa, Zoja stovėjo 
jausdama ledinį skausmą krūtinėje, o jos skruostais ritosi ašaros. 


— Man buvo skaudu dėl jų. — Zoja suspaudė rankas ant 
virtuvės stalo. — Jaučiau tai, ką jautė ji — emocijas, saulę, šiltą 
šuniuko kailį, tačiau vis dėlto buvau atskirta nuo jų. Net nežinau, 
kaip tai paaiškinti. 

— Tarsi būtum veidrodinis atspindys? — pabandė padėti 
Bredas, stumteldamas jai vyno taurę. Ji tvardėsi guldydama Sai- 
moną, tačiau jos jausmai atsispindėjo akyse. 

Jis pajuto, jog kažkas atsitiko, ir tikriausiai Saimonas pajuto 
tą patį, nes nuėjo miegoti nė nemėgindamas protestuoti. 

Tačiau dabar ji sėdėjo išblyškusi ir stengėsi suvaldyti virpan- 
čias rankas. 

— Taip. — Jai, regis, palengvėjo išgirdus siūlomą įvardi- 

jimą. — Taip, kaip atspindys. Aš įėjau į veidrodį — kaip Ali- 
są*. — Jos balse skambėjo nuostaba. — Ir aš pažinau jas, Bredli. 
Mylėjau jas — kaip Kyna. Jos sėdėjo sode grožėdamosi šuniuku ir 
mėgaudamosi saule, truputį pavydėjo Rovenai ir Pitui, kurie ne- 
atitraukė akių vienas nuo kito, ir kalbėjosi, kaip jaunos merginos 
kalbasi apie vyrus, kuriuos įsimylės. Tada stojo tamsa, šaltis ir 
siaubas. Kyna bandė kovoti... 

Nesusivaldžiusi Zoja nusibraukė ašarą. 

— Ji bandė jas apginti. Tai buvo jos paskutinė mintis. O jis, 
jis maudėsi jų skausme. Džiaugėsi jos nesėkme. Mačiau tai jo vei- 
de. Ji negalėjo jo sustabdyti. Negalėjau ir aš. 

Ji nugėrė gurkšnelį vyno. 

— Tau nereikėjo ten eiti vienai. 

— Aš manau, reikėjo. Suprantu, ką nori pasakyti, bet manau, 
jaučiu, kad tai yra kažkas, ką turiu patirti viena pati, Bredli. — Ji 
atstūmė vyno taurę ir ištiesė ranką per stalą. — Keinas nežinojo, 
kad aš ten. Esu tuo tikra. Tai turi kažką reikšti. Manau, tai reiškia, 
kad ji vis dar kovoja arba mėgina kovoti. 

Jis susimąstęs atsilošė. 

— Gal tai ir įmanoma — dabar, kai du užraktai jau įveikti, 
gali būti, kad dukterys gali ką nors perduoti. Savo mintis, jaus- 
mus, viltis. Gal to pakanka, kad jos susisiektų su tavimi, ypač jei 
joms kas nors padeda. 

— Rovena ir Pitas. 

— Reikėtų pasidomėti. Jei surastum ką nors, kas pabūtų su 
Saimonu, mes nuvažiuotume pas juos ir paklaustume. 

— Jau beveik dešimta. Mes nespėsime nuvažiuoti ir sugrįžti 
iki vidurnakčio. Nenoriu varginti žmonių tokią vėlyvą valandą. 

— Gerai. Tada aš paskambinsiu. — Jis atsistojo, paėmė vir- 
tuvės telefoną. 

— Bredli... 

— Ar patikėsi Saimoną Elinui? 


* Mergaitė, patekusi į veidrodžių karalystę Louis Carol knygoje „Alisa Stebuklų šalyje“. 

— Žinoma, — tarė ji, kol jis rinko numerį. — Ber jam tikrai 
nebūtina lėkti iš namų ir vaidinti auklę. 

Bredas tik kilstelėjo antakius. 

— Elinai, ar gali atvažiuoti pas Zoją ir pabūti su Saimonu? 
Mums reikia pasimatyti su Rovena ir Pitu. Vėliau tau papasakosiu. 
Puiku. Iki. — Jis padėjo ragelį. — Po dešimties minučių. Štai kam 
yra draugai, Zoja. 


— Žinau. — Susijaudinusi ji pasitaisė plaukus. — Man tie- 
siog nepatinka trukdyti žmones vien todėl, kad mane ištiko nervų 
priepuolis. 

— Moteris, kuri vaikšto po veidrodžius, neturėtų nervintis 
vykdama į Viršūnę. 

— Ko gero, tu teisus. 


Galbūt tai ne nervai, o nekantrus jaudulys, nutarė ji, kai jie 
įsuko pro Viršūnės vartus. Dabar, kai ji buvo persikėlusi į paveiks- 
lą ir tos moters kūną, ją apėmė kažkokia keista nuojauta. 

Merginos kūne, pasitaisė Zoja. Ji jautė Kynos jaunystę, ne- 
kaltumą, viltį ir drąsą. Per tą laiką, praleistą veidrodyje, ji pažino 
dievaitės širdį ir sielą. 

Ir jai skaudėjo širdį dėl jos. 

Išlipdama iš mašinos, pažiūrėjo į mėnulį. Tai jų smėlio laik- 
rodis, pagalvojo. Jos laukia, o laikas eina. 

Pitas atidarė duris nespėjus jiems prieiti prie portiko. Jis at- 
rodė labiau atsipalaidavęs, pastebėjo Zoja, ne toks oficialus, apsi- 
rengęs pilku megztiniu. 

— Atsiprašau, kad taip vėlai atvažiavome, — pradėjo ji. 

— Vėlai? — Jis paėmė jos ranką ir pakėlė prie lūpų. Zoja nu- 
raudo. — Jūs čia laukiami bet kada. 

— O! — Ji suglumusi dirstelėjo į Bredą. Šis įdėmiai stebėjo 
Pitą. — Labai miela girdėti. Vis dėlto mes pasistengsime ilgai ne- 
trukdyti. 

— Būkite kiek patinka. — Nepaleisdamas jos rankos, jis įsi- 

vedė vidun. — Naktys vėsta. Svetainėje užsikūrėme židinį. Kaip 
tavo sūnus? 

— Gerai. — Ar ji kada nors taip kalbėjosi su Pitu? — svarstė 
Zoja. — Dabar jis miega. linas ir Melori pabus su juo, kol mes 
grįšime. Bredlis atvežė mane, nes... noriu kai ko paklausti. 

— Ji buvo užpulta, — tiesiai pareiškė Bredas, kai jie įžengė 
į svetainę. 

Rovena skubiai atsistojo. 

— Tu sužeista? 

— Ne. Ne, viskas gerai. Bredli, neturėtum šitaip gąsdinti 
žmonių. 

— Ji buvo užpulta, — pakartojo Bredas. — Ir nors išsisuko 
tik su įbrėžimais, viskas galėjo baigtis kur kas blogiau. 

— Tu pyksti, — linktelėjo Pitas. — Ir aš pykčiau, jei ji būtų 
mano. Netgi karžygys, 


tarė jis Zojai, kol ši nespėjo prasižio- 
ti, — turi įvertinti bendražygio pastangas. 

— Prašom sėstis. — Rovena parodė sofos link. — Manau, 
išgersime arbatos. Ko nors raminančio. Aš tuo pasirūpinsiu. — 
Tačiau pirmiausia ji priėjo prie Zojos, suėmė delnais jos veidą ir 
pabučiavo į abu skruostus. — Aš tau skolinga, — švelniai tarė 
ji. — Ir joks atlygis nebus pakankamas. 

Apstulbusi Zoja liko stovėti, o Rovena išsmuko iš kambario. 
Tada Zoja pažiūrėjo į Pitą. 

— Ten buvai tu. Miške. Tas elnias — tai tu. 

Jis vėl palietė ją, pirštų galiukais perbraukdamas per 
skruostą. 

— Kodėl nebėgai, mamyte? 

— Negalėjau. Tu buvai sužeistas. 


Jos kojos ėmė virpėti, ir 
ji susileido ant sofos. — Buvau per daug išsigandusi ir įpykusi, kad 
bėgčiau. Be to, tu buvai sužeistas. 

— Ji aptalžė jį medžio šaka, — tarė Pitas Bredui. — Ji buvo 
nepakartojama. Tau labai pasisekė. 

— Taip, tik ji taip nemano. Kol kas. 

Zoja sutrikusi užsispaudė smilkinius. 

— "Tu buvai miške, stebėjai mane. Elnias... jis turėjo tavo akis. 

Jis nusišypsojo, kai į kambarį sugrįžo Rovena. 

— Manęs galėjo ten ir nebūti, jei Rovena nebūtų įkyrėjusi 
savo niurzgimu. 

— Ar jis būtų mane nužudęs? 

— Jis jau yra praliejęs žmogaus kraują. — Pitas įsitaisė fote- 
lyje. — Galėjo pralieti ir tavąjį. 

— Ar būtų... ar būtų galėjęs nužudyti tave? 

Pitas arogantiškai kilstelėjo smakrą. 

— Jis būtų bandęs. 

— Gal būtų buvę geriau, jei būtum išdygęs savo pavidalu ir 
su šautuvu, — įsiterpė Bredas. 

— Aš negaliu kautis kaip žmogus, kai jis pasiverčia žvėrimi. 

— Jis tave gerokai sužeidė, — prisiminė Zoja. — Tavo šonas 
buvo išdraskytas. 

— Juo pasirūpinta. Ačiū tau. 

— A, štai ir arbata. Jis bambėjo, kai tvarkiau žaizdą. — Rove- 
na pašoko paimti arbatinuko, kurį tarnas pastatė ant stalo. — O 
tai geras ženklas. Jei Pitas būtų buvęs rimtai sužeistas, būtų ty- 
lėjęs. 

— Aš buvau teisi, kad sugrįžau tenai. Jaučiu, kad darau nepa- 
kankamai, tačiau sugrįždama tenai pasielgiau teisingai. 

— Tu renkiesi kelią. — Rovena ištiesė Zojai puodelį. — Tavo 
žmogus nerimauja dėl tavęs. Suprantu tai, — tarė ji Bredliui, pil- 
dama jam arbatos. — Galiu pažadėti, jog mes padarysime viską, 
kad ji būtų saugi. 

— Tu galėjai apsaugoti Saimoną. Apsaugok ir ją. 

Rovenos veide atsispindėjo užuojauta, kai ji ištiesė jam puo- 
delį. 

— Be rizikos nėra rakto. Kol jis nerastas, teks dar ne kartą 
rizikuoti. Jai reikia, kad tikėtum ja. Tai gyvybiškai svarbu — kaip 
skydas ir kardas. 

— Aš tikiu Zoja. Tačiau visiškai nepasitikiu Keinu. 

— Tu teisus abiem atvejais, — linktelėjo Pitas. — Galbūt 

šiuo metu jis laižosi žaizdas, tačiau dar nebaigė. Nei su tavim, nei 
su ja. 

— Prie manęs jis nelenda, — tarė Bredas. 

— Klastingas priešas pasirenka laiką ir vietą. Kuo labiau stip- 
rės jos jausmai tau, tuo stipresnis bus smūgis. Juk geriausias būdas 
pasiekti į sielą — per širdį. 

Zojos puodelis barkštelėjo lėkštutėje, ir Bredas linktelėjo 
Pitui. 

— Kol kas pasirūpinkime tuo, ką turime, o vėliau pasirūpin- 
sime ir kitkuo. Tu esi raktų saugotoja, — tarė jis Rovenai. — Tai- 
syklės pasikeitė, pati taip sakei. Atiduok jai raktą, ir užbaikime 
viską. 

— Jis derasi. — Akivaizdžiai apsidžiaugęs, Pitas atsisėdo tie- 
siau. — Bet mes sudarėme sutartį. 

— Kurioje nieko nepasakyta apie pavojų gyvybei, — atšovė 
Bredas, — ir kurios sąlygos tapo negaliojančios, kai buvo pasikė- 
sinta į joje minimus žmones. 

— Joje numatyta kompensacija už bet kokią žalą, padarytą 
už mūsų kontrolės ribų. 

— Tas punktas neišsamus. 

Rovena atsiduso. 

— Ar tau būtina jį pakurstyti? — tarė ji Bredui. — Esu tik- 
ra, kad judviem patiktų pasiginčyti dėl sutarties sąlygų, terminų 
ir panašiai. Tačiau pasakysiu, kaip yra: aš sutikčiau, kad vienerių 
gyvenimo metų atėmimo bausmė, kaip numatyta sutartyje, būtų 
panaikinta, jei Zoja nutartų nutraukti žygį. Pitas irgi tam pritartų, 
nors pirmiausia norėtų pasiginčyti dėl sąlygų — iš principo. 

— Ir dėl smagumo, — pridūrė jis. 

— Negaliu atiduoti jai rakto, — tęsė Rovena. — Tai tapo 
neįmanoma vos tik buvo priimtos žygio sąlygos, vos tik jis prasi- 
dėjo. Aš negaliu paliesti raktų, kol jų neras tos, kurioms skirta juos 
surasti, arba kol išseks laikas. Tokia žygio esmė. 

— Tada pasakyk jai, kur jis. 

— Negaliu. 

— Nes jis niekur, kol jo neradau, — tyliai ištarė Zoja, staiga 
aiškiai suvokusi. — Jo nėra, — tarė ji, dabar žiūrėdama į Rove- 
ną, — kol aš nežinau. 

— Tu turi viską, ko reikia jam surasti, tereikia suprasti, kaip 
tuo pasinaudoti. 

— Ar aš pati persikėliau į veidrodį? Ar tu tai padarei? 

— Nesuprantu. 

— Į veidrodį „Malonumo“ centro palėpėje. Jame buvo 
Kyna. Mes žiūrėjome viena į kitą, tada aš įžengiau į jį ir atsidūriau 
sode — tame, kuris nutapytas paveiksle. Aš buvau jos dalis. 

Rovena čiupo Žoją už riešo. 

— Papasakok man viską. Tiksliai, kaip viskas buvo. 

Kol ji pasakojo, Rovena nenuleido nuo jos akių. Pirštais mėš- 
lungiškai spaudė Zojos ranką. 

Kai ši baigė, Rovenos pirštai suvirpėjo ir paleido Zojos riešą. 

— Akimirka, — kimiai ištarė Rovena ir atsistojusi nusisuko 
į židinį. 

— A ghra. — Pitas priėjo prie jos ir apkabino. 

— Ar tai blogai? — Sukrėsta Zoja ištiesė ranką ieškodama 
Bredo rankos. 

— Baiminausi blogiausio manajam pasauliui. Kad Keinas 
mes iššūkį įstatymams ir išlįs sausas iš vandens. Kad pralies žmo- 
gaus kraują ir nebus nubaustas. Ak. — Rovena atsisuko ir priglau- 
dė veidą prie Pito krūtinės. — Mano širdis buvo kupina baimės. 

— Bręsta mūšis, nėra jokios abejonės. O aš užstrigęs čia. — 
Pito žodžiai buvo pilni nevilties. 

— Tu reikalingas čia. — Rovena atšlijo nuo jo. Jos skruostai 
buvo drėgni nuo ašarų. — Šį mūšį irgi reikia laimėti. 

Ji vėl prisiartino prie Zojos. 

— Sužibo nauja viltis. 

Zoja atsegė rankinę, ištraukė nosinaitę ir pasiūlė Rovenai. 

— Nesuprantu. 

— Aš nenumačiau to, Keinas irgi. Jei ji sugebėjo tau tai pa- 
rodyti, leido prisiliesti, vadinasi, jis susisiekė su ja. 

— Kas? 

— Karalius. Kariauti gali ne tik Keinas. Jei mes laimėtume 
šiame lauke, karalius laimėtų savajame. Tu gavai dovaną, Zoja. Ke- 
letą akimirkų buvai tapusi dievaite, karaliaus dukra. — Rovenos 
veidas spindėjo. — Tu ne tik pamatei, kokios jos, ką jos prarado, 
bet ir pažinai jas. Keinas niekada nepajėgs suardyti šio ryšio. 

— Ji bandė kovoti, tačiau negalėjo. Ji išsitraukė kardą, — 
tarė Zoja ir pajuto — netgi dabar, — kaip jis išskriejo iš makš- 
ties. — Tačiau jis buvo greitesnis. 

— Mūšis nebaigtas. — Šį kartą Rovena švelniai palietė jos 
ranką. — Nei tavajame, nei manajame pasaulyje. 

— Ji pažino jį. Ji suprato; kai viskas prasidėjo, suprato ir pa- 
žvelgė jam į akis. 

— Ji palietė tave, gyveno tavyje tas keletą akimirkų, žinojo ką 
tu žinai. Tai buvo tavo dovana jai. 

— Aš neketinu palikti jos ten. Tikiuosi, ji tai žino. 


* * * 


Jiems pakilus išeiti, Bredas atsiliko ir atsigręžė į Pitą. Rovena 
lydėjo Zoją prie durų. 

— Jei jis ką nors jai padarys, aš ateisiu tavęs, nesvarbu koks 
tada bus tavo pavidalas. 

— Tavim dėtas padaryčiau tą patį. 

Bredas dirstelėjo į Zoją ir nuleido balsą. 

— Sakyk, ką man daryti, kad priversčiau jį ateiti pas mane. 

— Jis ateis, nes judu susiję. Visi jūs susiję. Priversk ją mylėti 
tave, ir tai atsitiks greičiau. 


Zryliktas skyrius 
ž 


| Ausinės nutarė Zoja, kurį laiką nepavyks. Prioritetų 
sąraše miegas netgi nepateks į penketuką. Ji augina sūnų 
ir jaučia, jog skiria jam per mažai dėmesio. Be to, reikia organizuo- 
ti verslą, o tai užims daugybę laiko. 

Ji pirmą kartą užmezgė rimtą subrendusių žmonių ryšį, bet 
dar nespėjo išsiaiškinti, kaip viskas prasidėjo, tuo labiau neturėjo 
laiko mėgautis juo. 

Jos laukia žygis, ir jei ji neperžengs finišo linijos po dviejų 
savaičių, viskas žlugs. Dėžėje užrakintosios siela vieną stebuklingą 
akimirką gyveno joje. Zoja buvo pasiryžusi padaryti viską, kad ją 
išgelbėtų. 

Tad miegoti teks vėliau, kai ji galės įrašyti tai į savo tvarkaraštį. 

Zoja visą dieną praleido centre kalbėdamasi su galimais 
kandidatais į darbo vietas, skaičiuodama valandas ir užmokesčius. 
Vakare padėjo Saimonui statyti paukščių narvelį, apkirpo plaukus 
ir tiesiog džiaugėsi jo draugija. 

Dalį nakties ji plėšėsi tarp dokumentų tvarkymo ir namų 
ūkio darbų, kuriuos buvo gerokai apleidusi. 

Ji skaidė skaičius, žongliravo jais. Tempė ir spaudė. Tačiau 
rezultatas buvo toks pat. Pradinės išlaidos ryte rijo jos kapitalą. Ži- 
noma, pati kalta, — norėjo, kad viskas būtų stilinga, prisipažino. 
Bet tebus ji prakeikta, jei leis kam nors sugriauti jos svajonę. 

Netrukus ji liks plika kaip pirštas, suprato studijuodama 

balansą kompiuteryje. Ir anksčiau yra taip buvę. Jei jos sugebėtų 
atidaryti saloną iki Padėkos dienos ir jei sulauktų mokių klientų, 
galėtų pradėti mažinti išlaidas. Po lašelį, bet lašelis pamažu tampa 
srovele, o srovelė potvyniu. 

Savaitės prieš Kalėdas yra pelningiausios, o jų centrui šitai 
būtų gera pradžia. 

Jei ji ką nors ir išmano, tai kaip ištempti dolerį. Ji išgyvens. 
Tiesiog dar porą metų teks pavažinėti senąja mašina be didesnių 
remonto sąskaitų, prašau, o Dieve. 

Ji galėtų sutaupyti nukirpdama kampelį šen bei ten, bet taip, 
kad nenukentėtų Saimonas. Po pusmečio, gal po metų, „Malonu- 
mo“ centras gerokai pakeis jų gyvenimą. Ir suteiks tą pastovumą, 
kurio ji taip trokšta dėl sūnaus. O jai atiteks seniai laukta pagarba 
ir pasididžiavimas. 

To ji ir siekė nuo tada, kai šešiolikos metų paliko treilerį. Tai 
buvo svarbi kryžkelė jos gyvenimo kely. Dar vienas pasirinkimas. 
Zoja atsisėdo tiesiau. O kaipgi kitos? 

Jei „Malonumo“ centras yra viena iš kryžkelių, tad ir namas, 
kuriame gyvena, yra kryžkelė — namas, kuriam taupė ir už kurį 
kiekvieną mėnesį mokėjo sunkiai uždirbtais pinigais. Zoja nu- 
sprendė, kad jei kelionė atgal į praeitį ir palėpės tyrinėjimas suža- 
dino galias, tai gal ir plaunant grindis atsitiks kas nors panašaus. 

Tad sudėjo į krūvą dokumentus, išjungė kompiuterį ir nuėjo 
atsinešti kibiro. 

Ji išsirinko šį namą todėl, kad jis buvo pagal kišenę. Beveik. O 
įžengusi vidun pajuto, kad tai jos vieta — kaip ir tada, kai pamatė 
namą, kuriame dabar jų centras. Vieta, kuri taps Saimono namais. 

Tada jis buvo nelabai išvaizdus, prisiminė ji gramdydama 
grindis. Murzini rudi dažai ir piktžolėmis apaugęs kiemas nekėlė 
pasigėrėjimo. Viduje kilimai buvo nušiurę, vamzdžiai susidėvėję, 
virtuvės linoleumas apgailėtinas, o sienose žiojėjo skylės nuo vinių. 

Tačiau dydis buvo kaip tik, o kaina gera. 

Ji grandė, dažė, kasė, sodino. Nusiaubė visas parduotuves per 
išpardavimus ir sendaikčių turgus, netgi miestelio sąvartyną. 


179 


Tada irgi mažai miegodavo, prisiminė atsitūpdama. Tačiau 
kiekviena valanda buvo vertinga. Ji sužinojo apie save daug naujo. 

Zoja šypsodamasi perbraukė pirštu per spindintį vinilo ke- 
turkampį. Šias grindis ji išklojo savomis rankomis. Sumedžiojo 
šitą baltą dangą pigiau HlomeMakers. Ten pat pirko dažus išorės 
ir vidaus darbams, prisiminė ji. Kaip ir kai kurias santechnikos 
prekes bei šviestuvą antrojo aukšto voniai. 

Tiesą sakant, nerasi kambario, kuriame nebūtų kokio nors 
daikto iš HomeMakers. Tai turi kažką reikšti. 

Tai turi turėti ryšį su Bredliu. 

Jis visur, kur tik ji pažiūri, mąstė Zoja. Ir netgi kai negalvoja 
apie jį, jis čia, sukasi jos mintyse. Santykiai su juo nepaprastai jaudi- 
na, kartu ir truputį baugina. Tačiau įsimylėti jį... tai neįmanoma. 

Be to, tai pavojinga jam. Ji nugirdo, ką sakė Pitas. Kuo labiau 
jai rūpės Bredlis, tuo labiau Keinas gali pakenkti jam. Ji neprieš- 
tarauja, kad jis būtų žygio dalis, jos gyvenimo dalis. Tačiau neleis, 
kad jos fantazijos apie tai, kas būtų, jeigu būtų, keltų jam grėsmę. 

Užtenka, kad toks vyras kaip jis rūpinasi ja, rūpinasi jos sū- 
numi. Ji nebus gobši ir neprašys daugiau. 

Baigusi grandyti grindis, pažvelgė į viryklės laikrodį. Buvo 
beveik pusė keturių ryto. Virtuvė nepriekaištingai blizgėjo, balan- 
sinis lapas sutvarkytas, paslaugų sąrašas ir kainoraštis sudaryti. Bet 
jei ji ir žengė dar vieną žingsnį rakto link, to nepastebėjo. 

Ji nutarė truputį pamiegoti, o iš ryto pradėti iš naujo. 

Bredlis sėdėjo apšviestas raudonos laužo šviesos ir gėrė 
drungną alų. Temperatūra buvo nesvarbi. Kai tau šešiolika, svarbu 
gauti alaus. Tėvas nudirs jam kailį, jei sužinos — o jis beveik visada 
sužino. Bet niekas neatims iš jo laisvės šią karštą vasaros naktį. 

Jis nesiruošė miegoti. Surūkys dar vieną cigaretę, išgers likusį 
alų ir tiesiog pasėdės. 

Apsistoti čia, kalvose šalia Viršūnės šešėlių, buvo Džordano 
mintis. Toji sena šiurpi vieta visada traukė jo draugą, ir jis nuolat 
išsigalvodavo istorijų apie ją ir žmones, kurie galėjo ten gyventi ar 
mirti. 

Bredas turėjo pripažinti, kad namas įspūdingas. Įdomus. Iš 
tiesų — kas, po galais, galėjo pastatyti tokį monstrą ant kalno 
viršūnės? Jis kraupus, bet žadina smalsumą. 

"Tačiau jis paliks Viršūnę Džordanui. Jam labiau patinka pa- 
prastas medinis namas prie upės. Netgi galvodamas apie Niujorką 
ar keliones aplink pasaulį, jis negalėjo įsivaizduoti savęs kitur, kaip 
tik River Hause. Tik ne visą laiką. 

Tačiau koledžas, Niujorkas ir visa kita dar ateity. Už daugy- 
bės vasarų. Šią akimirką jam patinka būti čia, kur ir yra truputį 
apsvaigęs nuo alaus, šalia laužo miške. 

Tai, kad ši vieta taip aukštai kalnuose, tik dar labiau pagyvino 
jų nuotykį. Jis, Flinas ir Džordanas perlipo aukštą sieną it gauja, 
įsilaužianti į kalėjimą, o ne bėganti iš jo. 

Pirmadienį jam teks dirbti. Senasis gerasis Bi Si netoleruoja 
dykaduonių. Veinai dirba netgi per vasaros atostogas, ir tai gerai. 
Tačiau savaitgalis priklauso jam su draugais. Jie vaikšto po mišką, 
braido po laukinę žolę žinodami, kad niekas jų čia nesudraus. 

Jis jaučia atsakomybę — šeimai, verslui, Veinų vardui. Vieną 
dieną jis paliks savo pėdsaką — kaip jo senelis ir tėvas. Tačiau 
kartais vaikinams reikia pabėgti nuo viso to, išgerti alaus, suryti 
porą apanglėjusių dešrainių ir praleisti naktį prie laužo su gerais 
draugais. | 

Jis nežinojo, kur jie, po galais, dingo, bet pernelyg tingėjo 
ieškoti. Gurkšnojo alų nekreipdamas dėmesio į įkyrų balselį gal- 
voje, kad iš tiesų jam nepatinka tas aštrus mielių skonis. Jis rūkė 
stebėdamas naktinį jonvabalių žaidimą. 

Pelėdos klyksmas niūriai nuaidėjo tamsoje, priversdamas 
smarkiau plakti širdį, o monotoniškas vabzdžių dūzgimas sudarė 
puikų foną jo mintims apie Petsę Ourbek. Įdomu, ar ilgai teks 
įkalbinėti ją persėsti ant užpakalinės jo automobilio sėdynės? Iki 
šiol ji griežtai apsiribojo tonziles siekiančiais bučiniais ir velniškai 
jaudinančiomis krūtų glamonėmis — per marškinius. 

Jam be galo norisi nuvilkti tuos Petsės Ourbek marškinius. 
Bėda ta, kad ji pirmiausia nori išgirsti, jog jis myli ją, o to būtų 

per daug. Ji jam labai patinka, jis tikrai geidžia jos, bet meilė? 
O ne. 

Tie ilgalaikiai įsipareigojimai gąsdina. Jis nemyli Petsės ir ne- 
mano, jog artimiausioje ateityje tai įvyks. Šį žingsnį jis žengs... vė- 
liau, tuo yra tikras. Gerokai vėliau, ir su ta, kurios dar nėra matęs. 
Su ta, kurios dar nė 262074 matyti. 

Pirmiausia jam reikia daug ką nuveikti, daug kur nukeliauti. 

Tačiau šiuo metu, kai „dėl visa ko“ pasiimtas sargis degina 
skylę kišenėje, jis norėtų pamėginti su Petse Ourbek. 

Bredas išgėrė alų ir kurį laiką svarstė, ar nepasiėmus dar vie- 
nos skardinės. Tačiau vienam gerti nesmagu. 

Išgirdęs šlamesį krūmuose, šyptelėjo. 

— Tai ilgiausias sisiojimas istorijoje, ypač kai darbuojiesi 
tokiu mažu pimpaliuku. 

Jis laukė šiurkštaus atkirčio ar įžeidimo, o paskui, kai miškas 
vėl nutilo, susiraukė. 

— Nagi, vyručiai, girdėjau, kad jūs ten. Jei nesugrįšite, iš- 
gersiu visą alų. 

Vel pasigirdo šlamesys, tik šį kartą iš kitos pusės. Bredo nu- 
gara nuslinko šaltukas, tačiau jis apgynė savo vyriškumą pasiimda- 
mas dar vieną skardinę alaus. 

— Kurgi ne, išgąsdinsit mane. Jėzau, tai tikriausiai Džeisonas 
su ledo ritulininko kauke! Padėkit, gelbėkit. Judu tokie nevykėliai. 

Jis prunkštelėjo, atsidarė skardinę ir tariamai ramiai nugėrė 
gurkšnį. 

Urzgimas, atsklidęs iš tamsos, buvo kimus ir alkanas. 

— Liaukis, Hokai, mulki tu. — Tačiau jo paties balsas buvo 
skystas ir trūkčiojantis. Ranka nuslydo žeme, ieškodama aštrios 
lazdos, ant kurios kepė dešrainius. 

Tylą perskrodė riksmas, kupinas siaubo, baimės ir skausmo. 
Bredas pašoko spausdamas rankose lazdą it kardą. Baimės surakin- 
ta širdimi ėmė suktis ratu stengdamasis įžiūrėti ką nors tamsoje. 

Kurį laiką jis negirdėjo nieko, išskyrus įnirtingą savo širdies 


plakimą. 

Kai riksmas pasikartojo, nuskambėjo jo vardas. 

Nepaisydamas į akis lendančių vabzdžių, Bredas puolė garso 
link. Tai buvo Flino balsas, įsitempęs iš siaubo ar agonijos, kurios 
jis negalėjo suvaidinti. Staiga pasigirdo dar vienas riksmas, toks 
pat beviltiškas. Šis buvo Džordano ir sklido iš už nugaros, skros- 
damas naktį. 

Bredas sutrikęs karštligiškai puldinėjo pirmyn atgal. Tamsoje 
sutraškėjo medžiai, ir garsas ėmė artėti į jį su jėga, kuri negalėjo 
būti žmogiška. Staiga naktis prisipildė garsų. Medžiuose stūgavo 
vėjas, ant žemės aplink jį krito šakos. Šūksniai aidėjo iš visų pusių 
vienu metu. Jam bėgant, vasaros karštis virto kandžiu geliančiu 
šalčiu ir žemę užliejo migla, kylanti lyg upė, kol beveik pasiekė jo 
kelius. 

Jo širdis, rodės, iššoks pro gerklę iš baimės dėl savęs, dėl 
draugų. 

Jis išgriuvo pro medžius į aukštą žolę Karžygio Viršūnės 
bokštų papėdėje. 

Dangumi plaukė ryškus, pilnas mėnulis. Jo šviesoje Bredas 
išvydo savo draugus, tysančius toje aukštoje žolėje. Sudraskytus 
į gabalus. Nerišliai murmėdamas maldos žodžius, Bredas puolė 
prie jų. 

Jis paslydo kraujo klane ir parklupo ant rankų ir kelių šalia 
Flino kūno. Širdis nusirito į kulnus, kai paėmė draugo ranką ir 
užčiuopė drėgną šilrą masę. 

Nepaprastai balto mėnulio šviesoje Bredas pamatė nuo pirštų 
varvantį kraują. 

— Ne, — tyliu virpančiu balsu ištarė. Užsimerkė ir pamė- 
gino susitvardyti. — Ne, — jau stipresniu balsu pakartojo atsi- 
merkdamas ir prisiversdamas dar kartą žvilgtelėti į draugą. — Tai 
mėšlas. 

Jam žiūrint, bandant susidoroti su skausmu ir baime, Flinas 
pasuko galvą ant nuplėšto kaklo ir išsišiepė. 

-— Ei, mulki. Žinai, ką? Tu būsi kitas. 

Nors širdis daužėsi krūtinėje, Bredas atsistojo ir pakartojo: 

— Mėšlas. 

— Tau tikrai skaudės. — Tebesišiepdamas Flinas atsistojo. 
Pasigirdo juokas, klastingai begėdiškas, ir iš kitos pusės pasirodė 
Džordanas. Jie ėmė svirduliuoti jo link. 

— Mes visi mėsa, — tarė Džordanas, mirkteldamas Bredui 
vienintele likusia akimi akiduobėje. — Nieko daugiau, tik mėsa. 

Jis užuodė jų kvapą, užuodė mirtį. 

— Tau teks labiau pasistengti, Keinai. Daug labiau, nes tai 
mėšlas. 

Iš tiesų suskaudo, baisus skausmas nuvilnijo kūnu nuo krūti- 
nės į visas ląsteles. Bredas iškentė jį ir prisiversdamas nusišypsojo, 
žiūrėdamas į figūras iš siaubo filmo. 

— Jūs, vyrukai, rimtai susimovėte. — Jis nusijuokė stengda- 
masis neprarasti sąmonės. 

Ir pabudo drebėdamas nuo šalčio savo lovoje. 

Pasitrynęs skausmingai pulsuojančią krūtinę, atsisėdo ir giliai 
įkvėpė. 


— Seniai laikas, velniai griebtų. 


— Tai mes tikrai baisiai atrodėme? 

Flinas plačiai nusišypsojo Bredui. Jie su Džordanu sėdėjo Bre- 
do virtuvėje. Šeimininkas palaukė ryto ir tik tada paskambino jiems, 
nors tos dvi valandos labai prailgo, vis prisimenant sapno vaizdus. 

Jis nieko jiems nepasakė, tik tiek, jog jam reikia, kad jie at- 
važiuotų. Aišku, jie atvažiavo. 

Dabar, ryškioje šviesoje, aplink sklandant kavos ir skrudintų 
riestainių aromatui, sapnas atrodė išpūstas ir pernelyg jausmingas. 
Per daug košmarų susipynė į vieną, kad jis pasirodytų reikšmingas, 
pagalvojo Bredas. 

— Tau buvo perplėšta gerklė, o krūtinėje žiojėjo skylė. O 
tu, — tarė jis Džordanui, — tavo kairė akis gana gražiai tilindžia- 
vo iškritusi iš akiduobės, be to, neturėjai pusės veido. 

— Tai tik į gera, — tarstelėjo Flinas. 
— Rodos, aš paslydau ant tavo smegenų, — tarė jam Bre- 
das. — Nors tu jų nepasigestum. 


Flinas paslysta ant savo smegenų kas antrą dieną, — at- 
šovė Džordanas. Jis pažiūrėjo į Bredą pro puodelio viršų. — Tau 
skaudėjo? 

— Krūtinė pulsavo kaip varlė kokią valandą, paskui velniškai 
skaudėjo galvą, bet tai viskas. 

— Kyla klausimas: kaip tu sugrįžai? 

— Pirma, aš turėjau daugiau laiko pasiruošti žinodamas, kas 
judviem atsitiko. Daugiau laiko, kad pagalvočiau, kas gali būti ir 
ką daryti. Mano galvoje sukosi vienas žodis — galima sakyti, slap- 
tažodis — ir jis mane ištraukė. Jis man padėjo. 

Flinas suleido dantis į riestainį. 

— Ir tas žodis yra?.. 

— Mėšlas. Na, šiurkštus, — tęsė jis. — Bet Žmogiškas ir tai- 
kus. Kita vertus, jisai irgi buvo kažkoks pavėpęs. Negaliu sakyti, 
kad buvo neefektyvu, ypač iš pradžių. Jaučiausi šešiolikos. Prakei- 
kimas, aš sėdėjau prie laužo, gėriau šiltą alų ir galvojau apie Petsės 
Ourbek kūną. 

— Jos kūnas iš tiesų buvo puikus, — atsiduso Džordanas. 

— Kad ir kaip būtų, tą vasarą mano mintys sukosi apie Petsę. 
Tiesą sakant, apie seksą, bet Petsė buvo jo objektas. Taigi iš pra- 
džių buvau miške šalia Viršūnės. Tada Flinas pradėjo spiegti kaip 
merga... 

— Iš kur žinai, kad tai buvo ne Džordanas? — Flinas įsižei- 
dęs susiraukė. — Kodėl aš turiu rėkti kaip merga? 

— Paklausk Keiną, — pasiūlė Bredas. — Tą akimirką puo- 
liau į paniką. Judu abu rėkėte ir šaukėte mane. Paskui kažkaip 
visko pasidarė per daug. Vėjas, rūkas, šaltis. Ėmiau kažką įtarti. 
Kai pamačiau judu tysančius, trumpam vėl sutrikau. Bet tada pa- 
slydau ant Elino smegenų, o gal žarnų. 

— Pamėgink čia valgyti... — nusiskundė Flinas. 

— To buvo per daug, suprantat? Ir viskas pasikeitė. Aš jau 

nebebuvau šešiolikos. Jis per daug įsijautė, galima taip pasakyti. Ir 
aš supratau, kad ten jis. Žinojau, kad visa tai mėšlas. 

Bredas atsistojo paimti kavinuko. 

— Per pastarąsias porą valandų supratau, ką jis mėgino pa- 
daryti. 

— Išskirti mus, — tarė Džordanas. 

— Būtent. Izoliuoti mane — aš vienas sėdėjau prie laužo, 
kol jūs kažkur vaikščiojote. Tada man buvo skirta surasti judu su- 
darkytus, kai šaukėtės mano pagalbos. 

— O mums užpulti tave, — užbaigė Flinas. — Kaip dvy- 
niams zombiams. Jis nori mus sukiršinti. Kaip galėsi pasitikėti, 
juo labiau dirbti su pora vyrukų, kurie nori suėsti tavo smegenis? 
Mačiau tai filmuose, — pridūrė jis. — Taip daro zombiai. 

— Jis norėjo, kad pasijusčiau vienišas, svetimas ir įbaugin- 
tas. 

— Gal net blogiau, — pridūrė Džordanas. — Jei nebūtum 
sugrįžęs, mes galėjome padaryti tau ką nors bloga. Kai jis vėl nu- 
sitaikys į tave, manau, eis tiesesniu keliu. 

— Aš irgi, — tarė Bredas, imdamas kavos puoduką. 

— Manau, kad tau reikia daugiau nei puikios išvaizdos, kai 
eini prieš burtininką, drauguži, — pastebėjo Flinas. 

Bredas linktelėjo, paėmė nuo stalo peilį ir brūkštelėjo per 
nykštį. 

— Netgi burtininkai kraujuoja. 

— Ar sakysi Zojai, kas atsitiko? — paklausė Džordanas. 

— Taip. Mes kartu kovosime, kol viskas bus baigta. Šįryt 
ketinau užsukti į centrą. 

— Ji ateis tik po pietų, — tarė Elinas. — Melori sakė, kad ji 
turi darbo namuose. 

— Dar geriau. 


Jis baigė kalbėtis telefonu, sustabdė automobilį už jos maši- 
nos, tada dar minutėlę maigė miniatiūrinio kompiuterio mygtu- 

kus. Galvodamas apie susitikimą su architektu, plėtros planus ir 
dizaino pokyčius, nuėjo prie priekinių durų ir pasibeldė. 

Visa tai išdulkėjo jam iš galvos, kai ji atidarė duris. 

Zoja vilkėjo ties keliais perplėštus džinsus ir bambą apnuo- 
ginančią palaidinukę. Šiandien smeigtukas, pastebėjo jis, tas ero- 
tiškas sidabro gabalėlis, spindėjo jos bamboje. 

Ji buvo basa, kojų nagai nulakuoti rožine spalva, o ausyse 
sūpavosi dideli sidabriniai žiedai. Ir ji laikė skudurėlį, nuo kurio 
sklido aštrus citrinų kvapas. 

— Tvarkiausi, — skubiai tarė ji. — Va baigiau miegamą- 
jį. — Tarsi tik dabar suvokusi, jog rankose laiko skudurą, susikišo 
jį į kišenę. — Norėjau pirma apsitvarkyti namuose prieš eidama 
į centrą. 

— Nieko tokio. — Jis įėjo ir, šiaip ne taip atplėšęs nuo jos 
akis, apsidairė. Kiekvienas daiktelis spindėte spindėjo. — Neblo- 
gai pasidarbavai. 

— Tvarkymasis padeda man galvoti, o galvojau apie namą. 
Kad jis gali būti raktas. Ir jei neskubėdama viską nuosekliai ap- 
galvočiau, apieškočiau jį, gali būti... Kas yra? — Ji paraudo nuo jo 
įdėmaus žvilgsnio ir pasitrynė skruostą. — Aš murzina? 

— "Tu atrodai nuostabiai. Dar niekad nemačiau tavęs tokios 
nuostabios. 

— Labai miela tai girdėti žinant, kad kuičiausi dulkėse. 

— Saimonas mokykloje? 

— Taip. — Ji išplėtė akis atpažinusi spindesį jo akyse. — Ką 
tu, jau beveik dešimta ryto. Negi tau nereikia į darbą? 

— Reikia. — Jis žengė artyn, o ji atsitraukė. — Ber pasilikau 
truputį laiko, nes reikėjo pasikalbėti su tavimi. Atrodo, pokalbį 
teks atidėti. 

— Mes negalim taip... Gali? 

— Aišku, kad galim. Pamėginkim taip. 

Jis pakėlė ją ant rankų, ir jos pilvu nuvilnijo šilta banga. 

— Vaje. — Ji negalėjo liautis nervingai kikenusi. — Kaip 
kokiame meilės romane. Tik kad aš su senais džinsais, o ne kokiais 
nors seksualiais drabužėliais. 

Ji kvepėjo baldų valikliu ir prinokusiomis slyvomis. 

— Nieko nėra seksualiau už senus džinsus, kai juos vilki tu. 

— O, tai gerai. — Ji patenkinta pasitrynė jam į kaklą. — Tai 
tikrai gerai. — Krimstelėjo jam į ausį. — Palikau įjungtą skalbimo 
mašiną. Tiek skalbinių prisikaupė per pastarąsias dienas. Todėl... 
po šia apranga nieko neturiu. 

Jis pasuko galvą ir pažvelgė į jos besijuokiančias akis. 

— O taip, tada pokalbį tikrai teks atidėti. 

Jis paguldė ją ant lovos, ir ji kviečiamai ištiesė rankas. 

— Tai tikriausiai atlygis už visą mano triūsą, — sumurmėjo ji. 

— Nuo tada, kai pirmą kartą pasimylėjome, tik ir galvojau, 
kada vėl tai darysime. 

Jis palietė jos lūpas, iš pradžių švelniai, paskui stipriau. 

Tai tarsi stebuklas, galvojo Zoja atsiduodama akimirkai. Šio 
vyro glėbyje ji jaučiasi branginama it deimantas. 

Jis bučiavo ją nė neketindamas liautis, tarsi visą gyvenimą 
galėtų praleisti liesdamasis prie jos lūpų. Neskubėdamas mėgavosi 
šiluma, nors ji jautė, kaip įnirtingai pulsuoja jo karštas kūnas. 
Tylus suartėjimo džiaugsmas vyniojo aplink jos širdį švelnius šil- 
kinius kaspinus. 

Jis lietė ją, tarsi jos kūnas būtų trapus lobis, kurį niekada ne- 
pavargs tyrinėti. Kiekvienas tų nuostabių rankų prisilietimas rami- 
no, jaudino ir žadėjo. Saldi palaima apsvaigino jos kraują it vynas. 

Čia, ryto saulės šviesoje, karaliavo kantrybė, glostanti ją il- 
gais, kone tingiais pirštais. Ji kilo ir leidosi po jais, plūduriavo, o 
už lango pasaulis gyveno savo gyvenimą be jos. 

Tai, kad jie mėgaujasi vogtu laiku, teikė intymaus pikantiš- 
kumo. 

Jis žaidė jos kūnu pro perplėštų džinsų skyles, lietė apnuogin- 
tą pilvą. Atsargiai palietė sidabrinį auskarą, ir ji tyliai aiktelėjo. Kai 
jo lūpos nukeliavo kaklu žemyn, ji pasuko galvą ir atsiduso. 

Rūpesčiai, nuovargis — viskas ištirpo: 

Jis jautė, kaip ji atsiduoda jam, malonumui, girdėjo, kaip vis 
tankėja jos kvėpavimas. Ar ji nutuokia, ką jam reiškia būti kartu 

štai taip, saulei šviečiant pro langą, tuščiuose namuose supamiems 
tylos? 

Ar žino, kaip jam reikia jos, nors pats dar tik pradeda suprasti 
save? 

Iki šio momento jis nežinojo, kiek daug gali duoti, kaip 
trokšta duoti. Atiduoti jai save, tai, ką turi, ką jaučia, ką mąsto, Jo 
burna vėl susirado jos lūpas, ir jis pasiūlė jai viską. 

Jos širdis spurdėjo gerklėje, rankos karštligiškai įsikibo į jo 
marškinius. Tos gundančios glamonės jaudino ją labiau nei pats 
malonumas ar žinojimas, jog jį patirs. Nekantriai virpėdama ji 
įslydo po juo. 

To jam ir reikėjo — visiško atsidavimo vienas kitam. Kai 
aplinkui nėra nieko, kai pasaulis nustoja egzistavęs ir lieka tik 
juodu. 

— Noriu žiūrėti į tave. — Jis užliejo bučiniais jos veidą, tada 
nuvilko palaidinukę. — Tiesiog žiūrėti į tave. 

Žiūrėdamas į ją, į tas apsunkusias akis, nusmaukė žemyn 
džinsus. 

Lygi oda, subtilūs išlinkiai, ilgos, beveik kaip balerinos kojos. 
Tos mieguistos akys ir sirenos burna. Joje taip žavingai susipina 
trapumas ir egzotika. 

Pasilenkęs jis prispaudė lūpas prie šlaunies ir lėtai nuslydo 
jomis per jautrią odą. Ji suvirpėjo. 

Jis glamonėjo ją liežuviu aplink karščiu pulsuojančią vietelę. 

— Noriu, kad gulėtum. Ir leistum man daryti tai, ką noriu. 

Ji nebūtų galėjusi jo sustabdyti. Jau slydo ant geismo keteros. 
Kai užliejo pirmoji karščio banga, ji įsikibo į geležinius lovos stry- 
pus ir leido jam nešti ją, kur tik jis norėjo. 

Štai jis, triumfas ir stebuklas. Tos rankos, nepaprastos savo 
kantrumu, atrakinančios kiekvieną paslaptį. Toji burna, švelni ir 
atidi, ryjanti ją po truputį. Ji išsilenkė purtoma orgazmo, tačiau 
jis nesustojo. 

Pojūtis vijo pojūtį, jausmas jausmą, kol, rodės, viskas užsi- 
plieskė šviesa, nutvieskiančia kūną. 

Jis paskendo joje, nejautė nieko, tik tai, ką ji davė, ką jam 
buvo būtina pasiimti. Kiekvieną kartą, jos kūnui sudrebėjus, jam 
norėjosi daugiau. 

Jis pakilo virš jos. Ji apgaubė jį savo kūnu. Jis įslydo į ją. Ji 
priėmė. 

Lėtai, vis dar lėtai, kad įsisunktų kiekvienas malonumo lašas. 
Kylantys ir nusileidžiantys kūnai, pulsuojantis kraujas, audringai 
plakančios širdys — pasaulis už lango liovėsi egzistavęs. 

Kažkur tiksėjo laikas, gatve burzgė automobiliai, kieme šuo 
lojo ant voverės, bet Zoja nieko negirdėjo. Ji svirduliavo ant savojo 
pasaulio krašto girdėdama tik savo vardą, tariamą tarsi maldą. 

Tada, džiaugsmingai šūktelėjusi, nušoko kartu su juo. 


Niekas, niekada ir niekur, nusprendė Zoja, nesijautė geriau 
nei ji čia ir dabar. Niekas nebuvo taip sumaniai sugundytas ar taip 
visiškai patenkintas. 

Mėgaudamasi akimirka ji paglostė Bredo plaukus. 

Jo galva ilsėjosi tarp jos krūtų, o ranka gniaužė prie šono jos 
ranką. Tai buvo mieliausias jos kada nors patirtas pojūtis. 

— Aš taip džiaugiuosi, kad užsukai, — mieguista tarė ji ir 
nusišypsojo, kai jo lūpos sujudėjo prie jos krūties. 

— Džiaugiuosi, kad buvai namie. 

— Visa tai taip... nepakartojama. Gulime nuogi ir patenkin- 
ti... — Ji pažiūrėjo į laikrodį. — Mmm, be dešimt vienuolikta 
ryto. Geriau nei laimėti loteriją. 

Jis kilstelėjo galvą ir nusišypsojo jai. 

— Ką čia ir kalbėti. 

— Tu toks gražus. Aš vis galvoju, koks tu panašus į tuos ža- 
vius vyrukus mano žurnaluose. 

Jis nusivaipė. 

— Prašyčiau. 

— Tikrai. Nors būtų ne pro šalį apsikirpti. — Ji suėmė tarp 
pirštų plaukų sruogą. — Galėčiau padėti. 

— Ak... Gal kitą kartą. 

Ji meiliai timptelėjo sruogą. 

— Žinai, aš puikiai išmanau tai, ką darau. 

— Nė kiek neabejoju. Rimtai. — Kad nukreiptų jos dėmesį, 
jis įspaudė bučinį jai į raktikaulį ir nusirito į šoną. — Aš iš tiesų 
užsukau pasikalbėti. 

— Gali kalbėti, kol kirpsiu. Kirpėjos kaip barmenai. Mes iš- 
mokytos dirbti ir kalbėtis tuo pačiu metu. 

— Neabejoju. Ber dabar turbūt ne pats geriausias laikas. 
Mums reikėtų apsirengti. 

— Bailys. — Ji atsisėdo ir apsikabino kelius. 

— Šįkart nutylėsiu. — Jis atsistojo susirasti kelnes. — Zoja, 
šiąnakt — tiksliau, šįryt — aš susidūriau su Keinu. 

Žaisminga nuotaika išgaravo. Ji skubiai pašoko. 

— Ką jis tau padarė? Tau kur nors skauda? 

— Ne. — Jis pakėlė nuo grindų jos palaidinukę ir pada- 
vė. — Susikaupk, kol pasakosiu. 

Jis apsirengė pasakodamas. 

Jos pradinė baimė atlėgo. Jis nesužeistas, ji tai mato. Ir laikosi 
tvirtai. Gal šiek tiek per tvirtai, 

— Tu manai, kad jis naudojosi Džordanu ir Flinu prieš 
tave — arba norėjo, kad manytum, jog jie eina prieš tave. 


— Taip. 


— Jis nesupranta žmonių, nesupranta meilės ir draugystės. 
Jis nesupranta tavęs, tai aišku, jei mano, kad gali priversti tave pa- 
sijusti vienišą ar išsigandusį. Tiesiog dabar tu dar labiau įtrauktas 
į šį reikalą. 

Jis šyptelėjo. 

— Regis, tu mane supranti. 

Ji pažvelgė jam į akis. 

— Nežinau, ar suprantu, bet žinau, kas sieja tave su Džor- 
danu ir Flinu. Kodėl jis pasirinko tą naktį? Nes buvote jauni, nes 
tai vyko netoli Viršūnės? Dabar viskas turi reikšmę. Mes taip arti 
tikslo, kad viskas yra reikšminga. 

Jis linktelėjo patenkintas, kad jų mintys sutampa. 

— Manau, dėl abiejų priežasčių. Mes buvome jauni, todėl 
lankstesni. Tada mes dar nepažinojome nei tavęs, nei Melori, tr 
Džordanas žiūrėjo į Daną tik kaip į Flino seserį. Tą naktį Džorda- 
nas pamatė Roveną, vaikštinėjančią parapetu. 

Jis nutilo, išlygino marškinių rankogalius. 

— Tą naktį man buvo šešiolika, Zoja. Būdama šešiolikos, tu 
išėjai iš namų. 

— Ak. — Ji apglėbė save rankomis, tarsi būtų pajutusi šaltu- 
ką. — Manai, tai ką nors reiškia? 

— Nežinau, ar galime leisti sau nekreipti dėmesio į sutapi- 
mus. Tai buvo svarbi naktis man, Džordanui ir Flinui. Tada mums 
taip neatrodė. Tiesiog viena iš tų pašėlusių vasaros naktų. Tačiau 
mes buvome ant ribos, kai esi pasiruošęs atsisveikinti su vaikyste 
ir žengti vyriškumo link. Tu buvai tokio paties amžiaus, kai žengei 
savo žingsnį. 

— Mano situacija buvo kitokia. 

— Taip. Bet jei Keinui būtų pavykę iškreipti tai, kas atsitiko 
tą naktį — bent jau mano mintyse — jis būtų galėjęs iškreipti, ką 
galvoju apie tai dabar. Ir ką dariau po to. Tai, ką jaučiu Flinui ir 
Džordanui, prisidėjo prie to, kodėl grįžau čionai ir kaip sutikau 
tave. 

— Todėl jis bandė jus sukiršinti; jie netgi norėjo nužudyti 
tave — na, ne jie, bet tu tikėjai, jog jie — tai būtų susilpninę visų 
mūsų ryšį. Arba netgi suardę. 

— Manau, tai jo plano dalis. 

Zoja sunerimusi prikando lūpą. 

— Jam nepavyko, tad jis bus įpykęs. 

— Taip. Mano nuomone, kitas keletą dienų turėtume kuo 
daugiau būti kartu. Noriu, kad tu su Saimonu persikeltum pas 
mane. 

— Aš negaliu... 

— Zoja, neskubėk. — Jau pasiruošęs prieštaravimams ir 
atsikalbinėjimams, jis priėjo prie jos ir uždėjo rankas ant pe- 
čių. — Kad ir ką reikėtų padaryti, jei nori surasti raktą, ieškoti 

turėsime abu. Mes turime būti kartu kiek įmanoma daugiau. Be 
to, aš noriu, kad būtum šalia. Jūs abu. 

— Štai čia sudėtingiausia dalis. Kaip aš paaiškinsiu jam, kad 
mes nakvosime pas tave? 

— Jis jau pakankamai žino, kas vyksta, todėl supras. Ir negi 
tu manai, kad jis priešinsis minčiai apie mano žaidimų kambarį? 

— Ne. Nemanau. — Ji išsinėrė iš jo rankų ir atsistojo. — 
Bredli, aš nenoriu, kad jis... Žinau, kokį poveikį tokie dalykai daro 
vaikui. Po to, kai mus paliko tėvas, namuose vyrų netrūkdavo. 

Jo veidas sustingo. 

— Tai nieko panašaus. Daug svarbiau — visais atžvilgiais. 
Zoja, tu ir Saimonas nesate laikinas dalykas mano gyvenime. 

Jai ėmė trūkti oro. 

— Neskubėk. 

Bredas vos tramdėsi. 

— Galbūt tau reikėtų paskubėti, — kietai atrėžė jis. — Tu 
nenori, kad pasakyčiau, ką reiški man, ką jaučiu tau? 

— Ar dabar mes galime blaiviai apie tai galvoti? 

Trokšdama įkvėpti gryno oro, ji priėjo prie lango ir atitraukė 
užuolaidą. 

— Tu nežinai, ką reikšiu tau ar ką jausi man, kai reikalas bus 
atliktas. Mus visus dabar vienija ta keista istorija, ir dėl to viskas 
atrodo labai reikšminga. 

— Aš susijungiau su tavimi pačią pirmą akimirką. 

— Nedaryk šito. — Oro trūkumas ėmė gniaužti širdį. — 
Nežinai, kiek skausmo tai gali man suteikti. 

— Galbūt nežinau. Pasakyk. 

— Dabar negaliu. — Nors ir keikdama save už bailumą, ji 
nusisuko ir papurtė galvą. — Ir tu negali. Mums abiem metas eiti. 

Jis palietė jai smakrą ir pabučiavo. 

— Mes dar pasikalbėsime apie tai ir dar daugiau. Tačiau kol 
kas apsispręskime, kur gyvensime. Jei nenori gyventi pas mane, aš 
ateisiu pas tave. Bet norėčiau, kad pagalvotum. Ateisiu po darbo ir 
mes dėl visko susitarsime. 


Keturvoliktas skyrius 

12 usę pirmos Zoja jau tvirtino šviestuvus Danos knygy- 
ne. Jos nutarė sutelkti pastangas vienai pastato vietai 
ir užbaigti ją. Po skubaus burtų traukimo laimėjo Dana. 

— Man atrodo, taip būtų geriau, — kalbėjo ji pildydama 
nedidelę sukamą lentyną sveikinimo atvirukais. — Pas Bredą dau- 
giau vietos ir jis turi namų šeimininkę. Be to, moka gaminti. Tu 
galėtum atsidėti rakto paieškai ir salonui, o visa kita užmiršti iki 
mėnesio pabaigos. 

Logiška, pripažino Zoja. Netgi protinga. Bet... 

— Ne viskas taip paprasta. Kaip galiu patikrinti teoriją, kad 
mano namas yra susijęs su raktu, nebūdama jame? 

— Ar tai tau ką nors davė? — pasiteiravo Melori. 

— Ne, kol kas nieko, bet šią versiją nagrinėju tik antra diena. 

Kadangi draugės neatsiliepė, Zoja nuleido rankas ir atsiduso. 

— Taip, žinau, kad jau būčiau ką nors pajutusi, jei tai būtų 
svarbu. Bet aš dar neįsirikinau. 

— Man panašu į išsisukinėjimą, — puse burnos tarstelėjo 
Dana. 

Zoja gindamasi metė į ją piktą žvilgsnį. 

— Tai ne išsisukinėjimas. Tai... atsargumas. Džordanas gyve- 
na tavo bute, nes jūs ruošiatės keltis į Viršūnę, Melori įsikraustė 
pas Fliną. Ber jūs susižadėję. O man reikia galvoti apie Saimoną. 

— Bredas pamišęs dėl Saimono, — paprieštaravo Melori. 

— Žinau. — Zoja kilstelėjo elektrinį suktuvą, kad baigtų tvir- 
tinti šviestuvą. — Bet tai nereiškia, kad turime susipakuoti daiktus 
ir keltis pas Bredą. Nenoriu, kad Saimonas netinkamai suprastų 
mano ir Bredo santykius — seksą — arba priprastų prie didelių 
namų, daiktų, dėmesio ir to, jog kiekvieną dieną matys Bredą. 

Melori liovėsi krovusi knygas į lentynas. 

— Ar tu jaudiniesi tik dėl Saimono? 

— Ne. — Zoja atsiduso ir padavė suktuvą Danai. — Sten- 
giuosi nesipykti su savo jausmais ir kiek įmanoma juos kontro- 
liuoti. Yra daugybė priežasčių. 

— Žiūriu į tave ir nematau moters, kuri save varžo. 

Zoja paėmė iš Melori šviestuvą ir sklandžiai įstatė į vietą. 

— Tu manai, kad turėčiau tai daryti. 

— Aš manau, kad turėtum daryti tai, kas daro tave laimingą. 
Ir kartais gyventi taip, kad būtum laiminga, yra sunkiau ir baisiau 
nei gyventi saugiai. 


Nors Zoja dar nežinojo, kas padarytų ją laimingą arba kas 
beprotiškai išgąsdintų, ji nusprendė išsiveržti iš rutinos ir pasiimti 
Saimoną iš mokyklos. 

— Maniau, kad važiuosiu pas ponią Henson. 

— Žinau. — Jau įgudusiu judesiu Zoja patraukė petį, kai 
Mojus kyštelėjo snukį pro sėdynių tarpą norėdamas pasisveikinti 
su Saimonu. — Aš jai paskambinau. Norėjau pasikalbėti su tavimi. 

— Prisidirbau? 

— Nežinau. — Ji kilstelėjo antakius. — O tu prisidirbai? 

— Ne, prisiekiu. Aš nieko nepadariau. 

Ji sustabdė automobilį ir pamojavo ponui Hensonui, grėbs- 
tančiam kieme lapus. 

— Ką gi, tada einam. Užkąsim, paplepėsim. 

— Mojau. — Nekantraudamas pažaisti, Saimonas išsirito iš 
mašinos. — Sausainis! — šūktelėjo jis ir ėmė kvatotis, kai Mojus 
lyg pamišęs puolė prie durų. 

— Mama! 

— Ką? 

— Kaip manai, kai Mojui teks grįžti namo, ar linas leis man 
jį lankyti? 

— Žinoma, leis. — Ji stabtelėjo prie durų žiūrėdama į spur- 
dantį Mojų. — Saimonai, žinau, kad nori šuns. Kodėl neprašai 
manęs? 

— Gal mes dar negalime leisti sau turėti šunį. 

— Ak. — Pajutusi gnybtelėjimą širdyje, ji atidarė duris ir 
leido Mojui šauti į virtuvę sausainių. 

— Nes jie kainuoja. Net jei imi iš globos namų, vis tiek turi 
mokėti. Be to, jiems reikia pirkti ėdalą, žaislus ir visa kita. Juos rei- 
kia skiepyti. Bet aš taupau. Gal kitais metais galėsime nusipirkti? 

Bijodama prasižioti, Zoja tik linktelėjo. Ji pasikabino paltą, 
neskubėdama pakabino sūnaus striukę, kad spėtų susitvardyti. Kai 
grįžo į virtuvę, Saimono kuprinė jau gulėjo ant grindų, o jis pats 
traukė sausainius nekantraujančiam Mojui. 

Ji įpylė Saimonui stiklinę pieno ir ėmė pjaustyti obuolį, kad 
turėtų kur dėti rankas, kai kalbės. 

— Tu žinai, kad aš stengiuosi padaryti kai ką svarbaus, ban- 
dau surasti raktą. 

— Tiems stebukladariams. 

— Taip, jiems. Aš tikrai labai stengiuosi ir kartais man atro- 
do, kad štai šiandien tikrai surasiu. O kartais manau, kad niekada 
nerasiu. Todėl man reikia pagalbos. 

— Nori, kad aš tau padėčiau? 

— Tam tikra prasme. — Ji sudėjo obuolio skilteles į lėkštę, 
papildė vynuogėmis. — Bredlis irgi nori man padėti. Stebuklada- 
riai sako esą labai svarbu, kad jis man padėtų. 

— Jis protingas. 

— Tau jis labai patinka, a? 

— Aha. — Jis pasičiupo obuolio skiltelę, kai ji padėjo lėkštę 
ant stalo. — Tau irgi, ar ne? 

— Taip. Bredlis mano, kad galėtų geriau padėti man, jei ku- 
riam laikui persikelrume pas jį. 

Net motinai neįskaitomu veidu Saimonas kramtydamas 
stebėjo ją. 

— Gyventi su juo? 

— Na, kurį laiką mes ten nakvotume. Kaip svečiai. 

— Mojus irgi? 

Išgirdęs savo vardą, Mojus čiupo pamėgtą teniso kamuoliuką 
ir pakišo savo plačią galvą Saimonui po ranka. 

— Taip, esu tikra, kad jis galės būti kartu. 

— Puiku. — Paspyręs kamuoliuką, kurį Mojus buvo padėjęs 
jam prie kojų, Saimonas pasiėmė vynuogę. — Jam ten patinka. 
Ten smagu. 

— Mes būsime svečiai, Saimonai, tad tau ir Mojui, — šį 
kartą ji paspyrė kamuoliuką, — jums teks gražiai elgtis. 

Saimonas linktelėjo stebėdamas, kaip Mojus nuslysta grindi- 
mis, atsitrenkia į duris, tada pagauna kamuoliuką. 

— Gerai. Ar tu ir Bredas miegosite vienoje lovoje ir užsi- 
iminėsite seksu? 

— Ką? — cyptelėjo Zoja. 

— Čiakas sako, kad jo tėvai taip daro savo lovoje, o jų kam- 
barys šalia. Jis sako, kad jo mama leidžia tokius garsus, tarsi jai 
skaudėtų. 

— O Dieve. 

Žiaumodamas vynuoges, Saimonas įdėmiai pažvelgė motinai 
į veidą ir vėl pasiuntė Mojų gaudyti kamuoliuko. 

— Ar iš tiesų skauda? 

— Ne, — sumurmėjo ji, paskui krenkštelėjo. — Ne, neskau- 
da. Žinai, gal pradėkime krautis daiktus, jei... 

— Tai kodėl ji rėkauja ir visaip dejuoja? 

Zoja pajuto, jog paskutinis kraujo lašas palieka jos veidą, 
staiga sugrįžta potvyniu ir užsiliepsnoja po oda. 

— Na... hm. Tiesiog kai kurie žmonės... — O Dieve, prašau, 
padėk man. — Kai tu žaidi žaidimą arba žiūri televizorių ir kai su- 
sijaudini, tada tu... irgi rėki arba kitaip triukšmauji. 

— Taip. Nes smagu. 

— Smagu. Seksas irgi smagu, bet reikia būti pakankamai su- 
augusiam, reikia, kad tas kitas žmogus tau labai rūpėtų... 

— Vyrai turi užsimauti sargį, kad nesusirgtų arba nesusarg- 
dintų ir kad nepridarytų vaikų, kol jų nenori. — Rimtai linktelė- 
jęs, Saimonas įsimetė į burną paskutinę vynuogę. — Čiako tėvas 
turi jų stalčiuje. 

— Saimonai Makortai, kaip tau ne gėda landžioti po pono 
Baristerio stalčius. 

— Čiakas lindo. Jis ištraukė vieną ir atnešė man parodyti. Jie 
tokie juokingi. Bet tegu Bredas užsimauna jį, jei norės sekso, kad 
tu nesusirgtum. 

— Saimonai. — Ji minutėlę užsimerkė. — Saimonai, — pa- 
kartojo. — Mes apsistosime pas Bredą ne tam, kad galėtume užsi- 
iminėti seksu. O kai du suaugę žmonės draugauja, jie kartais nori 
ir pabūti kartu, bet tai labai asmeniška. 

— Tada Čiako mamai nereikėtų taip garsiai šūkauti. 

Zoja išsižiojo, susičiaupė, padėjo galvą ant stalo ir ėmė juok- 
tis, kol apsiašarojo. 


Kai Bredas atvyko, ji jau buvo supakavusi kiekvienam po 
lagaminą, kelioninį krepšį su, Saimono nuomone, gyvybiškai 
reikalingais daiktais ir dar vieną su jai reikalingais daiktais. Be 
to, šalia stovėjo šaldiklis su gendančiais maisto produktais iš šal- 
dytuvo bei mėgstamiausiais Saimono užkandžiais ir dribsniais. 
Negana to, šalia Mojaus dėžės pūpsojo dvidešimt penkių svarų 
maišas ėdalo. 

— Ar mes vykstame į safarį? — pasiteiravo Bredas, nužvelg- 
damas bagažą. 

— Pats prisiprašei, — priminė jam Zoja. 

Jis spirtelėjo į šaldiklį. 

— Tiesą sakant, maisto aš turiu. 

— Šis suges, jei nesuvalgysime. Be to, nenoriu, kad jaustum 
pareigą aprūpinti Saimoną ar mane. Jis turės laikytis taisyklių ir 

dirbti tuos pačius darbus kaip ir čia. Jei mėgins išsisukinėti, pa- 
sakyk man, ir aš viską sutvarkysiu. 

— Dar kas nors? 

— Taip. Aš mielai gaminsiu mums visiems, o išlaidas už 
maistą dalysimės per pusę. 

— Jei nori gaminti, aš už, bet tau tikrai nereikės mokėti už 
pusę kepalo duonos. 

— Nesiginčyk. Arba aš susimoku už save, arba mes nevažiuo- 
jame. — Ji pasičiupo paltą, užsivilko. — Tavo daiktų netvarkysiu, 
bet Saimono ir savo tvarkysiu. Ir jei norėsis tylumos ar privatumo, 
nesidrovėdamas sakyk. 

— Gal man užsirašyti. — Jis patapšnojo per kišenes, tarsi 
ieškodamas rašiklio. — Bijau, kad neprisiminsiu. 

— Dabar tau gal juokinga, bet tu nesi gyvenęs po vienu 
stogu su devynmečiu berniūkščiu ir šuniu. Mėnesio pabaigoje tau 
gali prireikti gydymo. Taigi, kai daugiau jau nebegalėsi kentėti, 
taip ir pasakyk. 

— Viskas? 

— Dar vienas dalykas. Mudu su Saimonu kalbėjomės apie... 

Ji nutilo, kai laiptais atidundėjo sūnus su Mojumi. 

— Mam, vos nepamiršau seiliaus drakono. 

— Saimonai, mes tik keletui dienų. Nebūtina imti visų 
daiktų. 

— Pažiūrėkim. — Bredas paėmė kietą plastikinį drakoną. 
Jis surado mechanizmą, paspaudė, ir iš drakono nasrų kliūstelėjo 
žalsvų seilių kaspinas. — Geras. 

— Pasiduodu. Saimonai, nešam daiktus į mašiną. 


Tą vakarą prireikė ypač daug laiko ir kantrybės, kad Sai- 
monas nueitų į lovą. Jis šokinėjo it patrakęs, džiūgavo, ir mama 
negalėjo jo kaltinti. Kambarys, kurį jam skyrė Bredas, buvo du- 
kart didesnis nei namuose, be to, jame buvo muzikinis centras ir 
televizorius. 

Nors Zoja įvedė čia namų įstatymus, vis dėlto reikės patik- 
rinti, ar negirdėti televizoriaus garsų. 

Ji išpakavo savo daiktus, susidėjo drabužius į kedru kvepian- 
čius antikvarinės raudonmedžio komodos stalčius, išdėliojo šalia 
esančiame vonios kambaryje tualetinius reikmenis. 

— Neįprask, — perspėjo save, glostydama plonus baltus 
lovos užtiesalo nėrinius. 

Tik keletui dienų, galvojo ji. Tarsi vienas pasakos skyrius. 

Ji žiūrėjo į medaus spalvos medines lubas ir svarstė, kaip jau- 
sis pabudusi rytą šioje lovoje, šiame kambaryje. 

Pasilenkė uždaryti tuščią lagaminą, kai į atvirų durų staktą 
pasibeldė Bredas. 

— Radai viską, ko reikėjo? 

— Viską ir dar daugiau. Nuostabus kambarys, jaučiuosi lyg 
būčiau šilto pyrago viduje. — Ji pastūmė lagaminą po lova. — 
Man, kaip ir Saimonui, norisi pašokinėti ant lovos. 

— Prašom. 

Nors ji šypsojosi, akyse buvo matyti susirūpinimas. Ji mostu 
parodė geltonas rožes ant komodos. 

— Buvai įsitikinęs, kad viskas bus taip, kaip tu nori? 

— Pasiklioviau tavo blaiviu protu ir tavo įsipareigojimu 
įvykdyti žygį. 

— Tu sugebi manipuliuoti žmonėmis, Bredli. — Ji vėl per- 
braukė ranka per užtiesalą. — Tyliai ir sklandžiai. 

— Nepaisant to, norėjau, kad tu ir Saimonas būtumėt kaip 
įmanoma saugesni. Jei būtų reikėję jėga atsitempti tave, būčiau 
taip ir padaręs. Esu dėkingas, kad išgelbėjai mus abu nuo to. 

— Jei būtum tai daręs prievarta, aš būčiau pasišiaušusi ir pra- 
radusi blaivų protą. Vis dėlto protingiau laikytis kartu. 

— Gerai. Ar leisi man įslinkti vidurnaktį? 

Ji stengėsi išlaikyti šaltą veidą, tačiau lūpos išdavikiškai virp- 
čiojo. 

— Tai tavo namai. 

— Bet renkiesi tu. 

Zoja nusijuokė ir papurtė galvą. 

— Sklandžiai. Mums reikia pasikalbėti. Gal eime į apačią? 

— Žinoma. — Jis ištiesė jai ranką ir, nors matė dvejojant, 
laikė ištiesęs, kol ji paėmė ją. — Gal išgerkim vyno prie židinio? 

— Būtų miela. Viskas čia labai miela. Tik šiurpstu nuo min- 
ties, jog Saimonas gali ką nors sudaužyti. 

— Liaukis. Tą dieną, kai grįžau, Flinas užsuko su Mojumi. 
Šuo ilgai negaišęs sudaužė lempą. Tai nebuvo nacionalinė trage- 
dija. 

— Aš tikriausiai per daug nerimauju. 

— Eik ir prisėsk. Atnešiu vyno. 

Židinys jau liepsnojo. Jis tikriausiai užkūrė, kol ji tvarkėsi. 
Kaip ir visi kiti, šis kambarys buvo jaukus, šiltas ir įdomus. Visi 
mažmožiai, suvenyrai, kuriuos Bredas tikriausiai parsivežė iš savo 
kelionių, paveikslai turėjo savo vietą. 

Tai rodo, jog čia gyvena žmogus, kuris žino, ko nori ir yra 
įpratęs turėti geriausia. 

Ji priėjo apžiūrėti paveikslo, kuriame buvo nutapyta Pary- 
žiaus gatvė su lauko kavine ir jos linksmais skėčiais, gėlėmis, fone 
oriai stūksančia Triumfo arka. 

Tolimas jos įrėminto atviruko aidas. 

Ir jis yra sėdėjęs vienoje iš tų triukšmingų kavinių, gėręs stip- 
rią juodą kavą iš mažyčio puodelio, o ji tik svajojo apie tai. 

Bredas įėjo nešinas buteliu vyno vienoje rankoje ir dviem 
taurėmis kitoje. 

— Nusipirkau jį prieš porą metų, — tarė jis prieidamas. — 
Man patiko paveikslo nuotaika — regis, girdi gatvės triukšmą, 
mašinų signalus. 

Jis įpylė vyno į vieną taurę ir luktelėjo, kol Zoja paėmė ją. 

— Mes, Veinai, negalime liautis kolekcionavę meno kūrinių. 

— Gal jums reikėtų įkurti muziejų. 

— Tiesą sakant, mano tėvas turi tokią mintį — norėtų pa- 
statyti viešbutį kur nors prie jūros. Galėtų sukabinti jame dalį pa- 
veikslų ir tada turėtų priežastį nusipirkti jų daugiau. 

— Jis statytų viešbutį vien tam, kad turėtų kur dėti savo 
meno kolekciją? 

— "Tam, bet kartu ir verslo tikslais. Menas, mediena ir ka- 
pitalizmas yra Veinų simboliai. Jis ieško tinkamo žemės sklypo 
čia, kalnuose, kur viskas prasidėjo. — Bredas lengvai gūžtelėjo 
pečiais. — Bet jei neras čia, ras kitur. Jei Bi Si ko nors užsimano, 
visada gauna. 

— Tada tu visas į jį. 

— Priimsiu tai kaip komplimentą. Jis geras žmogus. Truputį 
grėsmingas, bet geras. Geras vyras ir tėvas, velniškai geras versli- 
ninkas. Tu jam patiksi. 

— Negaliu net pagalvoti, — sudejavo Zoja. 

— Jam patiks, kaip tu gyveni savo gyvenimą, kiek pasiekei. Ir 
tai, ko sieki. Jis pasakytų, kad turi smarvės, o tai gerbia labiausiai. 

Zoja manė, kad toks žmogus kaip Bi Si Veinas iščirškintų ją 
kaip mėsainį, jei sužinotų, kad ji susitikinėja su jo sūnumi. 

— Tu myli juos? Savo tėvus? 

— Labai. 

— Aš nežinau, ar myliu savo motiną. — Tai išsprūdo jai ne- 
spėjus pagalvoti. — Kaip siaubingai pasakiau. Aš noriu ją mylėti, 
bet nežinau, ar mylių. 

Apstulbinta savo žodžių, Zoja lėtai atsisėdo ant fotelio po- 
rankio. 

— O tėvo nemačiau jau daugelį metų. Net nepažįstu jo, tad 
kaip galiu mylėti? Jis mus paliko. Paliko savo žmoną, keturis vai- 
kus ir niekada nesugrįžo. 

— Tau turėjo būti sunku. Motinai irgi. 

— Visiems buvo sunku, — sutiko Zoja. — Ypač mamai. 
Jis ne tik sudaužė jai širdį, jis alino ją, kol visiškai išdžiūvo ir tapo 
šiurkšti; mums neliko jokio širdingumo. Kai jis išėjo, ji bandė jį 
vytis. Tada aš nemaniau, kad ji sugrįš. 

— Ir paliko jus vienus? — Bredo balse nuskambėjo neslepia- 
mas įniršis. — Ji paliko savo keturis vaikus vienus? 

— Ji be galo norėjo jį susigrąžinti. Jos nebuvo tik keletą die- 

nų, bet... o Dieve, aš taip bijojau. Galvojau — ką darysiu, jei ji 
negrįš? 

— Negi neturėjai kam paskambinti, paprašyti pagalbos? 

— Galėjau paskambinti mamos seseriai, bet jos visą laiką 
pykosi, todėl nenorėjau į ją kreiptis. Nežinojau, ar patogu kreiptis 
ir į tėvo šeimą, kai viskas taip pasisuko. Iš tikrųjų tai nežinojau, ką, 
velniai rautų, daryti, todėl nieko nedariau, tik rūpinausi vaikais ir 
laukiau, kada ji sugrįš. 

Bredas negalėjo to įsivaizduoti. 

— Kiek tau buvo metų? 

— Dvylika. Jaunylis tik metais jaunesnis, tad jis manęs ne- 
klausė. Džolin, jai buvo aštuoneri, visą dieną verkė. Iki šiol nesu 
mačiusi žmogaus, kuris būtų taip verkęs, — atsiduso Zoja. — 
Meizė buvo dar kūdikis, penkerių, tad ji nelabai suprato, kas 
vyksta, bet jautė, jog kažkas negerai. Negalėjau nė minutės atplėšti 
nuo jos akių. Nežinojau, ką reikės daryti, jei pasibaigs maistas arba 
pinigai. 

Ji persėdo į fotelį. 

— Bet motina sugrįžo. Prisimenu, galvojau, kokia ji pavar- 
gusi ir pikta. Vėliau ne kartą buvo ir labiau pavargusi, ir piktesnė. 
Tačiau ji stengėsi dėl mūsų. Darė ką galėjo, bet nežinau, ar mylėjo. 
Nežinau, ar galėjo mylėti. 

Ji pakėlė į jį akis. 

— Štai iš kokių žmonių aš kilusi. Norėjau, kad žinotum. 

— Sakai tai manydama, kad mano jausmai tau pasikeis? Kad 
jei tavo tėvai buvo neatsakingi ir savanaudiški žmonės, aš liausiuos 
mylėjęs tave? 

Jos ranka truktelėjo, ir vynas išsiliejo per taurės kraštą. 

— Nekalbėk taip. Nekalbėk apie meilę, kol gerai nepažįsti 
manęs. 

— Aš pažįstu tave, Zoja. Nori, kad pasakyčiau, ką žinau? Ką 
matau, ką jaučiu? 

Ji papurtė galvą. 

— Dieve. Nežinau, ką man daryti. Nežinau, kaip priversti 

tave suprasti, kaip man sunku. Kaip aš bijau, kad jei vėl atversiu 
širdį, ji gali išdžiūti ir suskilinėti. 

— Taip, kaip atsivėrei Džeimsui Maršalui? 

Ji atsiduso. 

— Aš mylėjau jį, Bredli, labai mylėjau. Jaučiausi tarsi bū- 
čiau krištoliniame rutulyje, kur viskas šviesu ir gražu. Tai nebuvo 
beatodairiški ar nerūpestingi santykiai. 

Jis atsisėdo šalia. 

— Papasakok. Man reikia žinoti, — tarė jis, kai Zoja ėmė 
dvejoti. — Be to, grįžimas į praeitį kartu su manimi gali padėti tau 
žengti žingsnį ieškant rakto. 

— Man negėda, — tyliai prakalbo ji. — Tiesiog tai, kas tarp 
mūsų buvo, tai, ką tada jaučiau, visada buvo tik mano reikalas. Bet 
tu turi teisę žinoti. 

Jis palietė jos ranką, bet tučtuojau atitraukė. 

— Kaip jūs susipažinote? 

— Galima sakyti, kad mus supažindino mūsų motinos. Po- 
nia Maršal — ji kviesdavosi mano mamą padaryti jai šukuoseną. 
Kartais iškviesdavo prieš vakarėlį ar kur nors eidama. Aš eidavau 
kartu, padėdavau mamai plauti plaukus, daryti manikiūrą. Ponia 
Maršal buvo labai maloni man ir nepasipūtusi. Na, bent jau ne- 
labai, — pasitaisė ji. — Ji kalbėdavosi su manimi, paklausta visada 
atsakydavo. Klausinėdavo manęs apie mokyklą, berniukus. Ir visa- 
da įkišdavo penkis dolerius, kai mama nematydavo. 

Džeimsas būdavo mokykloje. Kartais matydavau jį, bet jis 
niekada manęs nepastebėdavo. Aš žiūrėdavau į jo nuotraukas ant 
ponios Maršal stalo. Jis buvo gražus, kaip koks riteris ar princas, ir 
tikriausiai aš jį truputį įsimylėjau. Merginoms taip atsitinka. 

— Vaikinams irgi, — pridūrė Bredas. 

— Galbūt. Jie ruošdavo daugybę vakarėlių namuose. Poniai 
Maršal patiko priiminėti žmones. Ji pasamdė mane jiems patar- 
nauti ir netgi nupirko gerą juodą sijonėlį ir baltą palaidinukę, kad 
gražiai atrodyčiau. Kartą pavasarį jie rengė pokylį ir Džeimsas, 
grįžęs namo iš mokyklos, pastebėjo mane. 

Ji pažvelgė į vyno taurę rankoje, tarsi būtų apie ją pamiršusi. 
Lėtai gurkštelėjo kaupdama mintis. 

— Jis sekiojo paskui mane į virtuvę, kalbino, firtavo. Aš 
drovėjausi ir jaučiausi nerangi. Bet jis buvo toks mielas. Kai šventė 
baigėsi ir aš viską sutvarkiau, jis parvežė mane namo. 

Ji kilstelėjo pečius ir vėl nuleido. 

— Man nebuvo leidžiama važinėtis su vaikinais, turėjau ne- 
leisti ir jam mane parvežti. Žinojau, kad jo mamai nepatiktų, jei 
sužinotų. O manoji? Būtų nudyrusi man kailį. Bet aš nieko ne- 
galėjau sau padaryti. Ir negalėjau liautis susitikinėti su juo. Išslink- 
davau paslapčia, nes nei jo tėvai, nei mano mama nebūtų to leidę. 
Tačiau taip buvo dar įdomiau. Kaip Romeo ir Džiuljeta. Buvau 
dar labai jauna, jis irgi, tad įsimylėjome apie nieką negalvodami. 

Ji pažvelgė į Bredą ir tarsi perskaitė jo mintis. 

— Manai, kad jis pasinaudojo manimi, bet nieko panašaus 
nebuvo. Galbūt jis nemylėjo manęs taip, kaip aš mylėjau jį. Bet 
manė, kad myli. Jam buvo tik devyniolika ir jis buvo įklimpęs į 
tokias pačias meilės pinkles kaip ir aš. 

— Zoja, devyniolikmetis iš tokios šeimos, iš kitos aplinkos, 
jis žinojo gerokai daugiau apie... gyvenimą nei tu. 

— Galbūt. Gal tai tiesa, nes aš tikrai nelabai ką išmaniau. Bet 
jis nevertė manęs, Bredli. Nenoriu, kad taip manytum. Jis nespyrė 
manęs ir nereikalavo, jo kaltė nė kiek ne didesnė už mano. Tiesiog 
taip atsitiko. 

— O kai pasakei jam, kad laukiesi? 

Zoja giliai įkvėpė ir lėtai iškvėpė. 

— Du mėnesius aš net nežinojau, jog esu nėščia. Nieko apie 
tai neišmaniau. Įsitikinau tik rugsėjį, bet jis buvo išvažiavęs į ko- 
ledžą. Kai sugrįžo savaitgaliui, pasakiau. Jis supyko ir išsigando. 
Kai dabar apie tai galvoju, manau, kad tuo metu jo jausmai jau 
blėso. Juk jis mokėsi koledže, kur verda įdomus gyvenimas, o čia 
kažkokia mergina, kuri nebekelia jam jokio susidomėjimo, sako, 
kad laukiasi nuo jo. 

— Kaip jam nepasisekė. 

Ji šyptelėjo. 

— Tu baisiai griežtas jam. 

— Būčiau dar griežtesnis, jei pasitaikytų proga. — Bredas 
pasipiktinęs atsistojo įsipilti dar vyno. — Gal iš dalies tai pavydas. 
"Tačiau labiausiai mane siutina, kad jis paliko tave vieną su visomis 
problemomis. 

— Jis sakė, kad pasielgs teisingai, kad bus šalia. Manau, tuo 
tikėjo, nors buvo išsigandęs ir piktas. Manau, kad tuo metu jis 
kalbėjo nuoširdžiai. 

— Žodžiai pigūs. 

— Taip. — Ji lėtai linktelėjo, o Bredas nenustygdamas vaikš- 
čiojo po kambarį. — Toks kaip tu būtų išlaikęs duotą žodį. Tačiau 
ne visi žmonės vienodi. Ir kartais teisinga yra ne tai, ką tu manai. 
Aš esu ten, kur esu, nes jis neįvykdė pažado, o tai pasirodė teisinga. 
Tai išėjo į gera man ir Saimonui. 

— Gerai. Kas buvo toliau? 

— Jis ketino pasakyti savo tėvams, o aš turėjau pasakyti savo 
mamai. Tada mes turėjome padaryti tai, ką privalėjome. 

— Bet jis to nepadarė. 

— O, jis pasakė savo tėvams, kaip ir aš pasakiau mamai. 
Mano mama įsiuto, tačiau iš dalies buvo piktdžiugiška. Ji džiau- 
gėsi, nes aš gavau ko nusipelniau už tai, kad visą laiką laikiau save 
geresne už juos, o dabar įsitikinau, jog esu kaip visi. Vis dėlto, kai 
atėjo ponia Maršal, mama užsistojo mane. 

Zoja išdidžiai kilstelėjo smakrą. 

— Ponia Maršal išvadino mane melage ir apgavike, valka- 
ta, apgavusia jos sūnų. Aš nenutempsianti jos berniuko į purvą 
ir jei esu nėščia, tai dar nereiškia, kad nuo jo. Net jei nuo jo, ji 
neleisianti jam visą gyvenimą mokėti už tai, kad suklydo su ma- 
nimi. Prikalbėjo ir daugiau dalykų — sakė priėmusi mane į savo 
namus, pasitikėjusi manimi, o aš pasirodžiusi esanti vagilė ir pro- 
stitutė. Sviedė ant stalo penkių tūkstančių dolerių čekį ir pasakė, 
jog tai viskas, ko aš galiu tikėtis. Galiu panaudoti juos abortui ar 
kam, bet niekada daugiau negausiu nė cento, o jei mėginsiu pasi- 


206 


matyti su Džeimsu, ji pasirūpinsianti, kad mano šeima sumokėtų 
už tai. 

— Tu nešiojai jos anūką. 

— Ji taip nemanė. Negalėjo. Ir būtų privertusi mano šeimą 
mokėti. Ji buvo turtinga ir įtakinga, o aš neturėjau nieko. Ji iš- 
siuntė Džeimsą į kitą miestą, net nežinau kur. Tą rugsėjį parašiau 
jam laišką klausdama, ką daryti, ką jis norįs, kad daryčiau. Jis taip 
ir neatsakė, spėju, tai ir buvo jo atsakymas. Pasiėmiau pinigus, 
susirinkau sukauptas santaupas ir išėjau. Neketinau auginti savo 
vaiko toje treilerių aikštelėje. Neketinau auginti jo Maršalų kai- 
mynystėje. Kai gimė Saimonas, nusiunčiau Džeimsui kirą laišką 
su kūdikio nuotrauka. Sugrįžo nearplėštas. Tada ir nutariau viskuo 
pasirūpinti pati. Neieškosiu, kas pagerintų arba pakeistų mano. 
gyvenimą. Nelaukti, kol kas nors pasakys, kad myli mane ir nori 
pasielgti teisingai. 

Jis vėl atsisėdo šalia, paėmė iš jos taurę, kurią buvo visiškai 
pamiršusi, ir padėjo ant stalo. 

— Tu įrodei, kad gali susikurti gyvenimą sau ir Saimonui. 
Viena pati. Ar tau būtina toliau įrodinėti? 

— Jei aš leisiu tam atsitikti tarp mūsų, o tu paliksi mane... 
Nesu tokia drąsi, kad rizikuočiau. Gal ir rizikuočiau, jei būčiau 
viena. Bet aš ne viena. 

— Tu netiki, kad myliu tave. 

— Tikiu, kad tu manai, jog taip yra, ir žinau, jog niekas 
nesutrukdytų tau pasielgti teisingai. Net jei galvotum atvirkščiai. 
Todėl noriu paprašyti tavęs, kad palauktum, kol pasibaigs mėnuo, 
kai išblės romantika ir įdomumas — tada pažiūrėsim, ką iš tikrųjų 
mes jaučiame vienas kitam. 

Ji žiūri į veidrodį, galvojo jis, kuriame atsispindi tai, kas buvo 
tarp jų, ir tai, kas buvo tarp jos ir Džeimso. Tad pabandė sušvel- 
ninti nuoskaudą. 

— Noriu paklausti tavęs tik vieno. Tik vieno. Ar myli 
mane? 


— Negaliu nemylėti, bet g2/žx valdyti tai, ką jaučiu. 


Penkioliktas skyrius 
ž 


i pasuko klaidinga kryptimi. Dabar Zoja tuo įsitikino. 

Buvo grįžusi į „Malonumo“ centrą, apieškojo visus tris 
aukštūs, išnaršė palėpę, žiūrėjo į veidrodį. Nerado nieko, nė men- 
kiausios užuominos. Jokio šviesos blyksnio ar įkvėpimo. 

Jokio rakto. 

Ji grįžo į savo namą ir visą valandą sėdėjo svetainėje viena. 
Nors jautėsi kvailai, užtraukė užuolaidas, užsidegė žvakes ir laukė, 
kol ją aplankys supratimas ar nuojauta. 

Tačiau vos neužmigo. 

Ji jautėsi pavargusi, nusivylusi ir susierzinusi. Tikriausiai ir 
šitai nepadės atsiverti intuicijai. Tad nusprendė grįžti į pradžią ir 
pabandyti iš naujo. 

Prieš eidama pas Bredlį, pasirūpino Saimonu. 

Nuo tada, kai jie įsikėlė į Bredo svečių kambarius, jis elgėsi 
mandagiai. Truputį šaltokai, galvojo Zoja eidama jo namų link. 
Bet ji negali jo kaltinti. 

Ji pasibeldė ir išgirdusi kvietimą pravėrė duris. 

— Atsiprašau, kad trukdau, bet... ak. — Milžiniški planai, 
prismeigti ant lentos, įtraukė ją į kambarį. — Čia tavo plėtros 
planai. 

— Mm. Reikia atlikti porą pakeitimų, tačiau iš esmės jie 
baigti. Pradėsime kovo mėnesį, kai oras leis. 

— Visa tai pridėsi prie sodininkystės ir daržininkystės skyriaus? 

— Padvigubinsiu plotą. Namų savininkai nori medelių, 
krūmų, gėlių bei daržovių, taip pat priemonių jiems sodinti ir 
prižiūrėti. — Jis patapšnojo sau per šlaunį stebėdamas Zoją, ko! 
ji apžiūrinėjo planus. — Bus ir sodo papuošimo detalių. O šiame 
skyriuje prekiausime lauko baldais. 

— Ambicingi planai. 

— Man pavyks. Kai reikalas svarbus, dirbi tol, kol pavyksta. 

— Žinau, kad pyksti ant manęs. 

— Šiek tiek. Esu labiau nusivylęs. Važiuoji į miestą? 

— Ne, ne šiandien. Ką tik kalbėjausi su Elinu. Saimonas 
šiandien kurį laiką pabus pas jį, nes Flinas pasiilgo Mojaus, o ir 
Saimonui patiks pabėgioti su jais abiem. O aš... aš noriu grįžti į 
Vakarų Virdžiniją, į miškus. Kad įsitikinčiau, jog nieko nepralei- 
dau. Pasakau tau, nes nenoriu, kad jaudintumeisi ar liūdėtum. 

— Aš nuvešiu tave. 

— Taip. — Jos skrandis susisuko į mazgą. — Manau, gera 
mintis. Grįžtant norėsiu kai kur užsukti, bet apie tai turiu pasikal- 
bėti su tavimi. Būčiau dėkinga, jei išvažiuotume tuoj pat. 

— Duok man penkias minutes. 

— Ačiū. Pakeliui užvešime Saimoną su Mojumi. 

Kai ji išėjo, Bredas išsitraukė medžioklinį peilį iš rakinamo 
stalčiaus ir patikrino jo ašmenis. 


Nusiramink, įsakė ji sau, kai jie išsuko iš Velio. 

— Na, norėjau pasikalbėti su tavimi apie Padėkos dieną. 
Melori minėjo, kad liksi čia per šventes. 

— Dabar ne laikas išvykti. 

— Taip. — Padėkos diena bus kaip tik prieš lemiamą datą. 
Mažiau nei po savaitės smėlio laikrodis išseks. — Pagalvojau, ar 
nenorėtum, kad mes visi septyni susirinktume švęsti tavo namuo- 
se. Melori valgomasis dar nebaigtas, tačiau tavasis vis vien dides- 
nis. Aš galėčiau viską pagaminti. 

— Taip. — Jis palietė jos ranką. — Labai norėčiau. Jei tu 
gaminsi, aš pasirūpinsiu pirkiniais. Sudaryk man sąrašą. 

— Būtų gerai, nes laiko liko nedaug. 

Jis pažvelgė į ją puikiai suprasdamas, apie ką ji kalba. 

— Laiko turime pakankamai. 

— Tikiuosi. Yra dar vienas dalykas, kur galėtum man pa- 
dėti. Noriu nuvažiuoti į gyvūnų globos namus ir išrinkti šuniuką 
Saimonui. Po Padėkos dienos, kai... viskas baigsis. Jie sakė, kad 
palaikys man vieną. 

— Kodėl nepaėmus jo dabar? 

— O, tai būtų gražu — berniukas, didelis šuo ir mažas šuniu- 
kas, lakstantys po tavo namus. Šuniukas sisios ant tavo kilimų ir 
kramtys viską, kas neprikalta. Verčiau palauksiu, kol grįšime namo. 

— Logiška, — tarstelėjo Bredas ir nutilo. 

Ji rodė jam kelią — vingiuojančius keliukus, paskui paprašė 
sustoti šalia lauko. 

— Gražus kraštovaizdis. 

— Taip. — Ji išlipo iš automobilio, ir kandus vėjas tučtuojau 
nudažė jos skruostus raudoniu. — Myliu šias kalvas. Niekada ne- 
norėjau gyventi ten, kur nėra kalnų. Ir medžių. 

Zoja pralindo pro tvorą. 

— Kai buvau maža, žaisdavau šiuose miškuose, o kai paau- 
gau, sėdėdavau ir svajodavau. 

— Apie ką svajodavai? 

— Apie vietas, kur kada nors nukeliausiu, šalis, kurias pa- 
matysiu, žmones, su kuriais susipažinsiu. 

— Vaikinus? 

— Nelabai. Bent jau ne tiek, kiek kitos merginos. Visada 
galvodavau: jau ko tikrai gyvenime nedarysiu, tai neprisirišiu prie 
vieno vyro ir neapsikrausiu vaikais, nes tada nieko įdomaus nenu- 
veiksiu. Galbūt mama šaipėsi pagrįstai. 

— Ne. 

— Tiesiog man buvo įgrisę prižiūrėti vaikus ir padėti mamai 
dirbti. Rūpintis, kaip apmokėti sąskaitas arba kaip išsiversti su 

turimu maistu. Kai buvau dvylikos, nei vaikinai, nei vestuvės ar 
kūdikiai man nerūpėjo. Aš netgi nežaidžiau su lėlėmis. 

Artėjant prie miško, jis paėmė ją už rankos. 

— Su kuo gi žaidei? 

— Su įrankiais ir dažais. Man patiko taisyti daiktus. Savo lė- 
les atidaviau Džolin ir Meizei. Nebuvo prasmės apsimetinėti, kad 
kažkuo rūpiniesi, kai iš tiesų taip dariau. Dieve, kaip aš troškau iš 
čia ištrūkti. Labai norėjau, Bredli, ir kai pasirodė Džeimsas — aš 
nesitikėjau pastoti. Bet... negaliu tvirtinti, kad kažkur galvoje ne- 
kirbėjo mintis apie vyrą bei vaikus — vienintelį būdą ištrūkti iš čia 
ir gauti daugiau. 

— Jeigu ir taip? — Jis stabtelėjo pamiškėje. — Jeigu ir taip, 
Zoja? Tau buvo šešiolika. 

— Bet dabar man ne šešiolika ir aš noriu, kad žinotum, jog 
nežiūriu į tave kaip į būdą gauti daugiau. — Ji paėmė jį už abiejų 
rankų ir stipriai suspaudė. — Noriu, kad žinotum tai prieš įeinant 
į Šį mišką. 

— Aš taip ir nemanau. Kad tave kur, tikriausiai nepriversčiau 
tavęs paimti daugiau, net jei užvožčiau per galvą. — Ramindamas 
abu, Bredas paėmė jos ranką ir pakėlė prie lūpų. — Bet aš paim- 
čiau daugiau iš tavęs. Noriu daugiau iš tavęs. 

— Jei galėčiau kam nors atiduoti viską, tai būtum tu. — Ji 
apkabino jį ir prisiglaudė. — Tu geriausias vyras, kokį esu sutikusi, 
ir tai labiausiai mane baugina. 

— Leisk man pačiam savimi pasirūpinti. 

— Po keleto dienų, — sumurmėjo ji, atsitraukė, paėmė jo 
ranką ir įžengė į mišką. 

— Tą dieną, eidama per mišką, mačiau baltąjį elnią, — tarė 
ji jam. — Daugiau nieko. Man buvo gera vėl čia vaikštinėti. Taip 
ramu. Čia buvo pradėtas Saimonas. Tai gera vieta, svarbi man. 

— Vadinasi, mums abiem. 

Ji ėjo tuo pačiu takeliu kaip tada, tačiau šį kartą nematė el- 
nio, nejautė vietos reikšmingumo. Priėjus pakraštį, kur prasideda 
žvyruota aikštelė, ji sustojo. 

— Turiu pasimatyti su motina. Tau nebūtina eiti. 

— Nenori, kad susipažinčiau su ja? 

Zoja giliai atsiduso žiūrėdama į treilerius. 

— Gal vertėtų. Šeštadienis jai užimta diena. Ji tikriausiai 
turės klientų, tad mes ilgai neužsibūsime. 

Jis pamatė vaikus, žaidžiančius prie surūdijusių sūpuoklių, 
maišytos veislės dobermaną, kuris lojo žvangindamas grandinę 
taip, tarsi jau būtų ragavęs kraujo. Iš kairėje pusėje esančio treilerio 
sklido pikti balsai, grasinantys virsti karštu barniu. O dešinėje, ant 
išklibusių laiptų, sėdėjo mergytė ir dainavo lėlei lopšinę. 

Ji pakėlė galvą ir meiliai nusišypsojo Bredui. 

— Sisi laikas miegoti, — pašnibždomis tarė. 

Jis pritūpė ir pažiūrėjo į lėlę. 

— Ji labai graži. 

— Ji mano brangioji dukrytė. 

Jiems kalbant, už jos nugaros atsidarė durys. Tarpduryje pa- 
sirodė jauna moteris su pašluoste rankoje. Jos akyse atsispindėjo 
atsargumas. 

— Kuo galiu padėti? — Ji uždėjo ranką mergaitei ant peties. 

— Mes tik grožimės Sisi, — tarė Bredas. 

— Aš esu Kristalės Makort dukra Zoja. — Suprasdama mo- 
tinos atsargumą, Zoja priėjo prie Bredo ir palietė jo ranką. — Mes 
užsukome pasimatyti su ja. 

— Ak. — Moteris akivaizdžiai atsipalaidavo. — Malonu 
susipažinti. Išgąsdinote mane, ir tiek. Chloja žino, kad negalima 
kalbėtis su nepažįstamaisiais, bet, regis, nieko negali sau padaryti. 
Ji visais pasitiki. Pasveikinkit nuo manęs ponią Makort ir padėko- 
kite dar kartą, kad taip gražiai apkirpo Chloją. 

— Būtinai. — Nueidama Zoja išgirdo, kaip moteris kviečia 
dukrą: „Eikš pas mamą, mieloji dukryte“. 

— Kai kurie žmonės čia susikuria gerą gyvenimą, — tyliai 
tarė ji. — Sodina gėles, vasarą rengia iškylas. 

— O kiti gyvena rūmuose ir gyventi nesugeba. Svarbu ne 
kur, svarbu kaip. Ir su kuo. 

Galbūt, pagalvojo Zoja, tai dar vienas dalykas, kurį jai lemta 
įsiminti. 

— Štai mūsiškis. Josios. Mūsų. — Ji nuleido ranką, kuria ką 
tik rodė apšiurusį žalią vagonėlį. — Man gėda, kad gėdijuosi to. 
Ir nekenčiu savęs, nes man nemalonu, kad tu tai matai. Ji visada 
sakydavo, jog aš per daug išdidi. Tikriausiai ji teisi. 

— Ką gi, vadinasi, nesi tobula. Geriau pagalvojus, gal aš 
tavęs nė nemyliu. 

Ji pamėgino nusijuokti, tačiau juokas įstrigo gerklėje. 

— Tai ruošiesi supažindinti mane su savo motina, Zoja, ar 
man pačiam pasibelsti? 

— Tu jai nepatiksi. 

— Tu neįvertini mano neįtikėtino žavesio. 

Pagavusi linksmą savimi pasitikinčiojo toną, Zoja tik žvilgte- 
lėjo į jį. — Būtent tai jai ir nepatiks. 

Atsidususi ėmė lipti laiptais. Už durų buvo girdėti balsai. 
Jauni balsai, mažiausiai dviejų žmonių. 

Šeštadienio rytą ruošiamasi šeštadienio vakarui, pagalvojo ji. 
Pasimatymų vakarui. Tikriausiai merginos nori pasigražinti. Ji pa- 
sibeldė į metalinį rėmą, pravėrė duris, tada stumtelėjo pečiu. 

Trys merginos, pastebėjo ji. Viena jau sėdėjo nutepta ba- 
likliu. Kažkas ruošiasi tapti blondine. Antrajai buvo baigiama 
dailinti trumpa šukuosena. O trečioji laukė savo eilės vartydama 
šukuosenų madų žurnalą. 

Jos čirškavo kaip smagių žvirblių būrys, staiga nutilo, o pa- 
skui ėmė kikenti pamačiusios už Zojos Bredą. 

Patalpa dvokė balinimo priemonėmis, dažais, dūmais ir va- 
karykšte vakariene. 

Kristalė atsisuko nuo viryklės, kur nustatinėjo kiaušinių viri- 
mo laiką. Ji išlenkė antakius. | 

— Vėjai atpučia tave jau antrą kartą per mėnesį, bet juk 
mano gimtadienis dar toli. — Jos žvilgsnis nukrypo į Bredą. 

—- Važiavome pro šalį. Norėjau, kad susipažintum su mano 


draugu Bredliu. 

— Bredlis. Šis vardas kvepia sidabriniu doleriu. 

— Malonu susipažinti, ponia Makort. 

— Čia per daug žmonių. — Ji pasičiupo cigaretes ir ryškiai 
raudoną žiebtuvėlį. — Eime į lauką. 

— Damos, — linktelėjo merginoms Bredas, ir šios vėl ėmė 
kikenti. 

— Matau, turi daug darbo, — pradėjo Zoja. 

— Šeštadienio biznis. — Kai durys už jos užsidarė, Kris- 
talė prisidegė cigaretę ir išpūtė dūmų kamuolį. — Džeikobsonų 
mergina nori tapti blondine. Kaip Britnė Spyrs. — Turėjo gražius 
kaštoninius plaukus, bet ne, reikia sugadinti — ką gi, jos reikalas. 

— Tai Heilė Džeikobson? Ji buvo dar visai maža, kai mačiau 
ją paskutinį kartą. 

— Jai šešiolika. Tiek ir tau buvo, kai pabėgai. Jei ji ir toliau 
taip koketuos, baigs kaip ir tu. 

— Aš jau seniai lioviausi galvoti apie tai kaip apie blogą da- 
lyką. — Zoja žinojo, jog merginos viską girdi, nes jos motina ne- 
sivargino pritildyti balsą. — Saimonas geriausia, kas nutiko mano 
gyvenime. 

— Sakei, kad nesilauki. — Raukšlės Kristalės kaktoje dar 
labiau pagilėjo, kai ji metė žvilgsnį į Bredą. — Gal atvažiavai pa- 
sakyti kitaip? 

— Ne, Bredlis yra... 

— Zoja ir Saimonas labai svarbūs man, — ramiai tarė Bre- 
das. — Aš norėjau susipažinti su jumis. Zoja pasakojo, kad beveik 
viena pati užauginote keturis vaikus. Tikriausiai iš jūsų ji paveldė- 
jo drąsą. 

Gražus vardas, graži išvaizda, gražios kalbos, galvojo Kristalė 
traukdama dūmą. 

— Vaikus auginti drąsos nereikia. Reikia stiprios nugaros. 

— Numanau, kad reikia abiejų. Turite gražią ir protingą 
dukrą, ponia Makort. Tikriausiai labai ja didžiuojatės. 

— Bredli. Su savo turtingu vardu ir puikiomis manieromis, 
Nori jos — tavo reikalas. — Tarsi jai nė kiek nerūpėtų, truktelėjo 
liesą petį. — Ji darbšti ir vaisinga. Daug neinkščia. 

— Turėsiu tai galvoje, — nerūpestingai atšovė Bredas, ir 
Kristalė neišlaikiusi nusijuokė. 

— Gal šį kartą ji geriau pasirinko. Neatrodo, kad būtum 
didelis mulkis. 

— Ačiū. 

— "Iu niekada nesistengei išsisukti nuo darbo, — beveik 
meiliai tarė ji Zojai. — Turiu tai pripažinti. — Ji impulsyviai ištie- 
sė ranką ir palietė Zojos plaukus. — Geras kirpimas — stilingas. 
Na, nesi ir kvaila. Matau, turi galimybę gerai gyventi — nes šis, 
rodos, gerai gyvena — tad būtum kvaila, jei tuo nepasinaudotum. 
Moteris turi imti tai, ką gali gauti. 

— Mama. 

— Sakau tai, ką galvoju, visada sakiau ir visada sakysiu. — 
Kristalė nusviedė nuorūką ir sutrypė batu. — Turiu grįžti. Šįkart 
užsimauk ant piršto žiedą, — tarė ji Zojai, tada kryptelėjo smakrą 
į Bredą. — Galėjo būti ir blogiau. 

Ji atidarė duris, įėjo vidun ir užtrenkė jas. 

— Visada štai taip. Visada. — Ašaros susikaupė Zojos akyse, 
tačiau buvo negailestingai užgniaužtos. — Mums reikia eiti. 

Nuleidusi galvą ji beveik bėgte puolė miško link, kol Bredas 
paėmė ją už rankos. 

— Ji nesupranta tavęs. 

— Tai man jokia naujiena. 

— Ji nesupranta šviesos tavyje. Nesupranta, kad svarbu ne 
tai, ką gali gauti, svarbu ką nori pasiekti. Ji nesupranta tavęs, todėl 
nežino, kaip tave mylėti. 

— Aš nežinau, ką man daryti. 

— Jei bandysi ką nors daryti, kentėsi. Jei nieko nedarysi, irgi 
kentėsi. — Jis paglostė jai ranką. — Aš suprantu tave, Zoja, todėl 
žinau, ką pasirinksi. 

Ji atsigręžė į treilerį. 

— Atvažiuosiu per Kalėdas galbūt... tik galbūt. — Ji prisi- 
vertusi nusišypsojo. — Sakiau, kad nepatiksi jai. 

— Aš jai patikau. Ji jau mano tinkle. — Jis pasilenkė ir švel- 
niai pabučiavo Zoją į lūpas. — Kaip ir dukra. 

— Aš — aš plėšau tinklus. — Ji paėmė jį už rankos ir jie 
įžengė į mišką. 

— Įdomu, iš ko vorai juos mezga? 

— Tai klausimas Danai. Ji rastų atsakymą — net nežinau, 
kaip ji sugeba — ir atpiltų tau visą paskaitą. Nepažinojau žmo- 
gaus, kuris taip išmanytų apie žodžius. Man visada geriau sekėsi su 
skaičiais. O dabar draugauju su Dana, kuri žino viską apie knygas, 
ir Melori, išmanančia apie meną. Per pastaruosius du mėnesius 
daug ko iš jų išmokau. Kartais viskas atrodo lyg sapnas. 

Ji nutilo ir apsidairė. 

— Atrodo, pabusiu vieną rytą ir viskas bus kaip buvę. Aš vėl 
dirbsiu tai kalei Karlei ir nė nepažinosiu Danos ar Mel. Pasiimsių 
laikraštį ir skaitysiu Flino skiltį, bet nepažinosiu jo. Arba vartysiu 
Džordano knygą ir svarstysiu, koks jis, nes nepažinosiu. 

Ji pažiūrėjo į Bredą, palietė pirštais jo skruostą. 

— Ir nepažinosiu tavęs. Eisiu ko nors pirkti į HomeMakers ir 
negalvosiu apie tave, nes viso šito nebus atsitikę. 

— Tai tikra. — Jis stipriai suėmė ją už riešų, kad ji jaustų 
spaudimą ir kad jis jaustų jos pulsą. — Tikra. 

— Bet jeigu taip nebūtų, jei sapnuočiau ilgą ir sudėtingą 
sapną, tikriausiai prabusčiau sudaužyta širdimi. — Ji vėl atsigręžė 
ten, kur liko jos motinos treileris. — Arba dar blogiau. Nesvarbu 
kas bus toliau, kaip viskas baigsis, aš nepakelčiau, jei būčiau nesu- 
sipažinusi su tavimi. Pabučiuok mane. — Ji palinko į jį, pasistiebė 
ant pirštų galiukų. — Pabučiuosi? 

Bredas apkabino ją ir švelniai prigludo prie lūpų, svaigdamas 
tą pat akimirką. Kai ji atsiduso, kai apsivijo rankomis jo kaklą, 
tapo geriau nei bet kuriame sapne. 

Ji pajuto kažką krustelint savyje, kažką skaudžiai mielo, ir 
skruostais nuriedėjo ašaros. Meilė, kurios nesitikėjo, buvo čia. 

Ji pajuto jo ranką, glostančią jai plaukus per visą nugarą. Liek- 
nas jaunas jo kūnas prisispaudė prie jos virpėdamas iš nekantrumo. 

Ji atsitraukė, pažvelgė į jo skaisčias mėlynas akis, leisdama 
ašaroms ristis per skruostus. 

— Džeimsai, — švelniai ištarė, suimdama jo veidą delnais. 

— Aš myliu tave, Zoja. — Džeimso balsas, truputį uždusęs, 
nekantrus, pasigirdo jos ausyse. — Mums lemta būti kartu. Tu 
niekada niekam nejausi to, ką jauti man. 

— Taip. — Užlieta meilės, kuri tryško iš šešiolikametės mer- 
ginos širdies, ji prispaudė ranką prie jo skruosto. — Mums abiem 
viskas bus kitaip. 

— Mes pabėgsime. Mes amžinai būsime kartu. 

Ji nusišypsojo. Labai švelniai. 

— Ne, nebūsime. — Ji vėl pabučiavo jį — ir atsitraukė. Be 
gailesčio. — Lik sveikas, Džeimsai. 

Bredas pastatė ją ant kojų, kai jos keliai sulinko, nesiliauda- 
mas purtyti ir šaukti ją vardu nuo tada, kai pajuto, jog jį palieka. 

Jos akys aptemo, skruostai pabalo. 

Ji pavadino jį Džeimsu. 

— Pažiūrėk į mane. Pažiūrėk į mane, kad tave kur! 

— Žiūriu. — Ji bejėgiškai atlošė galvą ir, nors akyse tebetvy- 
rojo migla, stengėsi įžiūrėti jo veidą. — Aš žiūriu į tave, Bredli. 

— Dingstam iš čia. — Jis norėjo paimti ją ant rankų, tačiau 
ji įsirėmė jam į krūtinę. 

— Ne. Viskas gerai. Minutėlę. Leisk trumpam prisėsti. 

Ji susmuko ant žemės ir įrėmė galvą į kelius. 

— Man svaigsta galva. Tuojau susiimsiu. 

Bredas išsitraukė iš dėklo peilį, įdėmiai nužvelgė medžius, 
tada pritūpė priešais ją. 

— Tu išsijungei, tarsi kažkas būtų nuspaudęs tavyje mygtu- 
ką. Ir pavadinai mane Džeimsu. 

— Žinau. 

— Tu nutolai nuo manęs. Buvai ne su manim, o su juo. Žiū- 
rėjai į jį. Su meile. Sakei, kad viskas bus kitaip. 

— Žinau, ką sakiau. Jis grąžino mane į praeitį. Tai Keinas 
grąžino mane atgal, bet aš šitą žinojau. — Pasijutusi geriau, Zoja 
pakėlė galvą. — Žinojau nuo par pradžių, vos tik viskas prasidėjo. 
Aš jaučiau... man negėda to, ką jaučiau, ir dėl to negaila. Tai reikš- 
tų, kad aš gėdijuosi ir gailiuosi dėl Saimono. Bet man gaila, kad 
Keinas taip pasinaudojo tavimi. 

— Tu verkei dėl jo. — Bredas ištiesė ranką ir piršto galiuku 
nubraukė ašarą. 

— Taip, verkiau dėl Džeimso. Ir dėl to, kas galėjo būti, jei 
jis būtų buvęs stipresnis, jei abu būtume buvę stipresni. Tada aš 
atsisveikinau su juo. 

Ji paėmė Bredo ranką ir sugniaužė. 

— Keinas norėjo, kad pajusčiau tai, ką jaučiau Džeimsui, 
norėdamas mus sukiršinti. Jam pavyko? 

— Aš įsižeidžiau. Man buvo skaudu. — Jis pažvelgė į jų susi- 
jungusias rankas. — Bet ne, jam nepavyko pakeisti mano jausmų 
tau. 

— Bredli. — Ji palinko norėdama prisiliesti prie jo lūpų. Ir 
pamatė peilį. Jos akys išsiplėtė. — O Dieve. 

— Jį galima sužeisti, — paprastai atsakė Bredas. — Ir jei 
pasitaikys proga, taip ir padarysiu. — Jis atsistojo, įsikišo peilį į 
dėklą, tada ištiesė jai ranką. 

Zoja apsilaižė lūpas. 

— Būk atsargus su tuo daiktu. 

— Taip, mama. 

—- Vis dar širsti, ar ne? Aš žinau, kas esi, Bredli. Žinau, kas 
esu aš. Jis stengėsi priversti mane pamiršti, bet aš negalėjau. Tai 
turi kažką reikšti. Jaučiau tai, ką jaučiau būdama šešiolikos su 
Džeimsu. Savo kūną, širdį, mintis. Jis glostė man plaukus per visą 
nugarą. Tuomet jie buvo ilgi ir jis taip darydavo. Bučiuodamas 
glostydavo juos. Tokie dalykai išlikę manyje, mano atminties dė- 
žutėse. Keinas gali į jas įsibrauti. 

Prireikė didžiulių valios pastangų, tačiau Bredlis prisivertė 
pamiršti asmeniškumus ir galvoti apie žygį. 

— Ką jis tau pasakė? Džeimsas? 

— Kad myli mane, kad aš niekada niekam nejausiu to, ką 
jaučiu jam. Tas tiesa. Bet, Bredli, aš žinojau. 

Ji atsisuko. Jos veidas spindėjo. 

— Net kai stovėjau jausdama jo rankas ant savo nugaros, kai 
laikiau jo veidą savo delnuose, aš žinojau, jog tai nėra tikra. Jog tai 
apgaulė. Ir aš tuo pasinaudojau. 

Ji suspaudė delnus, prisidėjo prie burnos ir apsigręžė. 

— Ši vieta. Aš turėjau čia sugrįžti. Turėjau sugrįžti čia su tavi- 
mi. Bet rakto čia nėra. — Ji nuleido rankas. — Jo čia nėra. 

— Man labai gaila. 

— Ne. — Ji papurtė galvą ir vėl apsisuko ratu plačiai šyp- 
sodamasi. — Aš žinau, kad jo čia nėra. Jaučiu. Man nebereikia 
svarstyti, nebereikia sugrįžti tikintis jį surasti, nes aš padariau tai, 
ką privalėjau. Tiksliau, mes padarėme. 

Zoja šoko ant jo, ir taip greitai ir smarkiai, kad jis neišlaikęs 
žengtelėjo atgal. Juokdamasi apsivijo kojomis jo liemenį ir skam- 
biai pabučiavo. 

— Nežinau, ką visa tai reiškia, bet aš išsiaiškinsiu. Pirmą kartą 
per šias dienas tikiu, kad išsiaiškinsiu. Aš atrakinsiu tą dėžę, Bredli. 

Ji prisispaudė skruostu jam prie veido. 

— Atrakinsiu ją, ir jos galės vykti namo. 


Kai juodu sustojo prie Flino namų, Zoja įsmeigė į Bredą 
plieninį žvilgsnį. 

— Pasiėmei ant savo galvos, tad nieko nekaltink. 

— Jau sakei. Net šešis kartus. 

— Nelauk užuojautos nei sau, nei savo daiktams. 

— Taip, taip. Ir taip toliau ir panašiai. 

Ji užgniaužė juoką ir rūsčiu veidu nusekė paskui jį į namą. 

— Nepamiršk, kas stengėsi būti praktiškas. 

— Kurgi ne. — Jis sviedė jai šypsnį ir atidarė duris. — Susi- 
leidai vos pažiūrėjusi į tas dideles rudas akis. 

— Būčiau palaukusi savaitę. 

— Melagė. 

Juokas prasiveržė, kai ji paleido šuniuką ant holo grindų. 

— Bus įdomu. 

Mojus išpuolė iš virtuvės ir čiuožtelėjęs sustojo. Išvertė akis 
ir pasišiaušė. O mažasis šuniukas, rudai pilkas kailio kamuoliukas, 
spygtelėjo iš džiaugsmo ir prišokęs bakstelėjo Mojui į nosį. 

Bredas sučiupo pasiruošusią bėgti Zoją už rankos. 

— Ojei jis... 

— Nesijaudink, — nuramino Bredas. 

Mojus vizgindamas uodegą apuostė straksintį šuniuką. Tada 
klestelėjo ant žemės ir palaimingai išvertė pilvą, o mažylis laipiojo 
per jį ir kramtė ausis. 

— Geraširdis meškinas, — sumurmėjo Zoja ir nepajuto, kaip 
veidą nušvietė didelė kvaila šypsena. Iš virtuvės išlindo Saimonas. 

— Labas, mama! Pietų valgysime sumuštinius. Mes su Flinu 
juos sutepėme ir... — Jis nutilo ir išpūtė akis, kai šuniukas paliko 
Mojų ir puolė prie jo. 

— Oho! Šuniukas. Iš kur jis? — Saimonas jau klūpojo ant 
grindų ir juokėsi gindamasis nuo mažylio bučinių. Mojus irgi pa- 
mėgino įsikišti. — Jis panašus į meškutį. 

Apsikabinęs šunis, Saimonas pasisuko į Bredą. 

— Jis tavo? Kada jį gavai? Kuo jis vardu? 

— Ne mano. Jis ką tik buvo išlaisvintas. Ir dar neturi vardo. 

— Tai kieno? — Vaikis nutilo, ir pailgos auksaspalvės akys 
įsmigo į motiną. 

— Jis tavo, vaikeli. 

Tą akimirką ji suprato, kad net jei šuo nusiaubs namus kaip 
termitų kariauna, ji niekada nepasigailės jį nupirkusi. Ji niekada 
nepamirš tos džiaugsmingos nuostabos, nušvietusios sūnaus veidą. 

— Laikyti? — Saimono balsas virpėjo. — Aš galiu jį laikyti? 

— Manau, jis to tikisi. — Ji priėjo prie jų ir atsiklaupusi pa- 
kedeno švelnų šuniuko kailį. — Tu būsi už jį atsakingas, rūpinsies, 
kad jis būtų tinkamai šeriamas, auklėjamas ir mylimas. Tai didelis 
darbas. Jis bus priklausomas nuo tavęs. 

— Mam. — Slėpdamas sumišimą, jog mato Bredas, Saimo- 
nas apkabino motiną ir įsikniaubė jai į petį. — Aš labai rūpinsiuo- 
si juo. Ačiū, mama. Tu pati mylimiausia. 

— Tai žu pats mylimiausias. — Ji stipriai apkabino sūnų ir 
susijuokė pro ašaras, kai abu šunys pamėgino įsiterpti tarp jų. — 
Manau, Mojui patiks turėti draugą. 

— Dabar mes kaip šeima. — Saimonas iškėlė šuniuką į orą. 

Naujasis gyventojas iš džiaugsmo apsisiojo Saimonui kelį. 


Šešioliktas skyrius 

oja trynė eksfoliaciniu kremu Danai blauzdą ir šypsojo- 
si klausydamasi draugės palaimingų dejonių. 

— Aš tikrai labai dėkinga, kad sutikote paaukoti sekmadie- 
nio popietę ir pabūti mano bandomaisiais triušiais. 

Dana kažką suniurnėjo sau po nosimi. Melori sėdėjo ant kė- 
dės gydykloje ir glostėsi šviežiai nugremžtą bei kremu išteptą odą. 

— Negaliu atsigėrėti, koks švelnumas. 

— Aš nesibaiminu dėl rezultato — šie produktai tikrai geri. 
Bet norėjau patirti, kaip pavyks viską atlikti. 

— Man viskas gerai, — negarsiai nutęsė Dana. 

Zoja apsidairė nužvelgdama lentynas su produktais, spindin- 
čias žvakes, tvarkingą mėtos žalumo rankšluosčių krūvą, skaidrų 
krištolo šviestuvą, kurį buvo pakabinusi nuo lubų virš staliuko. 

Viskas savo vietose. 


Žinoma, kai viską darysime iš tikrųjų, čia nebus trijų kal- 
bančių žmonių. Nori, kad nutiltume, Dana? 

— Mano mažame pasaulėlyje jūs nė neegzistuojate. Tas daik- 
tas dar ir skaniai kvepia. 

— Gerai, kad pamėginome. — Melori atsigėrė citrinų 
vandens, kurį Zoja buvo atšaldžiusi ir supylusi į žemą stiklinį 
ąsotį. — Jei norime atidaryti centrą penktadienį, turime sugalvoti 
kuo daugiau atrakcijų visiems trims skyriams. 

Sunkiai nurijusi, ji prisispaudė prie pilvo rankas. 

— Dieve, penktadienį mes atidarome centrą. Nors didysis 
atidarymas bus gruodžio pirmąją, vis tiek tai įvykis. 

— Svarbi diena visais atžvilgiais, — pritarė Zoja. 

— Tu surasi raktą. — Melori palietė jai petį. — Aš žinau. 

Toks ryšys — Melori ranka ant jos peties, jos ranka ant Da- 
nos — padrąsino ją. 

— Tai dar viena priežastis, dėl kurios norėjau viską išmėginti 
šiandien. Man reikia pabūti su jumis. 

Zoja vėl dirstelėjo į krištolo šviestuvą. Pastaruoju metu ji tik- 
rai kreipia daugiau dėmesio į visokius mistinius ženklus. 

— Kad pasikraučiau. Moteriška energija. 

— Kibidoch-kibidach, — sušnabždėjo Dana, ir Zoja nusi- 
juokė. 

— Po to, kas atsitiko vakar, jaučiuosi tvirčiau, tačiau tas įky- 
rus balselis vis klausinėja manęs, kodėl, velniai rautų, aš tikiu, jog 
pavyks. 

— Tai Zojos balsas, — paklausė Dana, — ar Keino? 

— Zojos, todėl ir erzina. Vakar, kai supratau, kas vyksta, ir 
galėjau viską kontroliuoti, įgijau energijos ir pasitikėjimo savimi. 
Bet man reikia judėti toliau. 

— "Tu grįžai į pradžią. Ir į pabaigą. — Melori smalsiai ap- 
žiūrinėjo buteliukus ir tūbeles, tvarkingai išrikiuotas ant Zojos 
lentynų. — O šiandien mes grįžtame prie ištakų. Buvo dienų, kai 
ir aš, ir Dana jausdavomės praradusios viltį ir sutrikusios. 

— Būtent, — patvirtino Dana. — Arba kai pakliūdavome į 
akligatvį ir manydavome, kad pakliuvome. 

— Manydavome, — linktelėjo Melori. — Tačiau jei ne 
akligarviai — ar mes būtume suradusios tikrąjį kelią? Aš taip ne- 
manau. Daug galvojau apie tai, — pridūrė atsiremdama į lenty- 
ną. — Žygis nėra ištisinė linija. Ji vingiuoja, sukasi ratu, susipina. 
Tačiau kiekvienas žingsnis, kiekviena atkarpėlė turi savo vietą. 
Pažiūrėkim į tavąsias. 

— Danai reikia nusiplauti kremą. 

— Aš tuoj. — Susisupusi į rankšluostį, Dana pasuko į dušą. 

— Tu turi minčių. — Zoja nuėjo prie kriauklės nusiplauti 
rankų. — Matau. 

— Tiesą sakant, taip. Galbūt man lengviau viską matyti iš 
šalies — turiu galvoje mišką ir medžius, nes ne aš po jį vaikštau. 
O tai, ką patyrei vakar, man primena mano išgyvenimus palėpėje. 
Tada aš irgi žinojau, kas vyksta, ir kontroliavau. Ir dalis manęs, labai 
maža dalelė, norėjo pasilikti toje iliuzijoje ir pamiršti visa kita. 

Zoja atsigręžusi pamatė užuojautą ir supratimą Melori veide. 
Įtampa, kausčiusi jos pečius, atslūgo. 

— Man labai reikėjo tai išgirsti. Labai. Aš nenorėjau Džeim- 
so, Mel, tačiau dalis manęs prisiminė, kaip labai norėjau jo :a4a. 

— Žinau. Aš viską suprantu. 

Ji gali, galvojo Zoja. Ji ir Dana yra vienintelės, kurios gali 
suprasti. 

— Dalis manęs jautė tą jausmą, troškimą. Ir būtų buvę labai 
lengva nugrimzti į praeitį ir tikėti, kad viskas būtų kitaip. 

— Bet tu nepasidavei. 

— Ne. — Zoja pakeitė kušetės užtiesalą nauju ir išlygino 
raukšlės. — Išskyrus tą mažą dalelę, likusi dalis manęs nenorėjo, 
kad viskas būtų kitaip. Iš tiesų aš nenorėjau to bernioko, kuris 
nesugebėjo pakovoti už mane ir už mūsų kūdikį. Bet aš turėjau 
prisiminti jį ir tai, ką jam jaučiau. Kad galėčiau atsisveikinti. 

— Ar tu nori vyro, kuris pasiryžęs stoti šalia tavęs ir tavo vaiko? 
Noriu. — Rinkdama losjoną Danai, Zoja pajuto virpulį 
paširdžiuose. — Bet, regis, aš nepasitikiu nei juo, nei savimi, kad 
mums pavyktų. Gulk ant nugaros, — tarė ji Danai, kai ši sugrį- 
žo. — Ir ne tik dėl pasitikėjimo stokos. 

Įgudusiu judesiu ji pataisė Daną dengiantį rankšluostį, tada 
pašildė tarp rankų losjoną. 


— Jei žengsiu tą žingsnį su juo — į kokį pavojų jį pastatysiu? 
Kebli padėtis. Jei myli žmogų, nori jį apsaugoti. Jei noriu apsaugo- 
ti jį, negaliu sau leisti jį mylėti. Bent jau ne iki širdies gelmių. 

— Jei myli jį, turėtum ir pakankamai gerbti, kad žinotum, 
jog jis pats sugebės apsisaugoti. 


223 


Zoja įsispoksojo į Daną. 

— Aš gerbiu jį. 

— Man taip neatrodo. Tu vis svarstai, kada jis paliks tave ir 
Saimoną, kada pasitrauks. Kalbu kaip žmogus, kuris viską patyrė 
savo kailiu. Tu nepasitiki juo šimtu procentų, nes nori pasilikti 
rezervą, jei jis pabėgtų. Nesakau, kad neturi tam teisės. Per daug 
pastatyta ant kortos. 

— O ką Zoja stato? Asmeniškai, — patikslino Melori. — Tą, 
kuo nerizikuotum? 

— Saimoną. 

— Būtent. 

— Žinau, Bredlis jo nenuskriaus. — Zoja masažavo losjoną į 
Danos kūną. Tačiau kuo labiau Saimonas žiūri į jį kaip į tėvą, tuo 
didesnis bus smūgis, jei nieko neišeis. Jis niekada neturėjo tėvo. 
Aš neišsiskyriau su jo tėvu ir jis nemirė, — jo niekada net nebuvo. 
Kad ir kaip stengiuosi tai kompensuoti, kad ir kaip jį myliu ir vi- 
sada esu šalia, jis žino, kad yra žmogus, kuris atsisakė tai daryti. Aš 
nenoriu, kad jis dar kartą pasijustų nereikalingas. 

— Ir kad apsaugotum jį nuo to, tu aukojiesi. Kovoji, — pri- 
dūrė Melori. — Kad ir kiek tai kainuotų, tu kovoji. Nes Saimonas 
yra tavo brangiausias turtas. Jis tavo raktas. 

— Saimonas? — pakartojo Zoja, ir Dana staigiai atsisėdo. — 
O, atleisk, užspaudžiau tau skrandį. Įsigalvojau. 

— Mel apčiuopė mygtuką. — Dana persivertė ant pilvo, 
tačiau pasidėjo po galva ranką. — Mes esame raktai — visos trys. 
Tai nuolat akcentuojama. Tačiau iš mūsų trijų Zoja vienintelė, 
kuri — jei taip galima pasakyti — atkūrė save per vaiką. Saimonas 
Zojos dalis. Zoja yra raktas, vadinasi, Saimonas irgi yra raktas. 

— Keinas negali jo paliesti. — Zoja vos neužduso nuo už- 
plūdusios baimės. — Rovena sakė, kad apsaugos jį. 

— Gali būti tuo tikra. — Dana pažiūrėjo per petį. — Jei jis 
norėtų pakenkti Saimonui, būtų jau pabandęs. 

— Manau, kad jį saugo ne tik Rovena, — pridūrė Melo- 
ri. — Juo rūpinasi ir iš anos pusės. Jų vaikams jau atsitiko nelaimė. 

Jie neleis, kad tai pasikartotų. Visi kartu mes neleisime paliesti 
Saimono. 

— Jei manyčiau kitaip, tučtuojau pasitraukčiau iš šio reika- 
lo. — Zoja dirstelėjo į Melori laukdama pritarimo. — Keinas tik- 
riausiai tai žino, todėl galėjo mėginti grasinti mano sūnui. Bet to 
nepadarė, nes negali. Gerai. — Ji giliai iškvėpė. — Gerai, pažiūrė- 
kim iš šio taško. Jei Saimonas yra raktas ar jo dalis, argi neturėčiau 
grįžti prie sprendimo, kurį priėmiau dėl jo? Aš nusprendžiau jį 
turėti ir auginti, ir tai buvo geriausias sprendimas mano gyvenime. 
Bet aš jau buvau ten. Ir nors maniau, kad grįžti į praeitį svarbu, 
rakto neradau. 

— Tu padarei ir kitų sprendimų, — pastebėjo Dana. — Ėjai 
ir kitais keliais. 

— Patikrinau ir kai kuriuos iš jų. Tai buvo tarsi kelionė at- 
gal, — tęsė ji baigdama įtrinti losjoną. — Prisiminiau, pamačiau, 
apgalvojau. Buvo gana naudinga, nes galėjau iš naujo įvertinti 
savo sprendimus, pamatyti klaidas. Gali apsiversti, Dana. Atnešiu 
tau chalatą. 

— Atvažiavai čionai, į Velį, — kalbėjo Dana. — Susiradai 
darbą, nusipirkai namą. Kas dar? 

Melori kilstelėjo ranką. 

— Nesakau, kad tai nesvarbu, tačiau galbūt kuris nors spren- 
dimas, smulkiau panagrinėjus, duotų atsakymą. Pažvelkime į visa 
tai kitaip. O jei atsakymas susijęs su tuo, ką renkasi Saimonas? 

— Jis dar vaikas, — tarė Dana, glostydama savo ranką ir 
gėrėdamasi Zojos darbu. — Jam svarbiausia išsirinkti, kurį video- 
žaidimą žaisti. 

— Ne. — Zoja susimąsčiusi papurtė galvą. — Ne, vaikai 
daug ką renkasi. Gera arba bloga. Kai kas išlieka ir stumia vaikus 
priimti tam tikrus sprendimus. Kokius draugus pasirinkti. Arba, 
tarkim, perskaito knygą apie lakūnus ir nusprendžia tapti lakūnu. 
Šiuo metu, pavyzdžiui, Saimonas sprendžia, kokiu vyru taps už- 
augęs. 

— Tada reikėtų atidžiau panagrinėti tuos sprendimus, — pa- 
siūlė Melori. 

Sprendimas, kuriuo šią akimirką labiausiai džiaugėsi Saimo- 
nas, buvo šuns vardas. Jis nutarė pavadinti jį Homeru. Mat šis 
vardas vienijo kai kuriuos mėgstamiausius dalykus — beisbolą, 
animacinių filmų herojų ir šunį. Stebėdamas vėsiame rudens ore 
Mojų, bėgiojantį paskui kamuoliuką, ir Homerą, besivaikantį 
Mojų, Saimonas galvojo, kad geresnio gyvenimo nebūna. 

Be to, netrukus vaikinai ateis žiūrėti rungtynių, o mama užsi- 
ėmusi su draugėmis, tad jis galės kimšti bulvių traškučius be jokio 
saiko. 

Jis čiupo kamuolį, kurį Mojus padėjo jam prie kojų, ir kurį 
laiką sukiojosi erzindamas šunį tariamais metimais, kol šis pašėlo, 
tada sviedė kamuolį medžių link. 

Rytoj, kai nueis į mokyklą, papasakos visiems draugams apie 
Homerą. Gal, jei išdrįs, net paprašys Bredą nufotografuoti jį, tada 
galėtų parodyti draugams, kaip atrodo. 

Kol šunys raičiojosi kovodami dėl kamuolio, jis atsigręžė į 
upę. Jam čia labai patinka. Patinka ir jo namai, ir kiemas, visa kita. 
Ir Hensonai patinka. Čia, o žmogau, tiek vietos, miškai, upė. 

Jei jie pasiliktų čionai kiek ilgiau, būtų šaunu pasikviesti 
draugų. Tikrai jie nusiaubtų žaidimų kambarį. Dar galėtų pasista- 
tyti tvirtovę miške, vasarą paplaukioti upe. Jei mama nepašiurptų 
tai išgirdusi. 

Gal būtų galima ir vėliau, kai jie grįš namo. Jis paprašytų 
Bredą, o šis padėtų įkalbėti mamą. Jėga, kai turi kitą vyruką, kuris 
kovoja tavo pusėje su mamos griežtumu. 

Tikriausiai taip būtų, jei jis turėtų tėvą. Ne todėl, kad jam 
labai tai rūpėtų, bet tikriausiai būtų smagu. Gal. 

Vis tiek bus nepaprastai smagu švęsti čia Padėkos dieną — 
visi sugrius pas Bredą, vyrukai ginčysis apie rungtynes, valgys 
moliūgų pyragą, kol pilvai iššoks. | 

Jo mama kepa labai skanų moliūgų pyragą ir visada duoda 
jam tešlos gabalėlių, kad jis nulipdytų žmogeliukų. 

Kažin, ar Bredui tai nepasirodys kvaila? 

Jis pažvelgė į namą ir pasileido bėgti, pamatęs iš jo išeinantį 
Bredą. 

— Ei! Nori pamėtyti kamuolį? Mojus moko Homerą, kaip 
reikia jį atnešti. 

— Aišku, noriu. — Jis užmaukšlino Saimonui megztą kepu- 
rę. — Darosi šalta. 

— Gal snigs. Prisnigs šešias pėdas, ir man nereikės eiti į mo- 
kyklą. 

— Svajoti galima. — Bredas paėmė kamuolį ir nusviedė į 
tolį. Saimonas susižavėjęs žiūrėjo. 

— Jei prisnigtų šešias pėdas, ar galėtum likti namuose? 

— Jei tiek prisnigtų, tikrai likčiau. 

— Tada galėtume gerti karštą šokoladą ir žaisti milijonus 
žaidimų. 

— Žinoma. 

— Ar tu užsimauni sargį, kai užsiiminėji seksu su mano 
motina? 

Visas kraujas iš Bredo galvos sutekėjo į padus. 

— Ką darau? 

— Nes jei neužsimauni, gali padaryti vaiką. Ar vestum ją, jei 
padarytum vaiką? 

— Švenčiausioji Dievo motina. 

Saimono gerklę kuteno jaudulys, tačiau jis negalėjo sustab- 
dyti žodžių srauto — juos reikėjo pasakyti. 

— Tas vaikinas, kuris padarė jai mane, jos nevedė, ir aš ma- 
nau, jai buvo skaudu. Dabar aš turiu ja rūpintis, todėl jei padarysi 
vaiką, bet nenorėsi vesti, geriau neužsiiminėk seksu. — Kadangi jo 
pilvuke kažkas neramiai krutėjo, Saimonas nuleido galvą ir stipriai 
paspyrė kamuolį. — Aš tik norėjau pasakyti. 


— Gerai. Oho. Zinai, man tikrai reikia prisėsti. — Kol 
virpantys keliai jo neišdavė, pagalvojo. — Gal eime į vidų ir... 
prisėsime. 


— Mūsų namuose aš esu vyras, — tyliai pridūrė Saimonas. 

— Tu velniškai geras vyras, Saimonai. — Judesiu, kuris, 
tikėjosi Bredas, padrąsins juos abu, jis apkabino berniuką per pe- 
čius. — Eime į vidų. Prisėsime ir pasikalbėsime apie tai. 

Nusivilkdamas švarką ir padėdamas nusirengti Saimonui, 
Bredas meldė Dievą išminties. Nusprendė, jog geriausia bus kal- 
bėtis virtuvėje, kur galės ko nors išgerti ir užkąsti, kad pokalbis 
nebūtų toks baisus abiem. 

Nors jam be galo norėjosi alaus, įpylė abiem kokakolos. 

— Taigi dėl sekso, — pradėjo Bredas. 

— Aš žinau apie seksą. Mama sakė, kad neskauda, bet kartais 
žmonės šūkauja ir visa kita, nes smagu. 

— Gerai, — po minutėlės išspaudė Bredas ir susirūpino, ar 
tik negirdi, kaip miršta jo smegenų ląstelės. — Tavo motina ir aš... 
Ak. Suaugusieji, sveiki vieniši suaugusieji, dažnai palaiko santy- 
kius, kurie — velniop viską. Pažiūrėk į mane. 

Jis palaukė, kol Saimonas pakėlė galvą. Visos abejonės, iš- 
šūkiai, atkaklumas aiškiai atsispindėjo jo veide. Kaip, pagalvojo 
Bredas, ir jo motinos. 

— Aš myliu tavo motiną. Aš myliuosi su ja, nes ji graži, ir no- 
riu būti su ja. Noriu būti su ja visomis prasmėmis, nes myliu ją. 

— O ji tave.myli? 

— Nežinau. Tikiuosi. 

— Ar tu būni su manimi, kad ji įsimylėtų tave? 

— Žinai, tai būtų man gana didelis pasiaukojimas žinant, 
koks tu negražus, be to, smirdi. Ir mažas, o tai tikrai erzina. Bet 
ką padarysi. 

Saimono lūpos sukrutėjo. 

— Tu ne gražesnis. 

— Tik todėl, kad aš senesnis. — Jis palietė berniuko ran- 
ką. — Tačiau kažkodėl, nepaisant tavo trūkumų, aš myliu ir tave. 
Emocijos užspaudė Saimonui gerklę ir persiliejo į veidą. 

— Tai kažkaip keista. 

— Taigi. Aš noriu judviejų abiejų labiau nei ko nors norėjau 
gyvenime. 

— Kaip šeimos? 

— Būtent. 

Saimonas įsistebeilijo į stalą. Jis tiek daug nori pasakyti, pa- 
klausti, bet nori padaryti tai tinkamai. 

— O tu vestum ją net jei nepadarytum vaiko? 

Ne taip jau ir baisu, mąstė Bredas. 

— Kad jau apie tai kalbam, aš norėčiau vaiko. Bet... Palauk 
minutėlę, noriu tau kai ką parodyti. Tuoj grįšiu. 

Likęs vienas, Saimonas pasitrynė akis. Jis bijojo, jog pravirks, 
apsižliumbs kaip mergaitė, ar ką. Kai kalbiesi kaip vyras su vyru, 
sako Čiako tėvas, negali verkti. 

Jis atsigėrė kokakolos, tačiau ji užstrigo gerklėje. Jo kūnas vir- 
pėjo iš įtampos. Išgirdęs sugrįžtant Bredą, pamėgino nusiraminti 
ir dėl visa ko nusišluostė veidą. 

Bredas atsisėdo. 

— Tai turi likti tarp mūsų. Tik tarp mūsų, Saimonai. Pa- 
žadėk man. 

— Tai paslaptis? 

— Taip. Tai svarbu. 

— Gerai, aš niekam nesakysiu. — Saimonas iškilmingai nu- 
sispjovė į delną, tada ištiesė jį Bredui. 

Minutėlę Bredas sustingęs spoksojo. Kai kurie dalykai — 
keistai raminantys — niekada nesikeičia. Jis atkartojo Saimono 
gestą ir jie paspaudė vienas kitam delnus. 

Nieko nesakydamas, Bredas padėjo ant stalo mažą dėžutę ir 
atidarė ją, kad parodytų Saimonui žiedą. 

— Jis priklausė mano senelei. Ji padovanojo jį man, kai juodu 
su seneliu šventė penkiasdešimtąsias bendro gyvenimo metines. 

— Oho. Jie tikriausiai buvo visiškai seni. 

Bredo lūpos suvirpėjo, tačiau jis susitvardė. 

— Galima taip sakyti. Tai buvo jos sužadėtuvių žiedas, o per 
jų metines senelis padovanojo jai naują. Ji norėjo, kad aš turėčiau 
tą pirmąjį ir padovanočiau jį moteriai, kurią vesiu. Senelė sako, 
kad jis laimingas. 

Papūtęs lūpas Saimonas dirstelėjo į spindintį žiedą. 

— Kaip blizga. 

Bredas pakreipė dėžutę, kad jis galėtų apžiūrėti senamadišką 
žiedą su mažais deimančiukais, išdėstytais gėlytės forma. 

— Manau, jis turėtų patikti Zojai. Toks grakštus, kitoks nei 
kiti ir laimingas. Ketinu padovanoti jį jai šeštadienį. 

— Kodėl lauki? Galėtum padovanoti, kai sugrįš. 

— Ji dar nepasiruošusi. Jai reikia daugiau laiko. — Jis pa- 
žvelgė į berniuką. — Iki penktadienio jai reikia surasti raktą, Sai- 
monai. Nenoriu trukdyti jos kitais reikalais. 

— Kas bus, jei ji jo neras? 

— Nežinau. Mes turime tikėti, jog ras. Kad ir kaip būtų, aš 
padovanosiu jį jai šeštadienį ir paprašysiu tekėti už manęs. Sakau 
tau ne tik todėl, kad esi tų namų vyras ir turi teisę žinoti mano 
ketinimus, bet ir todėl, kad judu su Zoja esate kaip vienas kūnas. 
Tu turi teisę išsakyti savo nuomonę šiuo klausimu. 

— O tu gerai rūpinsiesi mumis? 

O, koks žavingas vaikas. 

— Geriausiai kiek galėsiu. 

— Turėsi kartais atnešti jai dovanų. Gali pats jas padaryti, 
kaip darau aš, bet negali pamiršti. Ypač per jos gimtadienį. 

— Nepamiršiu. Aš pažadu. 

Saimonas stumdė stiklinę ratu. 

— Jei ji pasakys „taip“ ir jūs susituoksite, ar jos pavardė bus 
kaip tavo? 

— Labai tikiuosi, kad ji to norės. Veinai didžiuojasi savo pa- 
varde. Man būtų labai smagu, jei ji priimtų mano pavardę. 

Saimonas vėl stumtelėjo stiklinę nepakeldamas į Bredą akių. 

— O manoji? 

Bredo viduje užsiplieskė viena didelė meilės žvakė. 

— Tikiuosi, kad ir tu norėsi manosios, nes tada visi žinotų, 
kad tu priklausai man. Saimonai, jei ji pasakys „taip“ ir mes susi- 
tuoksime, ar vadinsi mane tėčiu? 

Saimono širdutė plakė taip smarkiai, kad jis girdėjo jos aidą 
ausyse. Bredas pakėlė galvą ir nusišypsojo. 

— Gerai. 
Kai Bredas išskėtė rankas, Saimonas pasielgė taip, kaip tą 
minutę jautėsi, ir apkabino jį. 


Reikia tiek daug visko apmąstyti, o mintys visiškai susipynė, 
galvojo Zoja važiuodama palei upę. Diena beveik baigėsi, taigi te- 
liko penkios. Penkios dienos surasti raktą, atrakinti likusį užraktą. 
Penkios dienos suprasti savo mintis, širdį ir apsispręsti dėl tolesnio 
gyvenimo. 

Viskas keičiasi. O kai savaitė pasibaigs, viskas vėl pasikeis. 
Tiek naujo, galvojo ji, tiek daug kelių, o anksčiau jos kelias buvo 
toks tiesus. 

Ji turėjo užsidirbti, kad įsigytų namus. Paversti juos tokiais, 
kad jos sūnus galėtų gyventi laimingas ir sveikas. Nors ir kaip 
kartais būdavo sunku, gyvenimas neatrodė labai sudėtingas. 
Tereikėdavo atsikelti rytą, žengti pirmą žingsnį ir eiti, kol viską 
padarydavai. 

Kitą dieną darydavo beveik tą patį. Ir viskas buvo gerai. 

Bet tai buvo tiesa, ar ne? — prisipažino lėtindama greitį ties 
posūkiu. Tiesa, kad visą tą laiką ji norėjo daugiau. Mažmožių, dai- 
lių niekučių, kuriuos matydavo žurnaluose. Ji rado būdą, kaip jų 
įsigyti — išmoko pasidaryti pati. Gražias užuolaidas, stalo puoš- 
menas, darželį, kuris žydėdavo nuo pavasario iki šalnų. 

Išmoko ir didelių dalykų. Kaip kaupti koledžo fondą Saimo- 
nui. Kaip tvarkyti ką tik pradėtą verslą. 

Todėl, kad ir koks tiesus buvo jos kelias, ji visada žvalgyda- 
vosi į apvažiavimus. 

Ir dabar važiuoja aplinkiniu keliu. 

Ji sustojo kieme, kur jau stovėjo Bredo, Elino ir Džordano 
automobiliai. Nusišypsojo. Aplinkinis kelias atvedė ją pas dvi 
moteris, kurias pamilo, ir tris įdomius vyrus. Ir per nepilnus tris 
mėnesius jie tapo tarsi jos šeima. 

Ji luktelėjo, ar neatšliauš kaltės jausmas, užtemdantis šią 

mintį. Kai nieko nepajuto, atsilošė sėdynėje ir ėmė svarstyti. Ne, 
ji visiškai nejaučia kaltės. Ji sukūrė šią šeimą, suvokė Zoja. Ir per 
kažkokį stebuklingą lemties posūkį jie supranta ją geriau nei josios 
artimieji. Šie tikriausiai niekada nesupras. 

Ji gali mylėti savo motiną, seseris ir brolį, su jais sieja šimtai 
atsiminimų, gerų ir blogų. Tačiau ji nejaučia, negali jausti tokio 
ryšio, tokio intymumo, kokį jaučia su savo naująja šeima. 

Jie yra jos „daugiau“, pagalvojo ji. 

Niekas niekada neatims to, ką jie kartu sukūrė per pastaruo- 
sius tris mėnesius. Kad ir kas atsitiktų, ji visada turės juos. 

Beveik svaigdama iš laimės, Zoja išlipo iš automobilio ir pa- 
traukė prie namo. Buvo gera žingsniuoti takeliu, nerūpestingai ir 
natūraliai atidaryti duris nežinant, ką pamatys už jų. Bėgiojančius 
šunis, tris vyrus ir berniuką, ištiktus futbolo komos, vyrišką ne- 
tvarką virtuvėje. Nesvarbu ką ras, ji to dalis. 

Apstulbusi stabtelėjo. Taip, ji yra dalis to, kas vyksta šiuose 
namuose. Ir vyro, kuriam jie priklauso. Ji lėtai nusisuko ir patrau- 
kė prie upės. Tada atsigręžė į namą. 

Prisiminė, kaip pirmą kartą pamatė tą namą, kaip sustabdė 
automobilį ir kurį laiką spoksojo gėrėdamasi. Ji nepažinojo Bredo, 
nepažinojo nė vieno iš jų. Tačiau namas patraukė jos akį. 

Zoja svarstė, koks būtų gyvenimas tokiame nuostabiai su- 
konstruotame name. Ji turėtų dalį šios tobulos vietovės, miško, 
vandens ir vadintų ją sava. O kai pirmą kartą užėjo vidun, ją 
persmelkė džiaugsmas ir nuostaba. Šiluma ir erdvė iškart patrau- 
kė. Ji prisiminė, jog stovėjo prie lango didžiajame kambaryje ir 
galvojo, kaip nuostabu būtų čia gyventi, žiūrėti pro langą kada 
panorėjus. 

Dabar ji tai gali. 

Jos žygis atvedė ją čionai — ją ir jos sūnų — į tą namą ir pas 
vyrą, kuriam jis priklauso. Pas vyrą, kuris myli ją. 

Jis myli ją. 

Užgniaužusi kvapą, Zoja prispaudė prie lūpų pirštus. Tai 
kryžkelė, galvojo ji, ar kelio pabaiga? 

Nekantraudama sužinoti, pasileido bėgti į namą. Atidarė 
duris ir sustingo mėgindama išsiaiškinti, ką jaučia. 

Lengvumą, galvojo ji, ir komfortą. Jaudulį, laukimą. Keistą 
ramybės ir svaigulio mišinį. Čia, pagalvojo ji. Taip, čia kažkas yra. 
Kažkas, kas gali būti jos. 

Atlapnojo Mojus ir sveikindamasis užkėlė letenas jai ant 
pečių. 

— Tu niekada neišmoksi. — Zoja paglostė jį, paskui paėmė 
ant rankų šuniuką, straksintį prie jos kojų. 

— Eime pažiūrėti, kur vyrai. — Ji pasidėjo Homerą ant 
peties kaip kūdikį ir, glostydama jo užpakaliuką, pasuko į triukš- 
mingą žaidimų kambarį. 

Jie, kaip ji ir įtarė, leido grynai vyrišką sekmadienio popie- 
tę. Futbolo rungtynės tikriausiai buvo pasibaigusios, tačiau vyko 
naujos varžybos, kuriose Flinas ir jos sūnus buvo stoję į mirtiną 
kovą. 

Džordanas skendėjo fotelyje laikydamas rankoje alaus butelį, 
o jo ilgos kojos buvo ištiestos ant kilimo, apšnerkšto traškučiais, 
sekmadieninio laikraščio skutais ir šuns plaukais. 

Bredas tysojo ant sofos ir, regis, snaudė, nekreipdamas dė- 
mesio į mūšio garsus iš ekrano ir nuo grindų. Ant jo pilvo buvo 
padėtas dubenėlis meksikietiškų paplotėlių. 

Užlieta meilės jiems visiems, Zoja pasuko prie Džordano. Jis 
tingiai šyptelėjo jai ir nustebęs kilstelėjo antakius, kai Zoja sugrie- 
bė jį už plaukų ir pasilenkusi stipriai pabučiavo. 

— Sveikas, gražuoli. 

— Sveika, gražuole. 

Nusijuokusi iš jo sumišimo, ji nužingsniavo prie Flino su 
Saimonu. Apkabino Fliną per pečius, atlošė jo galvą ir įspaudė 
bučinį. 

— Vaje, mama. 

— Lauk savo eilės. Labas, saldainiuk, — tarė ji Flinui. 

— Labas. Ar Mel gėrė to paties, ko ir tu? 

Ji sugriebė Saimoną ir stipriai suspaudė glėbyje, nekreipdama 

dėmesio į jo tariamą priešinimąsi. Nubėrė bučiniais jo veidą, tada, 
imituodama saldų bučinį, numykė ilgą 27272. 

— Labas, sūnau. 

— Tu ką, mama, gėrei? 

— Ne. — Ji pakuteno jam šonus, tada atsistojo. 

Bredas tebegulėjo ant sofos, bet jo akys jau buvo atmerktos 
ir įsmeigtos į ją. Šypsodamasi ji lėtai pasiraitojo rankoves ir ėmė 
artintis prie jo. 

— Jau išsigandau, kad mane pamiršai. 

— Pasitaupiau pabaigai. 

Ji paėmė nuo jo pilvo dubenį su paplotėliais ir pastatė ant 
stalo. Tada prisėdo šalia ir sugriebė jį už marškinių. Truktelėjo į 
save. 

— Eikš čionai ir duokš savo seksualiąją burną. 

Už jos nugaros Saimonas raitėsi ant grindų imituodamas 
vėmimą, kol ant jo atsigulė Mojus. 

Ji užbaigė bučinį gundomai krimsteldama į apatinę lūpą ir 
sušnabždėjo: 

— Užbaigsime vėliau. — Tada lengvai stumtelėjo ir Bredas 
vėl išsitiesė ant sofos. 

— Ką gi. — Ji atsistojo ir brūkštelėjo delną į delną, tarsi 
atlikusi kokią užduotį. — Kai baigsite, nepamirškite sutvarkyti 
kambarį. Aš turiu darbo viršuje. 

Ir išplaukė jausdamasi pasaulio karaliene. 


Septynioliktas skyrius 
ž 


“B redas nelabai suprato, kas atsitiko Zojai, tačiau aiškiai 
žinojo, jog jam tai patinka. Priežastis nesvarbi — tai, 
kas privertė jos veidą nušvisti ta nuostabia seksualia šypsena, o 
balsą pavertė gundančiu murkimu, negali būti blogai. 

Įdomu, kokį keistą ir egzotišką moterišką ritualą jos atlikinė- 
jo, kol jie žiūrėjo futbolą. 

"Būtų gerai, kad atlikinėtų jį kartą per savaitę. 

Vos tik pasitaikys proga, jis įrems ją į kampą ir pasirūpins, 
kad ji išresėtų ką žadėjusi ir užbaigtų ką pradėjusi tuo ilgu vilio- 
jančiu bučiniu. 

Tačiau, regis, artimiausiu metu to neįvyks. 

Išėjus Flinui ir Džordanui, Saimonas pareiškė esąs alkanas. 
Nesvarbu, kad berniūkštis visą dieną kažką kramtė. Jis merdėjo iš 
alkio, šunys irgi. Netrukus jie iškris kaip musės ir numirs, jei negaus 
pavalgyti. Kad atlaikytų jų puolimą, Bredas įbruko Saimonui mai- 
šelį kukurūzų traškučių likučių ir išvarė visus tris į lauką pabėgioti. 

Tačiau Zojos jau visa valanda nė kvapo. Toji moteris įgriuvo, 
sujaudino jį ir vėl išvingiavo, palikusi ant jo lūpų savo bučinio 
skonį. 

Saimonas ne vienintelis miršta iš alkio. 

Nenorėdamas laukti jos ir vienas klajoti po namus, Bredas 
užlipo į viršų ir pasibeldė į jos miegamojo duris. 


— Įeik. 

Jis atidarė duris. Zoja sėdėjo ant lovos apsivertusi popieriais, 
užrašais, knygomis ir skolintu nešiojamuoju kompiuteriu. Ji vis 
dar atrodė seksualiai — jis abejojo, ar ji gali kitaip atrodyti — ta- 
čiau labai susikaupusi. 

— Ką veiki? — pasiteiravo jis. 

— Negalėjau sutalpinti visko ant stalo. O lova dide- 
lė. — Vienas pieštukas buvo užkištas už ausies, kito galą ji tingiai 
kramtė. — Dar kartą viską tikrinu, kad prieičiau pabaigą. Staiga 
pajutau tokį energijos antplūdį, atsirado tiek minčių. — Ji papur- 
tė galvą, tarsi negalėtų jų ten sutalpinti. — Noriu jas surikiuoti, 
tačiau jos vis susipina. 

Žiūrėdamas į ją, Bredas priėjo ir atsisėdo ant lovos krašto. 

— Atrodai susijaudinusi. 

— Taip ir yra. Tiesiog grįžtant į galvą šovė mintis, ir aš pa- 
maniau, jog reikia dar kartą peržiūrėti visas nuorodas, kiekvieną 
žygį, kiekvieną... Kur Saimonas? 

— Lauke, su šunimis. 

— Jau darosi vėlu. Užsimiršau. Reikia paruošti vakarienę, 
pakviesti jį. 

— Neskubėk. Sakyk, kur link eini? 

— Tai ir turiu išsiaiškinti. Kur link aš einu? Papasakosiu tau 
ruošdama vakarienę. 

— Tau nebūtina ruošti vakarienės, — tarė jis, kai ji ėmė 
vinguriuoti tarp popierių ir knygų norėdama nulipti nuo lovos. 
Jis ištiesė ranką ir ištraukė iš už ausies pieštuką. — Šaldytuve pilna 
maisto, tik reikia gerai pasirausti. 

— Kai esu užsiėmusi, geriau veikia galva, be to, mes nesi- 
tarėm, kad maisto teks ieškoti. Man patinka kuistis tavo virtu- 
vėje, — pridūrė ji eidama pro duris. — Tai vienas iš dalykų, apie 
kurį noriu su tavimi pasikalbėti. 

— Tu nori pasikalbėti su manimi apie virtuvę? 

— Iš dalies. Tai tik dalis visumos. — Sugavusi jo vyriškai 
nesupratingą išraišką, Zoja sukikeno. — Nepanikuok, aš netapsiu 
Melori. Tavo virtuvė nuostabi. Tiesą sakant, tai nuostabiausias 
namas, kokį kada nors esu mačiusi. 

Lipdama žemyn, ji braukė pirštu per turėklą. 

— Viskas čia taip, kaip turėtų būti. Aš myliu savo namus. Jie 
man labai svarbūs. Kartais atsibudusi vis dar apkabinu save, nes 
jie mano. 

Ji įžengė į virtuvę. Ir garsiai atsiduso. 

— Mes, a, čia kiek pasirausėme. 

— Matau. — Stalas ir spintelių stalviršiai buvo nukrauti in- 
dais, sodos ir alaus buteliais, traškučių pakeliais ir kitais vyriškos 
popietės atributais. — Ką gi. — Zoja pasiraitė rankoves. 

— Minutėlę. Palauk. — Gerokai sutrikęs, kad šitaip prišiuk- 
šlino namus, Bredas sugriebė ją už rankos. — Jei jau kalbame apie 
susitarimą, tu neprivalai tvarkyti mano netvarkos. 

— Tvarkau ne tavo netvarką. — Ji atstūmė jį, tada pakėlė be- 
veik dar pilną paplotėlių maišelį. — Tvarkau jūsų visų jovalą, o tai 
kompensuoja jūsų rūpinimąsi Saimonu, kuris visą dieną maišėsi 
po kojomis, kol aš buvau užsiėmusi kai kuo kitu. Turi skalbinių 
spaustukų? 

— Spaustukų? — Bredas bandė pagauti ryšį. — Tu nori iš- 
kabinti skalbinius? 

— Ne. Šie paplotėliai išliks šviežesni, jei užspausi pakelio 
viršų. Galima nupirkti specialių plastikinių gnybtų, bet gerai ir 
spaustukai. 

Bredas pralinksmėjęs susikišo rankas į kišenes. 

— Nemanau, kad šiuo metu jų yra sandėlyje. Bet galiu už- 
sakyti. 

— Aš turiu jų namuose. Atvešiu. — Greitais judesiais ji su- 
rinko artipilnius maišelius, užlankstė kraštelius ir padėjo į spintelę. 
Tušti maišeliai nukeliavo į šiukšlių dėžę. Tada ėmėsi indų. — Vy- 
ras, turintis tokį gražų namą, neturėtų šitaip šiukšlinti. Įtariu, kad 
žaidimų kambarys atrodo kaip po mūšio. 

Jis ėmė skambinti kišenėje monetas. 

— Gali būti. Ateis valytojai... — Jis nutilo pamatęs jos ledinį 
žvilgsnį, mestą per petį. — Aš turėsiu išsiurbti? 

— Ne, Saimonas, atsidėkodamas tau už dieną. Bet aš kalbė- 

jau apie namus. Flino namas puikus. Manau, nusipirko jį todėl, 
kad kažkokiu būdu suvirpino širdies stygas. Jaukumu, patogumu. 
Ir nors jis nelabai rūpinosi juo, kol neatsikraustė Melori, toji vieta 
buvo jo namai. 

— Gerai, kol kas suprantu. 

Sukrovusi indus į plovyklę, Zoja sudrėkino skudurėlį ir ėmė 
šluostyti stalviršius. 

— Štai, kad ir Viršūnė. Fantastiška vieta. Stebuklinga. Bet ji 
irgi namai. Ji traukė Džordaną nuo vaikystės. Jis jos troško. Jied- 
viem su Dana ji taps namais. 

Ji išpylė likusį alų į kriauklę, išmetė butelius į šiukšlių dėžę. 
Stebėdamas ją Bredas galvojo, kad dar niekada nematė taip spar- 
čiai tvarkomų namų. 

— Aš negalėčiau gyventi tokioje vietoje, — tęsė ji. — Ji per 
didelė, per didinga — visko per daug. Bet aš suprantu, kodėl ji 
tinka jiems. 

Ji ištraukė puodą, iš akies pripylė vandens ir užkaitė. Kalbė- 
dama išėmė iš šaldytuvo daržoves ir maišelį su jautiena, kurią buvo 
marinavusi tą rytą. 

— Štai „Malonumo“ centras. Vos tik pamačiau tą pastatą, 
supratau, kad būtent jo mums ir reikia. Tai vieta, kur aš galėčiau 
ką nors sukurti. Kur Dana ir Melori galėtų ką nors sukurti. Kai 
geriau pagalvoji, toji mintis buvo pašėlusi. 

Ji pjaustė pipirus ir morkas, Bredo nuomone, kaip įgudęs 
virėjas. 

— Kodėl? 

— Sugalvoti tokį verslą po vienu stogu, turint minimalią 
sumą... Ir ne išsinuomoti ją, o nusipirkti. Bet aš norėjau pirkti, 
turėti ją, vos tik pamačiau. 

— O tai, kad jūs trys, vos susipažinusios, nutarėte imtis ben- 
dro verslo, nebuvo pašėlusi mintis? Arba tiek daug dirbti? 

— Ne, man tai atrodė natūralu. Dėl Melori ir Danos neabe- 
jojau nė sekundės. O darbas yra darbas, nesvarbu kur jį dirbtum. 
Viską nulėmė vieta, Bredli. Ji patraukė mane kaip ir manasis na- 
mas. Todėl aš maniau, gana ilgai maniau, kad jame rasiu raktą. 

— Bet dabar taip nebegalvoji. 

— Ne. 

Zoja darbavosi ritmingai, užbaigdama vieną darbą ir imda- 
masi kito, čia matuodama ryžius, čia pjaustydama pomidorus, 
jautieną. Bredui atrodė, kad jis stebi virtuozo pasirodymą. 

— Jame buvo Melori raktas. Taip, iš tiesų jis buvo paveiksle, 
tačiau ji turėjo nutapyti jį tame name. Danos raktas buvo Viršūnė- 
je — arba knygoje, kurios istorija vyko Viršūnėje. Peržiūrėjusi dar 
kartą jų nuorodas, pamačiau, kad jos vedė Melori ir Daną į joms 
skirtas vietas. Per ryšius su tomis vietomis, per ryšius su Flinu, 
Džordanu. 

Ji įpylė į keptuvę alyvuogių aliejaus. 

— Paveikslas Melori. Knyga Danai. Bet joms reikėjo ir vietos. 

— O tau? 

— O man kol kas nieko. Aš tarsi keliauju rinkdamasi skir- 
tingus takus. Kai kuriais ėjau, kai kuriais ne. Tai tarsi tam tikra 
kova. — Ji įdėjo į šnypščiantį aliejų česnakų ir svogūnų. — Gal tai 
supratimas, kad cie, kuriais nėjau, yra tokie pat svarbūs kaip ir tie, 
kuriais ėjau. Manau, jog negali eiti toliau, jei nežinai kur buvai. 
Ir kodėl. 

Jis panoro paliesti ją, tiesiog pajusti ją savo ranka. Perbraukė 
per jos plaukus, paglostė ilgą žavų kaklą. Ir sulaukė trumpo užsi- 
ėmusios moters šypsnio. 
| — O kurtueini, Zoja? 

— Negaliu pasakyti, kad tiksliai žinau. Bet žinau, kur esu 
dabar. Šiuose namuose. Šiame name, kuris suvirpino mano širdį, 
vos tik pamačiau jį. Ir štai aš čia, ruošiu vakarienę virtuvėje, o 
Saimonas žaidžia lauke su šunimis. Mane kažkas sieja su šia vieta. 
Ir su tavim. 

— Ar pakankamai, kad liktum? 

Jautienos gabaliukas, kurį ji ruošėsi dėti į keptuvę, išslydo iš 
rankos ir tekštelėjo į aliejų. 

— Tai geriausias būdas sujaukti mano mintis. — Ji paėmė 
kitą gabaliuką ir rūpestingai įdėjo į keptuvę. — Bredli. Negaliu, 

tiesiog negaliu taip toli nuklysti nuo tako. Aš pažadėjau sau, kai 
gimė Saimonas. Pažadėjau jam. 

— Aš noriu pažadėti tau. 

— Turiu laiko tik iki penktadienio, — skubiai tarė ji. — 
Liko vos keletas dienų. Jei to nepadarysiu, jausiuosi taip, tarsi 
nieko gero nebūčiau nuveikusi per gyvenimą. — Ji maldaujamai 
pažvelgė į jį. — Matau jos veidą sapnuose, Bredli. Matau jas visas, 
laukiančias mano žingsnio. 

— Tu kovoji ne viena, Zoja. Aš įklimpęs taip pat giliai kaip 
ir tu. Ir kad mane kur, jei aš žinau, ar mylėti tave reiškia kardą, ar 
prakeiksmą. 

— O tu kada nors klausi savęs, ar nebūsi įsimylėjęs manęs dėl 
to veido paveiksle? 

Jis prasižiojo, bet persigalvojo ir pasakė jai gryną tiesą. 

— Taip. 

— Ir aš. Viena, ką tikrai žinau — aš nenoriu tavęs netekti. 
Todėl nerizikuosiu prarasti to, kas tarp mūsų yra, žadėdama arba 
prašydama pažadų, kurių galbūt nė vienas negalime ištesėti. 

— Tu lauki, kada nuvilsiu tave, Zoja. Teks ilgai laukti. 

Ji nustebusi atsigręžė. 

— Ne. Aš nelaukiu. Tiesiog... — Ir nutilo, kai į virtuvę įgriu- 
vo Saimonas. 

— Mirštu iš bado. 

— Vakarienė po dešimties minučių. — Ji paglostė sūnui gal- 
vą. — Eik, nusiprausk. Aš išsimušiau iš vėžių, — tarė ji Bredui, kai 
Saimonas išdulkėjo lydimas šunų. — Ketinau prašyti, kad leistum 
apžiūrėti tavo namus. 

Bredo veide plykstelėjo susierzinimas. 

— Tu bandai mano kantrybę, Zoja. 

— Numanau, — ramiai atsakė ji ir nusisuko į keptuvę. — 
Nekaltinčiau tavęs, jei užsimanytum gerai įspirti man. Bet dabar 
žongliruoju keliais svarbiais kamuoliukais ir neketinu leisti, kad 
kuris iš jų nukristų ant žemės. 

Jis prisiminė, kaip spindėjo jos veidas grįžus. Kokia prasmė, 

klausė jis savęs, gesinti tą šviesą, nes jis nusivylęs, netgi piktas, 
kad ji nepuolė jam į glėbį ir nedavė visko, ko jis nori, ant vienos 
didelės lėkštės. 

— Aš pasilieku teisę įspirti tau. Kodėl prašai mano leidimo 
apžiūrėti namus, kai tu čia gyveni... kai esi čia apsistojusi? 

— Aš noriu apieškoti juos taip, kaip dariau savo namuose ir 
centre. Nuo viršaus iki apačios, o tai reiškia, kad kišiu nosį į asme- 
ninius daiktus. — Ji ištraukė lėkštę ir suvertė į ją ryžius. — Manau, 
kad raktas šiame name, Bredli. Ne, ne manau. Žinau. Jaučiu tai. 

Ji išdėjo kepinius ant ryžių kalno. 

— Kažkas atsivėrė manyje šiandien, kai atvažiavau čionai. Aš 
tiesiog pajutau. Nežinau, kur jis ir kaip jį surasti, bet žinau, kad 
jis Čia. 

Jis pažiūrėjo į ją, tada į lėkštę. Per mažiau nei trisdešimt mi- 
nučių, paskaičiavo Bredas, ji papasakojo jam apie kitą žygio etapą, 
suerzino jį, pralinksmino, atmetė pasiūlymą ir pagamino skaniai 
atrodantį patiekalą. 

Argi reikia stebėtis, kad ji žavi jį? 

— Kada nori pradėti? 


Paguldę Saimoną, jie palaukė porą valandų ir tada ėmėsi 
pirmojo aukšto. 

Ji apieškojo kiekvieną didžiojo kambario centimetrą, išstum- 
dė baldus, suvyniojo kilimus, patikrino stalčius, spintas. Apsigin- 
klavusi prožektoriumi, patikrino židinį, pajudindama kiekvieną 
akmenį, apčiupinėjo atbrailą. 

Taip pat apžiūrėjo valgomąjį, tada stabtelėjo ir kaltai žvilgte- 
lėjo į Bredą. 

— Ar neprieštarautum, jei daryčiau tai viena? Gal man reikia 
to imtis vienai? 

— Na, tu manai, kad viską turi daryti viena, bet tiek to. Aš 
būsiu viršuje. 

Ji leidžia vienam iš kamuoliukų nukristi, pripažino Zoja, kai 

jis paliko ją. Ir galbūt per daug pasikliauja jo kantrybe. Tačiau ji 
nežino, ką dar galėtų padaryti ar kaip padaryri. 

Kurį laiką jos ir jo norams teks palūkėti, kol ji užbaigs žygį ir 
tie, kuriuos ji myli, taps saugūs. 

Ji perstūmė butetą, paglostė jo medinį paviršių. Vyšnia, pa- 
galvojo ji. Šiltas, prabangus medis, dailiai išlenktas, su veidrodžiu, 
teikiančiu bufetui gyvumo kibirkštėlę. 

Ant jo stovėjo storo žalsvo stiklo dubuo, spalvingas padėk- 
las — tikriausiai prancūziškas arba itališkas, pora storkočių žva- 
kidžių ir varinis dubuo su moters veidu, išgraviruotu dangtelyje. 
Gražūs daiktai, galvojo ji, meniški. Tokius Melori norėtų pardavi- 
nėti savo galerijoje. 

Ji nukėlė dubens dangtį ir rado jame keletą monetų. Užsie- 
ninės, apsidžiaugė ji. Airiški svarai, prancūziški frankai, itališkos 
liros, japoniškos jenos. Koks stebuklas, pagalvojo, kad viename 
inde tokių nuostabių vietų dalelės. 

Jis tikriausiai nė neprisimena, kur sumetė jas, ir tai dar 
įdomiau. 

Ji uždėjo dangtelį ir, užgniaužusi kaltės jausmą, atidarė pir- 
mąjį stalčių. 

Jame, ant tamsiai vyšninio aksomo dugno, gulėjo sidabriniai 
įrankiai. Ji ištraukė šaukštą, pasukiojo jį prieš šviesą. Atrodė gana 
senas, tikriausiai juo naudojosi ne viena karta, tačiau visada nu- 
blizgindavo ir paruošdavo kitai. 

Puikiai tiks per Padėkos dieną, nusprendė ji dėdama jį į vietą 
ir rūpestingai tikrindama kitus skyrius. 

Bufeto apačioje rado elegantiškai balto porceliano. Zoja min- 
tyse jau dengė šventinį stalą daiktais, rastais bufeto lentynose. 

Ji padūsavo apžiūrinėdama linines ir šilkines servetėles, kaulo 
baltumo servetėlių žiedus. Tačiau rakto nerado. 

Tikrinant bibliotekos lentynas laikrodis išmušė pirmą 
nakties. Pakaks, tarė ji sau. Vienai nakčiai gana. Ji nepasiduos 
nevilčiai. 

Tiesa ta, suvokė gesindama šviesas, kad ji nesijaučia nu- 

sivylusi. Dar daugiau — jaučia, kad netrukus kažką apčiuops. 
Tarsi būtų pasirinkusi teisingą posūkį ar perkopusi kalną. Tegu ji 
kol kas nieko nelaimėjo, mąstė lipdama į viršų, tačiau susitelkė į 
tikslą. 

Ji užsuko į Saimono kambarį, automatiškai pataisė jo ant- 
klodę. Mojus pakėlė galvą nuo grindų, užuodė ją, draugiškai viks- 
telėjo uodegą ir vėl užknarkė. 

Šuniukas snaudė ant pagalvės šalia Saimono. Tikriausiai ne- 
reikėtų to leisti, tačiau ji negalėjo rasti priežasties, kodėl turėtų tai 
drausti. 

Jie taip jaukiai įsitaisę kartu. Nekalti ir saugūs. Jei Saimonas 
irgi žygio dalis, kaip tiki Melori, galbūt raktas čia, jo kambaryje. 

Minutėlę ji sėdėjo ant lovos krašto, lėtai glostydama sūnaus 
nugarą. 

Dylančio mėnulio šviesa skverbėsi pro langą, blankiai nu- 
šviesdama berniuko veidą. Vis tiek tai šviesa, tarė ji sau, vadinasi, 
vilties yra. Ji pasikliauja ja. 

Zoja atsistojo ir tyliai išėjo iš kambario. 

Dirstelėjo į Bredo kambario duris. Kad ir kiek liko šios nak- 
ties, jai reikia ir jo palaikymo. 

Pirmiausia ji nuėjo į savo kambarį išsirinkti losjoną, kvepalus 
ir pasiruošti. Galbūt ji negali duoti jam to, ko jis nori ar mano, 
kad nori, bet ji gali jam duoti tas. 

Jie abu gali duoti :a7 vienas kitam. 

Ji su malonumu masažavo save kvapniu losjonu, įsivaizduo- 
dama jo rankas ir burną, keliaujančias jos kūnu. Buvo malonu 
jaustis moterimi. Ne tik žmogumi, ne tik motina, bet ir moterimi, 
kuri gali duoti ir imti iš vyro. 

Dabar joje tvyro supratimas, kurio nejautė būdama mergina, 
troškimas ir pasitikėjimas, kurio nejautė su niekuo kitu. 

Vilkėdama tik chalarą, ji pasiėmė baltą žvakę, skleidžiančią 
jazminų kvapą, ir nuėjo į Bredo kambarį. 

Ji nesibeldė, bet tyliai įsmuko į tamsą, lydima tik plono si- 
dabrinio spindulio, besiskverbiančio pro neužtrauktas užuolaidas. 

Ji nebuvo buvusi šiame kambaryje, todėl svarstė, ar jis supras, 
jog tai dar vienas jos žingsnis. Pamatė spindintį galvūgalio medį, 
pajuto švelnų kilimą po basomis kojomis. 

Ji atsisagstė chalatą ir leido jam švelniai nuslysti ant grindų. 
Atsargiai pastatė žvakę ant naktinio staliuko, pakėlė antklodę ir 
įsmuko į lovą šalia Bredo. 

Dar nėra mačiusi jo miegančio, suvokė ji ir, norėdama pama- 
tyti, palaukė, kol akys apsipras su šešėliais ir blankia šviesa. Pasi- 
grožėjo jo plaukais, užkritusiais ant kaktos. Miegodamas jis atrodė 
toks pat valdingai gražus. 

Šį kartą žavusis princas turės progą pajusti, koks gali būti 
pabudimas. 

Įdomu, galvojo ji, pirštu lengvai liesdama petį. Jai dar neteko 
gundyti miegančio vyro. Tokia galimybė svaigino ir bent trum- 
pam suteikė visišką valdžią. 

Kaip geriau pažadinti jį — greitai, karštai ir stulbinamai? O 
gal lėtai, svajingai ir romantiškai? Meiliai ar reikliai? Ji gali spręsti. 
Ir nustatyti žaidimo taisykles. 

Nuspyrusi į šoną antklodę, įsitaisė virš jo ir kurį laiką žiūrėjo 
į jį, tarsi perduodama savo seksualinę iškrovą. Tada palietė jį lūpo- 
mis, rankomis. 

Lėtai, galvojo ji, lėtai ištraukti jį iš miego ir pratęsti šią jau- 
dinančią interliudiją. Jo oda buvo šilta ir švelni, kūnas kietas ir 
tvirtas. Ir ji galėjo nevaržomai juo mėgautis. 

Jis sapnavo ją, išnyrančią iš miško šešėlių, tokią liekną ir lais- 
vą. Sapnavo jos sodrų juoką, viliojantį eiti paskui ją į mišką, kur 
mėnulio apšviestame plote žemė buvo nubarstyta gėlėmis. 

Ji atsigulė į tų žiedų jūrą. Jos rankos, spindinčios kaip auksi- 
nės dulkės blankioje šviesoje, pakilo. 

Jų lūpos susitiko, tada ji atsitraukė palikdama jam bučinio 
skonį. 

Jis ėmė busti trokšdamas daugiau. Ir rado ją. 

Ji vėl prigludo prie jo lūpų ir atsidusdama ištarė jo vardą. Jų 
kvėpavimai susiliejo. Jis sudejavo skęsdamas jos kvapų jūroje. 

— Tu pabudai, — sušnabždėjo ji, švelniai krimsteldama jam 
į smakrą. — O aš naudojuosi tavo kūnu. 

— Turi dešimt metų, kad liautumeisi, kitaip skambinsiu į 
policiją. 

Ji žaismingai brūkštelėjo nagais jam per pilvą ir susijuokė, kai 
jis nurijo keiksmą. 

— Ššš. Tyliau. Nenoriu, kad Saimonas išgirstų. 

— Taip. Nenoriu, kad jis žinotų, jog mums smagu. — Jo min- 
tys sukosi apie kitus dalykus, tačiau jis pastebėjo nuostabą, šmėstelė- 
jusią jos veide. — Taip jau atsitiko, kad jis užsiminė apie tai. 

— O Dieve. — Ji užsidengė rankomis burną mėgindama nu- 
slopinti juoką. — O Dievuli. 

— Ššš, — priminė Bredas ir apsivertė, prispausdamas ją prie 
čiužinio. — Kur mes sustojome? 

— Aš įslinkau į tavo lovą vidury nakties ir pažadinau tave. 

— O taip, man ypač patiko toji dalis. — Jis skubiai šypte- 
lėjo. — Taigi aš pabudau, — tarė jis pasislinkdamas žemyn ir su- 
imdamas lūpomis jos krūtį. 

Jos pilve sprogo ugnies kamuolys. 

— Jaučiu. 

Ji išsirietė mėgaudamasi pojūčiu, tada persivertė per jį. 

— Bet nemanau, kad aš baigiau, ką pradėjau. 

Jie ėmė grumtis painiodamiesi tarp paklodės ir antklodės, 
tramdydami juoką, užgniauždami aikčiojimus. Džiaugėsi vienas 
kitu, kol jų kūnai sudrėko nuo prakaito, pradėjo virpėti ir žaidimo 
ėmė nebepakakti. 

Stipriai apsikabinę, atsiklaupė vienas prieš kitą ant sujauktos 
lovos. Tada Zoja erotiškai atsilošė ir stipriai apkabino jį kojomis. 

Jie susijungė blyškioje nykstančio mėnulio šviesoje. Tapo 
vienu kūnu. Ji mikliai atsilenkė, prisispaudė širdimi prie širdies, 
lūpomis prie lūpų, kad būtų vienas kito glėbyje, kai išsilieja. 

— Nepaleisk manęs. — Įsikniaubė jam į petį. — Dar nepa- 
leisk. 


— Aš niekada tavęs nepaleisiu. — Jis karštligiškai perbėgo 

bučiniais jos lūpas, plaukus, skruostus. — Aš myliu tave, Zoja. 
Tu tai žinai. Ir tu myli mane. Matau. Kodėl nepasakai, kad 
myli? 

— Bredli. — Kodėl jai nepasakius to, šalin visas pasekmes? 
Kodėl nepasiėmus to, ko taip trokšta? Ji pasuko galvą trindamasi 
skruostu į jo petį. 

Ir blėstančioje mėnulio šviesoje pamatė paveikslą, kuris kabė- 
jo virš židinio atbrailos. 

„Po užkeikimo“. Taip jis vadinasi, prisiminė Zoja. Stiklo 
Dukterys, gulinčios permatomame karste. 

Ne mirusios. Blogiau nei mirusios, suvirpėjo ji pagalvojusi. 

Kodėl jai nepasakius? Viena iš priežasčių yra jos, žinojo Zoja. 
"Tačiau ne pagrindinė. Keinas negali matyti, kas jos širdyje — kas 
giliai jos širdyje. Jis negali nei matyti, nei suprasti. 

Tegu tai ten ir lieka, tada Bredlis bus saugus dar keletą dienų. 

— Tu pakabinai paveikslą čia. 


— Velniai griebtų, Zoja. — Jis atstūmė ją nuo savęs, dar 
kartą susikeikdamas. — Taip, aš pakabinau jį čia. 

Jis paleido ją. 

Ji palietė jo petį. 


— Žinau, kad labai daug tavęs prašau. 

— Tu, po perkūnais, tikrini mane. 

— Gal. Aš nežinau. — Ji persibraukė plaukus. — Viskas 
atsitiko taip greitai. Taip greitai ir taip veržliai, kad kartais man 
atrodo, jog nesuspėju su savo jausmais. Bet aš tikrai žinau, kad ne- 
noriu įskaudinti tavęs. Nenoriu kovoti su tavim. Turiu eiti priekin 
įprastiniu žingsniu, ir iš dalies tai susiję su jomis. — Ji mostelėjo 
ranka į paveikslą, paskui atsistojo ir siektelėjo chalato. — Nieko 
negaliu sau padaryti. 

— Manai, kad jei mudviejų su Džeimsu kilmė panaši, aš nu- 
sisuksių nuo tavęs? 

— Maniau. — Ji nuleido akis sagstydamasi chalarą, paskui 
įsmeigė žvilgsnį į jį. — Tikrai taip maniau. Ir galvojau, kad tu 
trauki mane dėl tų panašumų. Ber dabar žinau, jog taip nėra. Aš 

dar turiu daug darbo, Bredli. Prašau tave palaukti, kol viskas bus 
baigta. 

Minutėlę parylėjęs, jis pasilenkė prie staliuko ir įjungė šviesą. 
Paveikslas nušvito. 

— Kai pamačiau jį pirmą kartą, pasijutau taip, tarsi kažkas 
būtų sugriebęs už gerklės. Aš įsimylėjau — geidžiau — nežinau, 
velniai rautų, koks tai buvo jausmas — tą veidą. Kai pirmąkart 
pamačiau tave, patyriau tokią pačią reakciją. Bet aš nepažinojau 
tavęs. Nežinojau, kokia tavo siela, apie ką tu galvoji, kuo plaka 
tavo širdis, kas verčia tave juoktis, o kas erzina. Nežinojau, kad 
tau patinka geltonos rožės ir kad moki naudotis gręžtuvu taip pat 
gerai kaip aš. Nežinojau daugybės smulkmenų, kurias žinau dabar. 
Tai, ką jaučiau tam veidui, nėra šešėlis to, ką jaučiu moteriai, ku- 
riai jis priklauso. 

Zoja bijojo, kad negalės prabilti. 

— Toji moteris niekada nepažinojo tokio vyro kaip tu. Nie- 
kada nesitikėjo pažinti. 

— Apsispręsk, Zoja. Nes jei neapsispręsi, aš nuspręsiu už tave. 

Ji negarsiai susijuokė. 

— Ne, tokio vyro man nebuvo tekę sutikti. Ši savaitė labai 
svarbi man, o kai ji baigsis... — Ji nutilo ir vėl pažvelgė į pa- 
veikslą. 

Jos širdis ėmė nerimastingai plakti. 

— O Dieve, negi viskas buvo taip paprasta — visą tą laiką? 
Negi jis galėjo būti čia? 

Virpėdama Zoja prisiartino prie židinio ir įsistebeilijo į pa- 
veikslą, vedžiodama žvilgsnį nuo vieno rakto prie kito. 

Tada pasilypėjo ant židinio laiptelio, užgniaužė kvapą ir iš- 
tiesė ranką. 

Pirštai atsitrenkė į drobę. 

Ji pamėgino dar kartą, užsimerkė įsivaizduodama, kad jos 
pirštai įlenda į paveikslą, ir sugniaužė kumštį. 

Tačiau paveikslas nė nesujudėjo, o raktai taip ir liko tik spal- 
voti piešinukai. 

— Pamaniau... — Nusivylusi ji atsitraukė. — Akimirką pa- 
maniau, kad galbūt... Kaip kvaila. 

— Ne, nekvaila. Aš pats bandžiau. — Jis priėjo prie jos ir 
apkabino per liemenį. — Keletą kartų. 

— Tikrai? Betgi ne tau lemta jį surasti. 

— Kas žino? Gal šis kitoks. 

Zoja nenuleido akių nuo paveikslo. 

— Šis paveikslas kitoks. Rovena nutapė tuos raktus labai 
seniai. Ir jie išreiškia neviltį, ar ne? Ir praradimą. Ne viltį ar iš- 
sipildymą. Nes jie guli ten, kur joks mirtingasis jų neras, ir joks 
dievas jais nepasinaudos. Tačiau į mano raktą veda ne neviltis, o 
jos išsklaidymas. Aš tai suprantu. 


"Tačiau tą naktį ji sapnavo, jog įžengia į paveikslą ir vaikšto pa- 
lei stiklinį karstą. Sapnavo, jog surinko visus tris raktus ir nusinešė 
prie Stiklo dėžės, kur vangiai mirksėjo trys melsvos liepsnelės. 

Ji išbandė visus raktus, tačiau nė vienas nerakino. 

Ir ji pajuto neviltį, kai liepsnelės užgeso ir jų stiklo kalėjime 
pasidarė tamsu. 


Aštuonioliktas skyrius 

itą rytą Melori įbėgo į „Malonumo“ centrą mojuoda- 
ma Disparch laikraščiais. 

— Straipsnis! Mūsų straipsnis rytiniame! 

Ji pažiūrėjo į kairę, į dešinę, užvertė galvą į viršų ir, kai niekas 
neatsišaukė, nusivylusi atsiduso. Elino straipsnis apie jų centrą ir 
jo „novatoriškas savininkes“ — o, kaip jai patiko ši dalis — pui- 
kavosi pirmame Velio laikraščio puslapyje, o jos partnerės nerodo 
jokio susidomėjimo? 

Plevėsuodama palto skvernais, ji nuskubėjo į Danos skyrių. 
Kaip visada, pamačius spalvas, knygas, gražius staliukus ir kitus 
daikčiukus, jai norėjosi šokti iš džiaugsmo. Šypsodamasi įgriuvo į 
kitą kambarį, kur Dana kalbėjosi telefonu. 

Melori pasisukiojo trepsėdama ir mojuodama laikraščiu, bet 
Dana tik linktelėjo ir kalbėjosi toliau. 

— Taip. Taip, turiu sandėlyje. Mielai. Galėčiau — taip — ką 
gi, nežinau... mm. — Ji pritariamai sulinksėjo, pavartė akis, tada 
džiaugsmingai pasikraipė, kai Melori padėjo priešais ją laikraš- 
tį. — Leiskite sujungti jus su salonu. 

Ji giliai įkvėpė žiūrėdama į naująją telefonų sistemą. 

— O, kad tik nesuklysčiau, prašau, kad tik neišjungčiau 
ryšio. — Dana suspaudinėjo mygtukus, sukryžiavo pirštus, tada 
padėjo ragelį. 

Po sekundės viršuje pasigirdo skambutis. 

— Ačiū Dievui. Mel, tu nepatikėsi. 

— Palauk. Pažiūrėk į tai! Žiūrėk, žiūrėk. — Melori bedė 
pirštu į laikraštį. 

— A, tai. — Kai Melori nustebusi išsižiojo, Dana ištraukė 
iš po stalo kitą Dispatch egzempliorių. — Nupirkau penkis eg- 
zempliorius. Perkaičiau du kartus. Būtume perskaitę dar kartą, 
bet turėjau išmokti naudotis šiuo telefonu. Mel — Dievulėliau, 
atrodo, tavasis. 

—- Kas manasis? 

— Tavo telefonas. — Dana skubiai išlindo iš už stalo, čiupo 
Melori už rankos ir nusitempė į kitą pastato pusę. — Atėjau prieš 
dešimt minučių, o telefonai jau skambėjo. Zoja sakė — nieko 
tokio. Atsiliepk. 

— Mano telefonas skamba, — sumurmėjo Melori ir įsispok- 
sojo į jį, tarsi tai būtų koks ateivių prietaisas. 

— Stebėk. — Dana atsikrenkštė ir pakėlė ragelį. — Labas ry- 
tas, „Malonumo“ centras, galerija. Taip, minutėlę, tuoj sujungsiu 
su panele Prais. 

Dana nuspaudė laukimo mygtuką. 

— Panele Prais, jums skambina. 

— Man skambina. Gerai. — Melori pasitrynė delnus į pal- 
tą. — Aš galiu. Dariau tai metų metus dirbdama kitiems, galiu 
puikiai pakalbėti ir pati. — Ji paėmė ragelį. — Labas rytas. Melori 
Prais. 

Po trijų minučių ji su Dana šoko smagią polką hole. 

— Mus puola! — šaukė Dana. — Mes dar neatsidarėme, o 
mus jau puola lankytojai. Eime, pasikviesim Zoją. 

— Paliksim telefonus? 

— Tegu perskambina. — Maniakiškai kvatodamasi, Dana 
nusitempė Melori į viršų. 

Zoja sėdėjo vienoje iš salono kėdžių ir žiūrėjo į vieną tašką. 
Įskriejusi Dana smarkiai apsuko ją su kėde. 

— Na, mes ir duodam! 

— Priėmiau užsakymus, — išlemeno Zoja. — Beveik visas 
šeštadienis užimtas, o penktadienį dvi klientės nori manikiūro, 

viena užsisakė pedikiūrą, trečia ateina kirptis bei dažytis ir dar 
pora užsisakė masažą. Kitą savaitę motina ir dukra užsisakė veido 
kaukes. Kitą savaitę. 

— Mums reikia atšvęsti, — nusprendė Melori. — Gal iš- 
gerkime šampano? Galėtume pasidaryti „mimozas“, jei turėtume 
šampano ir apelsinų sulčių. 

— Kai įėjau, telefonas jau skambėjo, — tuo pačiu slopiu 
balsu tęsė Zoja. — Dar nebuvo nė devinta valanda, o telefonas jau 
čirškė. Visi sako perskaitę straipsnį laikraštyje. Aš noriu ištekėti už 
Elino ir pagimdyti jam vaikų. Nepyk, Melori. Jaučiu, kad privalau. 

— Stok į eilę. — Melori čiupo laikraštį. — Pažiūrėk į mus. 
Argi ne šauniai atrodome? 

Ji išskleidė puslapį, kuriame buvo jų nuotrauka — stovi apsi- 
kabinusios hole, kuris jungia jų tris verslus. 

— Prais, Makort ir Styl, — perskaitė ji, — grožis ir protas už 
„Malonumo“ sienų. 

— Turiu pripažinti, jis puikiai pasidarbavo. — Dana persi- 
lenkė per Melori petį ir dar kartą peržvelgė straipsnį. — Atrodome 
nuostabiai, bet jau tokios mes esame. Tačiau jis sugebėjo atskleisti 
centro esmę. Malonumas. Žinoma, nereikia pamiršti, kad mes vi- 
sos vietinės, atgaivinome nuosavybę, pakėlėme Velio ekonomiką ir 
taip toliau ir panašiai. Tai sadomino žmones. 

— Mes tikrai atrodome puikiai, — pridūrė Zoja. — O tai 
visada tik į naudą. Perskaičiau straipsnį prieš pusryčius, bet va- 
žiuodama turėjau sustoti ir perskaityti dar kartą. 

— Aš įrėminsiu jį, — tarė Melori. — Pakabinsime virtuvė- 
je. — Ji išsitraukė užrašų knygutę ir pasižymėjo. — Beje, mums 
reikia pasirūpinti užkandžiais ir gėrimais penktadienio atidarymo 
šventei. Aš nupirksiu sausainių ir kitokių skanumynų. Dana, tu 
atsakinga už gėrimus, o Zoja pasirūpins vaisiais ir sūriu. 

— Mano telefonas vėl skamba, — tarė Zoja ir apsiverkė pri- 
blokšdama drauges. 

— Vaje. Tu pasirūpink ja, — tarė Melori Danai. — O aš atsi- 
liepsiu. — Ji nuskubėjo į priėmimo skyrių, o Dana įbruko Zojai 
saują servetėlių. 

— Atsiprašau. Atleisk, Kodėl aš taip darau? 

— Nagi, nesinervink. Paverk, gal pasijusi geriau. 

Ji negalėjo sustoti ir tik kūkčiodama sumojavo rankomis, kai 
sugrįžo Melori. 

— Eime į virtuvę, išgersime arbatos. — Melori skubiai pa- 
statė Zoją ant kojų, apkabino per liemenį ir išsivedė iš kambario. 

— Nekreipk dėmesio. Dieve, kokia aš kvaiša. — Zoja uoliai 
išsišnypštė. — Nežinau, kas man darosi. 

— Tikriausiai tave veikia tai, kad netrukus atidarome centrą, 
kad tavo žygis artėja prie pabaigos, problemos su vyru. Pakanka- 
mas pagrindas nervintis. Nagi, mieloji, nusiramink. 

— Jaučiuosi taip kvailai. — Šniurkščiodama Zoja leidosi 
pasodinama į kėdę. — Ir ko man verkti? Viskas gerai, viskas nuo- 
stabu. — Kai ašaros vėl pasipylė, ji paprasčiausiai padėjo galvą ant 
stalo ir leido joms tekėti. — Aš velniškai bijau. 

— Natūralu, — paglostė jai pečius Melori. Dana tuo metu 
užkaitė virdulį. — Bijoti yra natūralu, mieloji. 

— Aš neturiu /ziko bijoti. Dabar turiu saloną. Galvojau apie 
tai dešimt metų, ir svajonė išsipildė. Mano telefonas skamba. Aš 
tokia laiminga, tai kodėl verkiu? 

— Aš irgi bijau. 

Zoja pakėlė galvą ir sumirksėjo. 

— Tikrai? 

— Siaubingai. Kai pradėjau skaityti Flino straipsnį, ausyse 
ėmė ūžti, o burnoje atsirado metalo skonis. Ir kuo laimingesnė 
jaučiausi, tuo labiau stiprėjo ūžimas, o seiles teko ryti ir ryti. 

— O aš vaikštau naktimis. — Dana atsisuko nuo viryk- 
lės. — Vos tik pagalvoju, kad aš atidarysiu knygyną, skrandyje 
nubunda drugeliai ir ima puotauti, 

— Ačiū Dievui, — giliai atsiduso Zoja užsispausdama smil- 
kinius. — Ačiū Dievui. Kai esu užsiėmusi, dirbu arba galvoju, 
ką dar turiu padaryti, jaučiuosi gerai. Bet kartais, kai turiu laisvą 
minutę, užplūsta tokia baimė, kad norisi užsirakinti tamsioje 
spintoje ir inkšti. Tačiau kartu norisi vartytis kūliais. Tikriausiai 
kraustausi iš proto. 

— Mes visos toje pačioje valtyje, — tarė Dana, — kuri va- 
dinasi neurozė. 

Zoja pro ašaras nusišypsojo. Dana dėliojo ant stalo spalvin- 
gus puodelius. 

— Aš tikrai labai džiaugiuosi, kad ir jūs pakvaišusios. Jau- 
čiausi tokia idiotė. Bet tai dar ne viskas. Manau, kad žinau kur 
raktas. Ne visiškai tiksliai, — pridūrė ji, kai Melori rankos ant 
jos pečių krūptelėjo. — Bet manau, kad jis Bredlio namuose. Tas 
namas kažkuo traukia mane, ir kai vakar ėmiau apie tai svarstyti, 
manyje kažkas tarsi atsivėrė. Aš kažką pajutau. Ir todėl — todėl, 
kad jaučiu, jog esu per žingsnį nuo rakto, manyje dar labiau viskas 
kunkuliuoja. 

— Kad esi per žingsnį nuo rakto? — paklausė Melori. — Ar 
dėl Bredo? 

— Dėl abiejų. — Zoja paėmė puodelį ir sugniaužė tarp 
rankų. — Viskas susimaišė. Žygis, verslas. Nuo rugsėjo galvojau 
beveik tik apie tai ir, kadangi dabar abu dalykai eina prie pabaigos, 
turiu pradėti galvoti, kas bus toliau. Bet negaliu. Iki šiol stengiausi, 
nes turėjau du didelius tikslus. Dabar teks dorotis su rezultatais. 

— Dorosies ne viena, — priminė jai Melori. 

— Žinau. Čia dar viena bėda. Aš įpratusi viską daryti pati. Iš- 
skyrus Saimoną, neturėjau artimesnio žmogaus, o dabar štai turiu 
jus. Tai neįtikėtina dovana. Štai dvi nuostabios moterys, ir jos tavo 
draugės. Tavo šeima. 

— Ak, Zoja! — Dana pasičiupo suglamžytą nosinaitę. — 
Dabar aš apsižliumbsiu. 

— Aš noriu pasakyti, jog dar pratinuosi prie minties, kad 
turiu jus. Man vis dar sunku suvokti, kad prireikus galiu pakelti 
telefono ragelį arba tiesiog aplankyti jus. Ateiti čionai ir pasimatyti 
su jumis. Kad galiu pasakyti jums, jog man baisu, liūdna, linksma 
arba reikia pagalbos — ir jūs čia. 

Ji nugėrė gurkšnį ramindama jautrią gerklę, pastatė puodelį. 

— Ir vaikinai. Niekada neturėjau vyrų draugų. Tikrų. O su 
Flinu arba Džordanu... galiu kalbėtis, flirtuoti, bendrauti žinoda- 

ma, kad jie tik draugai. Galiu patikėti jiems Saimoną, kad jis pa- 
justų suaugusių vyrų įtaką — o tai dar viena dovana. 

— Tu nepaminėjai Bredo, — pastebėjo Melori. 

— Einu į tai. Mane jaudina ir kelia nerimą mintis, jog su- 
rasiu raktą. Jaudina užtikrintumas, kad žik7a/ jį surasiu ir kad tai 
susiję su Bredliu. Tačiau drauge žinojimas, kad raktas susijęs su 
juo, gąsdina mane. 

— Zoja, ar kada nors pagalvojai, kad baimė neleidžia surasti 
tau rakto? 

Ji linktelėjo Danai. 

— Taip, bet aš nieko negaliu sau padaryti. Jis mano, kad myli 
mane. 

— Kodėl sakai „mano“? — pasiteiravo Melori. — Kodėl ne- 
gali paprasčiausiai pasakyti, kad jis tave myli? 

— Galbūt aš per daug to noriu. Ir noriu ne tik dėl savęs, bet 
ir dėl Saimono. Bredlis nepaprastai geras jam, bet tai, kas vyksta 
tarp jų, yra tarsi žaidimas. Juk iš tiesų jis yra dešimtmetis berniūkš- 
tis, kito vyro sūnus. 

Dana tylėdama priėjo prie spintelės ir ištraukė dėžutę saldai- 
nių, skirtų „sunkiems atvejams“. Ir padėjo ją priešais Zoją. 

— Ačiū. — Zoja nesirinkdama paėmė vieną ir įsimetė į bur- 
ną. — Jei Bredlis myli mane, jis priims Saimoną. Visada buvo jam 
geras, švelnus. Bet ar nepasiges jie to tikrojo, nepertraukiamo ryšio? 

— Nežinau. — Melori pasikedeno garbanas. — Sakyčiau, tai 
priklausys nuo jų. 

— Taip, bet Saimonas įpratęs, kad mes gyvename dviese, 
kad visas mano dėmesys skirtas jam. Jei gyvensime su Bredliu, 
Saimonas norės turėti ne tik šaunų žaidimų draugą, o kai ką dau- 
giau. Jam teks prisitaikyti, jog kažkas kitas yra autoritetas, kaip 
ir Bredliui teks prisitaikyti prie vaiko — beveik paauglio. Jei aš 
pareikščiau tik savo nuomonę, jiems abiem tektų prisitaikyti prie 
manęs, galbūt anksčiau nei būtų tam pasiruošę. 

— Proringai mąstai. — Melori pasiduodama paėmė saldai- 
nį. — Logiškai. Bet tokie dalykai išsprendžiami. 

Zoja giliai įkvėpė. 

— Yra dar kai kas. Rovena ir Pitas pasakė, jog kuo labiau 
stiprės mano jausmai Bredliui, tuo aršiau Keinas persekios jį. 

— Tai tu jį saugai laikydamasi atstumo, — kilstelėjo anta- 
kius Dana. — Jei Bredas sužinos, įsius. Nors jei tai būtų Džor- 
danas — kadangi aš myliu tą mulkį, — tikriausiai elgčiausi taip 
pat. 

— Aš nesiliauju galvojusi apie tai. Kaip pasielgti — taip, o 
gal anaip? Kas bus, jei padarysiu būtent šitaip? — Zoja sunkiai 
patraukė pečiais. — Per daug pastatyta ant kortos, todėl negaliu 
griebti bet ko, kas gražu ir spindi. Pirmiausia reikia atsižvelgti į 
pasekmes. 

— Dar kiek labiau sujauksiu tau protą. — Melori palietė Zo- 
jai ranką. — Gal abejoji, ar imti tai, kas gražu ir spindi, nes žinai, 
kad norėdama išlaikyti turėsi kai ko atsisakyti. 

— Ko turėsiu atsisakyti? 

— Namo, kurį pati susitvarkei, gyvenimo. Šeimos su Saimo- 
nu. Viskas, ką turi dabar, negrįžtamai pasikeis tau ištiesus ranką 
ir paėmus kas siūloma. Tai bauginantis pasiūlymas, Zoja. Jei ne- 
paimsi, gali jį prarasti. Jei paimsi, neteksi kažko kito. Tau reikia 
apsispręsti, kas turi didesnę vertę. 

— Viskas susiję ne tik su manimi. Ne tik su manimi, Saimonu 
ir Bredliu. — Zoja atsistojo ir nunešė puodelį į kriauklę. — Mano 
raktas susijęs su drąsa. Drąsa ištiesti ranką ir paimti kas siūloma, ar 
drąsa nusisukti ir nueiti? Mes skaitėme apie dievus ir žinome, kad 
jie ne visada geri. Ne visada teisingi. Ir jie nori atlygio. 

Ji atsigręžė. 

— Jei mums nepavyktų, bausmė — prieš ją atšaukiant — 
būtų buvusi metai mūsų gyvenimo. Mes netgi nebūtume sužino- 
jusios kurie. Galėjo būti ir šie metai. Tai yra gana žiauru. Mel, tau 
buvo duota, ko norėjai visą savo gyvenimą. Jie leido paturėti tai, 
paragauti, pajusti. Bet kad surastum raktą, reikėjo visko atsisakyti. 
Buvo skaudu, ar ne? 


— Taip. 

— O tu, Dana, vos nežuvai ieškodama savojo. Jie pakeitė 
taisykles, ir tu galėjai mirti. 

— Aš nežuvau. 

— Ber galėjai. Ir kaip manai — ar dievai būtų nubraukę bent 
ašarą? 

— Rovena ir Pitas... — pradėjo Melori. 

— Jie kitokie. Jie gyvena tarp mūsų tūkstančius metų ir 
tam tikra prasme yra tokie patys įkaitai kaip ir mes. Tačiau tie už 
Uždangos, tie, kurie mus stebi pro ją — ar jiems rūpi, kaip mes 
gyvensime toliau? 

Ji vėl atsisėdo. 

— Pagalvokite, kaip jie mus suvedė. Iš kur gavome laiko 
raktų paieškoms? Mes praradome darbus. Darbą, kurio man taip 
reikėjo, darbus, kuriuos jūs taip mėgote. Jie atėmė tai iš mūsų, kad 
būtume naudingesnės, tada pažvangino pinigėliais, kad pasirašy- 
tume ten, kur parodyta. Galbūt toji motyvacija buvo nesavanau- 
diška ir kilni, bet jie manipuliavo mumis. 

— Tu teisi, — pritarė Dana. — Nesiginčiju. 

— Už tai gavome šią vietą, — tęsė Zoja. — Mes gavome. Mes 
rizikavome, dirbome. Jei ši vieta stebuklas, tai jį padarėme mes. 

Melori linktelėjo ir atsilošė kėdėje. 

— Tesk. 

— Gerai. Tu ir Flinas. Tu sutikai jį kada buvo lemta sutikti, 
nes jis buvo susijęs. Įsimylėjai jį, o jis tave. Bet jei nebūtum jo su- 
tikusi ir įsimylėjusi, vis tiek būtum priėmusi tą sprendimą, kurį 
padarei palėpėje. Tu nebūtum priėmusi iliuzijos, nesvarbu, kaip 
jos norėjai, nebūtum paaukojusi sielų. Žinau tai, nes pažįstu tave. 
Jei būtum mylėjusi Eliną taip kaip aš — kaip draugą, brolį, būtum 
padariusi tą patį. 

— Tikiuosi, — atsiliepė Melori. — Noriu taip galvoti. 

— O aš žinau. Arba jūsų jausmai galėjo būti laikini, galėjo 
išblėsti pasibaigus mėnesiui, užuot virtę stipresniais. Juk aniems 
nesvarbu, ar tu buvai laiminga, svarbu tik — ar tau pavyks, ar ne. 

— Gal ir tiesa, tačiau tai, ką patyriau, ir sprendimai, kuriuos 
priėmiau per tą mėnesį, buvo susiję su Elinu. 

— Bet santykius su Flinu susikūrėte jūs abu, — tarė Zoja. — 
"Tuo pačiu metu į Velį sugrįžo Džordanas, nes jis buvo susijęs. Jis 
buvo ta trūkstama dalis. Tau reikėjo apsispręsti dėl savo jausmų 
jam, Dana, tai buvo svarbiausia. Bet tu galėjai pasielgti kitaip ir 
gauti tą patį rezultatą. Tu galėjai jam atleisti. Galėjai suvokti, kad 
nemyli jo, bet brangini jūsų bendrą praeitį. Draugystė daugiau nei 
aistra. Galėjai atsisakyti to, kas buvo tarp jūsų, ir vis tiek surasti 
raktą. Juk nepradedi galvoti apie apelsinmedžių žiedus, nes dievai 
nusišypso tau. 

— Apelsinmedžių žiedai — to būtų per daug, bet taip, aš 
suprantu tave. — Dana susimąsčiusi atsilaužė saldainio ir ilgai 
kramtė. — Jei atsuktum juostelę atgal — mums taip buvo sakyta 
nuo pat pradžių. Kiekviena esame raktas. Ir nuo mūsų priklauso, 
kaip tuo pasinaudosime. 

— Bet jie manipuliuoja mumis, — pakartojo Zoja. — Jie 
suvedė mus, primetė aplinkybes. Bredlis būtų ir taip sugrįžęs į 
Velį, čia jo namai, jis turi čia planų. Tačiau be viso šito aš nebū- 
čiau jo sutikusi. Melori bet kuriuo momentu būtų galėjusi susi- 
pažinti su Flinu, tačiau nemanau, kad aš būčiau sutikusi Bredlį 
Čarlzą Veiną IV. Ir kas jį patraukė prie manęs? Paveikslas. Mani- 
puliuodamas jo jausmais. 

Ją pykino vien pagalvojus apie tai. Degančiomis akimis Zoja 
prarijo dar gabalėlį šokolado. 

— Žinau, dabar paveikslas jam nesvarbus. Tačiau jo poveikis 
Bredliui svarbus dievams. Mus reikėjo suvesti, kad aš priartėčiau 
prie rakto — arba nutolčiau. Priklauso nuo to, kieno pusėje esi. 
Surasiu jį ar nesurasiu, mano naudingumas jiems taps nesvarbus. 
Bredlio irgi. Manote, jiems rūpi, kad man skauda, kad aš kenčiu? 

Zoja vis labiau karščiavosi, jos balsas aštrėjo. 

— Jiems nė kiek nerūpi, kad jo ar mano širdis bus sudaužyta. 
O gal to ir reikia paskutiniam žingsniui? Neviltis ir praradimas, 
taip pasakyta nuorodoje. Ir kraujas, — tęsė ji. — Aš neleisiu, kad tai 
būtų jo kraujas. Nerizikuosiu net tam, kad išgelbėčiau tris sielas. 

— Zoja, — atsargiai prakalbo Melori. — Jei jūs jau mylite 
vienas kitą, negi nesusikūrėte savos pabaigos? 

— Pabaigos? O gal tai mano iliuzija ir aš turėsiu jį paaukoti? 
Yra kita nuorodos dalis. Gal turėčiau žiūrėti į dievaitę ir žinoti, 
kada pakelti kardą, o kada nuleisti. Ar turėčiau kovoti dėl to, ko 
noriu sau, ar pasiduoti, kad visiems būtų gerai? 

— Tai pagrįstos ir logiškos prielaidos, pagrįsti ir logiški klau- 
simai. — Dana kilstelėjo ranką, kol Melori nespėjo išsižioti. — 
Mums nebūtina juos mylėti, tačiau turėtume labiau pasitikėti jais. 
Niekas nežadėjo, kad mums bus pakloti rožių žiedlapių patalai, 
kai viskas baigsis. Buvo pažadėti tik pinigai. 

— Velniop pinigus, — atšovė Melori. 

— Norėčiau pasakyti tau, kad prikąstum liežuvį, bet, deja, 
jaučiu tą patį. Tačiau, — tęsė Dana, — pateikdama tas pagrįstas ir 
logiškas prielaidas, Zoja nepaminėjo dalies apie viltį, džiaugsmą ir 
išsipildymą. Susikertantys keliai veda vienas prie kito. 

— Aš ir esu vilties, džiaugsmo ir išsipildymo šerdyje — kar- 
tu su jumis. — Zoja apvedė ranka kambarį. — Nepamiršau to, 
tačiau turiu būti realistė. Privalau, nes noriu tikėti — labiau nei 
galiu tai pakelti, kad viskam pasibaigus, kai laikysiu rankoje tą 
prakeiktą raktą, tada turėsiu galimybę tikėtis... daugiau. 

— Ir kas toliau? — paklausė Dana. 

— Noriu, kad jūs abi pagalvotumėt apie tai. Jūs vienintelės 
esate laikiusios rankose raktus. Dana, tu, Džordanas ir Flinas pa- 
Žįstate Bredlio namus beveik taip pat gerai kaip jis pats. Man pra- 
vers bet kokia pagalba. 

Ji atsistojo. 

— O dabar verčiau atsiliepkime į tuos telefonų skambučius. 


Juodame danguje švytėjo siaura mėnulio skiltelė. Nors Zoja 
beviltiškai troško, kad atūžtų audra ir uždengtų ją tamsiais debesi- 
mis, negalėjo susilaikyti nežiūrėjusi į blėstančią šviesą. 

Ji išieškojo visur. Kartais atrodydavo, kad akimis arba pirštais 
tuoj apčiuops spindintį auksą. Tačiau nesugebėjo nei pamatyti, nei 
paliesti. 

Jei per artimiausias keturiasdešimt aštuonias valandas ne- 
padarys to, ką padarė Melori ir Dana, viskas, ką jos pasiekė, bus 
perniek. 

Stiklo Dukterys liks amžiams gulėti krištolo karstuose. 

Susisupusi į švarką, ji sėdėjo kiemo terasoje kabindamasi į 
paskutinį vilties žiburėlį. 

— Jis čia. Žinau tai. Ką aš praleidau? Ko nepadariau, ką tu- 
rėjau padaryti? 

— Mirtingieji, — tarė Keinas jai už nugaros, — visada dai- 
rosi į dangų ir klausia, ką daryti, kaip galvoti. 

Zoja sustingo. Jis perbraukė pirštų galiukais jai per sprandą. 
Tarsi būtų perbraukęs ledo gabaliuku. 

— Man smagu tai stebėti. 

Keinas tyliai apėjo ją ir atsirėmė į terasos turėklus. 

Jis nepaprastai gražus, pagalvojo Zoja. Sukurtas tamsai. Nak- 
čiai be mėnulio, audrai. 

— Tau nepavyko, — dalykiškai pareiškė jis. 

— Dar pažiūrėsim. — Šaltis ėmė skverbtis į jos kaulus, ir 
ji turėjo sukaupti visą valią, kad nepradėtų drebėti. — Dar liko 
laiko. 

— Jis senka, minutė po minutės. O kai vietoj šios mėnulio 
skiltelės stos tamsa, aš laimėsiu. O tu negausi nieko. 

— Neturėtum džiūgauti, kol dar yra laiko. — Jai norėjosi 
atsistoti, iššaukiamai pašokti ant kojų, bet jos buvo tarsi gumi- 
nės. — Tai blogas ženklas. 

— Laimė, sėkmė — mirtingųjų sąvokos, jūsų ramsčiai. Re- 
gis, jų labai jums reikia. — Jis paėmė už grandinėlės ir ėmė lėtai 
siūbuoti ant jos kabantį amuletą. 

— Kodėl tu nekenti mūsų? 

— Neapykanta yra jausmas. O tu ar jauti ką nors po kojomis 
sutraiškytam vabalui? Jūs man kaip tie vabalai. 

—- Aš net nesikalbu su vabalais. O tu, pasirodo, kalbiesi. 

Jo veide šmėstelėjo susierzinimas, ir Zoja pasijuto tvirčiau. 

— Kaip sakiau, man smagu tave stebėti. Ypač tave — iš tų 

trijų, kurias Rovena ir Pitas pasiuntė į pasmerktą žygį. Pirmoji... 
ji turėjo savo stilių ir buvo protinga. Antroji — ugningo tempera- 
mento ir sumani. 

— Jos nugalėjo tave. 

— Nugalėjo? — Nesiliaudamas judinti amuletą, jis tyliai pa- 
niekinamai nusijuokė. — Negi nepagalvojai, kad galiu užsimanyti 
pasismaginti? Jei būčiau greitai viską užbaigęs, būčiau netekęs ma- 
lonumo stebėti jus — visas jus, jūsų planus — ir sveikinti save. Jei 
būčiau greitai viską užbaigęs, būčiau praradęs malonumą matyti, 
kaip jūs raitotės kentėdamos — kaip tu dabar. Tu domini mane, 
nes tau trūksta draugių išminties ir stiliaus. Prastas išsilavinimas, 
blogas auklėjimas. 

Jis pasimuistė kilsteldamas amuletą kiek aukščiau. 

— Sakyk, kur būtum dabar, jei ne tas kvietimas į Karžygio 
Viršūnę? Tikrai ne šiame name su šiuo vyru. Vyru, kuris... išblėsus 
vienam tikslui vienijančiai kibirkščiai, pamatys tave tokią, kokia 
esi. Jis atstums tave, kaip padarė kiti. Bet tu jau žinai tai. 

Lėtas rirmingas sidabrinio amuleto siūbavimas svaigino. 

— "Tu nieko nežinai apie mane. Nei apie jį. 

— Žinau, kad esi nevykėlė. O kai žlugs tavo žygis, apie tai su- 
žinos ir kiti. Žiauru, kad Rovena ir Pitas įvėlė tave į šį reikalą ir tiek 
daug iš tavęs tikėjosi. Įstūmė tave į tų žmonių glėbį, — tęsė jis, o 
palei terasos turėklus jau kilo ploni melsvi debesėliai. — Žmonių, 
kurie turi daug daugiau nei tu. Žiauru, kad leido tau paragauti, 
koks gali būti gyvenimas, nes dabar visas likusias dienas trokši jo. 

— Mano draugai... 

— Draugystė? Dar viena mirtingųjų iliuzija, tokia pat ne- 
tikra kaip ir laimė. Jie paliks tave, kai tau nepavyks, ir nuvils, jei 
pavyks. Tavo rankai niekada nebuvo lemta pasukti raktą. 

Jis prakalbo švelniau artėdamas prie jos su siūbuojančiu 
amuletu. 

— Jaučiu tau šiokią tokią užuojautą. Pakankamai didelę, 
kad pasiūlyčiau kompensaciją. Ką iš tų dalykų, kuriuos Rovena 
ir Pitas taip neapdairiai tau pasiūlė, norėtum pasilikti? Savo ap- 

gailėtiną verslą, šį namą ar vyrą? Išsirink vieną, ir aš garantuoju, 
kad jį gausi. 

Jis hipnotizavo ją. Ji jautė, kaip ima pasiduoti, jautė miglą, 
šliaužiojančią jos kūnu. Kaip šalta. Būtų paprasta pasiduoti šiems 
guodžiantiems pažadams, paimti nors kažką. Jos rankos tapo le- 
dinės ir bejėgės, tačiau ji ėmė gniaužti jas į kumščius, kol pajuto 
nagus įsirėžiant į delnus. 

Sukaupusi visas likusias jėgas, ji atplėšė žvilgsnį nuo amuleto 
ir pažvelgė jam į veidą. 

— Melagis. — Oras skausmingai išsiveržė iš plaučių. — Me- 
lagis ir apgavikas. 

Jis smogė jai. Nors ji nematė judesio, pasijuto taip, tarsi į vei- 
dą būtų susmigę aštrūs ledo gabaliukai. Zoja negalvodama, pykčio 
vedama, šoko ant jo ir perrėžė nagais jam veidą. 

Ji pastebėjo nuostabą — visišką apstulbimą jo akyse. Pamatė 
kraują, besikaupiantį rėžiuose. 

Kitą sekundę ji atsidūrė prie namo sienos, prirakinta pašėlu- 
sio vėjo gūsio, kuriame sukosi juodi it oniksas ledo kristalai. 

Jis stovėjo priešais ją it kalnas, juodais plevėsuojančiais dra- 
bužiais, kruvinu veidu. 

— Galėčiau pribaigti tave vien pagalvojęs. 

Ne, jis negali, negali. Nes kitaip jau būtų tai padaręs. Jis 
melagis, karštligiškai galvojo Zoja. Ir įžūlus. Bet jis gali ją sužeisti, 
gali. Ir ji pajuto krūtinėje skausmą, smeigiantį, aštrų. 

— Grįžk į pragarą! — sušuko jam. — Tu čia nelaukiamas. 

— Kai viskas baigsis, tu liksi be nieko. O aš turėsiu dar vieną 
sielą. 

Tarsi kažkas būtų nuspaudęs mygtuką, vėjas staiga nurimo. 
Zoja parkrito ant kelių ir rankų sunkiai gaudydama orą, drebėda- 
ma iš siaubo. 

Ji suglumusi įsispoksojo į mišką už terasos ir pamėgino susi- 
gaudyti. Kai pakėlė galvą, naktis buvo virtusi švelniu miglotu rytu. 
Pamiškėje, aušros šviesoje, stovėjo auksakaklis elnias. Brangakme- 
niais nusagstytas antkaklis žiburiavo migloje, o jo akys degė žalia 
šviesa. 

Migla susitelkė į vieną vietą lyg užuolaida, o kai vėl prasi- 
sklaidė, jis buvo dingęs. 

— Aš nenugalėta, — Ji ištarė tai garsiai, kad išgirstų savo balsą. 
Keinas atėmė iš jos laiko, labai brangaus laiko, bet ji nenugalėta. 

Atsistojusi apžiūrėjo savo rankas. Jos buvo kruvinos. 

Jo kraujas. | 

— Aš sužeidžiau jį. Sužeidžiau tą velnio išperą. 

Paplūdusi ašaromis ji nusvirduliavo į namą. Vaizdas liejosi aky- 
se. Jai pasirodė, jog girdi šūksnius, grėsmingą urzgimą, pliaukštelėji- 
mą. Paskui kontūrai ir garsai susiliejo į vieną tamsią tuštumą. 


Migla nušliaužė per terasą ir įslinko į miegamąjį, kur miegojo 
Bredas. Apgaubė jį vėsuma. Surakino. Jis apsivertė lovoje ieškoda- 
mas šilumos ir paguodos. Ištiesė rankas į Zoją. 

Tačiau jis buvo vienas. 

Tamsoje. Miškas dvokė puvėsiais. Siautėjo kandus vėjas. Jis 
nematė tako, tik milžiniškus medžių šešėlius, išsikraipiusius ir su- 
sisukusius į košmarą. Laukinių erškėčių dygliai draskė jam odą, 
kabinosi į rankas it alkani dantys. 

Jis užuodė savo paties kraują, panikos prakaitą. Ir kažką lau- 
kinio. 

Jį medžioja. 

Krūmai klastingai sušlamėjo, šmėstelėjo šešėlis. Jį ne tik 
medžioja, pagalvojo Bredas, braudamasis pro spyglius. Tyčiojasi. 
Kažkas trokšta ne tik jo mirties, bet ir nori įbauginti. 

Reikia pasprukti greičiau nei jo persekiotojui nusibos Žaisti. 
Nes kai nusibos, jis tiesiog iššoks ir sudraskys jį į gabalus. 

Gelbėkis. Galvoje pasigirdo tylus šnabždesys, kai jis išgriuvo į 
laukymę: Tai ne tavo kova. Eik namo. 

Žinoma. Būtent. Jis turi eiti namo. Apdujęs, praradęs nuo- 
voką, jis ėmė svirduliuoti silpno šviesos spindulio link. Išgirdęs už 
nugaros persekiotojo kauksmą, puolė bėgti. 

Šviesos pluoštą skleidė durys, ir Bredas, su palengvėjimu 

atsidusęs, nubėgo ten link. Jam pavyks. Turi pavykti. Jausdamas 
karštą persekiotojo kvėpavimą, atplėšė duris. 

Į tamsą kliūstelėjo šviesa. Čia buvo daug spalvų, virė gyveni- 
mas. Jis stovėjo Niujorke, įstaigos tarpduryje, sunkiai kvėpuoda- 
mas nuo bėgimo. Kraujas iš sužeistų rankų lašėjo ant nublizgintų 
ąžuolinių grindų. 

Pro plačius trigubus langus buvo matyti dangus ir į jį kylan- 
tys dangoraižiai. 

Pro šalį praskubėjo griežto stiliaus kostiumėliu apsirengusi 
blondinė ir plačiai nusišypsojo jam. 

— Sveiki sugrįžę, pone Veinai. 

— Taip. — Jo lūpos vos judėjo. Kodėl čia taip šalta? — 
Ačiū. 

Prie jo atskubėjo Maiklas, asistentas. Buvo persimetęs raudonas 
petnešas ant mėlynų marškinių ir nešėsi storą registracijos knygą. 

— Štai jūsų darbotvarkė, pone Veinai. Kava ant stalo. Ver- 
čiau pradėkime. 

— Aš turėčiau... — Jis užuodė kavą ir Maiklo losjoną. Gir- 
dėjo skambant telefonus. Sutrikęs kilstelėjo ranką ir pastebėjo 
varvantį kraują. — Aš kraujuoju. 

— O, mes tuo pasirūpinsime. Tik pirma įeikite. Įeikite vidun. 

— Ne. — Jis susvyravo. Ėmė pykinti, veidą išpylė prakai- 
tas. — Neisiu. — Jis sugriebė už durų rankenos išlaikydamas pu- 
siausvyrą, tada atsigręžė į tamsą. — Tai netikra. Tai tik dar viena 
mėšlo... 

Jis nutilo išgirdęs Zojos riksmą. 

Skubiai apsisuko ir atsistūmė nuo durų. 

— Tu mirsi ten, — spėjo šūktelėti Maiklas prieš užsidarant 
durims. Jos garsiai užsitrenkė. 

Bredas puolė į tamsą šaukdamas Zoją. Karštligiškai braudama- 
sis pro krūmokšnius, jis nematė nieko, išskyrus akliną juodą sieną. 

Jis neranda jos, niekada neras. O tas, kas tyko jų tamsoje, nu- 
žudys abu, nes jis nepadėjo jai. 

Ji nori tik tavo pinigų. Turtingo tėvo savo išberai sūnui. 

— Mėšlas. — Išsekęs, kamuojamas pykinimo, Bredas su- 

smuko ant kelių. Jis leidžiasi suvystomas, leidžiasi apgaudinėjamas 
šito melo. 

Bet tai turi liautis. 

Jis atlošė galvą, sugniaužė kumščius. 

— Tai netikra. Prakeikimas, aš es4 namuose. Ji irgi. 

Jis pabudo gaudydamas orą. Kambaryje sklaidėsi paskutinės 
miglos sruogos, o Mojus stovėjo prie lovos šiepdamasis kaip vilkas. 

— Viskas gerai, vaikine. — Vis dar sukrėstas, jis ištiesė ranką 
paglostyti šunį, tačiau pajuto dygų skausmą. Apsukęs ranką pama- 
tė, jog delnas išteptas krauju ir tinsta nuo gilių įbrėžimų. — Vadi- 
nasi, kai kas buvo tikra. 

Giliai atsidusęs, persibraukė sukruvinta ranka plaukus. Kitą 
sekundę jis jau stovėjo šalia lovos. Zoja. Jei kraujas tikras, jos riks- 
mas irgi gali būti tikras. 

Jis nuskubėjo į jos kambarį, atidarė duris. Švelnioje ryto švie- 
soje buvo matyti, kad lovoje nemiegota. Apimtas panikos, Bredas 
nubėgo į Saimono kambarį ir net sudrebėjo nuo palengvėjimo pa- 
matęs berniuką ramiai miegantį su šuniuku. 

— Lik čia, — paliepė Bredas Mojui. — Lik su juo, — pa- 
kartojo ir nulėkė laiptais žemyn ieškoti Zojos. 

Šaukdamas ją vardu, įpuolė į didįjį kambarį ir spėjo sugauti 
ją įsvirduliuojančią iš terasos. 


Atsimerkusi Zoja išvydo išblyškusį Bredo veidą, gaubiamą 
susivėlusių plaukų. 

— Tau reikia apsikirpti, — sumurmėjo ji. 

— Jėzau! Zoja. — Jis stipriai suspaudė jai ranką. — Ką, po 
galais, veikei lauke? Kas atsitiko? Ne, tylėk. — Bredas nutilo, nes jį 
apėmė kaustantis siaubas. — Gulėk ramiai. Atnešiu vandens. 

Jis nuskubėjo į virtuvę, įpylė stiklinę vandens, tada įsirėmė 
rankomis į stalo kraštą ir kurį laiką stovėjo tvardydamasis. 

Paliepęs sau lėtai giliai kvėpuoti, nusiplovė nuo rankų kraują, 
paėmė stiklinę ir sugrįžo pas Zoją. 

Ji jau buvo atsisėdusi ir beatgaunanti veido spalvą. Jis dar 
nebuvo matęs labiau išbalusio žmogaus nei ji šį rytą, kai įgriuvo 
pro duris. 

— Neskubėk, — paliepė jis. — Gurkšnok pamažu. 

Ji linktelėjo, nors buvo sunku paklusti, kai gerklė degte degė. 

— Man viskas gerai. 

— Ne, negerai. — Jis nerėkė, tačiau jo balsas pasiekė pavo- 
jingą ribą. — Tu apalpai. Ant tavo veido mėlynė, o rankos kruvi- 
nos. Nė velnio tau negerai. 

Nuostabu, kaip jis taip sugeba, galvojo ji. Niekada nepakelia 
balso, tačiau jo valdingumas gali sutrinti į dulkes. 

— Tai ne mano kraujas. Jo. — Zoja pasijuto tvirčiau vėl pa- 
mačiusi Bredą. Buvo gera žinoti, ką ji padarė. — Aš išakėjau jam 
tą prakeiktą snukį. Turiu gerus, stiprius nagus ir perplėšiau jam 
žandus. Puikus jausmas. 

Ji grąžino Bredui tuščią stiklinę ir, pagalvojusi, jog abiem 
praverstų, pabučiavo jį į skruostą. 

— Atleisk, kad išgąsdinau. Buvau... 0! — Ji sugriebė jį už 
rankos. — Tavo ranka subraižyta. 

— Patyriau nedidelį nuotykį miške, kol tu... nežinau, ką 
veikei. 

— Jis padirbėjo su mumis abiem, — švelniai ištarė Zoja. — 
Ber mes čia, ar ne? — Ji pakėlė jo sužeistą ranką prie savo lūpų. — 
Eime, dezinfekuosime žaizdas, ir tu man papasakosi, kas atsitiko. 
Aš papasakosiu, kas atsitiko man, bet pirmiausia noriu kai ką 
pasakyti. 

Ji suėmė jo veidą į delnus ir pažvelgė į akis. 

— Noriu, kad žinotum, jog viskas bus gerai. Viskas bus ge- 
rai. Eime į virtuvę. Noriu nusiplauti rankas, aptvarstyti tavąsias ir 
išsivirti kavos. 

Zoja giliai įkvėpė ir atsistojo. Kojos laiko tvirtai, pastebėjo ji 
su tam tikru pasididžiavimu. O protas skaidrus. 

— Pasikalbėsime, kol aš dirbsiu. 

— Dirbsi? 

— Turiu įdaryti kalakutą. 

ežinau, kaip gali būti tokia rami. — Melori 
plovė šviežias spanguoles. 

— O, esu ne Kartą kepusi kalakutą. — Zoja šyptelėjo per petį 
ir toliau tvarkė batatus. 

— Ir aš nesuprantu, kaip ji gali juokauti, — įsiterpė Dana, 
niūriai dėbsodama į kalną bulvių, kurias turėjo nuskusti. — Sa- 
kyčiau, kad klaikus susidūrimas su burtininku, apalpimas ir valgio 
gaminimas armijai turėtų sugadinti jai nuotaiką, bet ne, mūsų 
Zoja įtartinai gerai nusiteikusi. 

— Juk šiandien Padėkos diena. 

— Todėl man kyla klausimas. — Dana susiraukusi nužvelgė 
skutimo peiliuką. — Kodėl mes trys triūsiame, o vyrai tinginiauja 
kaip karaliai? 

— Norėjau, kad pabūtume vienos, — tarė Zoja Danai. — 
Virtuvė — tinkamiausia vieta. 

Dana padėjo į šoną dar vieną bulvę. 

— Taip tu sakai. 

— O Bredlio vanagiškas žvilgsnis mane nervina. 

— Vyras turi tokią teisę, kai apalpsti jo glėbyje, — pastebėjo 
Melori. 

— Aš jo nekaltinu. Įdomiausia, kad jis pasirodė pačiu laiku 
ir sugavo mane. Argi ne? Romantiška, bet kartu ir įdomu. Juk 
jis miegojo viršuje, o aš buvau lauke — nežinau kiek laiko. Ilgai. 

Rodės, kad viskas vyko tik keletą minučių, bet iš tiesų tai tęsėsi 
valandų valandas. 

Ji dirstelėjo į duris norėdama įsitikinti, jog niekas nesiklauso. 

— Paskui pasirodė, kad jis nemiegojo — Keinas vaikė jį po 
mišką. Bandė įtikinti jį grįžti į Niujorką, kur viskas sutvarkyta, 
viskas normalu. 

— Bet jis nesutiko. — Melori paliko spanguoles kriauklėje 
nuvarvėti. — Tas slenkstis buvo apsisprendimo momentas, ir jis 
apsisprendė. 

— Taip, aš irgi, kai perdrėskiau Keinui veidą. Todėl taip gerai 
jaučiuosi šiandien. 

— Gaila, kad nemačiau to. — Dana vėl ėmėsi bulvių. — La- 
bai gailiuosi. 

— Buvo puiku, — užtikrino ją Zoja. — Jaučiausi tokia 
galinga. Vis dėlto Bredas nusileido į apačią pačiu laiku, antraip 
būčiau susikūlusi nosį. 

Zoja garsiai taukštelėjo peiliu. 

— Keinas bandė jį sulaikyti, papirkti ta iliuzija. 

— Nenorėjo, kad kištųsi vyras, — gižiai tarė Melori, — kol 
jis dorosis su silpna moterimi. 

— Ne, ir aš manau, jog jis nenorėjo, kad mes būtume kartu, 
kol jis vertė mane jaustis nevykėle. 

— Neatrodo, kad jaustumeisi nevykėle. 

— Turiu pripažinti, jis suspaudė reikiamus mygtukus. Ber jis 
ne pirmas tai padaręs, todėl žinau, kaip atsikirsti. Jis spaudinėjo 
juos, nes yra išsigandęs. Nes arti tikslo. Žino, kad galiu jį nugalėti. 
Todėl jis mygo mano jausmus, paskui bandė papirkti. O kai ne- 
pavyko, įsiuto. 

— Įsiuto. — Melori švelniai palietė mėlynę ant Zojos skruos- 
to. — Mieloji, jis smogė tau. 

— Galbūt, bet galiu patikinti jus, kad jis pats atrodo dar 
blogiau. — Zoja atlošė galvą ir garsiai atsiduso. — Jei būčiau ga- 
lėjusi blaiviai galvoti, būčiau padariusi kitaip. Būčiau spyrusi jam 
į kiaušus. Jei jis juos turi. Aš sužeidžiau jį, Bredas nugalėjo jį, ir jis 
pabėgo išsigandęs. Todėl šiandien taip gerai jaučiuosi. 

Zoja pastebėjo debesėlį Melori akyse ir atsiduso. 

— Žinau. Žinau, kad laiko liko visai nedaug. Dalis manęs 
trokšta pasileisti per namą it išprotėjus ir pabandyti surasti raktą. 
Tačiau tai ne atsakymas. Nežinau, koks jis turi būti, tačiau tai ne 
jis. Todėl verčiau paruošiu Padėkos dienos vakarienę, nuostabią 
vakarienę. Nes turiu kam. Aš ruošiu ją visiems jums ir esu dėkinga 
už tokią galimybę. 

Dana padėjo peilį. 

— Vis dėlto jis tave paveikė. 

— Gali būti, — sutiko Zoja. — Jis smogė man į skaudžiausią 
vietą. Vargšelė Zoja Makort, kuri atsigulė po pirmu vaikinu, kuris 
jai nusišypsojo. Bemokslė, krapštanti centus, kad nupirktų vaikui 
sauskelnių, nes augina jį viena. Kodėl ji mano, kad gali ko nors 
pasiekti? 

Ji sudėjo batatus į troškintuvą. 

— Nes galiu, štai kodėl. Išgerkime vyno. 

— Čia jau kita kalba. — Nors Dana susižvalgė su Melori už 
Zojos nugaros, ji ištraukė butelį Pino: Grigio. 

— Šiandien turiu kai ką padaryti, — tarė Zoja imdama iš 
spintelės taures. — Be to, kad pagaminsiu vakarienę ir pavalgysiu 
su jumis. Kai ką padaryti, kai ką pasakyti. Tik pirmiausia turiu 
surikiuoti mintis. 

Ji pastatė taures ir pakreipusi galvą pažvelgė pro langą, kur 
takeliu tarp sodo krūmokšnių ir medžių vaikštinėjo Bredas su 
Saimonu. 

— Ką, po galais, jie ten daro? 

Dana uždėjo ranką Zojai ant peties ir pasilenkė įpilti vyno. 

— Galiu pasakyti, ko nedaro. Jie neskuta bulvių. 

— Ką jis ten neša? — Ji nežiūrėdama sugraibė taurę ir pa- 
linko arčiau lango, kad geriau matytų. Jos sūnus šokinėjo aplink 
Bredą, o šunys lakstė pirmyn atgal tikėdamiesi pažaisti. — Panašu 
į... Jergutėliau. 

Ji be žado spoksojo į Bredą, kuris kabino ant medžio šakos 
paukščių lesyklą. Paskui pakėlė jos sūnų, kad šis galėtų įberti į 
angą sėklų. 

— Jergutėliau, — pakartojo ji. Tarsi sapnuodama pastatė ant 
stalo vyną ir nupėdino prie durų. Išėjo į lauką. 

— Kas čia darosi? — nusistebėjo Dana. 

— Manęs neklausk. — Prispaudusi prie stiklo nosį, Melori 
nusišypsojo. — Kas tai per daiktas? Kodėl jie kabina ant medžio 
batą? 

Zoja nė nepagalvojo užsimesti švarko, tačiau nejautė šalto 
vėjo. Jis atnešė Saimono juoką, kai šis nusivijo šunis. O ir jos šir- 
dyje buvo per daug šilta, kad pajustų vėsumą. 

Bredas stovėjo ant takelio susikišęs rankas į kišenes, išsišiepęs. 
Išgirdęs jos žingsnius, atsisuko. 

— Ką manai? 

Ji buvo padėjusi Saimonui — mokė, kaip paversti ryškų 
raudoną kaubojišką batą paukščių lesykla, prilaikė jo rankas, ker- 
pančias skylę, stebėjo, kaip jis matavo medžio tošies juosteles, kad 
padarytų mažą smailų stogelį. 

Jis taip didžiavosi tuo daiktu, prisiminė ji, taip džiaugėsi, kad 
niekas klasėje neturės tokios lesyklos kaip jo. 

O kai ją įvertins ir grąžins, pakabins namų kieme. 

Namų, pagalvojo ji. 

— Saimonas ją davė tau? — atsargiai pasiteiravo ji. 

— Taip. Žinai, jis gavo dešimtuką. 

— Taip. 

— Mes pagalvojome... kokį velnią čia veiki be palto? — Bre- 
das skubiai išsinėrė iš švarko. Ji stovėjo tylėdama, kol jis kišo jos 
rankas į minkštą kaip sviestas odinį švarką. 

— Pamačiau jus pro virtuvės langą. Pamačiau, kaip kabinate 
ją tavo gražiame sode, už tavo gražaus namo. 

— Taip. — Akivaizdžiai sutrikęs, jis kilstelėjo pečius. — Ir? 

— Jis davė tau savo paukščių lesyklą, o tu ją pakabinai. — 
Ašaros ėmė kutenti jai gerklę. — Bredli, tai juk kvailiausias daik- 
tas, kokį esi kada nors matęs. Tai senas skylėtas batas. Tu jį matysi 
pro langą, matys ir visi kiti. 

— Būtent. — Jis atsitraukė ir nušvitęs apžiūrėjo lesyklą. — Ji 
nuostabi. | 

— Bredli, turiu tavęs kai ko paprašyti. Po to, kas atsitiko šįryt, 
visą laiką galvojau, kaip tai pasakyti. Bet maniau, kad pirmiausia 
turiu pasikalbėti su Saimonu, paaiškinti ir pažiūrėti, kaip jis... 

Ji pažvelgė į lesyklą ir nusišypsojo. 

— Bet matau, kad man nereikia nei kalbėtis, nei aiškinti. Jis 
jau pasirinko. 

— Ko paprašyti? — Jis ištiesė ranką ir stumtelėjo lesyklą, kad 
pamatytų, kaip ji siūbuoja. 

— Norėjau paprašyti, kad vestum mane. — Zoja pajuto, 
kaip blėsta jos drąsa, kai jis nuleido rankas ir įsispoksojo į ją, ta- 
čiau susiėmė ir tęsė. — Maniau, kad turėčiau palaukti, kol viskas 
baigsis, tada pasikalbėsiu su Saimonu ir... ir visa kita. Anksčiau aš 
taip nebijojau dėl to, kas būtų, jei paprašyčiau. Bet manau, kad 
klydau laukdama ir neprašydama, kad nesakiau tau, jog myliu 
tave — labai. Tai mane taip gąsdino, kad aš bijojau patikėti savimi 
ir tavimi. Netgi Saimonu. O Dieve, Bredli, pasakyk ką nors, kad 
aš užsičiaupčiau. 

— Ką gi. Tai labai netikėta. Minutėlę. 

Ji tikėjosi visko — blogiausio ir geriausio — bet tik ne to, 
kad jis nueitų šaukdamas Saimoną. Jos skruostai iškaito, o pilvą 
ėmė smaigstyti ledo gabalėliai. Ji nežinojo, ar iš nusivylimo, nuo- 
skaudos, ar iš pykčio. Tik tvirčiau įsisupo į švarką, kai Bredas pa- 
silenkė prie Saimono. 

Ji negirdėjo, kas buvo pasakyta, tačiau tai privertė Saimoną 
skubiai linktelėti, karingai šūktelėti ir dumti į namą. 

Laikydamas nykščius priekinėse kišenėse, Bredas sugrįžo prie 
Zojos. Jo veido išraiška buvo pagarbi ir maloni. 

— Tai kur mes baigėme? Tu prašai mane vesti tave, nes pa- 
kabinau lesyklą, kurią man davė Saimonas. 

— Taip. Ne. Velniai rautų, Bredli, neversk manęs kvailai 
jaustis. Vieninteliai žmonės, kuriems Saimonas yra dovanojęs savo 
pagamintus daiktus, yra Hensonai, ir todėl, kad jis laiko juos savo 
seneliais. Jis davė tau šią lesyklą, nes myli tave, ir aš pamaniau... 
Tu pakabinai ją. 


— Na, ji man patiko. — Jis negalėjo susilaikyti kvailai ne- 

išsišiepęs, baksnodamas pirštu raudoną odinį batą. — Bijau, kad 
nepastebi meniškos dizaino gaidelės. Ber kad ir kaip būtų... 

— Nepasakok man apie meniškas gaideles. Leisk kai ką tau 
pasakyti, Bredli Čarlzai Veinai Ketvirtasis: jei neketini patvirtinti 
visų tų savo žodžių apie meilę man, tikriausiai nežinai, su kuo turi 
reikalą. 

Jo veide tebešvietė plati šypsena. 

— Nežinau? 

— Santuoka man — ne pokštas, ne to tikiuosi iš vyro, kurį 
myliu ir kuris teigia mylįs mane. Mano sūnus nusipelno tėvo, o 
ne žmogaus, kuris žaidžia bendravimą. Tai netenkina nė vieno iš 
mūsų. 

Bredas linktelėjo. 


— Supratau. 
— Radau! Radau! — Saimonas it kulka išlėkė iš namo. — Jis 
buvo ten, kur... — Vaikas užsikirto pamatęs įspėjantį Bredo žvilgsnį, 


ir, nors tučtuojau nuleido akis į žemę, jo pečiai tirtėjo nuo juoko. 

— Norėčiau žinoti, kas čia, velniai griebtų, taip juokinga? 

— Tai toks nedidelis mano ir Saimono reikalas, — tarė jai 
Bredas, apgniauždamas dėžutę, kurią berniukas įspraudė jam į 
ranką. — Matai, taip jau atsitiko, kad neseniai mudu su Saimonu 
aptarinėjome tam tikrą klausimą ir... 

— Sakei, kad reikia palaukti, kol... — Susigūžęs nuo Bredo 
žvilgsnio, Saimonas spardė takelio žemę. — Gerai, gerai, bet pa- 
skubėk. 

— Mes priėjome vieną išvadą, — tęsė Bredas. — Ir kadangi 
klausimas buvo išspręstas, turėjau parodyti jam kai ką, kad jis įsi- 
tikintų mano ketinimais. 

Bredas atgniaužė delną ir atidarė dėžutės dangtelį. 

— Jis priklausė jo senelei ir... Siaubas, tai ką, aš nieko negaliu 
pasakyti? — nusiskundė Saimonas, kai Bredas jį nutildė. 

— Pirmiausia pažiūrėkim, ką pasakys tavo motina. 

Žiedas prilygo žvaigždėms. Grakštus, skaidrus ir nuostabus. 
Zoja tik bejėgiškai papurtė galvą. 

— Prieš minutę burnos neužčiaupei, — pastebėjo Bredas. — 

Dėstei kažką, kad turėčiau atsakyti už savo žodžius, kalbėjai apie 
tai, ko tikiesi iš manęs. Bet galbūt turėčiau atsakyti į tavo pirmąjį 
klausimą. Taip. — Jis išėmė žiedą iš dėžutės. — Absoliutus taip. 
Aš būsiu tavo vyras ir mylėsiu tave visą likusį gyvenimą. 

— Užmauk jį jai ant piršto, — nekantravo Saimonas. — Turi 
užmauti jį ant piršto, tada pabučiuoti. 

— Aš žinau, ką reikia daryti. 

— Jūs — judu jau kalbėjotės apie tai? — išspaudė Zoja. 

— Taip. Kai vyrukas ruošiasi tapti tėvu, jam reikia kai ką ži- 
noti. — Bredas reikšmingai susižvalgė su Saimonu, ir Zojos širdis 
suspindo ryškiau nei žiedo brangakmenis. — Ir sūnus turi jam kai 
ką pasakyti. 

— Tai vyriškas reikalas, — paaiškino jai Saimonas. — Tu 
nesuprastum. 

— Ak. — Ašaras gerklėje išstūmė juoko burbulas. — Ką gi. 

— Zoja? Duok man savo ranką. 

Ji pirmiausia pažvelgė į jį, jam į akis. 

— Jis mano brangiausias turtas. — Ji uždėjo dešiniąją ranką 
Saimonui ant peties ir ištiesė Bredui kairiąją. — Dabar mes abu 
tavo. 

— Mes vieni kitų. 

Žiedas užslydo ant piršto, ir Zoja pajuto šilumą, prasiskver- 
biančią pro odą. 

— Tinka. Koks jis gražus. Nesu mačiusi nieko gražesnio. 

— O ašesu. — Jis pabučiavo ją žiūrėdamas į akis. 

— Ar jau galiu vadinti tave tėčiu? — Saimonas truktelėjo 
Bredą už rankovės. — Galiu ar dar turiu palaukti? 

Kai Bredas pakėlė Saimoną ant rankų, šiluma perpildė Zojos 
širdį. 

— Tau nebūtina laukti. Mums irgi. — Laisvąja ranka Bredas 
apkabino Zoją. — Mums nieko nebereikia laukti. 

Nuo namo atsklido džiaugsmingi šūksniai, ir Zoja atsigręžė. 
Visi buvo susirinkę terasoje ir plojo. 

— Aš kaip ir užsiminiau jiems, — prisipažino Saimonas. — 
Kai nuėjau atnešti žiedo. 

— Eikite čionai! — šaukė Dana pridėjusi prie burnos ran- 
kas. — Mums reikia šampano — čia ir dabar. 

— Noriu žiūrėti, kaip šaus. — Saimonas išsirangė iš glėbio 
ir nudūmė į namą. 

Zojai atrodė, jog viskas aplinkui spindi, tarsi būtų nupurkšta 
auksu. Tvirtai susikibusi su Bredliu už rankų, ji žengė namo link. 

Saimonas liuoktelėjo ant terasos. Šuniukas neapskaičiavo 
šuolio ir nusirito, o Mojus lakstė ratais aplink jį. Ji pamatė, kaip 
Flinas ir Džordanas draugiškai kumšteli vienas kitam. O Melori 
apkabina Daną per liemenį. 

Bredo šilta ranka spaudė jos pirštus. 

Ir ji suprato. 

— O! Na, žinoma. Kaip paprasta. — Žinojimas užplūdo ją 
lyg šviesa, lyg toji spindinti auksinė šviesa. Galva ėmė svaigti iš 
džiaugsmo, ir ji prisiglaudė prie Bredo. — Kaip tobula ir kaip pa- 
prasta. Paskubėkim. 

Ji pasileido bėgti tempdama jį iš paskos. Tas, kurį ji pasirin- 
ko, galvojo Zoja, ir tas, kurį pasirinko jos vaikas. Tas, kuris viską 
pakeitė ir vedasi į namus. 

— Raktas. — Nors ant blakstienų spindėjo ašaros, ji juok- 
damasi užbėgo į terasą su vyru, kurį myli, su sūnumi, su savo 
šeima. — Aš žinau, kur jis. 

Nepaleisdama Bredo rankos, Zoja nuėjo prie durų. 

Virtuvės durys, pagalvojo ji. Jomis naudojasi šeima, draugai, 
tie, kurie gyvena name. Kasdienės durys, kurių niekada niekas jai 
neužrakins. 

Ji atsitūpė ir pakėlė kilimėlį. Ant medinių grindų suspindo 
aukso gabalėlis. 

— Sveikas atvykęs, — tyliai ištarė imdama raktą. 

— Supranti, dabar tai mano namai. — Laikydama ant delno 
raktą, ji atsisuko į Bredą. — Aš turėjau tikėti, tikėtis ir priimti tai. 
Viską. Vakar naktį, kai susidūriau su juo, buvau nusivylusi, išsigan- 
dusi, pavargusi. Bet aš atlaikiau ir jam nepavyko priversti mane pasi- 
duoti. Aš radau raktą, nes kovojau dėl jo. Ir dėl tavęs, ir dėl savęs. 

Ji sugniaužė raktą delne. 

— Mes nugalėjome jį. 

Vėjas atūžė ilgu kaukiančiu sūkuriu ir prašvilpė pro terasą 
parblokšdamas Zoją ant žemės. Pro jo švilpimą ji girdėjo šūksnius, 
dūžtančio stiklo garsus. 

Ji nusirito terasos grindimis, pamatė draugus, išblaškytus po 
terasą, Bredą, savo kūnu dengiantį Saimoną nuo skraidančių stik- 
lo šukių ir nuolaužų. Ir mėlyną rūką, ašliaužiantį žeme jų link. 

Raktas pulsavo jos rankoje it nerimastingai plakanti širdis. 

Keinas gali nužudyti dėl jo, žinojo Zoja. Jis sunaikins juos vi- 
sus, kad sustabdytų tą pulsavimą. Ji prišliaužė prie Bredo ir Saimono. 

— Jis sužeistas? Vaikeli, tu sužeistas? 

— Mama! 

— Jis sveikas! — sušuko Bredas. — Bėk vidun. Bėk į namą. 

Jos namą, niūriai priminė ji sau. Tas niekšas daugiau niekada 
nejeis į jos namus, niekada nepalies to, kas jos. Ji įkišo raktą Bre- 
dui į delną ir stipriai sugniaužė jo kumštį. 

— Apsaugok juos. Pakviesk Roveną. Dana ir Melori gali iš- 
kviesti Roveną. 

Jei ji suteiks jiems galimybę, pagalvojo Zoja ir sukandusi dantis 
nusirito nuo terasos. Ji tebelaikė sugniaužtą kumštį, tarsi jame būtų 
kažkas brangaus. Nekreipdama dėmesio į šūksnius už nugaros, atsi- 
stojo. Tada susilenkė priešais siautėjantį vėją ir puolė medžių link. 

Jis ateis paskui ją, ir taip jie laimės laiko. Kol jis tikės, kad ji 
turi raktą, jo dėmesys bus nukreiptas į ją. Kiti dabar jam nieko ne- 
reiškia. Vabalai, prisiminė Zoja apsikabindama medžio kamieną, 
kad išlaikytų pusiausvyrą. Jis negaiš laiko traiškydamas vabalus. 

Karas nebaigtas, kol raktas nepateko į užraktą, tad jai dar teks 
pakovoti. 

Miglos pirštai sukosi ir pynėsi aplink jos kojas, rodės, netgi 
žnaibė blauzdas, ir Zoja neišlaikiusi ėmė spardytis ir rėkti. Kai vėl 
parkrito ant kelių, smarvė užpildė jos burną, skverbėsi į plaučius. 
Dusdama prisivertė atsistoti ir bėgti. 

Vėjas nebebuvo toks įnirtingas, tačiau šaltis — o, lediniai jo 
pirštai lindo pro odinį Bredo švarką, skverbėsi pro jos megztuką ir 
gremžė odą. Ėmė kristi didelės purvinos snaigės. 

Jis traukia ją į tą pirmąją iliuziją. Ji prispaudė ranką prie pil- 
vo, beveik tikėdamasi rasti ten kūdikį. Tačiau pajuto tik virpančius 
nuo įtampos raumenis. 

Keinas žaidžia su ja, nusprendė Zoja. To reikia jo egoizmui 
patenkinti. Jis turi pasismaginti. Yra tikras, kad bet kuriuo metu 
galės smogti paskutinį smūgį ir atimti iš jos raktą. 

Praradusi orientaciją, ji klampojo per sniegą melsdama tik 
vieno — kad neatklystų atgal prie namo. Jiems reikia laiko. Ji 
surado raktą. Jei pavyktų įkišti jį į Sielų dėžės užraktą, Saimonas 
galėtų ją atįdaryti. Taip turėtų būti. Jis jos dalis. Jos kraujas, jos 
kūnas. Jos siela. 

Kai tik užraktas bus įveiktas, jie visi liks saugūs. Jai reikia nu- 
kreipti Keino mintis nuo kitų, kol tai bus padaryta. 

Iš dangaus atskriejo juodas žaibas ir padegė žemę palei jos 
kojas. Ji suriko ir metėsi atgal, dusdama nuo dūmų smarvės. 

Kai vėl pajudėjo į priekį, Keinas stovėjo ant tako. Juodi jo 
drabužiai plevėsavo virš purvino sniego. 

— Vis dėlto esi bailė. — Ant jo veido tebebuvo jos nagų 
žymės. — Palikai savo vaiką, draugus, meilužį ir bėgi kaip triušis, 
kad išgelbėtum save. 

Ji leido nutekėti ašaroms, kad jis matytų jas ir palaikytų tai 
maldavimu. Ir sudėjo rankas sau už nugaros tarsi kažką slėpdama. 

— Neliesk manęs. 

— Vos prieš keletą valandų siūliau tau tai, ko troškai. O kaip 
tu man atsidėkojai? 

— "Tu išgąsdinai mane. — Jai reikia ginklo, tačiau ji negali 
atitraukti nuo jo akių ir imti dairytis. 

— Tu ir turėtum bijoti. Turėtum maldauti. Galbūt tada pa- 
sigailėčiau tavęs. 

— Padarysiu viską, ko nori, tik neliesk manęs. 

— Atiduok raktą sava valia. Prieik ir padėk jį man ant delno. 

Sava valia, pagalvojo ji. Tai apgaulė. Jis negalėtų jo paimti, 
netgi dabar. 

— Jei aš atiduosiu tau jį, tu mane nužudysi. 

— Jei neatiduosi... — Jis neužbaigė melagingo grasinimo. — 

Bet jei atiduosi, jei įdėsi jį man į ranką, aš pasigailėsiu tavo sielos. 
Ar žinai, ką reiškia gyventi be sielos? Gulėti sustingus tūkstantme- 
čius, kai tavo... esmė gyva, tik negali išsivaduoti? Ar rizikuotum 
tuo dėl kažko, kas tavęs nė neliečia? 

Ji žengė žingsnį priekin tarsi ketintų pasiduoti. 

— Rovena ir Pitas sakė, kad negali pralieti mūsų kraujo, bet 
tu praliejai. 

— Mano galia viršija jų galias. Viršija visų galias. — Jo 
akių obuoliai keitė spalvą. — Karalius silpnas ir kvailas, beveik 
kaip mirtingasis, paskendęs savo skausme ir liūdesy. Karas kone 
baigras. Šiandien jis baigsis ir aš tapsiu valdovu. Visi, kas kariavo 
prieš mane, kurie bandė mane sustabdyti, brangiai už tai sumokės. 
Mano pasaulis vėl taps vientisas. 

— Skausmas didina tavo galią. Ir liūdesys. Tai tokia tavo siela? 

— Kaip mirtinga, esi protinga, — pripažino jis. — Tamsa 
visada temdys šviesą. Aš renkuosi jos stiprybę, ir kol visi tie, kas 
stengiasi išlaikyti šviesą, rūpinasi kova ir politika, diplomatija ir 
kovos taisyklėmis, aš naudojuosi tamsa. Todėl esu čia ir darau tai, 
ką noriu, kol viskas bus padaryta. Tie menki bandymai sustabdyti 
mane yra tik apgailėtini trukdžiai. O dabar duokš raktą. 

— Tu jo negausi. 

Keiną sudrebino įniršis. Jis kilstelėjo ranką, ir Zoja pasiruošė 
išvengti smūgio. 

Bredas išniro pro sniego uždangą. Ji pamatė peilio blykstelė- 
jimą, pamatė jį leidžiantis, tik nepastebėjo kur. Ji puolė į priekį, 
bet tučtuojau buvo parblokšta kartu su Bredu. 

— Kaip tu drįsti! 

Zoja išvydo kraują ant Keino, ryškiai raudoną juodame fone. 
Bredas pastūmė ją sau už nugaros. 

— O tu? — atkirto jis. — Ar drįsi stoti prieš vyrą, o gal su- 
gebi kovoti tik su moterimis? — Bredas pasukiojo rankoje peilį. 

— Arba su mirtingaisiais, — tarė Pitas, išnirdamas iš snie- 
go. — Ar stosi į kovą vienas prieš vieną, Keinai, galia prieš galią? 

— Su malonumu. 

— Pasitrauk, moterie, — kirto Pitas, kai Rovena atsistojo šalia. 

— Taip. — Keinas kilstelėjo ranką. — Pasitrauk. 

Ore susirėmė dvi bangos. Zoja buvo arplėšta nuo žemės ir 
nuskraidinta. Ji skaudžiai nukrito ant nugaros prie upės kranto. 
Sudejavusi sunkiai apsivertė. Už kelių pėdų gulėjo Bredas kruvina 
burna. Jis šliaužė prie peilio, kuris buvo išskriejęs jam iš rankos. 

Saugodama skaudamą ranką, Zoja atsiklaupė. Rovena gulėjo 
nejudėdama purviname sniege. Kad ir kokias jėgas naudojo Kei- 
nas, jos visos buvo nukreiptos į ją, suprato Zoja. 

Pitas tebestovėjo ant kojų. Jis kovėsi su aplink žaižaruojančio- 
mis ir rūkstančiomis galiomis, šnypščiančia šviesa, tamsos žaibais. 
Ausį rėžė siaubingas garsas, primenantis plėšomą medžiagą. 

— Nesikelk, — paliepė Bredas, išspjaudamas kraują ir su- 
gniauždamas rankoje peilį. 

Jis metėsi prie Keino, tačiau jį pasiglemžė sniego ir miglos 
siena. 

— Skubėk į Viršūnę! — šūktelėjo jis Zojai. — Užbaik viską. 

— Nebėra laiko. — Tamsa užtemdys šviesą, pagalvojo ji 
šliauždama prie Rovenos. Jautė vis didėjantį tamsos spaudimą, 
jautė ją laimint. Virpančiais pirštais ji sugriebė Rovenos ranką. 
Toji buvo šalta, tačiau riešas pulsavo ir plazdėjo silpna gyvybė. 

Dievai gali kvėpuoti, pagalvojo ji. Ir dievai gali mirti. 

Ji stipriai suspaudė Rovenos ranką ir atsigręžė į mūšio lauką, kur 
Pitas parkrito ant kelio, apsisuko ir vos išvengė žudančio smūgio. 

— Padėk man! — kone išrėkė Zoja. — Padėk man jį sustab- 
dyti. — Ji iškėlė Rovenos galvą iš sniego ir ėmė purtyti ją stebėda- 
ma, kaip Bredas bando prasimušti pro sieną. 

Jei jai pavyktų atgaivinti Roveną ir ši galėtų atiduoti savo galią 
Pitui, jie dar galėtų laimėti. Nenorėdama naudotis Keino sukurtu 
sniegu, Zoja nušliaužė prie upės ir panarino rankas į vandenį. 

Ir išvydo atspindį vandens paviršiuje — jaunos karžygės die- 
vaitės su jos veidu. 

— Padėk man, — pakartojo panardindama į vandenį rankas. 

Ir ištraukė kardą. 

Sidabriniai ašmenys suspindo blyškioje šviesoje ir ėmė zvimbti 
švilpiančiame vėjyje. Galia, švari kaip vanduo, perbėgo jų ilgiu. 

Abiem rankomis spausdama ginklą, Zoja svirduliuodama 
atsistojo. Ir užsimojo kardu. Iš jos burnos išsiveržė karingas šūks- 
nis — ji nebuvo tikra, kad šaukė pati — ir Keinas atsigręžė į ją. 

Siena sušnypštė ir sudrebėjo, kai ji puolė per ją. Į orą pasipylė 
žiežirbos. Jos galvoje aidėjo šimtai balsų, oda svilo. Ir kai Keinas 
iškėlė rankas ketindamas kirsti, ji dūrė kardu jam į širdį. 

Žemė susiūbavo po jos kojomis, o rankos ėmė drebėti nuo 
staiga užplūdusio šalčio. Ji pamatė, kaip keičiasi jo veidas: įniršį 
pakeitė nuostaba, netgi baimė, jo akys paraudo. Žandikauliai pa- 
ilgėjo, skruostai įdubo, ir grožio iliuzija išnyko. 

Jo plaukai papilkėjo ir sukrito į skystas garbanas, lūpos at- 
vipo, atidengdamos aštrius kaip peiliai dantis. 

Nors ji vos laikėsi ant kojų iš įtampos, kardo iš rankų nepa- 
leido, kol Keinas parkrito. Sunkiai alsuodama, ji stovėjo ir žiūrėjo, 
kaip miršta dievas. 

Jis ištirpo pavirsdamas į miglą, o gal migla prarijo jį, kol galų 
gale sniege liko tik jo šešėlis. Tada sniegas ištirpo ir ji įbedė kardo 
smaigalį į žemę. 

— Puikiai kauniesi, mamyte. — Tramdydamas skausmą, 
Pitas atsiklaupė priešais ją, paėmė jos ranką ir pabučiavo pirš- 
tus. — Aš esu skolingas tau daugiau nei savo gyvybę. 

— Rovena... ji sužeista. 

— Aš pasirūpinsiu ja. — Jis sunkiai atsistojo ir tik nusišypso- 
jo, kai Zoja ištiesė jam kardą. — Dabar jis priklauso tau, — tarė ir 
nuėjo apkabinti savo moterį. 

— Zoja. — Kruvinu ir suodinu nuo dūmų veidu Bredas 
palietė jos plaukus, veidą, tada, kimiai sudejavęs, stipriai apkabi- 
no. — Žoja. 

— Aš sveika. Tu sužeistas. Tu sužeistas? Saimonas... 

Jis tvirčiau apglėbė ją, kai ji pamėgino atstumti. 

— Jis saugus. Aš pažadėjau. Pasirūpinau jo saugumu prieš 
ateidamas paskui tave. Pasitikėk manimi. 

Ji numetė kardą ant žemės ir apkabino Bredą. 

— Visa širdimi. 


Dvidešimtas skyrius 


ž 


e taip ji planavo praleisti didžiąją amerikiečių šventę, 
ber atšvęsti ją Viršūnėje atrodė tinkamiausia. 

Ruošimasis, maisto pervežimas, kelionė į Viršūnę apramino. 
Nors ji tikėjosi, kad pirmiausia teks įveikti užraktą, Rovena turėjo 
kitų minčių. 

— Tai svarbus ritualas tau ir tavo draugams. — Erdviame 
valgomajame Rovena dengė didžiulį stalą. — Jo reikia laikytis. 

— Tai apsirijimo šventė, — tarė jai Zoja ir nesusilaikiusi pa- 
glostė Rovenos plaukus. — Tau nebūtina šito daryti. Tu vis dar 
išblyškusi. Mes patys padengsime stalą. Geriau eik ir prigulk. 

— Aš noriu dalyvauti. — Rovena mąsliai vedžiojo pirštu po 
lėkštės kraštelį. — Man reikia laiko, kad nusiraminčiau, o kai ką 
nors dirbu, mintys ilsisi. Tu supranti tai. 

— Taip. — Nustebusi ir sujaudinta, Zoja paglostė Rovenos 
ranką. 

— Kurį laiką maniau, kad mes pralaimėsime. Jo galioje buvo 
tiek neapykantos ir įniršio. Nebuvau tam pasiruošusi. Gal ir ne- 
galėjau. Kad ir kiek žinau, kad ir kas esu... bet aš negalėjau jo su- 
stabdyti. Netgi Pitas būtų kritęs. 

— Jis atsilaikė. Mes visi atsilaikėme. 

— Ne. Aš patyriau pažeminimą. 

— Rovena, ji davė man kardą. Kaip tai galėjo būti? 

— Aš neįvertinau Keino galios, o Keinas neįvertino kara- 

liaus. Jo galios, kantrybės, ryžto. Tai jis tau davė kardą, prisidengęs 
Kynos veidu. 

Ji vėl ėmė dėlioti lėkštes. 

— Dabar aš tai matau. Man leidžiama matyti, kad kova ma- 
najame pasaulyje — dėl to pasaulio — nesibaigė. Kol mes ieško- 
jome išrinktųjų, Keinas kaupė pajėgas. Derėjosi su tamsiausiomis 
jėgomis, pardavinėjo savo sielą už galią, o jo pakalikai naudojosi 
visomis įmanomomis priemonėmis, intrigomis, sabotažu, kad ka- 
ralius ir jo artimieji rūpintųsi tik pasauliu už Uždangos. 

Vis dar vangiais judesiais Rovena apėjo aplink stalą. 

— Daug buvo prarasta nuo to laiko, kai mus išsiuntė čio- 
nai. Tačiau mes dar nenugalėti. Bijojau to, — tarė ji žiūrėdama 
į Zoją. — Tikriausiai baimė sumenkino mano jėgas, kai stojau 
prieš Keiną. Bet mano karalius nėra silpnas. Keinas neįvertino jo 
sugebėjimo mylėti, jo gerumo ir atlaidumo silpnybėms. Jis palaikė 
tai išminties ir galios praradimu. 

— Mačiau jį, — tyliai ištarė Zoja. — Mačiau jį, auksinį elnią 
su brangakmeniais puošta apykakle. Šįryt. Jis stovėjo prie namo ir 
stebėjo mane. 

— Jis stebėjo mus visus atidžiau, nei aš numaniau. Jis liūdė- 
damas laukė, kovojo, planavo tris tūkstančius metų dėl tų, kurie 
išlaisvintų jo vaikus. Jūs vienintelės tai galėjote padaryti. Iki šiol 
man nebuvo leidžiama to matyti. Visi šie metai, nevykę bandy- 
mai, pasiruošimai — viskas vedė į jus. 

Ji švelniai išlygino servetėlę. 

— Jei tu ar bet kuri iš jūsų būtumėte nusisukusios, kitų ne- 
būtų buvę. Jei būčiau žinojusi... jei būčiau žinojusi, nežinau ar 
būčiau tai pakėlusi. Todėl man nebuvo leista žinoti. 

Pajutusi silpnumą kojose, Zoja įsikibo į kėdės atkaltę. 

— Labai rizikavai susidėdama su trimis Pensilvanijos mote- 
rimis. 

Rovenos lūpos kryptelėjo, tačiau šypsena nepasiekė akių. 

— Turiu pasakyti, dievai pasirinko puikiai. 

— Tas kardas... Aš jau buvau radusi raktą. Atlikau žygį. Su- 

prantu, Keinas mėgino sustabdyti mus, kad nepasinaudotume 
juo, ir darė viską, kas jo galioje. Bet nuo tos akimirkos, kai radau 
raktą, visa kita buvo tik tarp dievų, ar ne? 

— Tu padarei tai, dėl ko buvai pasirinkta, — sutiko Rovena. 

— Tad kodėl jis davė kardą man? Kodėl nedavė jo Pitui arba 
tau? Arba kodėl pats nepašalino Keino? 

— Jis nebūtų kovojęs su Keinu šiame lauke, šioje vietoje. 
Tam reikia pasirinkti atstovą. 

— Juo galėjo būti Pitas. Arba tu. 

— Ne. 

— Kodėl? 

Rovenos akyse sužibo ašaros, bet tuojau dingo. Kai ji prakal- 
bo, balsas buvo tvirtas. 

— Nes mums neatleista. 

Ji išdėliojo paskutinius įrankius ir atsitraukusi nužvelgė stalą. 

— Dabar ne laikas liūdėti. Mes turime daug už ką padėkoti. 
Sakyk — aš labai mažai būnu virtuvėje — ką toliau daryti? 

Kažką dar reikia padaryti, pagalvojo Zoja. Tačiau tik nusi- 
šypsojo, nes žinojo, kad Rovena to laukia. 

— Esi grūdusi bulves? 

— Ne. 


— Eime. Aš tave pamokysiu. 


Jie susėdo prie stalo, nušviesto liepsnojančio židinio ir spin- 
dinčių žvakių šviesos. Rovena puikiai slėpė liūdesį juokdamasi ir 
kalbėdamasi. Šampanas nė sekundės nedingo iš taurių. Lėkštės ir 
dubenys keliavo iš rankų į rankas tarsi nesustojanti gausos karuselė. 

— Šito valgyk daug, — tarė Zoja Pitui, tiesdama jam bulvių 
košę. — Rovena ją virė. 

Jo antakiai pakilo. 

— Kaip? 

— Kaip moterys verda jau daugelį metų. 

Iš kito stalo galo Rovena pakreipė galvą. 

— Dabar Pitas svarsto, ar rizikuoti. Mano narsusis karys 
baiminasi, kad bus verčiamas valgyti makaronus ir apsimesti, jog 
tai ambrozija. 

Demonstruodamas savo drąsą — arba meilę — Pitas įsivertė 
į lėkštę gerą kalną bulvių košės. 

— Tu nešioji jo žiedą, — tarė jis Zojai, linkteldamas į dei- 
mantą ant jos piršto. 

— Taip. — Zoja grožėdamasi pajudino pirštus, ir brangak- 
menyje sužibo židinio liepsna. 

— Tu labai laimingas vyras, — tarė Pitas Bredui. 

— Taip. Tik su ja gaunu ir šį bjaurų nykštuką. — Jis mirkte- 
lėjo Saimonui. — Bet, manau, ji verta tokios aukos. 

— Tiek daug vestuvių, — tarė Rovena. — Tiek daug planų. 
Ar jau nustatėte datas? 

— Mes buvome užsiėmę, — pradėjo Flinas. 

Melori suplazdeno blakstienomis. 

— Dabar mes neužsiėmę. 

— Ak. — Flinas kiek pablyško. — Taip. Ką gi... nežinau. 
Hm. 

Visų dėmesys nukrypo į jį, ir jis ėmė neramiai muistytis ant 
kėdės. 

— Kodėl žiūrit į mane? Mūsų šioje valtyje trys. 

— Regis, tu prie vairo, sūnau, — tarstelėjo Džordanas valgy- 
damas kalakutą. 

— O, žmogau. Artėja Kalėdos. Galėtume tada. 

— Per greitai, — papurtė galvą Melori. — Mūsų laukia — 
tikimės — šventinis antplūdis „Malonumo“ centre. Ir aš dar neiš- 
sirinkau suknelės. O kur dar gėlės, vieta, tema ir... 

— Turėtume užtrukti tik trejus ar kerverius metus. Skani 
košė, — tarė Elinas Rovenai. 

— Ačiū. 

— Tikrai nereikės trejų ar ketverių metų. Aš labai konkrečiai 
tikslo siekianti moteris. Tai, kad noriu didelių ir tobulų vestuvių, 
dar nereiškia, jog negaliu padaryti visko per gana trumpą laiką. 
Gali neišsisukinėti, Henesi. 

— Per Valentino dieną. 

— Ką? 

Buvo miela žiūrėti, kaip jos didelės mėlynos akys apsitraukia 
migla, 

— Vasario keturioliktąją. — Pagautas įkvėpimo, Flinas su- 


griebė jos ranką ir pabučiavo. — Tekėk už manęs, Melori. Būk 
mano Valentina. 
— Tuoj apsivemsiu, — tyliai burbtelėjo Džordanas ir užsi- 


dirbo skaudų smūgį į pašonę nuo Danos. 

— Valentino diena. — Melori tirpo iš džiaugsmo. — O, tai 
nuostabu. Nepakartojama. Taip! — Ji pasisuko kėdėje ir puolė 
jam ant kaklo. — Ir tu niekada negalėsi pamiršti mūsų metinių. 

— Čia ir yra visa gudrybė. 

— Gerai, šaunuoli. — Dana vėl pasidarbavo alkūne. — Pa- 
sitempk. 

— Kuo blogai tai, ką jis pasakė? Išskyrus seilingąją dalį. 

— Taip! — Spindėdama Melori vėl neišturėjo. — Padarom 
tai kartu. Visi. Trejos vestuvės per Valentino dieną. Tai tobula. 
Tai... teisinga. 

— Aš sutinku. — Bredas žvilgtelėjo į Zoją. — Ką pasakysi? 

— Pasakysiu, kad susidarys gražus būrelis. 

— Man reikės vilktis kostiumą? — piktai pasiteiravo Sai- 
monas. 

— Taip, — tvirtai pareiškė jo motina. 

— Taip ir maniau, — suniurnėjo jis, klausydamasis vestuvių 
planų aptarinėjimo. 


Po vakarienės visi susirinko kambaryje, kur į juos iš paveikslo 
žvelgė trys dukterys. Židinio ugnis plieskė raudonomis ir auksinė- 
mis liepsnomis. Šimtai degančių žvakių jaukiai nušvietė kambarį. 

— Aš jaudinuosi, — sušnabždėjo Zoja, imdama Bredo ran- 
ką. — Nors dabar būtų kvaila jaudintis. 

Jis pakėlė jos ranką prie lūpų. 

— Tai vainikuoja tavo dienos darbą, čempione. 

Ji nusijuokė, bet širdis neramiai krustelėjo, kai Pitas paėmė 
Sielų dėžę. 

— Menininkė, mokslininkė, karžygė. — Jis padėjo dėžę su 
viduje pulsuojančiomis mėlynomis liepsnelėmis ant pjedestalo. — 
Ir viduje, ir išorėje, veidrodyje ir atspindyje. Jų širdžių, jų protų ir 
drąsos dėka galime atrakinti paskutinį užraktą. 

Jis pasitraukė į šalį užleisdamas vietą Rovenai. 

— Prašau, — tarė ji Zojai, — siųsk jas namo. 

Nusiraminusi, švelniai plakančia širdimi, Zoja perėjo per 
kambarį. Ji jautė rakto formą savo delne, jo šilumą. Pažvelgė į už- 
raktą, ir liepsnelės viduje suplazdėjo kaip sparneliai. 

Ji giliai įkvėpė, įkišo raktą ir pasuko. 

Pirštais nuvilnijo karštis. Plykstelėjo šviesa, balta, tyra ir ryš- 
ki. Zoja apstulbusi žiūrėjo, kaip dėžės dangtis atsivožė, stiklas be 
garso sueižėjo ir kristalai pažiro į orą. 

Trys mėlynos liepsnelės šovė laisvėn ir sukdamosi susijungė į 
kometos uodegą. Ore žaižaravo baltos ir melsvos kibirkštys. 

Apdujusi ji išgirdo Saimono šūksnį „Ei, jėga!“ ir pati kilstelė- 
jo ranką norėdama paliesti vieną iš sukūriuojančių šviesų. 

Sekundę šviesa plazdeno jos delne. Zoją apėmė toks stiprus 
džiaugsmas, kad ji net susvirduliavo. 

Apstulbusi įsispoksojo į Melori ir Daną, kurios laikė delnuo- 
se tokias pačias plazdenančias švieseles. 

Mes palietėme jų sielas, suvokė ji. 

Tada liepsnelės nuskriejo nuo jų delnų, žaismingai apsikeitė 
vietomis, linksmai apskriejo aplink vyrus, besijuokiantį Saimoną, 
virš šunų galvų, o paskui šovė prie Rovenos ir Pito, pagarbiai su- 
klupusių ant kelių. 

— Kaip gražu. — Melori paėmė Zojos ranką, kita prisitrau- 
kė Daną. — Nieko gražesnio nesu mačiusi. 

Liepsnelės dar kartą apsisuko tobulu ratu, atsiskyrė ir šovė į 
paveikslą. Ir ištirpo jame. 

Paveikslas sumirgėjo, jo sodrios spalvos tapo dar ryškesnės. 
Zoja galėjo prisiekti, kad tą akimirką išgirdo plakant tris širdis. 

Paskui viskas nurimo. 

— Jos laisvos. — Rovenos balsas virpėjo nuo ašarų. — Jos 
namie. 

Ji atsisuko į trejetą moterų. 

— Tai skola, kurios niekada nepajėgsime grąžinti. Tai, ką 
mes galime duoti, yra tik simbolis. — Ji pabučiavo kiekvieną į 
skruostus. — Prašau, sėskitės. Žinau, kad rytoj jūsų laukia daug 
darbo, bet mes dar turime kai ką aptarti. 

— Kažin ar galėsiu dabar blaiviai šnekėti. — Zoja prisidengė 
ranka burną ir įsistebeilijo į paveikslą. — Ar iš viso galėsiu. 

— Šampano. — Rovena atlošė galvą ir nusijuokė. — Reikia 
šampano, kad pažymėtume šią didžią dieną. Kad atšvęstume mūsų 
džiaugsmą ir jūsų laimę. 

Ji pasisuko paimti taurių, į kurias Pitas jau pylė šampaną. 

— Padėkos diena. — Spindinčiu veidu ji ištiesė taures. — O, 
kokia reikšminga diena. Gyvenimas suranda savo vagą, ar ne? O 
jūs suradote savąsias. 

— Pirmiausia reikalai, — pradėjo Pitas. — Pinigai tučtuojau 
bus pervesti į jūsų sąskaitas, kaip ir susitarėme. 

— Ne. — Dana atsisėdo, gurkštelėjo šampano ir akies kraš- 
teliu spėjo pamatyti Zojos šypsnį, kai Pitas nustebęs sumirksėjo. 


— Atsiprašau? 

— Jūs norite daugiau? — Sutikdama Rovena kilstelėjo ran- 
ką. — Tik nesakyk, kad susitarimas yra susitarimas, — užbėgo 
ji Pitui už akių. — Jei jos nori daugiau nei susitarėme, jos gaus 


daugiau. 

— Ne, — pakartojo Dana. — Mes nenorime daugiau. Mes iš 
viso jų nenorime. — Ji dūrė pirštu į Bredą. — Pone verslininke? 

— Šalys atsisako apmokėjimo, — pradėjo Bredas, patenkin- 
tas savimi, mylėdamas šias moteris. — Aptarus sutarties sąlygas, 
buvo prieita vieninga išvada atsisakyti bet kokių tolesnių piniginių 
atlygių. 

Jis išsitraukė dokumentą, kurį, pagal jų instrukcijas, buvo 
paskubomis sudaręs ir kurį visos jos pasirašė. O jis, Flinas, Džor- 

danas ir Saimonas patvirtino. — Šis dokumentas, nors neoficialus, 
yra aiškus ir galiojantis. 

Jis ištiesė dokumentą Pitui. 

— Dėl atlygio buvo susitarta, — pradėjo jis. 

— Tai buvo anksčiau. — Melori pažvelgė į paveikslą. — Tada 
mes nepažinojome nei jūsų, nei jų. Buvo tarsi iššūkis. Mes negali- 
me imti už tai pinigų. 

— Mes paėmėme pradinį įnašą, — įsiterpė Dana. — Ir jo ne- 
grąžinsime, nes... nes jo nebeturime. — Ji nerūpestingai gūžtelėjo 
pečiais. — Tačiau mes nesiruošiame krautis turtų jų sielų sąskaita. 

— Pinigai mums nieko nereiškia, — prakalbo Rovena. 

— Ne, — linktelėjo Zoja. — Ber mums jie šį tą reiškia, todėl 
negalime jų priimti. Kad ir kur eitume toliau, kad ir ką veiktume, 
mes darysime tai pačios ir kartu. Toks mūsų sprendimas, ir tiki- 
mės, kad jį gerbsite, — užbaigė ji. 

— Garbė, — lėtai ištarė Pitas, — yra neįkainojama. Esu ap- 
stulbintas jūsų garbingumo. 

— Tada išgerkime. — Dana šypsodamasi kilstelėjo taurę. — 
Bus pirmas kartas, kai gersiu už tai, jog atsisakiau milijono. 

Rovena priėjo prie Zojos. 

— Norėčiau minutėlę pasikalbėti su tavimi akis į akį. 

Ji laukė, tačiau Zoja liko stovėti kur stovėjusi, tad ir Rovena 
liko šalia jos. 

— Tu nori pasiūlyti man tam tikrą premiją, kaip kad pasiūlei 
Melori ir Danai, kai jos surado savo raktus. Taip? 

— Taip. — Rovena išrietė antakius. — Čia, ten? 

— Čia, prašyčiau. 

— Puiku. Tu supranti, kad skola yra didžiulė. Ir kadangi 
buvai paskutinė, geriausiai žinai, kaip sunku, kaip neįmanoma ją 
atlyginti. Bet aš pasiruošusi duoti tau tai, ko panorėsi. 

— Melori ir Dana nieko neprašė. 

— Ne. Vis dėlto... 

— Bet aš paprašysiu. 

— Ak. — Rovena apsidžiaugusi paėmė ją už rankos. — Ko 
pageidautum? 

— Man atrodo, jog nuo to momento, kai atrakinome dėžu- 
tę, kad ir ko prašyčiau, tu nesugebėtum... 

— Aš dar daug ką sugebu, — nusijuokė Rovena. — Pažadu. 

— Bet jei negalėtum — šiomis aplinkybėmis yra kitų, kurie 
žino, kas čia vyko, ką aš padariau, ir gali duoti tai man. 

— "Tu suintrigavai mane. — Rovena pakreipė galvą. — Ti- 
kiu, kad gali gauti ko nori. Kaip sakiau, mūsų karalius myli savo 
dukteris ir tikrai atsilygintų už tai, ką padarei. Ko tu nori, Zoja? 

— Kad tau ir Pitui būtų leista grįžti namo. 

Rovenos pirštai suglebo, ji atitraukė ranką. 

— Nesuprantu tavęs. 

— Aš to noriu. Buvau nusprendusi prašyti to dar anksčiau, 
nežinodama, ko jos nori. — Ji parodė į paveikslą. — Jos palietė 
mus, ir akimirką mes visos šešios buvome kaip viena. To norime 
VisOS 77265. 

Priėjo Pitas ir užėjo ranką Rovenai ant peties. 

— Mes nusipelnėme savo kalėjimo. 


— Ne, Keinas nusipelnė, — įsiterpė Dana. — Labai norė- 
čiau tikėti, jog jis raitosi pragare. Kad ir kokia buvo jūsų kaltė, jūs 
ją išpirkote. Dukterys tai supranta. 

— Tu sakei, kad jums neatleista, — tęsė Zoja. — Tačiau 
tos, kurios nukentėjo labiausiai, niekada nekaltino jūsų. Ir jūs 
tris tūkstančius metų laikėtės sutarties, savo žodžio ir garbės. Jei 
ir sulaužėte taisykles, tai tik tam, kad išgelbėtumėte gyvybes, kai 
Keinas peržengė liniją. Aš prašau, kad jūsų už tai nebaustų. 

— Tai ne... — Rovena bejėgiškai pažvelgė į Pitą ir papurtė 
galvą. 

— Tavim dėtas, nesiginčyčiau su ja. — Sušiaušdamas Sai- 
monui plaukus, Bredas pasiuntė Zojai šiltą žvilgsnį. — Ji labai 
ryžtinga moteris. 

— Ir nepaprastai gera. — Labai sujaudinta Rovena prispau- 
dė ranką prie širdies. — Bet mes neturime galios tavo prašymui 
įvykdyti. 

— Karalius turi. Ar jis atsakys man? Ar atsakys joms? — Zoja 

parodė gestu į paveikslą. — Jei atsakys, tada galbūt jis ir karalius, 
bet nieko neišmano apie teisingumą. 

— Atsargiau. — Pitas neryžtingai kilstelėjo ranką. — Netgi 
taip puikiai pasirodžiusi karžygė turėtų galvoti, ką sako apie karalių. 

Buvo laikas padėti kardą, prisiminė Zoja. Ir buvo laikas jį iš- 
traukti. Ji ištiesino pečius. 

— Jis davė man kardą, ir aš juo pasinaudojau. Aš kovojau dėl 
jo vaikų ir padėjau juos išgelbėti. 

Ji apsisuko ratu, žiūrėdama į draugų, į savo šeimos narių 
veidus. 

— Visi šiame kambaryje stengėsi ir rizikavo dėl jų laisvės, 
kad jos grįžtų namo. Ir aš noriu savo atlygio. Tokia yra 722n0 sąs- 
kaita. Jei jis tikras karalius, tikras tėvas, jis atlygins man. 

Sudundėjo griaustinis, ne tik lauke, bet, rodės, ir po stogu. 
Milžiniškas namas sudrebėjo, židinio liepsnos šovė į viršų. 

— Vajetau. — Dana sunkiai nurijo seiles ir įsikibo į Džorda- 
ną. — Tikiuosi, tai reiškia „taip“. 

Silpnai šūktelėjusi, Rovena prisiglaudė prie Pito. Ji susijau- 
dinusi bėrė jam užsienietiškus žodžius, o jis atsakinėjo pašnibž- 
domis. 

Paskui jo veidą nušvietė absoliuti ramybė ir jis įsikniaubė jai 
į plaukus. 

— Sakyčiau, tai tvirtas „taip“, — nutarė Džordanas. — Tu 
kieta moteriškė, Zoja. 

— Hm. — Ji čiupo taurę ir tik tada pastebėjo, kaip virpa jos 
pirštai. — Pfu. 

— Visus tuos ilgus metus, — tyliai prakalbo Pitas, — visas 
tas nesibaigiančias valandas ir dienas ilgėdamasis namų, aš niekada 
nemaniau, jog pasiilgsiu ko nors iš šio pasaulio. Bet aš pasiilgsiu 
tavęs. — Nepaleisdamas iš glėbio Rovenos, jis pasilenkė pabučiuo- 
ti Zoją. — Pasiilgsiu jūsų visų. 

— Mes jūsų nepamiršime. — Rovena atsitraukė nuo Pito ir 
pagarbiai nusilenkė. Susijuokė, kai Mojus prišokęs ėmė laižyti jai 
veidą. — Aš daug ko pasiilgsiu. Pasirūpink jais, mano žavusis kar- 

žygy. — Ji pakštelėjo Mojui į nosį. — Pasirūpinkite vieni kitais. 
Dievai jums dėkingi. 

Ji atsitiesė ir žaviai nusišypsojo. 

— Seserys, broliai, draugai. Dėkojame ir laiminame jus. — Ji 
ištiesė ranką Pitui. 

Jų pirštai susilietė, ir jie išnyko. 


Kitą dieną, be penkiolikos septintą vakaro, Dana uždarė ir 
užrakino centro duris. Ji šypsodamasi atsigręžė į drauges ir susi- 
leido ant grindų. 

— Ar tikrai visi išėjo? Ar tikrai mes vienos? — susirūpino 
Zoja. 

— Tikrai vienos, — patikino ją Melori. 

— Jergutėliau! — šūktelėjo ji pašokdama į orą. — Tai bent 
pavarėm! 

— Ir šokom, ir sukomės, išspardėm visiems mažmeninin- 
kams užpakalius, — nuo grindų atsiliepė Dana. — Dar niekada 
nebuvau taip pavargusi. Galėčiau miegoti čia iki rytojaus ryto, kol 
vėl atidarysim. 

— Koks antplūdis. Ar matėt? Matėt, kiek žmonių buvo? — 
Melori lyg apdujusi apsisuko su kėde. — Taip, kaip tikėjomės. 
Viena iš tavo salono klienčių nusipirko mano pūsto stiklo dubenį. 

— O dvi damos iš tavo galerijos užsisakė visas gydyklos die- 
nos procedūras. 

— Mano knygas pirko visi, kas gyvas, — įsikišo Dana, susi- 
dėdama po galva rankas. 

— O aš manau, kad visi Zojos salono klientai, užsuko į mano 
skyrių. Ir jiems patiko. Kiek kartų šiandien girdėjote, kaip žmonės 
gytė, kad čia gražu ir patogu ir kad tai geriausia vieta Velyje? 

— Pamečiau skaičių. — Dana kilstelėjo galvą. — Man reikės 
dar vienos pardavėjos. Mes su Džoana nespėjome. 

— Man reikia užsisakyti prekių. — Zoja žvilgtelėjo į vir- 
šų. — Tikriausiai reikėtų pasitikrinti, kiek visko liko. 

— Velniop tai. — Melori sugriebė ją už rankos. — Reikia 
atšvęsti. Virtuvėje yra šampano. 

— Per pastaruosius tris mėnesius išgėriau daugiau šampano 
nei per visą savo gyvenimą, — garsiai atsiduso Dana. — Bet argi 
tai svarbu? Kas nuneš mane į virtuvę? 

Zoja paėmė Daną už vienos rankos, Melori — už kitos ir 
pastatė ją ant kojų. 

— Ačiū Dievui, kad nereikia eiti namo ir gaminti valgį, — 
tarė Zoja. — Maisto liko pakankamai. Negaliu sulaukti, kada pa- 
pasakosiu Bredliui ir Saimonui apie šiandieną. Tai, ką jie matė iš 
ryto, buvo niekai. 

— Aš viliuosi įkalbėti Džordaną, kad kokią valandėlę pama- 
sažuotų man pėdas. — Dana kyštelėjo galvą į šaldytuvą ieškodama 
šampano. 

— Tik nepamirškit, jog sekmadienį reikia pradėti regzti ves- 
tuvių planus. Vasaris arčiau nei jūs manote. 

— Vergvaldė. — Dana ištraukė butelį. — Ką ten turi, Zoja? 

— Stovėjo ant spintelės. — Dėžė jos rankose buvo įvyniota į 
sidabrinį popierių ir perrišta auksiniu kaspinu. Prie jo cilindžiavo 
trys auksiniai rakteliai. — Tai ne mūsų vyniojamasis popierius, 
Melori? 

— Ne. Nors gražus, turėčiau išsiaiškinti, iš kur jis. Bet ją pa- 
liko tikrai ne mano klientai. 

— Gal ją slapčia atnešė kuris nors iš mūsų vyrukų? — tarė 
Dana. — Ji pabaksnojo į dėžę, tada užsidėjo akinius. — Būtų 
miela. 

— Yra tik vienas būdas sužinoti. — Zoja atsargiai pačiupinė- 
jo popieriaus siūles. — Negaliu plėšti, per daug gražus. 

— Neskubėk. Laukimas jaudina. — Melori atsirėmė į spin- 
telę, o Dana tuo metu atkimšo šampaną. — Dieve, aš vos stoviu 
ant kojų, bet širdyje taip gera. Kaip po gero sekso. 

Melori dirstelėjo į Zoją, kai ši nukėlė dangtį. 

— Kas ten? 

— Čia trys mažos dėžutės. Ir laiškelis. 

Ji ištraukė dėžutes. 

— Jos mums. Ant jų užrašyti mūsų vardai. Oho, jos atrodo 
tarsi būtų iš tikro aukso. 

Dana pakilnojo savąją, tada spygtelėjo, kai Melori pliaukšte- 
lėjo jai per ranką. 

— Dar neatidaryk. Perskaitom laiškelį. 

— Vaje, kokia griežta. Kas ten parašyta, Zoja? 

—- Ak. O! Jis nuo Rovenos. — Ji ištiesė laišką, kad visos kartu 


galėtų perskaityti. 
Mano brangiausios draugės, 


Žinau, kad jums sekasi puikiai, kad esate laimingos, 
ir labai tuo džiaugiuosi. Pitas ir aš siunčiame jums savo 
meilę bei dėkingumą. Mūsų pasaulyje dar daug ką reikia 
padaryti, tačiau taika pamažu grįžta. Jau pradedame švęs- 
ti šventes. Šešėliai dar neišsklaidyti, tačiau šalia jų šviesa 
atrodo ryškesnė. 

Rašau tai sėdėdama sode ir klausydamasi atgijusių 
balsų. Juose girdėti džiaugsmas, todėl man smagu. 

Šios trys dovanos yra nuo Dukterų, kurios nori, kad 
prisimintumėte jas ir brangintumėte jus siejusį ryšį. 

Žinokit, kad jūsų vestuvių dieną čia, šioje Uždangos 
pusėje, žrgi bus šventė ir kad dievai palaimins jus ir jūsų 
išrinktuosius. 


Siunčiu jums, jūsų vyrams ir kitiems jums brangiems 
žmonėms savo meilę. 
Rovena 


— Regis, ji... jai viskas gerai, — atsiduso Melori. — Labai 
džiaugiuosi dėl jos. 

Zoja padėjo laišką ant stalo ir paglostė popierių. 

— Atidarykime dėžutes kartu. 

Jos pasiėmė kiekviena savo, linktelėjo ir atvertė dangtelius. 

— Ak. — Kaip ir draugės, Zoja iškėlė pakabutį ant ilgos 
auksinės grandinėlės. — Amuletai, kuriuos jos nešiojo paveiksle. 
Tie, kuriuos, pasak Rovenos, joms padovanojo tėvas. — Ji švelniai 
palietė tamsiai žalią smaragdo akmenį. 

— Jie nepakartojami. — Melori apstulbusi spoksojo į ryškų 
safyrą. — Nuostabūs. 

— Ir skirti tik mums, — užbaigė Dana, grožėdamasi savo ru- 
binu. — Mes tarsi juos paveldėjome. Žinot, tas nuotakų aprangos 
paprotys — kažkas seno, kažkas naujo — gal ir kvailokas. Bet šie 
yra tikrai seni. Manau, mums reikėtų pasipuošti jais per vestuves. 

— Puiki mintis. Zoja? 

— Nuostabi mintis. — Ji persinėrė per galvą grandinėlę ir 
švelniai suėmė į delną brangakmenį. — Reikia tosto. Kuri nors ką 
nors sugalvokit. 

— Už grožį, — tarė Melori kilsteldama taurę. — Už tiesą ir 
narsą. 

— Ir už Stiklo Dukteris, — pridūrė Dana. 

— Ką čia bepridursi. Už mus. — Zoja ištiesė savo taurę. 

Švelniai skambant susilietusioms krištolinėms taurėms, Sap- 
nų Uždanga vyliai užsivėrė. 

Kuriam laikui. 


TRYS OŪOJOTERVYS. TRYS RAKTAI. 


Kiekviena turi po 28 dienas surasti jai paskirtąjį 


raktą ir savo vietą gyvenime. 


Melori 1 Dana jau atliko tai, ką buvo 
pažadėjusios dievams, ir Zoja nuoširdžiai padėjo 
draugėms, kuo galėjo. Tačiau įvykiams pasiekus 
kulminaciją, ir vienai, ir kitai merginai teko 
prisiimti naštą ant savo pečių. Dabar trečiosios, 
Zojos eilė rizikuoti savo gyvenimu ir didžiausiu 
turtu — sūnumi, Ji privalo būti drąsi, protinga 
ir stipri, antraip visa, kas buvo taip sunkiai 


pasiekta, žlugs. 

